íitiraaíissíiúi&-4fmKsí3íí!(a5«33íSftaB?i!^^^^^^ 


^,^^5^2^:^     2  Spadina  Road 
^^   Toronto  4,  Canada 


m-w^^^^^^^^ 


PH 
3  /  3  ^ 
A/3 


-e-    V   vJ   O    ti 


■13 


MAGYAR  REMEKÍRÓK 

A  MAGYAR  IRODALOM  FŐMŰVEI 

Sajtó  alá  rendezik 

Alexander  Bernát  Erodi  Béla  Négycsy  László 

Angyal  Dávid  Fcrcnczi  Zoltán  Rákosi  ]en5 

Badics  Ferencz  Fraknói  Vilmos  Ried!  Frigves 

Bánóczi  József  Gyulai  Pál  Széchy  Károly 

Eayer  József  Heinrich  Girsztáv  Szeli  Kálmán 

Beöthy  Zsolt  Koróda  Pál  Váczy  János 

Berzeviczy  Albert  Kossuth  Ferencz  Vadnay  Károly 

Endrődi  Sándor  Kozma  Andor  Voinovich  Géza 

Erdélyi  Pál  Lévay  József  Zoltvány  Irén 

41.  KÖTET 

ARANY  JÁNOS  MUNKÁI 
]. 


BUDAPECT 
F  Pv  A  N  K  Ll  N-TÁ  R  S  U  LAT 

magyar  írod.  intézet  és  könyvnyomda 
!  go2 


} 


^ 


Frankür.  Társulat 


ARANY  JÁNOS 


MUNKAI 


Sajtó  alá  rendezte  és  bevezetéssel  ellátta 
RIEDL  FRIGYES 

1.  kötet 
Kisebb  költemények,  j. 


^y" 


^ 


Z 


BUDAPEST 
F  R  A  N  K  Ll  N-TÁ  R  S  U  LAT 

magyar  irod.  intézet  és  könyvnyomda 
1902 


Franklin -Társulat   nyomdája. 


ARANY  JÁNOS. 

1.  ÉLETE. 

1836  június  havában  Mármaros-Szigeten  egy  vándorszí- 
nész társaság  ütötte  fel  tanyáját.  A  vándorszínészek  akkorá- 
ban kisvárosokban  épenséggel  nem  részesültek  valami  nagy 
tekintélyben  :  úgy  tekintették  őket,  mint  ma  egy  utazó  czir- 
kusz-karavánt.  A  mármaros-szigeti  társaságnak  igen  külön- 
böző származású  tagjai  voltak  :  a  szubret  szinésznő  például 
a  szinpadon  csak  folytatta  előbbeni  életpályáját.  A  furcsa 
alakoktól  minden  tekintetben  elütött  egy  barnahajú,  fekete- 
szemű sápadt  szinész  :  a  diák.  Ez  csak  19  éves  szerény,  sőt 
félénk  ifjú  volt,  kit  rajongó  lelkesedése  vitt  e  kóbor  komédiá- 
sok közé.  Azelőtt  öt-hat  hónappal  még  a  híres  debreczeni 
kollégium  egyik  legkiválóbb  diákja,  tanárainak  kedvenczc 
volt.  Néhány  hónap  előtt  még  hosszú  fekete  tógában  járt  a 
kollégiumban,  többi  tógátus  diáktársai  közt,  míg  egyszerre 
télvíz  idején  minden  külső  kényszer  nélkül  tanárainak  és 
társaínak  nagy  csodálkozására  elhagyta  a  főiskolát,  melynek 
évek  óta  büszkesége  volt,  és  homályos  művészi  szenvedélytől 
vezetve  felcsapott  színésznek.  Tapasztalatlan  rajongással  azt 
hitte,  hogy  így  szolgálja  legjobban  azt  a  költői  eszményt, 
mely  lelkében  forrt.  Csak  most,  itt  Mármaros-Szigeten  több 
hónapi  együttes  vándorlás  után  látta  át,  hogy  mily  keserűen 
csalódott ;  csak  itt  érezte,  mennyire  nem  való  ő  szinész  tái'- 
saí  közé.  A  színészetet  összetévesztette  a  költészettel.  Költői 
érzelmeit  meg  akarta  érzékíteni,  mintegy  a  valóságba  átvinni, 
és  szinész  lett  —  pedig  csak  kellemetlen  prózát  talált  e  pá- 

lyán,  mely  mindinkább  nem  nekivalónak  bizonyult.  Más  volt 
a  múltja,  más  a  mú'veitsége  és  az  életczélja.  O  ismerte  és 
szerette  már  ekkor  is  a  nagy  latin,  görög,  franczia  és  német 
írókat  —  tehát  műveltségre  messze  fölülmúlta  színész  czim- 
boráit.  Természete  sem  volt  való  erre  az  izgalmas  pályára  : 
gyöngéd,  félénk  természetű  volt,  emellett  túlságosan  érzékeny 
és  önmagába  mélyedő.  Mozdulataiban  némi  ügyetlenség  volt. 
Mindezek  oly  sajátságok,  melyekkel  elég  nehéz  az  élet  szín- 
padján  sikert   aratni  :   hát   még  a   valódi   színészek  közt ! 

Pedig  mennyire  iparkodott  az  ujoncz,  hogy  hasznos  szol- 
gálatot tegyen  szinésztársulatának  !  Gyakran  ő  irta  — ■  azzal  a 
szép  írással,  melyet  később  Biharmegyében  hivatalosan  minta 
gyanánt  köröztettek  —  a  szinlapot:  sőt  mi  több,  ő  hordta 
ki.  O  foldotta  ki  a  dekorácziókat,  ő  varrta  egybe  és  festette 
a  függönyt,  melyen  a  három  Gráczia  « szűzi  neglizsében* 
járta  a  tánczot,  ő  csinálta  a  szín  megett  vaslemezekkel  a 
mennydörgést  és  nagy  bottal  az  ágyúzást.  Nappal  ő  járt  bú- 
tort és  más  színpadi  requisitumokat  kikölcsönözni:  este  pedig 
ő  gyújtotta  meg  a  színháznak  -  -  vagy  mint  ott  nevezték  :  a 
áiátromnak  —  mécseseit.  Még  éjjel  is  ő  őrizte  a  « színházat* 
(mely  tulajdonkép  a  csízmakészítő  czéh  főraktára  volt):  össze- 
kereste a  kiégett  lámpákból  a  gyertya  farkokat  és  a  garderobe- 
maradványokból  matráczot  gyúrva  magának,  olvasgatta  Ho- 
ratiust, a  finom  életélvezet  költőjét.  Igaz,  hogy  hébe-hóba 
aztán  kapott  az  előadások  alatt  is  szerepet,  melyekben  ki- 
vívta a  nem  ép  nagyszámú  (többnyire  ingyenes)  közönség 
tetszését,  mert  szépen,  lelkesen,  szíve  mélyéből  jövő  hangon 
szavalt.  Egy  szereplése  alkalmával  jelent  meg  a  szinlapon  a 
diákból  szinészszé  lett  ifjúnak  neve  legelőször  nyomtatva, 
az  a  név,  mely  majd  a  magyar  szellem  büszkesége,  a  magyar 
nemzet  gyönyöre  lesz  :  Arany  János. 

Itt  Mármaros-Szigeten   mindinkább  kétség  gyötörte  :  mi 

tevő  legyen  ?  Visszamenjen  a  debrcczeni  kollégiumba,  melyet 
oly  sok  reménynycl  elhagyott  ?  Bevallani  csalatkozását  és 
szégyenszemmel  visszakéredzkedni  a  régi  helyre  1  Ezt  már 
nem  teheti  többé  !  De  mit  tehet  egyebet  ?  És  ekkor  felme- 
rült a  fiatal  színész  ábrándozó  képzeletében  egy  más  kép  : 
n  aga  előtt  látta  azt  a  kis,  nádfedeles  parasztházat  Nagy- 
szalontán, melyben  öreg  aggódó  szülei  laktak  :  melyben 
szegényesen,  de  gondosan  nevelték  mint  egyetlen  vigaszu- 
kat és  támaszukat :  melyet  ő  szentegyháznak  tekintett,  hol 
trágár  szót  soha  sem  hallott.  És  felmerült  képzeletében  édes 
apja,  az  a  derék  istenfélő  földmíves,  ki  őt  alig  három-négy 
éves  korában  papiros  híján  hamuba  írt  betűkön  tanította 
írni,  sőt  a  latin  nyelvtanba  is  bevezette.  Mily  büszke  volt 
fiára  !  Hogy  aggódhatnak  most  szülei  érte,  kérdezősködnek, 
vájjon  nem  tért-e  rossz  útra  ?  Hogyis  merne  visszatérni 
hozzájuk,  miután  oly  sok  bút  okozott  nekik  vándorszinész- 
kedésével  ? 

Maradni  könnyelmű  társai  közt  nem  akart :  menni  —  nem 
tudta  hova  ? 

Meghasonlott  lélekkel  kiment  naponként  Mármaros-Szi- 
get  környékére  a  magányt  keresni  és  a  medvéktől  nem  félve 
a  fenyvesbe  az  Iza  partján  bolyongani.  Eledelül  áfonyát 
gyűjtött  magának. 

Egy  ilyen  alkalommal  belső  küzdelmeitől  elbágyadva  az 
erdőben  elaludt.  Almában  édes  anyját  halva  látta.  Ez  az 
álomkép  megérlelte  szándékát.  Csak  akkor  birta  magát  tettre 
határozni,  miután  az  álom  erősen  megindította  képzeletét. 
Mint  költői  természeteknél  gyakran  :  akarata  is  képzeletétől 
függött.  Most  már  ellentállhatatlan  ösztön  hajtotta  haza. 
Szalontára.  Ép  akkor  volt  fizetés  napja  a  színészekre  nézve. 
Arany  az  utczán  megvárta  igazgatóját,  de  restéire  megval- 
lani, hogy  örökre   búcsúzik  a  színészettől.   Havi   fizetéséből 

(névleges  25  pengő  forintból)  egy  » fehér  húszast*  kért,  ke- 
vés holmiját  összeszedte  és  zsebkendőjébe  kötötte,  aztán 
kiment  a  piaczra,  hol  nyolcz  krajczárért  czipót  és  kevés  sza- 
lonnát vett,  az  erdőben  botot  tört  magának  (melytől  azonban 
medve  alig  ijedt  volna  meg)  és  gyalogszerrel  neki  indult. 
A  dél  már  az  országúton  találta.  Este  bükkös  hegyek  kö:é 
ért :  előtte  hosszú  sorban  rónaszéki  sótvivő  kocsik.  Kérdé- 
sükre elmondta  a  kocsisoknak  oláhul,  hogy  beteg  s  azért 
hazatér.  A  vándorút  első  éjjelét  erdős  hegytetőn  töltötte  : 
a  sót  szállító  oláh  fuvarosok  is  fent  pihentek  meg,  miután 
kifogtak  és  kazalba  tüzet  raktak.  A  szegény  vándorszínésznek 
is  megengedték,  hogy  a  tűz  közelében  letelepedjék.  Hűs 
hajnalon  felkelt,  gyorsan  búcsút  mondott  durva  hálótársai- 
nak és  folytatta  útját.  Éjjel  kocsmába  ért,  a  hol  künn  a  szá- 
razágú lombsátor  alatt  deszkapadra  lapulva  aludni  engedték, 
feje  alatt  párna  gyanánt  czipója.  Hasonlókép  töltötte  ván- 
dorlásának következő  éjjeleit  is. 

De  mind  e  sanyarúság  közepette  sem  esett  kétségbe  a 
megugrott  diák-szinész.  Szivében  zengett  az  ifjúság  és  a 
szerelem.  Vándorútjának  nemcsak  fáradalmait,  hanem  költé- 
szetét is  érezte.  Hiszen 

—  a  szép  táj   büvöI   így   is, 
Oh   ifjú   könnyedvérüség! 
lm  :  ott  dülűnkint  a  hegyoldal 
Harmat-szivárvány   színben  ég. 
Lent  sziklavölgyben:   fakupával 
Csurgó   kínál,  oly   csábító. 

Majd  elmaradnak  a  hegyek,  az  út  tölgyes  lapályon  visz. 
Negyednapra  ezt  is  elhagyja  és  csak  távolról  látja  a  kéklő 
hegyeket.  Rekkenő  hőségben  az  ecsedi  láphoz  ér.  Egy  hajdú 
a  hídnál  gyanúsnak  találja  a  szegény  vándort  és  bekíséri 
urához,  ki  Arany  útlevelét  kéri  elő.  Útlevele  nincs,  de  szerény 

büszkeséggel  mutatja  elő  jeles  kollégiumi  bizonyítványát, 
mire  a  tisztviselő,  kinek  neve  is,  szive  is  Jó  volt,  nyájasan 
elbocsátotta. 

De  még  nem  volt  vége  az  úti  megpróbáltatásoknak.  Az 
út  Szalonta  felé  égő  homokon  át  Debreczenbe  vitt.  Mint 
juhnyájból  a  szamár,  úgy  hátalt  ki  a  kollégium  a  város 
házai  közül.  A  világért  sem  akart  volna  Arany  tanáraival  és 
régi  társaival  találkozni :  hogy  sajnálkoznának  rajta,  ha  meg- 
tudják, hogy  Arany,  a  ki  immár  a  kollégiumtól  is  elzüllött, 
szinésznekse  vált  be!  Arany  nem  is  mert  a  kollégium  közelébe 
menni,  hanem  mellékutczákon  át  keresett  magának  egérutat. 

Élelme  elfogyott,  teste  ki  volt  merülve  az  úttól,  lelke  tele 
volt  bánattal  és  szégyennel.  Ha  pap  házához  ért,  nem  mert 
benyitni,  hátha  azt  kérdezik  :  Mit  keresel  itt  te  csavargó  1 
Most  érezte  az  elhagyottság  azon  fájdalmát,  melyet  évekkel 
később  Toldi  Miklósnak  bolyongásaiban  leírt : 

((Nyakán  ült  a  búja,  oldalát  kikezdte  annak  sarkantyúja)). 

((Uramfial  Nincsen  hő  lelkének  hová  fordulnia!)) 

Mily  különös  a  sors  1  Néhány  évvel  később,  ugyanezen  a 
vidéken,  Debreczen  környékén  bolyong  majd  egy  más  ván- 
dorszínész is,  ki  szintén  kollégiumból  szakad  ki  mint  Arany  : 
egy  más  vándorszínész,  a  ki  éhezve,  fázva,  betegen  vonszolja 
magát  ugyanezen  az  országúton,  de  azért  nagy,  rajongó, 
tüzes  szemében  már  ég  a  jövő  dicsőségnek  sejtelme.  Ez  a 
vándorszínész  lesz  majdan  Aranynak  legbensőbb  barátja, 
lángelméjének  osztályosa  :  Petőfi  Sándor. 

Végre  két  napi  gyalogolás  után  megérkezett  Arany  szülő- 
városába. Szalontára.  Rokonai  és  barátai  szemrehányással 
vagy  gúnynyal  fogadják  :  ismerősei  gyanakodó  szemmel  né- 
zik. Apját  megvakulva  találja  :  azon  idő  alatt,  míg  fia  künn 
járt,  elveszítette  szemevilágát ;  édes  anyja,  ki  oly  nagy  öröm- 
mel  fogadta,   fia  megérkezése  után   néhány  héttel  hirtelen 

meghal.  Magának  Arany  Jánosnak,  a  megtért  fiúnak  köny- 
nyelmű  pályaválasztása  következtében  nem  volt  semmi  kere- 
sete :  az  önvád  kigyói  mardosták.  Mihez  fogjon  már  most  ? 
Mi  lesz  belőle  ?  Diáknak  nem  maradt  meg.  szinésznek  sem 
volt  jó  !  Élete  tévesztettnek  látszott.  Mindehhez  járult,  hogy 
bolyongása  közben  erősen  áthűlt  és  halálos  betegnek  kép- 
zelte magát.  Ez  volt  eletének  első  nagy  válsága.  Fájdalomtól 
dúlva,  reménye  veszetten  ült  megvakult  apja  mellett  az  immár 
kietlenné  vált  szülői  házban.  «En  ősz  apámmal.  Nem  magam 
tehát  ;  de  hol  van  oly  magány,  oly  bús,  rideg,  mint  mikor 
<?ott  ült,  az  élet  árnyán  s  én  virraszték  szemének  éjszakáján  !» 
De  azért  mégis  csak  felküzdi  magát.  Hiába  gondolták  őt 
elzüllöttnek :  szelidsége  és  becsületessége  megnyeri  a  szi- 
veket, nagy  szorgalma  és  tudása  kivívja  a  megbecsülést. 
Ámbár  az  esperes  váltig  azt  hajtotta:  ((Bizony  Szalontán 
komédiás  nem  lesz  tanító »,  mégis  megválasztják  a  szalontai 
gymnasiumhoz  tanítónak.  Fővágya  jóvá  tenni  azt,  a  mit  az 
emberek  (ámbár  igazság  nélkül)  szemére  hánytak.  Verseit 
elégeti,  a  művészettel,  mely  félrevezette,  szakít  ;  szorgalmas, 
kötelességtudó,  de  közönséges  ember  akar  lenni.  Négy  évvel 
színészi  kalandja  után  23  éves  korában  megválasztják  szalon- 
tai aljegyzőnek.  Ugyanabban  az  évben  —  követve  szivének 
és  eszének  szavát  egyaránt  —  nieg  is  nősül.  Boldognak  érzi 
magát  családja  körében.  Csak  egyik  szándékát  nem  tudta 
végrehajtani  :  nem  tudott  közönséges  ember  lenni.  Egy  ideig 
elfojtja  költői  tehetségét,  csak  mintaszerű  hivatalos  aktákat 
ír.  De  a  mint  benyit  hozzá  a  szerencse,  nyomban  követi  egy 
másik  égi  vendég  :  a  költészet.  Először  egy  szatirikus  eposzt 
ír  a  megyei  élet  visszásságai  ellen,  melyeket  Eötvös  József 
ép  akkor  Jí  falu  Jegyzőjében  ostorozott.  E  szatirikus  eposzát 
Jlz  elveszett  alkotmányt  beküldi  a  Kisfaludy-Társaság  pályá- 
zatára és  meg  is  nyeri  a  pályadíjat.  Aranyt  e  siksr  meglepte  : 

úg)'  érezte,  mintha  lutrin  nyerte  volna  a  25  aranyat.  E  mű- 
vében Arany  még  nem  találta  meg  önmagát.  Tele  van  hideg 
éiczczel,  mely  fénylik  mint  jégcsap  a  napon.  A  következő 
évben  j  846-ban  Toldi-\z]  pályázott  :  meg  is  nyerte  vele  a 
társaság  díját  és  —  a  mit  tán  még  többre  becsült  —  Petőfi 
barátságát.  Petőfi  a  Toldi  olvasásakor  lángra  lobbant:  ((Míg 
más  levelenként  kapja  a  borostyánt,  neked  mindjárt  egész 
koszorút  kell  adni))  irja  elragadtatva  Aranynak,  a  kit  akkor 
még  nem  ismert.  Aranyban  nem  csak  a  rokon  nagy  tehet- 
ség, de  a  rokon  népies  irány  is  vonzotta.  1847  júniusban 
Petőfi  felkereste  Aranyt.  Tiz  boldog  napot  töltött  együtt 
Magyarország  két  legnagyobb  költője  a  szalontai  jegyző 
szerény  házában.  ((Versenyben  égtek  húrjaim  —  irja  Arany 
egyik  költeményében  —  láng  gyult  a  láng  gerjelminél  s 
egygyé  fonódott  minden  ágai).  Arany  már  fel  is  olvashatta 
barátjának  a  Toldi  folytatását,  mely  a  bajnok  Toldi  aggkorát 
és  halálát  tárgyalja.  E  mű:  Toldi  esléje  azonban  csak  évekkel 
később  jelent  meg.  Ugyanabban  az  évben  Petőfi  még  egy- 
szer meglátogatta  Aranyt  Szalontán  :  de  ezúttal  fiatal  nejé- 
vel együtt,  vagy  hat  héttel  esküvőjük  után. 

A  magyar  szabadságharcz  korszaka  nagy  válságot  alkotott 
Arany  életében.  Egy  ideig  egy  néplapot  szerkesztett  a  magyar 
kormány  megbízásából.  1848  augusztus  havában  nemzet- 
őrködött Aradon.  A  következő  évben  Arany  kénytelen  volt 
a  szalontai  jegyzőségről  lemondani,  mert  a  város  nem  tudta 
tisztviselőit  fizetni.  Néhány  hétre  egy  kis  hivatalt  sikerül 
elnyernie:  fogalmazó  lesz,  de  az  1849-iki  nagy  katasztrófa 
alkalmával  ezt  az  alacsony  hivatalt  is  elveszíti. 

A  forradalom  lezajlása  után  kétségbeesés  környékezte 
Aranyt.  Elveszítette  hivatalos  állását,  elveszítette  lassan  gyúj- 
tott kis  vagyonát  és  mi  több,  elveszítette  legjobb  barátját 
Petőfit  és    elveszítette   önmagát,  —  minden   bizalmát.  Nem 

hitt  hazája  jövőjében,  nem  bízott  a  tulajdon  sorsában,  a  Ker- 
getve önnön  lelkemtől  futottam  —  így  jellemzi  önmaga  e 
válságot  —  és  láthatáromon  nem  volt  remény  s  kétségbe- 
esés  örvényéig  jutottam,  kezem  égre  emelni   nem  merem ». 

E  kétségbeesett  hangulat  végletes  kifejezést  talált  a  J\agy- 
idai  Czigányokhzn.  Ez  a  komikus  eposz  a  forradalom  hibái- 
nak maró  fájdalommal  rajzolt  szatírája. 

1851  októberben  a  nagy-kőrös i  egyháztanács  meghívta 
tanárnak  az  ottani  kollégiumhoz.  Ebben  az  állásban  kilencz 
évig  maradt  Arany.  Lelkiismeretes,  gondos  tanár  volt :  jeles 
tanártársai  is  voltak  itt  (Szilágyi  Sándor,  Szász  Károly, 
Salamon  Ferencz),  de  mindamellett  nem  tudott  gyökeret 
vernianagy-kőrösi  talajban,  ebben  a  ((homokos  és  salétromos 
Kánaánban ».  Yisszavágyódott  eleinte  Nagy-Szalontára,  ké- 
sőbb a  fővárosba.  (.Sivatag  hely  ez  a  Nagy-Kőrös  —  írja 
egyik  levelében  —  alig  járok  valahová  a  városban  :  minden 
mulatságunk  a  temető.  Ennek  árnyas  fái  s  a  sirok  közé  me- 
gyünk tavaszi  friss  levegőt  —  a  mező  édes  lelkét  —  színi. 
Talán  e  körülmény  is  okozza,  hogy  lelkem  ritkán  derűi. » 

Nagy-Kőrösön  Aranynak  nem  volt  kedve  nagyobb  alko- 
tásokra :  költői  ihletét  inkább  lyrai  költeményekben  és  balla- 
dákban fejezte  ki.  Balladáinak  jó  része  itt  Nagy-Kőrösön  az 
1853  és  1855-iki  két  ballada-évben  keletkezett. 

1860-ban  tavaszi  áramlat  érzik  meg  Magyarországon.  Az 
absolutizmus  ridegsége  enged.  A  nemzeti  élet  eltemetett 
vagy  befagyott  forrásai  újra  kezdenek  bugyogni  :  a  nemzeti 
munka  minden  téren  tevékenységre  hívja  a  szellemeket. 
Ebben  az  évben  Aranyt  már  a  fővárosban  találjuk,  mint  a 
Kisfaludy-Társaság  igazgatóját  és  egy  kritikai  hetilap  szer- 
kesztőjét. (Szépirodalmi  "Figyelő,  később  J^oszorú.)  Mintha 
második  ifjúságát  élné,  oly  élénk  a  tevékenysége.  1864-ben 
megjelenik  egyik  remeke  :   Buda  halála,  mely  akadémiai   ju- 

talomban  részesül.  Ebben  az  időben   megválasztják  a  m.  tu- 
dományos Akadémia  titkárává. 

De  ekkor  következik  be  életének  egy  más  válsága,  tán  a 
legfájdalmasabb.  1865-ben  meghal  leánya  Júlia  (Szél  Kálmán 
szalontai  esperes  neje).  Senkit  se  szeretett  Arany  annyira, 
mint  őt.  Hiába  vigasztalták  az  apát,  hogy  idővel  enyhül  majd 
fájdalma.  Érzem  —  így  szól  Arany  —  hogy  ez  a  fájdalom 
olyan,  mint  egy  nagy  teher  :  mennél  tovább  viszem,  annál 
súlyosabbnak  érzi  az  ember.  Majdnem  egy  évtizeden  át  nem 
is  közölt  semmi  újabb  költeményt.  Híre  folyton  nőtt,  te- 
kintélye, jövedelme  immár  gyorsan  emelkedett  (1870-ben 
akadémiai  főtitkár  lett),  nagy  kitüntetések  érték  (a  király 
koronázása  alkalmából  a  Szent  István-rend  keresztese  lett)  ; 
de  mindez  nem  tudta  mélabúját  szétoszlatni.  Ugy  élt  a  fő- 
városban, mint  egy  idegen,  ki  műveltségre  és  lángelmére  a 
legelsők  sorában  áll,  de  a  ki  mégis  visszavágyódik  a  fényes 
akadémiai  palotából  szülővárosának  egyszerű  viszonyai  közé, 
a  természethez  és  a  falusi  élet  felé : 

Egyszerű  gunyhó  ott  keleten 
Rakja  rajongó  képzeletem... 

írja  utolsó  éveiben,  a  szalontai  független  nyugalomra  gon- 
dolva. I  879-ben  az  Akadémia  elfogadja  főtitkári  állásáról  való 
harmadszori  lemondását  és  tiszteletbeli  főtitkárnak  választja. 
A  hetvenes  évek  végén  már  nem  utazott  többé  Karlsbad 
gyógyító  forrásaihoz,  de  gyakran  járt  a  városligetben,  me- 
lyet egy  "Én^k-hcn  meg  is  dalolt.  De  ott  sétálva  is  még  tovább 
szeretett  volna  menni,  még  messzibbre  vágyódott  — 

Keletre  mint  a  berki  szellő. 
Mely  a  lombok  közt  rést  talál. 
Keletre  mint  az  égi   felhő. 
Mely  ott  egy  kedves  sírra  száll.* 

*"   Nagy-Szalontán. 

Több  Ízben  a  Margit-szigeien  töltötte  a  nyarat.  Ott  a  « töl- 
gyek alatt  szeretett  pihenni,  hová  el  nem  hat  város  zaja, 
semmi ».  Itt  dolgozott  a  Toldi  szerelmén  is,  melyet  1879-ben 
barátai  unszolására  ki  is  adott.  Toldi  szerelme  a  Toldi-trilógia 
középső  része,  mely  Toldi  férfikorát :  szerelmét  Rozgonyi 
Piroskához  és  Nagy  Lajos  nápolyi  hadjáratát  tárgyalja. 
Arany  ezzel  a  részszel  61  éves  korában  befejezte  a  nagy 
művet,  melyet  mint  szalontai  jeg^'ző  huszonkilencz  éves  ko- 
rában megkezdett  volt. 

1882  tavaszán  sejtelmesen  ezt  a  négy  sort  irta  Arany  egy 
papirosszeletre : 

Életem   hatvanhatodik   évébe' 
Köt  engemet  a  jó   Isten   kévébe. 
Betakarít  régi   rakott  csűrébe. 
Vet  helyemre  más  gabonát  cserébe. 

Néhány  hónappal  később,  1882  október  22-én  meghalt 
az  a  férfiú,  a  kinek  lángelméje  oly  messze  felettünk  volt,  szíve 
pedig  hozzánk  oly  közel. 

II.  KÖLTÉSZETE. 

Ha  meg  akarjuk  érteni  Arany  költészetét,  ismernünk  kell 
annak  a  kornak  főirányait,  melyben  ő  élt  és  írt. 

A  XIX.  század  negyvenes  évei,  melyekben  Arany  fellépett 
és  Vörösmartyval  meg  Petőfivel  egyetemben  a  magyar  köl- 
tészetet tökéletességének  legmagasabb  fokára  emelte,  nagyon 
különböztek  a  század  kezdetétől,  úgymint  nagyon  eltérnek 
a  mostani  kortól. 

E  dicső  korszakban  alakult  meg  a  modern  Magyarország  : 
benne  működtek  legnagyobb  államférfiaink  és  szellemi  éle- 
tünk rohamosan  nagyobb  arányokat  kezdett  ölteni.  Ennek 
a  korszaknak  különös  jellege  van :  úgy  érzelmeire  nézve, 
mint  gondolatvilágában.  Érzelmeire  nézve  e  kor  a  lelkesedés, 

a  remény  korszaka,  felfogásában  pedig  mindinkább  uralko- 
dóvá lesz  a  demokratikus  irány.  E  két  meleg  áramlat  sodorja 
magával  az  egész  nemzetet,  e  két  áramlat  —  a  hazafiúi  lel- 
kesedésé és  a  demokratikus  felfogásé  —  ragadja  magával 
Aranyt  is,  Petőfit  is. 

Ez  a  köz-lelkesedés,  az  érzelmeknek  e  forró  éghajlata  volt 
szükséges  ahhoz,  hogy  a  magyar  költészet  annyira  felvirágoz- 
zék és  fénykorát  érje.  E  lelkes  korszaknak  meleg  áramlata 
ömlik  végig  mint  egy  izzó  lávatömeg  a  Vörösmarty  költé- 
szetén ;  ennek  a  korszaknak  a  tüzén  gyúlt  ki  az  Arany  és 
Petőfi  költészetének  fáklyája  is. 

A  magyar  közönség  eme  nemes  izgatottsága  mellett  fon- 
tos volt  Aranyra  (ép  úgy  mint  Petőfire)  a  negyvenes  évek 
demokratikus  iránya.  A  parasztember  egész  Európában  mint- 
egy divatba  jő  :  mint  a  politikában,  úgy  az  irodalomban  is 
mindinkább  előtérbe  lép  a  nép. 

Arany  költészete  is  a  m.agyar  népköltészetből  indul  ki  és 
a  magyar  nép  életét  tükrözi.  Azt  lehet  mondani  róla  és  nagy 
munkatársáról,  Petőfiről,  hogy  költészetük  alapjában  a 
magyar  népköltészet  nemesítése,  a  magyar  népköltészetnek 
magasabb  költői  sphaerába  való  emelése.  Csakhogy  mind- 
egyikük mást-mást  vett  át  a  magyar  néptől  :  Petőfi  a  népdal 
előadása  módját  és  szerkezetét.  Arany  a  népnyelv  gazdagsá- 
gát és  az  epikus  költemények  stílusát. 

Ep  oly  erősen  mint  e  korszaknak  (a  magyar  fellendülés 
korának)  sajátságai,  ép  olyan  erősen  mutatkoznak  Arany 
műveiben  egyéni  sajátságai  is. 

Arany  epikus  költőnek  született,  Petőfi  egyéniségénél 
fogva  lyrikus  volt.  Arany  érzelemvilágát  szemérmetes  félénk- 
seggel  magába  rejtette  és  rendkívüli  érzékenysége  mellett  is 
külsőleg  nyugodt  volt.  Nála  minden  érzelem  befelé  irányult; 
szemlélődő  természet   volt,  a  ki  gyöngéd  és   mély   érzékkel 

figyelte  meg  a  külvilágot,  a  melynek  tárgyait  rendkívül  pon- 
tosan, minden  apró  részletre  kiterjeszkedve,  de  g)'akran  bi- 
zonyos méla  világításban  látta. 

Petőfi  valódi  lyrikus  természet,  mert  egészen  az  érzelmek 
embere.  Sohasem  tud  közömbös  lenni,  egészen  az  érzelmek- 
nek adja  át  magát,  melyek  lelkében  folyton,  szünet  nélkül 
rezegnek  és  hullámzanak.  Lyrai  jellegük  ezeknek  az  érzel- 
meknek abban  rejlik,  hegy  mintegy  felrobbanva  költői  alak- 
ban kitörnek. 

Arany  ezzel  szemben  magábazárkozó  szemlélő,  kiben 
rendkívül  erős  a  valódiság  iránti  érzéke.  Költészetének  fő- 
jellemvonása :  ez  a  realísmus  és  szemlélődés,  mely  a  múltba 
szeret  tekinteni.  Bámulatos,  hogy  ennyi  józanság,  ennyi 
ténylegesség  meg  tudott  férni  ily  erős  és  mély  költői  ihlettel. 
Ennek  vegyüléke  adja  meg  Arany  költészetének  sajátos  izét. 

Egyénisége,  élete  át  volt  hatva  a  költészettől.  Ez  rá  nézve 
nem  csak  szép  foglalkozás,  hanem  életének  természetes  és 
nélkülözhetetlen  kelléke  volt.  Az  egyszerűséget,  a  vidéki 
életet,  a  szerény  visszavonulást  szerette,  mert  alkalmat  adott 
neki  költői  tevékenységre.  A  ki  be  akar  látni  lelke  mélyébe, 
olvassa  el  az  "Epilógus  czímű  költeményt,  melyben  élete  vé- 
gén visszapillant  pályájára.  Folytonosan  küzdött  a  tökéle- 
tességért, a  költői  szépért,  és  igen  gyakran  úgy  érezte, 
hogy  c  küzdelemben  ő  a  vesztes  : 

—  engem  titkos  métely 
Fölemészt :  az  örök  kétely  ; 
S  pályám   bére 
Égető  mint  Nessus  vére. 

Aranynak  két  epikus  főműve  van.  Az  egyiknek  hőse  Toldi 
Miklós,  a  másik  a  hún  mondakört  (Attilát  és  utódait)  tár- 
gyalja. Mindegyik  három-három  részből  áll :  de  csak  a 
Toldi-trilogia  készült  el  teljesen. 

A  Toldi  első  része  Toldi  Miklós  ifjúságából  nyolcz  napot 
állít  elénk.  De  mily  jelentős  nyolcz  napot.  Látjuk  Miklóst 
«a  szörnyű  gyermeket »  a  mint  a  parasztok  közt  él  a  pusz- 
tán ;  látjuk  a  mint  gonosz  bátyjától  ingerelve,  bűnbe  esik 
és  a  mint  ezt  a  bűnt  jóvá  teszi.  Itt  is  mint  Aranynál  rende- 
sen erkölcsi  problémát  látunk  felvetve  :  egy  nemesszárma- 
zású és  nemesszívű,  parasztként  nevekedett  ifjú  a  szenvedé- 
sek és  megpróbáltatások  tüzében  bűnétől  megtisztul  és  lo- 
vaggá lesz.  Ez  az  első  rész  népies  eposz  :  népies  az  elbeszé- 
lés tárgya,  népies  a  nyelve,  népies  az  elbeszélés  modora. 
A  magyar  népélet  és  a  magyar  népjellem  költészete  a  ma- 
gyar nép  számára. 

Toldi  második  része,  Toldi  szerelme,  a  nagy  hős  férfikorát, 
szerelmét  és  lelki  küzdelmeit  —  melyek  rettenetesebbek 
minden  csatározásánál  —  tárgyalja.  Ez  a  rész  romantikus 
eposz,  mely  a  középkori  lovagvilágot,  annak  kalandjait  és 
dicsőségét  tünteti  elénk.  Három  főcsoportja  van  a  cselek- 
vénynek :  az  egyik  Toldi  Miklós  és  Rozgonyi  Piroska  sze- 
relmét tartalmazza,  a  második  Nagy  Lajos  prágai  kalandját 
(Nagy  Lajos  Toldi  segítségével  csellel  elfoglalja-  Prágát), 
a  harmadik   Nagy   Lajos    nápolyi  boszú-hadjáratát  adja  elő. 

Toldi  estéje,  a  Toldi  trilógia  befejezése,  humoros  eposz 
Humoros  eposz,  a  mennyiben  gyakran  mosolygunk  Ben- 
czén,  Toldi  hű  szolgáján,  nem  egyszer  mosolygunk  a  vén 
Toldin  is,  de  azért  szeretjük  és  becsüljük  őket.  A  tréfa  Toldi 
estéjében  nem  lelketlen,  nem  hideg :  mögötte  ott  lappang 
mindig  a  komoly  érzés,  a  meleg  szeretet.  Ebben  a  harma- 
dik részben  a  hanyatlás  méla  humorát  látjuk  :  a  természet 
késő  ősz  felé  hajlik,  a  lakóház  bomlik,  az  öreg  Toldi  is  ha- 
nyatlik. E  hanyatlásban  van  valami  félszegség,  valami  komi- 
kum ;  e  félszegséget  azonban  a  részvét,  a  gyöngéd  szeretet 
napja  ragyogja  be.  Ez  szüli  a  humoros  hatást.  Toldi  hanyat- 

Arany  János   kisebb  költeményei   1,  2 

lik,  érzi,  hogy  nem  való  az  új  emberek  közé :  lezuhan  egy 
immár  irtott  erdő  utolsó,  fejedelmi  tölgyfája. 

"Buda  halála  egy  második  epikus  trilógiának  első  része. 
Arany  benne  régi  krónikák  szétszórt  töredékes  adatait  szé- 
les nagy  képpé  kiegészítve,  Attila  és  Buda  hun  királyok 
testvérharczát  mutatja  be. 

E  trilógia  második  része  Ildikó  (Attila  felesége:  Krimhilda), 
harmadik,  melyből  csak  egyes  töredékes  részek  készültek  el, 
Csaba  királyfi  (Attila  fia). 

Ezeknek  az  eposzoknak  háttere  a  világtörténet  egyik  leg- 
óriásibb  eseménysorozata :  a  hun  és  a  germán  elem  küz- 
delme a  népvándorlás  korában.  E  küzdelem  világtörténeti 
tetőpontja  a  catalaunumi  csata,  mely  ha  másként  dől  el,  más 
lesz  a  világ  sorsa.  Európa  urai  a  nyugati  népek  helyett  ke- 
let népei  lettek  volna. 

Ezt  a  küzdelmet  akarta  Arany  a  monda  megvilágításában 
egy  összefüggő  epikus  szerkezet  keretében  költői  szabad- 
sággal feltüntetni. 

Az  egész  mű  a  tervvázlatok  szerint  a  következő  főmoti- 
vumokon  fordult  volna  meg  : 

Tragikus  végzetesség  következtében  Attila  megöli  báty- 
ját, Budát.  De  Attilát  is  eléri  végzete  :  őt  féltékenységből 
felesége,  a  német  származású  Krimhilda  öli  meg.  Attila  ha- 
lála után  fiai  :  Aladár  és  Csaba  végletes  harczra  kelnek  egy- 
más ellen.  Aladárhoz  (Krimhilda  fiához)  állnak  a  germán  né- 
pek is.  Attila  másik  fia  :  Csaba  legyőzi  Aladárt,  de  mind- 
amellett ő  maga  is  kénytelen  az  ázsiai  őshazába  menekülni. 
Csaba  hunjai  ott  hagyják  azonban  Erdély  határszélén  a  szé- 
kely népet,  mintegy  a  jövő  idők  őrszeméül.  Az  eposz  végén 
kilátást  engedett  volna  a  költő  arra,  hogy  a  hunok  utódjai, 
a  magyarok  majd  visszajönnek  és  ismét  elfoglalják  Csaba 
birodalmát :  a  mai  Magyarországot. 

Arany  elbeszélő  költeményeiben  a  költői  éghajlat  minden 
övén  át  vezet  bennünket.  Stílusra,  költői  hangra  nézve 
rendkivül  nagy  a  változatosság  nála.  Más  az  előadásmód  az 
első  Toldiban  és  más  a  következő  részekben.  Az  első  Toldin 
rajta  van  a  magyar  alföld  kalásztermő  sugárzó  napfénye : 
minden  erős,  biztos  vonásokban  tűnik  fel.  A  hang  tisztán 
népies.  A  második  a  romantikus  holdfény  ezüstében  csil- 
lámlik. Az  előadás  modora  itt  már  nem  tárgyilagos :  a 
költő  egyéni  hangulata  át-áttör. 

A  harmadik  Toldiban  a  már  leáldozó  nap  mágikus  fény- 
nyel világítja  meg  a  késő  őszi  tájképet.  A  költő  itt  még  némi- 
leg népies  és  részleteket  rajzoló,  de  nem  azonosítja  magát 
hőseivel,  már  magasabb  szempontból  humorral  nézi  őket. 

Ismét  más  a  Buda  halálának  hangja.  Valami  ódon  költői 
zománcz  van  rajta  :  stílusa  rövid,  sentenciás,  kevésbbé  rész- 
letező. Hangja  olyan,  mintha  Attilának  egy  XIX.  századbeli 
műveltséggel  bíró  kortársa  írta  volna. 

Arany  eposzai  nem  csak  stílusra,  hanem  a  jellemzés  mód- 
jára is  különböznek  egymástól.  Mindinkább  elmélyíti  jel- 
lemeit :  későbbi  műveibe,  Buda  haláláhz  és  különösen  Toldi 
szerelméhc,  beleviszi  a  részletes  lélektani  rajzot,  az  érzések  és 
indulatok  elemzését.  Azaz  :  a  költő  nemcsak  tetteket  és  azok- 
nak rugóit  mondja  el,  hanem  pontosan  meghatározza  :  ennél 
vagy  annál  a  cselekvésnél  minő  érzések,  minő  indulatok  ve- 
zették az  illető  személyt?  Minők  ezek  az  érzések,  hogyan 
alakultak,  minő  különös  jelenségek  vegyülnek  a  szereplőnek 
lelkében  ?  Ilyen  lélektani  elemzésre  például  szolgálhat  Roz- 
gonyi  Piroska  szerelmének  rajza. 

Arany  leghíresebb  remekei  tán  balladái.  Ezekben  Arany 
szintén  a  népköltészet  talaján  áll,  a  mennyiben  a  magyar  és 
a  skót  népballadákat  vette  mintául.  Nála  is  mint  a  népballa- 
dákban a  párbeszédes   alak   az  uralkodó  :  a  költő  nem  maga 

beszéli  a  cselekvényt,  hanem  a  szereplő  személyek  beszédé- 
ből sejteti  velünk.  Ez  a  sejtelmesség,  mely  az  egész  költe- 
ményen végigvonul  és  titokzatos  félhomályba  borítja  a  cse- 
lekvényt és  a  szereplőket,  még  növeli  a  ballada  tárgyának 
borzalmát.  A  ballada  tárgya  Aranynál  is  mint  a  népkölté- 
szetben többnyire  tragikus  :  iszonyatos  bűnt  látunk  bcnnök 
és  borzasztó  bűnhődést.  Arany  a  lelkiismeret  költője  :  mint 
ilyen  a  bűnhődést  is  a  bűnös  lelki  életében,  lelkiismeretében 
szereti  felmutatni.  Ez  vezette  Aranyt  az  őrültség  rajzához  bal- 
ladáiban. A  lelki  betegség  sokféle  faját  látjuk  e  balladákban: 
minden  alak  jellemének  megfelelően  háborodik  mza.  Jl  walesi 
bár<iok-h:xn  és  K  László-hun  királyt  látunk,  a  ki  bűne  tuda- 
tában hervadt  lélekkel  hordja  az  izzó  koronát,  a  véres  bí- 
bort :  Edvárd  meg  László  király  nem  találnak  kincses  palo- 
tájukban helyet,  a  hol  álomra  hajthatnák  fejűket,  nem  talál- 
nak nagy  birodalmukban  egy  kehely  vizet,  mely  égő  lelkű- 
ket enyhítené.  Az  ezüstös  holdfényben  ott  áll  egy  paraszt- 
asszony, Jlgms,  a  patakban  és  mossa,  mossa  hosszú  éveken 
át  a  lepedőt,  a  melyen  ő  iszonyodva  mindig  ott  látja  a  vér- 
foltot —  megölt  férjének  vérét.  Bárczi  Benő  szép,  de  gőgös, 
kaczér  kedvesét,  Kund  Abigélt,  énekes  őrület  hajtja  fel  s  alá 
az  utczasoron,  miután  megtudta,  hogy  kaczérsága  okozta 
Bárczi  Benő  halálát.  (Telemre  hivás).  Holdfényben  sápadt 
arczczal  kapaszkodik  Tuba  Ferkó  pásztor  a  háztetőkre,  míg 
egyszerre  holdkóros  kísérteties  nyugalmából  felriadva  ha- 
lálra zuhan.  (Tengeri  hántás.) 

Az  tlnnepronlók  egy  régi  monda  alapján  a  csoportos  őrült- 
ség egy  fajtáját  állítja  elénk,  a  minő  a  középkorban  járvá- 
nyosán pusztított.  A  kik  tivornyával  megszegték  a  szent 
ünnepet,  bősz  nekívadulással,  ördöngös  dudaszótól  csábítva 
agyon  tánczolják  magukat. 

Az  árva  fiú  gonosz  mostohája   eszeveszetten    egy  ingben, 

folyton  körbe  futkos  fJJrva  fiú).  E  lelki  betegek  közt  a 
legerőszakosabb,  a  legkicsapongóbb,  a  legérzékibb  Bcnde 
lovag  az  Éjféli  párbajban.  Az  őrültsége  is  a  legszilajabb  : 
tombo'ó  őrjöngésében  ordítva  küzd  a  légi  semmivel  vagy  a 
mint  ő  gondolja:  a  párbaj  alkalmával  alattomosan  leölt  ellen- 
felével. 

Stilusbeli  gazdagságánál  még  bámulatosabb  nyelvművé- 
szete. Arany  a  magyar  nyelv  legnagyobb  ismerője.  így  még 
nem  nyilatkozott  nyelvünk  egy  ember  ajkán  sem.  Ha  Arany 
műveit  olvassuk,  oly  érzés  fog  el,  mintha  a  magyar  nyelv 
minden  forrását  bugyogni  hallanók.  Arany  minden  gondo- 
latot egy  sajátos  magyaros,  más  nyelven  így  elő  nem  forduló 
kitétellel  tudott  kifejezni.  Senki  sem  ismerte  a  magyar  nép- 
nyelvet úgy  mint  ő  :  senki  sem  merített  többet  a  régi  ma- 
gyar írók  nycivéből.  E  mellett  gyakran  visszavezette  a  nyel- 
vet eredeti,  régi  érzéki  jelentéséhez.  Mint  minden  nyelv,  a 
mi  nyelvünk  is  tele  van  c'kopott  képies  kifejezésekkel. 
Arany  e  képeket  megelevenítette,  új  szint,  új  fényt  adott 
ezeknek  a  mindennapi  használatban  elhalványult  képies  ki- 
fejezéseknek.* 

Mint  nyelve  úgy  alakjai  is  szin-magyarok.  Toldi  pld. 
a  magyar  nép  typusa  —  jóban  is,  rosszban  is.  Tüzes,  de  á 
mellett  megvan  benne  a  magyar  nép  józansága.  Szives,  de 

*  Egy  példa  a  sok  közül.  Ha  azt  mondjuk  valakiről  :  hányja 
a  hab,  azt  akarjuk  kifejezni,  hogy  gyötri  a  kétség.  Valóságos 
habra  már  nem  gondolunk.  Aranynál  »z  a  kifejezés  így  ujho- 
dik  meg,   midőn    Rozgonyi    Piroska  töprengéseit   festi  : 

Oh   hányszor  a   két  szűz   kebelét  hab  hányja 
Vajh   mi   tevő   légyen   a   Rozgonyi   lyánya  ? 

A  köznapi  kifejezés  (hányja  a  hab)  ismét  visszaifjodott  ere- 
deti jelentésére.  —  Arany  költői  sajátságait  behatóbban  fejte- 
getem .Arany  János  czímű  könyvemben  {>S^j). 

nem  büszkeség  nélkül.  Egész  magaviseletében  van  valami 
méltósdg,  a  győzelmes  fajok  ezen  öröksége.  Mennyire  ma- 
gyar ha  mulat,  a  csárdajelenetben,  midőn  —  kezében  az  öreg 
kanna  —  nagyokat  kurjantva  kipattan  a  kocsma  közepére, 
a  bort  hol  végig  önti  a  földre,  hol  pedig  a  czigányt  locsolja 
vele,  mialatt  czimbalomszóra  tánczol  és  széles  jó  kedvében 
fejével  a  mestergerendát  üti.  Valódi  magyar  lány  Piroska, 
Toldi  legszebb  és  legnagyobb  részletességgel  rajzolt  nő- 
alakja is.  Német  költő  ily  szomorú  szerelmi  történet  hős- 
nőjét alkalmasint  sentimentalisnak  jellemezte  volna.  Arany 
érzékenynek,  de  épenséggel  nem  érzelgősnek  festi :  a  ma- 
gyar jellemnek  megfelelőn  benne  is  valami  józanság  uralko- 
dik. Özvegy  Toldinéban  ismét  a  magyar  házi  asszonyt, 
Benczében  pedig  az  öreg  magyar  parasztot  látjuk  magunk 
előtt. 

Arany  szemlélődő,  a  realismusra  hajló  természetének  meg- 
felel képzelete  is.  Nyugodtan,  világosan,  plastikusan  látja  a 
tárgyakat,  melyeket  költészetében  elénk  varázsol.  Három 
feltűnő  sajátsága  van  képzeletének. 

Az  első  realismusa.  Arany  mint  kitűnő  megfigyelő  mindig 
a  valót  tartja  szem  előtt,  a  valóságot  nem  hagyja  el  még  a 
költészet  szárnyán  sem.  A  magyar  epikus  költők  közül  senki 
sem  vitt  be  annyit  a  reális  külvilágból  a  költészetbe,  mint  ő. 
Maga  is  ezt  írja  önmagáról  :  « Mindig  marad,  ha  fejére  áll 
is,  ő  nála  valami  vaskos,  reális*.  A  ki  látni  akarja,  hogy 
Arany  néha  a  valóságnak  még  ijesztően  rikító  jelenségeit  is 
felveszi  költészetébe,  olvassa  el  a  "Bolond  Istók  1.  énekét, 
ezt  a  szomorú  falusi  történetet. 

Képzeletének  második  fősajátsága  részletessége.  Ha  vala- 
mit leír,  oly  szabatos  és  annyira  pontos  a  részletekben, 
mintha  mindezt  a  valóságban  megfigyelte  volna.  Személyei- 
nél is  minden  '\pr6  részletet  észrevesz.  Egy  nélda  a  sok  kö- 

zűl  :  Miklós  bánattal  hallgatja  Bencze  beszédét  a  nádasban. 
Más  költő  tán  csak  azt  irta  volna  :  Toldi  szemébe  könny 
tolult.  Arany  így  részletezi  :  Végre  nagy  meleg  könnycsepp 
ül  szemére  és  onnan,  a  mint  Miklós  restelkedve  tenyeréhez 
törli :  «'Végig  a  kit  ujján  a  könny  földre  csordult*. 

Harmadik  sajátsága  e  csodás  képzelő  erőnek,  hogy  a  lelki 
jelenségeket  testi  hatásukban  is  rajzolja.  Lelket  és  testet 
egyszerre  lát.  Az  indulatnál,  az  örömnél,  bánatnál,  haragnál, 
szégyennél  Arany  a  külső,  testi  változást  is  leírja.  A  testi  és 
lelki  jelenségeknek  ezen  összekötött  együttes  feltüntetése 
Arany  realismusának  egyik  jellemző  sajátsága.  Például  (itt  is 
a  sok  közül  egyet)  Toldi  György  dühét  így  írja  le  Arany : 
« Toldi  György  véresebb  lőn  a  főzött  ráknál,  homályosan 
látott  a  szép  napvilágnál,  a  faragott  képek  tánczoltak  körüle, 
csak  kicsibe  múlt  el,  hogy  le  nem  szédüle  ;  aztán  egy  hideg- 
ség végig  futott  rajta,  fázott,  még  is  izzadt ;  elsáppadt  az  ar- 
cza,  hogy  annyi  vér  se  maradt  benne,  mennyi  egy  szúnyog- 
nak egyszer  elég  lenne ».  Ebben  a  leírásban  megvan  a 
harag  egész  physiologiája. 

Arany  és  Petőfi  együvé  álltak  az  életben,  együtt  állnak 
költészetünk  történetében  is.  Arany  és  Petőfi  a  magyar  lélek 
leglángelműbb  kifejezői.  A  magyar  érzelemvilágot  és  a  ma- 
gyar nép  jellemét  a  költészet  szent  tüzében  megtisztulva 
mutatják  be.  A  magyar  költészet  napja,  mely  oly  ragyogóan 
emelkedett  1825-ben,  Vörösmarty  Za/an /w/ajííval,  bennük 
delel.  Költői  műveik  csak  azzal  együtt  veszhetnek  el,  a  kit 
kifejeznek  :  a  magyarral. 

l^iedl  "Frigyes. 


ARANY  ÉLETÉNEK  ÁTTEKINTÉSE. 

1817.  márcz.   2.   születik   Nagy-Szalontán. 
1833.  november  tógatus   diák  lesz   Debreczenben. 
1836.   február  felcsap   Debreczenben  színésznek. 
1836.  július  M. -Szigeten   elhagyja   a   szinészeket. 
1836.  őszszel   tanító   Nagy-Szalontán. 
1840.   másodjegyző   N.-Szalontán. 

1846.  nyarán   megírja   a    Toldit. 

1847.  jun.    I — 10.   Petőfi   Aranynál   lakik. 
J848.  nov.  nemzetőr  Aradon. 

1849.  május  —  jun.   Debreczenben   majd   Pesten   fogalmazó. 

1851.  nyáron   Geszten   Tisza   Dorrokos  mellett. 

1851.  nov.    Nagy-Kőrösön  tanár. 

1854.  Toldi  estéje  megjelenik. 

1860.  szept.  A   fővárosba   költözik. 

1864.  "Buda  halála  megjelenik. 

1865.  jan.   Akadémiai   titkár  lesz. 

1865.  leánya  Júlia   decz.   28-án   meghal    N.-Szalontán. 
1870.   akadémiai    főtitkár   lesz. 
1879.    Toldi  szerelme   megjelenik. 
1882.  okt.   22.  moghal 

VÁLASZ   PETŐFINEK. 


Zavarva  lelkem,  mint  a  bomlott  czimbalom; 
Örül  a  szivem  és  mégis  sajog  belé, 
Hányja-veti  a  hab:  mért  e  nagy  jutalom? 
Petőfit  barátül  még  sem  érdemeié. 

Hiszen  pályadíjúi  ez  nem  volt  kitűzve 

Szerencse,  isteni  jó  szerencse  nékem! 
Máskép  szerény  művem  vetem  vala  tűzbe, 
Mert  hogyan  lett  volna  nyerni  reménységem  ? 

És  mily  sokat  nyerek !  Pusztán  a  pályabér 
Majd  elhomályosít,  midőn  felém  ragyog: 
De  hát  a  ráadás!  .  .  .  Lelkem  lelkéig  ér, 
Hogy  drága  jobb  kezed  osztályosa  vag}'ok. 

S  mi  vagyok  én,  kérded?  Egy  népi  sarjadék, 
Ki  törzsömnek  élek,  érette,  általa! 
Sorsa  az  én  sorsom,  s  ha  dalra  olvadék. 
Otthon  leli  magát  ajaki mon  dala. 

Akartam  köréből  el-kivándorolni  : 
Jött  a  sors  kereke  és  útfélre  vágott, 
S  midőn  visszafelé  bujdokolnék,  holmi 
Tüske  közül  szedtem  egynehány  virágot. 

Jöttek  a  búgondok  uti  czimborának. 
Összebarátkoztunk,  összeszoktunk  szépen; 
Én  koszorút  fűztem,  ők  hamiskodának. 
Eltépték  füzérem  fél  elkészültében. 

Végre  kincset  leltem:  házi  boldogságot, 
Mely  annál  becsesb,  mert  nem  szükség  őrzeni, 

És  az  Iza  partján  ama  hű  barátot 

Nem  is  mertem  volna  többet  remélleni. 

Most  mintha  üstökös  csapna  szúk  lakomba. 
Éget  és  világít  lelkemben  leveled  : 
Oh  mondd  meg  nevemmel,  ha  fölkeres  Tompa, 
Mily  igen  szeretlek  téged  s  őt  is  veled. 

(1847-) 


A  VARRÓ  LEÁNYOK. 

"Első. 

Lyányok,  lyányok :  lakodalom. 
Oh,  be  sok  szép  népe  vagyon! 
Sok  fehér  ing:  bő  az  ujja, 
Libeg-Iobog,  ha  szél  fújja. 

Második' 
Sem  hegedű,  se  czimbalom, 
Be  szomorú  lakodalom  ! 
Mintha  orruk  vére  folyna  — 
Dehogy  lennék  .menyasszonya! 

Jaj,  ki  vágyna  menyasszonynak,  • 

A  kit  harangszóval  hoznak! 
Gyászos  ének  búg  előtte : 
Sirva  mennek  esketőre. 

JVegyedí^. 
Nem  menyasszony,  —  vőlegény  volt : 
Hat  legény  hoz  zöld  koporsót, 
Apja,  anyja  sír  előtte. 
Keserves  a  menyekzője. 

Ötödik. 
Apját,  anyját  jól  ismerem: 
Megmondanám,  de  nem  merem. 
Mert  a  szívünk  megdöbbenne  .  .  . 
Egyikünké  megrepedne. 

Első. 
Lyányok,  lyányok,  vegyetek  fel 
Fehér  ruhát  s  jőjetek  el 
Ma  csak  halott-látni,  .  .  .  holnap 
Kivinni  zöld  koporsómat. '♦^ 

(>847-) 


*  Szokás  az  ifjan  elhunytnak  koporsóját  zöld  színre  festeni,  s 
halálát  ezzel  mintegy  megszépítni.  A  halottvivők  a  kimultnak  le- 
gény  vagy  leány  társai,   ünnepi   öltözetben.  ^.  J.  jegyzete. 

A  MÉH  ROMÁNCZA. 

Ablak  alatt 
A  pünkösdi  rózsa. 
Kezd  egy  kicsit 
Fesleni  bimbója : 
Kék  szemű  lyány 
Válogat  belőle, 
Koszorúnak 
Holnap  esküvőre. 

Reménykedik 

Egy  kis  méh  az  ágon  : 

Szép  eladó, 

Jaj,  ne  bántsd  virágom! 

Ezt  az  egyet 

Magamnak  kerestem, 

Alig  hasadt 

Mikor  eljegyeztem. 

Felel  a  lyány : 

Te  bohó  kis  állat! 

Lelsz  te  rózsát 

Nem  egyet,  ha'  százat. 

Holnap  is  nyit, 

Holnap  is  eljösz  te, 

Csak  ne  kivánd 

A  mi  legszebb  közte. 

Mond  a  kis  méh : 
Szőke  szép  hajadon, 
Neked  Isten 
Hű  szeretőt  adjon  1 
Nem  sok  a  mit 
Kívánok  tetőled : 
Ne  szakaszd  le 
Az  én  szeretőmet. 

Felel  a  lyány : 

Dehogy  nem  szakasztom! 

Dehogy  leszek 

E  ne'kűl  menyasszonyi 

Koszorúmban 

Ezt  fonom  előre, 

Ugy  vigyenek 

Holnap  esküvőre. 

El  se  monda. 

Nyúlt  a  szép  bimbóhoz. 

Hogy  letörje 

A  virágcsomóhoz. 

A  szegény  méh 

Rárepült  kezére, 

Csókot  adni 

Annak  a  fejére. 

,Hess  te  gyilkos! 
Ne  bocsáss  fulánkot : 
Leszakasztám, 
Vigyed  a  virágod.' 


ja  T^isebb  kötfemc'nyek 

«Szép  menyasszony, 
Már  nekem  mi  haszna! 
Koszorúdnak 
Híja  lesz  mjatta.» 

Koszorúdnak 
Híja  lesz  miatta  — 
Ezt  a  kis  méh 
Keserűn  mondhatta. 
Mert  a  szive, 
Hiába  parányi, 
Nag^'on  tudott 
A  virágért  fájni. 

S  a  leánynak, 

Hiába  kiáltott. 

Szeme  alá 

Üti  a  fulánkot; 

Szegény  bogár 

S  maga  haldokolva 

Félreült,  egy 

Rozmarin-bokorra. 

Szép  menyasszony 
Jajgat  a  sebével. 
Esküvőre 

Sem  mehet  szemével : 
Hold  fogyásig 
Dagadt  lön  a  tája  .  .  . 
Az  alatt  meg 
Eihagyá  babája. 

C'847) 

ARANYAIMHOZ.^^ 

Megjöttetek?  de  már,  de  már 
Gazdag  leszek,  gazdag  vagyok : 
Lám  a  szerencse  rám  talál, 
Hozzám  kapnak  az  aranyok. 

Isten  hozott,  sápadt  fiúkl 
Színünk,  nevünk  úgy  is  rokon : 
Nosza,  ki  hogy  segítni  tud, 
Segítsetek  bátyátokon. 

Régen  s  nagyon  szeretlek  én. 
Távolban  is  szerettelek. 
Hej,  beh  sokat  törém  szegény 
Fejem,  míg  lebűvöltelek! 

Ne  féljetek,  ne  fussatok. 
Ne,  mint  ama  gaz  nép  tavai : 
Alighogy  bekopogtatott, 
Megint  elillant  csakhamar. 

Ne  féljetek,  nem  bántalak : 
Nagyon  szelíd  ember  vagyok, 
Csöndes  fiókban  tartalak. 
Hol  nincsenek  több  aranyok. 


*   Midőn   Toldim   pályadíjt  nyert. 

Jl.  J.  jegyzete. 


Arany   János   kisebb   költeményei.    I. 


j4  J^isehh  kcltemények- 

Sőt  még,  ha  épen  mondanám. 
Bolond  fővel  hogy  menjetek, 
Akkor  se  hajtsatok  reám : 
Az  istenért!  ne  higyetek. 

Sőt  még  ha  küldenélek  is, 
Az  se  legyen  nektek  zokon : 
Ha  az  ajtón  kivetlek  is, 
Jőjetek  be  az  ablakon. 

Sőt  akkor  inkább  híjatok 
Több  társat  is  segíteni. 
Hogy,  ha  ismét  utat  adok. 
Ne  bírjalak  elküldeni. 

Inkább  ...  de  mit  beszélek  én! 
Eszembe  jut  Peru  s  hazám : 
Mért  mindenik  oly  holtszegény, 
Pedig  aranyja  sok  van  ám. 

Talán,  mert  az  arany  ma  már 
Földhöz  ragadt  inség  jele? 
Csak  gúnyol  a  világ  talán 
Szegény  magyar  költőt  vele? 

Felelnék  rá:  de  hát  minek? 
Elhal  számon  a  felelet. 
jó  atyafi,  hadd  fizetek! 
Kérem  azt  a  köílevelet. 

(•847.) 

A  SZEGÉNY  JOBBÁGY. 

Életkép  a  múltból. 

Széles  országúton  andalog  a  jobbágy, 
Végzi  keservesen  vármegye  robotját. 
Kavicsos  fövény  nyel  rakta  meg  szekerét, 
Annak  terhe  alatt  nyikorog  a  kerék. 

Tántorogva  ballag  a  két  kajla  sőre, 
Alig  tetszik  rajta,  hogy  mozog  előre. 
Méla  mind  a  kettő,  mintha  gondolkoznék: 
Hány  izben  hozott  már  és  hány  izben  hoz  még? 

Ott  ül  a  szegény  pór  az  első  saroglyán, 
Elkopott  ostorát  a  kezében  fogván ; 
Szomorú  képére  rőt  kalapja  alá- 
Hullna,  ha  négy-öt  szál  madzag  nem  tartaná. 

Néha  megszakasztja  hosszú  hallgatását. 
Biztatgatja  két  hű  igavonó  társát, 
De  azok  nem  birnak  lépni  sebesebben, 
Talpok  a  kőúttól  ég  eleven  sebben. 

Széles  országúton,  mint  az  ég  morgása 
Hallik  a  távolban  hintó  robogása. 
Csak  imént  dördült  meg  messzi  földön,  és  Iám 
Perez  alatt  elétűnt,  mint  a  fényes  villám. 
A  négy  szürke  lónak  a  két  kajla  sőre 
Nagy  keservesen  tud  kitérni  előle. 
Pedig  félni,  félnek;  mert  az  isten-adták 
Bírnák  csak  a  jármot,  mingyár'  elragadnák. 


f^isebb  költemények- 

Dölyfös  uri  kocsis  űl  a  hintó  bakján 
Fél  kezében  czifra  ostort  suhogtatván  ; 
Jobban  esik  neki,  a  kényes  lelkének, 
Ha  nyakába  sújt  a  két  szegény  sőrének  ; 

Jobban  esik  neki,  ha  egyet  kiálthat: 
Földi,  a  kerékagy  siratja  a  hájat! 
Kár  volt  annak  árát  a  csapszéken  hagyni, 
Szegény  tengelyedet  siralomnak  adni. 

Föltekint  a  jobbágy,  szomorúan  felel : 
Hej!  biz  a  háj  árát  nem  korcsma  nyelte  el, 
A  mi  volt  körülem,  egy  kevés  zsiradék, 
Gyors  hintói  tokra  mind  fel  kenegetek. 

De  a  hintó  népe  nem  hallotta  e  szót: 
Szegény  ember!  és  ez  így  talán  jobb  is  volt, 
Máskép  ki  áll  jót,  hogy  e  gyámságos  kezek 
Nyers-nyakasságodért  meg  nem  fenyítenek! 

(•847.) 


SZŐKE  PANNI. 

Szőke  Panni  henyélve  ül. 
Mégis  czifra,  majd  elrepül ; 
Apja  földje  és  tinója 
Mind  fölment  már  viganóra. 

De  az  apja  még  se'  bánja. 
Mert  kisasszony  a  leánya, 
0  maga  is  boldog  jobbágy. 
Elengedik  a  robotját. 

Sem  szántani,  sem  aratni, 
Csak  a  vékát  kell  tartani: 
Az  uraság  színig  adja, 
A  kasznár  meg  el  se'  csapja. 

Szőke  Panni  fölmegy  Pestre, 
Még  ott  is  az  emeletre, 
És  az  apja  —  dehogy  bánja  1 
Nevelőben  a  leánya. 

Nevelőben  jó  dolog  van : 
Sok  kisasszony  lakik  ottan. 
Szép  úrfiak,  szép  huszárok 
Járnak  mulatni  hozzájok. 

Mi  lelt  téged  szőke  Panni  ? 
Fiatal  vagy  még  meghalni ; 
Képeden  volt  egy  pár  rózsa : 
Hova  lett  ily  hamar  róla? 

Mi  lelt  téged  Panna  lyányom? 
Elfonyadtál,  szép  virágom, 
Jer,  kiviszlek  a  mezőre. 
Éledjen  a  lelked  tőle. 

Panni  nem  szól,  görnyedve  ül. 
Olyan  rongyos,  majd  elrepül ; 
Vidd  ki  apja,  vidd  mezőre. 
Szép,  virágos  temetőbe. 

(«847.) 


jS  J^tsebb  költemények- 


A  RAB  GÓLYA. 

Árva  gólya  áll  magában 

Egy  teleknek  a  lábjában, 

Felrepülne,  messze  szállna. 

Messze,  messze. 

Tengerekre, 

Csakhogy  el  van  metszve  szárnya. 

Tűnődik,  fél  lábon  állván, 

El-elúnja  egyik  lábán, 

Váltogatja,  cserélgeti, 

Abban  áll  a 

Mulatsága, 

Ha  beléún,  újrakezdi. 

Szárnya  mellé  dugta  orrát, 

Messze  nézne,  de  ha  nem  lát! 

Négy  kerités,  négy  magas  fal : 

Jaj,  mi  haszna! 

Bár  akarna. 

Kőfalon  nem  látni  átal. 

Még  az  égre  fölnézhetne. 

Arra  sincsen  semmi  kedve: 

Szabad  gólyák  szállnak  ottan 

Jobb  hazába ; 

De  hiába  1 

Ott  maradt  ő,  elhag^'oíían. 


T^isebb  köUemények-  3^ 

Várja,  várja,  mindig  várja 

Hogy  kinő  majd  csonka  szárnya 

S  felrepül  a  magas  égig, 

Hol  a  pálya 

Nincs  elzárva 

S  a  szabadság  honja  kéklik. 

őszi  képet  ölt  a  határ. 

Nincsen  rajta  gólyamadár. 

Egy  van  már  csak :  ő,  az  árva. 

Mint  az  a  rab. 

Ki  nem  szabad. 

Keskeny  ketreczébe  zárva. 

Még  a  darvak  hátra  vannak. 
Mennek  ők  is,  most  akarnak : 
Nem  nézi,  csak  hallja  őket, 
Mert  tudja  jól. 
Ott  fenn  mi  szól. 
Ismeri  a  költözőket. 

Megkisérti  egyszer-kétszer : 

Nem  birná-e  szárnya  még  fel ; 

Hej,  dehogy  nem  birná  szárnya, 

Csak  ne  volna 

Hosszú  tolla 

Oly  kegyetlen  megkuszálva ! 

Árva  madár,  gólya  madár, 

Soh'se  nő  ki  tollad,  ne  várd. 

Soha  többé,  fagyos  télig; 

Mert,  ha  épen 

Nő  is  szépen : 

Rossz  emberek  elmetélik! 

(1847.) 

A  TUDÓS  AOACSKÁJA. 

Nagy  lett  volna  a  tudósnak 
Az  ő  tudománya, 
De  mi  haszna,  ha  kevés  volt 
A  vágott  dohánya. 
Könyvet  irt  a  bölcscségről 

—  S  haj  na  1 

Akkor  esett  ez  a  bolond 
História  rajta. 

Nem  szeretett  ez  a  tudós 
Semmit  a  világon. 
Járt  legyen  bár  égen,  földön. 
Két  avagy  négy  lábon  : 
De  a  kendermagos  cziczát 

—  S  hajna! 
Éktelenül  megszerette. 
Majd  hogy  fel  nem  falta. 

Szolgája  is  volt;  a  háznak 
Ez  viselte  gondját. 
Hogy  lába  ne  keljen  és  a 
Szelek  el  ne  hordják. 
Hű  cseléd  volt  félig-meddig, 

—  S  hajnal 

Koplalás  lón  este  reggel 
Bőséges  jutalma. 

Máskülönben  ment  a  dolga 
A  kedves  cziczának : 
A  reggelin  gazdájával 
Ketten  osztozának. 
Búsan  nézte  ezt  a  szolga 

—  S  hajna! 

Fél  zsemlére,  pohár  tejre 
Nagyokat  sohajta. 

Mert  tudósunk  a  magáét 
Ha  fölreggelizte  : 
Felét  a  cziczának  adni 
Volt  a  szolga  tiszte. 
Uriasan  élt  a  macska, 

—  S  hajna! 

Csak  nem  akart,  csak  nem  akart 
Meglátszani  rajta. 

(íHé  .  .  .  izé  ...  mi  baja  lehet 

Annak  az  állatnak? 

Szőre  borzas,  csontja  zörgős, 

Szédelegve  ballag. » 

ccjaj,  uram,  hát  a  sok  éhség!  — 

—  S  hajna! 

Kétszereznék  csak  a  tartást: 
Mingyárt  lábra  kapna. » 

S  az  napságtól  itcze  tej  járt. 
Kapott  egész  zsemlét : 
A  tudós  csak  lesi  várja 
Hogyha  nekitelnék. 


43  J^isebb  költemények- 

De  a  macska  nem  üdüit  fel, 

—  S  hajna ! 

Elfogyott  a  fogyó  holddal, 
Sarlóvá  hajolva. 

Kendermagos  szegény  czicza 
Nyavalyába  esvén, 
Fölvette  a  néhai  nevet 
Egy  szép  őszi  estvén. 
«Atszellemült  kedves  állat 

—  S  hajna! 

Falatom  megosztám  vele 
Még  is  meg  van  halva !» 

«Mi  tagadás»  mond  a  szolga, 
«A  cziczus  nem  vétett : 
Én  evem  meg  ő  helyette 
Reggel  az  ebédet. 
Mondtam,  menjen  egérfogni, 

—  S  hajna ! 

Nem  tanyáz  ám  ott  egér,  hol 
Üres  minden  kamra. » 

Nagy  volt,  mondok,  a  tudósnak 

Az  ő  tudománya. 

De  mi  haszna!  kevés  hozzá 

A  vágott  dohánya. 

Könyvet  irt  a  bölcseségről 

—  S  hajna! 

Ilyen  apró  dőreségek 
Gyakran  estek  rajta. 
( 1 847  1 


J^isebb  költemények-  43 

AZ  ÚJ  GÖRÖG  DALNOK. 

(Byvon  «Don  Juan))-ja  111.  énekéből.) 

I. 

Szigethazám,  szigethazám ! 

Hol  Sappho  égett  s  énekelt, 

Hol  terme  harcz  és  bék  műve,  — 

Delos  megállt  és  Phoebus  kelt! 
Örök  nyár  hint  még  rá  sugárt. 
De,  napján  kűl,  minden  leszállt. 


Skios  múzsája  s  Teiosé"*' 
A  hőskoboz,  szerelmi  lant. 
Más  parton  él  hirben,  nem  itt; 
A  hang,  szülőföldén  kihalt. 
Bár  Eccho  távolabb  veti 
Mint  ősink  « Boldog  Szigeti ».•>'* 

3- 
Néznek  Marathonra  a  hegyek  — 
S  Marathon  a  tengerre  néz ; 
Ott  álmadoztam  egykor  én. 
Hogy  még  Göröghon  szabad  lesz, 
Mert,  állva  perzsa  sir  felett. 
Nem  hittem  szolga  létemet. 


*   Homeros.  Anakreon. 
**  A  hellén  költők  v^oot  /iaxotpojv-jai.  Valószínűen    a    Zöldhegy- 
foki vagy  Kanári   szigetek.  (Moore  jegyzete.    Mások    szerint  oasi- 
sok  Afrikában,   Ford.i 


44  f^isebb  költemények- 


4- 

Ult  a  király  bérczhomlokon. 

Mely  néz  le  Salamis  fölé! 

Ezrével  ottlenn  a  hajók, 

Had,  nemzet  számra :  —  mind  övé ! 
Megolvasá  nap  költekor  — 
De  hol  valának  este,  hol  ? 

5- 
Hol  vannak  ők?  s  hol  vagy  te  is, 
Hazám?  Partod  némán  hever; 
Nem  zendül  itt  a  hős  koboz  — 
Nem  dobban  itt  már  hős  kebel ! 
S  lantod,  az  oly  soká  remek. 
Ily  kézre  száll-e,  mint  ezek? 

6. 

Még  valami  —  ha  nincs  babér  — 
Bár  szolganép  közt,  lánczokon,  — 
Pirulni  honfi  módra,  mint 
E  dalra  most  is  homlokom ; 

Mert,  haj!  mi  itt  költői  bér? 

Pir  a  népér'  —  köny  a  honér'. 

7- 

Hát  csak  sirassuk  jobb  napunk? 

S  piruljunk?  —  Haltak  őseink. 

Add  vissza,  föld,  kebeledből 

Spártai  elhunyt  hőseink  ! 

A  háromszázból  hármat  adj  : 
És  Thermopylaenk  ujva  nagy  1 

8. 

Mit?  csend  tovább?  csend  mindenütt? 

Ah!  nem;  —  a  holtak  hangja  kél. 

Mint  távol  omló  zúgatag. 

Felelvén :  ((egy  kezdjen,  ki  él  ' — 
S  megyünk,  megyünk,  vezessetek!)) 
Élőn  kívül,  nincs  más  siket. 

9- 

Mind  hasztalan  ;  verj  másik  húrt  ; 

Kelyhedre  tölts  Samos  borát! 

Harczol  török  csordákra  bizz, 

Vért  néked  ontson  a  borág! 

Hah!  lám,  alig  hogy  szólalál  — 
Mint  érti  sok  vad  bacchanál ! 


Még  dívik  pyrrhi  tánczotok, 
De  hol  a  pyrrhi  harczirend? 
Feledségbe  e  kettő  közül 
Mért  a  nemesbik  leczke  ment? 
Kadmos  betűje  fenvagyon  — 
De  rabnak  szánta-e,  vajon? 


Samos  borával  tölts  kehelyt ! 

Kedvetlen  e  tárgy,  hagyjuk  ezt! 

Az  ihleté  Anakreont, 

Ki  szolgált  —  de  Polykratest  — 
Térdünk  haszint'  akkor  hajolt, 
A  zsarnok  mégis  honfi  volt. 


4,6  T^isehh  kl^lteménvek- 


Lám,  Chersonéz'  tyrannja  is 
Szabadságnak  hő  bajnoka ; 
E  tyrann  Miltiades  volt! 
Oh!  bár  efféle  zsarnoka 

Volna  a  jelennek!  Lánczai 

Soká  fognának  oldani. 

•3- 

Samos  borával  tölts  kehelyt! 

Bérezés  Sulin,  s  a  pargai 

Parton,  van  még  egy  faj,  minőt 

Szültek  a  dórok  anyjai ;  ^ 

S  van  hintve  mag,  ott  valahol, 
Kikben  Herakles  vére  foly. 

Szabadságot  franktól  ne  várj  — 

Ezek  királya  vesz,  meg  ad  : 

Miben  süker  reménye  él. 

Csak  honfi  kard,  csak  honfi  had  ; 
Ozmán  erő,  latin  cselek, 
Megrontanák  hős  vértetek. 

'5- 
Samos  borával  tölts  kehelyt! 
Árnyékba'  lejtnek  szüzeink  — 
lm,  mint  ragyog  dicső  szemök ; 
De,  nézve  lángzó  szépeink, 

*    Suli,   Parga   városok.   Mindkettő   Epirusban  ;   amaz   hegyen,   ez 
a  tenger  mellett. 

Enyém  forró  könyekben  ég: 
E  kebleket  rab  szopja  még! 

í6. 

Tégy  Sunium'^'  párkányira, 
Hol  senki,  mint  én,  s  a  habok, 
Hallgassuk  egymást  búgni,  míg 
Dallal,  mint  hattyú  elhalok: 

Hon  nem  hazám,  mely  lánczot  hord  — 

Csapd  földhöz  a  samosi  bort! 
(•848.) 


A  DJSMAL  MOCSÁROK  TAVA.->^->' 

(Moore.) 

«Sirt  ástak  néki,  nyirkost,  hideget, 
Mitől  a  hű,  meleg  sziv  rettegett ; 
És  elszökött  a  "Dismal  tómocsárra. 
Hol,  bolygó  tüz  világítván  útára, 

Egész  mélységes  éjszakán 

Evez  fehérlő  csónakán.» 


*  Legdélső  hegyfok  Attikában. 
**  Északamerikában.  ((Beszélik,  hogy  egy  ífju  szerelmese  halála 
miatt  megtébolyo(iván,  barátjai  köréből  hirtelen  eltűnt,  s  többé 
semmit  sem  lehetett  róla  hallani.  Mivel  pedig,  zavart  óráiban,  azt 
szokta  volt  mondani,  hogy  a  leány  nem  halt  meg,  hanem  elment 
a  "Dismal  mocsárok  közé,  gyaníthatólag  e  roppant  vadonba  buj- 
dosott s  vagy  éhen,  vagy  e  borzasztó  mocsárok  valamelyikében 
veszett  el.w   Moore. 


48  Xisebb  költemények. 

<r Bolygó  világát  majd  meglátom  én, 
S  meghallom  csónakát  a  tó  vizén  ; 
Soká  élünk  együtt,  szerelmesen ;  — 
Czipruslomb  közzé  rejtem  kedvesem, 

Midőn  közelget  a  halál 

S  hallatszik  dobogása  már.í) 

Szólt  s  a  Dismal  tavak  felé  siet  — 
Ösvénye  vad,  szúrós  helyen  vezet, 
Keresztül  egybeszőtt-font  bokrokon, 
Zsombék  között,  gazos  mocsárokon, 
Hol  vízi  kígyók  ezre  költ. 
Hol  ember  nem  járt  azelőtt. 

És  a  midőn  így,  fáradtan  ledül. 
Pillája  ha  talán  elszenderül, 
Ott  hajtja  le  fejét  a  szunnyadó, 
A  hol  mérges  könyet  sir  a  bogyó, 

Melynek  lecsöppent  harmata 

Húsát  kirágja  éjtszaka. 

Körűi  a  sást  farkas  zörrenti  meg. 
Fülébe  a  csörgőkígyó  sziszeg, 
így  szunnyad  ottan,  míg  fel  nem  riad  : 
((Mikor  látom  meg  a  ködös  tavat? 
Oh!  vajmikor  látom,))  kiált, 
((Szerelmesem  kis  csónakát?)) 

Meglátá  a  tavat ;  a  tünde  fény 

Futkosva  játszik  sima  tükörén. 

(íLégy  idvez))  úgymond  ((kedvesem  világa!* 

És  a  viszonzó  part  nevén  kiáltja 

Sok  Ízben  és  sok  éjen  át 

A  sírlakó  hideg  leányt ; 

Míg  nyirfa-kéregből  sajkát  csinál, 
Melyen  a  csendes  tó  mélyére  száll, 
Messze,  messze  követvén  a  lidérczet. 
Most  szél  támadt,  az  ég  felhős,  sötét  lett : 

A  csónak  és  csónakosa 

Nem  jött  többé  vissza  soha! 

De  sokszor  lát  az  indián  vadász 
Most  is,  ha  e  mocsár  mellett  tanyáz, 
Lidércz-fénynél,  borongós  éjfelén 
Sajkás  legényt  s  a  hű  leányt  jelen, 

"Dismaí  ködös  hullámi n  át 

Hajtván  fehérlő  csónakát. 

('847-) 


CZAKÓ  SÍRJÁN. 

Ott  a  költő  sírja,  a  kicsiny  fehér  domb. 

Ujon  ásott  sír  az,  nem  nőtte  be  hant; 

Ormán  az  öreg  tél  pihen  ősz  hajával, 

Ifju  élet  romja  temetve  alant. 

Mért  halt  meg?  hiszen  még  oly  soká  élhetett; 

Bölcs  kárhoztatás!  menj,  dobd  reá  kövedet. 

c( Gyönge  az  a  lélek,  mely  az  élet  súlyát 
Nem  birva,  leroskad  a  pálya  felén; 
Nem  férfi  az,  a  ki  fölveszi  a  gyilkot. 
Melyet  vigaszul  hagy  a  futó  remény.)) 
Imhoi  a  nyugágy,  mit  kislelkűség  vetett: 
l^cígy  lélek,  eredj,  dobd  a  síira  kövedet! 

Arany   János   kisebb   költeményei.   1.  4 

Te,  kit  aranyhímes  pólyába  kötöztek 
S  fednek  születésed  érdemcsillagi. 
Kire  gondolkozni  sem  szorult  magadra, 
S  minden  gondolatod  más  találja  ki: 
Ily  halál  soha  sem  fog  érni  tégedet: 
Nagy  lélek,  eredj,  dobd  a  sírra  kövedet! 

Te  erős  jellem,  ki  csúszva-mászva  győzesz, 
A  kit  a  kegyszellő  jobbra-balra  hajt. 
Ki  elbirsz  feledni  egy  hitvány  mosolyért 
Annyi  könyes  arczot,  annyi  sok  sóhajt, 
Ki  az  érző  szívet  gúnyosan  neveted: 
Nagy  lélek,  eredj,  dobd  a  sírra  kövedet I 

Te,  ki  földi  léted  boldog  hizlalóján 
Nem  sejted,  hogy  benned  égi  szellem  él ; 
Ki,  ha  vágyaidat  mérsékleni  tudnád. 
Oktalan  állatnak  is  beillenél: 
Soha  ilyen  gyászos  nem  leend  végzeted: 
Nagy  lélek,  eredj,  dobd  a  sírra  kövedet! 

Te,  utonállója  minden  pénzdarabnak, 
Kit  silány  éltedhez  bilincsel  az  érez. 
Ki,  ha  rajtad  állna  —  míg  lesz  a  világon 
Nem  tied  egy  fillér  —  örök-évig  élsz, 
E  merényt  te  soha,  soha  nem  követed : 
Nagy  lélek,  eredj,  dobd  a  sírra  kövedet! 

És  te  szellemfukar,  ki  rideg  falak  közt 
Gyűjtesz  a  penésznek  halott  tudományt, 
Kit  nem  érdekel  a  hitvány  földi  ember, 
Míg  a  hold  lakói  állapotja  bánt: 
Nagy  lélek,  eredj,  dobd  a  sírra  kövedet, 
Vag}'  kőnél  keményebb  szívtelen  kön^'vedet! 

Mi  pedig,  barátim,  járjunk  el  a  sírhoz 
Olvasztani  róla  könynyel  a  havat. 
Hadd  sirjon  a  szív,  ha  itélni  erőtlen! 
Tán  így  hamarább  jön  az  enyhe  tavasz 
S  behinti  virággal  az  egyszerű  dombot 
Hol  ő  pihen,  a  ki  tövis  közt  bolyongott. 

(1848  január.) 


TÉLBEN. 

Almodám  tavaszszal. 
Szép,  derűit,  virágos  tavaszi  napokkal ; 
Zöld  berek  aljában  susogó  szellővel, 
Csevegő  patakkal. 

jártam  új  mezőn,  hol 
Menták  illatoznak  oldalán  az  érnek. 
Mely  az  őszvetés  közt  elbolyong,  de  ismét 
Azon  helyre  tér  meg. 

Hullámzó  vetés  közt 

Búvócskázik  a  fürj;  suttog  a  nő:  ((vá-vá)), 
Nyomon  űzi  a  him  s  három  pitypalattyot 
Örömmel  kiált  rá. 

Majd  egy  nyúl  szökik  fel 
S  indul  az  ugarnak,  gyorsan  karikázva; 
«.EÍébe!  elébe  b  kurjogat  a  szántó 
Osztökéjét  rázva. 


ja  T^isebb  kölfcmények.- 

Elkíséri  szemmel 

A  meddig  belátja,  csaknem  az  égaljig; 

Most  szólítja  ökrét,  szánt  szánt  csöndesen,  csak 

Síró  füttye  hallik. 

Kis  pacsirta  is  szánt, 

Mint  a  szegény  költő,  fényes  levegőben: 

Dalt  zengve  repült  fel,  dalt  zeng  a  magasban  .  . . 

Hallgat  leesőben. 

Karimás  kalappal 

A  juhőrző  gyermek  meglopni  akarja; 
A  madár  tovább  száll,  s  a  fiú  mérgében 
Nyáját  megzavarja. 

Szöszke  fürtű  bárány 

Át-  meg  átszökdécsel  a  zöld  hantu  mesgyén, 
Anyját,  a  ki  most  a  nyáj  közé  vegyült  el. 
Bégetve  keresvén. 

Távolabb  a  csorda 
Szanaszét  fehérlik,  mintha  ott  valaki 
Szélyel  a  pázsitra  szép  mosott  ruhákat 
Terített  volna  ki. 

Túl  a  kékes  erdő, 

A  tájnak  sötétebb  keskeny  karimája; 
Jól  kilátszik,  mert  még  délibáb  nem  önte 
Árvizet  alája. 

Száz  meg  száz  madárhang 
Szól  az  árnyas  erdőn,  titkait  beszélvén, 
Bokorról-bokorra  lomha  kakuk  szállong 
Szellős  róna  szélén. 

Olvasati  an  ígér 

Hosszú,  hosszú  évsort,  melyből  egy  se'  tölt  cl. 
Melynek  mindenikén  örökös  tavasznak 
Reményszíne  zöldell.  — 

De  oly  hűs  az  erdő 
És  a  tiszta  égre  felhők  gyülekeztek: 
Hallom  a  szélzúgást,  arczomon  is  érzem  — 
Szinte  fázni  kezdek. 

Ah,  vagy  úgyl  .  .  .  szobámat 
Hosszú  éj  kihűté  s  nyughelyemen  fázom: 
Künn  vad  förgeteg  száll,  az  kotorja  szárnyát 
Röptiben  a  házon. 

Hold-,  vagy  hóvilág  ez, 
Mely  a  telet  éjjel  sem  hagyja  feledni? 
Vagy  talán  a  nap  jő,  unalmas  robotját 
jgy-úgy  elkövetni  ?  .  . .  . 

Kívül  a  hideg  szél 

Sürü  apró  pelyhet  csapdos  ablakomba; 
Benn  fagyott  virágok:  a  szeszélyes  télnek 
Dús  virágú  lombja. 

Mily  sivár  ez  a  tél! 

Vastag  hó  takar  be  udvart,  házi  kertet; 
Országúton  is  csak  az  jár  mostan,  a  kit 
Isten  átka  kerget. 

Országút . . .  hol  az  most 
A  mezőt  borító  tenger  hólapályon? 
Itt-amott  ha  látszik  út  nélkül  bolyongni 
Egy  magános  lábnyom. 

Az  is  elvesz  egyszer: 
Két  sarut  találni  s  emberlábat  abban; 
Erdőn  farkas  ordít;  a  síkon  esik,  fú 
Mindig  vastagabban  .  . . 

Hagyjuk  e  zord  képet, 
Hisz'  ez  a  való,  ez  sivatag  életem: 
Deríts  szép  álmokat  örökzöld  tavaszró 
Oh  költészeti  nekem. 

(1848  január.) 

AZ  ALFÖLD  NÉPÉHEZ.^ 

Ti,  kikért  teremnek  a  búzakeresztek 
S  rózsává  pirított  fehér  czipót  esztek. 
Ti  a  gazdag  alföld  édes  gyermekei! 
A  felföldre  is  jó  néha  tekinteni. 

Tudom,  böcsmérlitek  a  görbe  tartományt. 
Nem  adnátok  érte  egy  jó  pipa  dohányt, 
A  patkót  sem  állja  vad  lovatok  lába, 
A  kereketek  sem  tanult  kalodába 

Tudom,  szeretitek  látni  a  kék  eget, 
A  napot,  hogy  űl  el  tekenője  megett; 
S  a  csillagokat,  bár  meg  nem  olvastátok. 
Egy  hián  szemlélni  mintegy  átallnátok. 

Szerettek  a  síkra  heveredni  hanyatt. 
Kalap  levén  vánkos  a  fejetek  alatt, 
Nézni  a  fiastyuk  s  gönczölszekér  felé, 
Olykor-olykor  el  is  andalodni  belé. 

^   Előhangja  egy  el   nem  készült  költői   beszilynek. 

S  ha  néztek  fölfelé,  néztek  balra  jobbra 
S  nincs  egy  földi  fűszál,  mely  rátok  hajolna 
S  mindenütt,  mindenütt  csupán  eget  láttok: 
Ti  is  égben  vagytok  akkor,  azt  tudjátok. 

Szeretitek  látni  a  szép  hajnal  tövét. 
Hol  a  kerek  földhöz  tűzi  bársony  övét, 
Legszebb,  legpirosabb  ott  az  ég  almája. 
Púpos  hegy  körösleg  be  nem  harapdálja. 

Hát  mikor  fél  szemmel  egyenest  néz  a  nap 
A  sík  puszta  színén:  mint  örültök  annak! 
Ugy-e,  attól  félti  és  azért  néz  szélyel: 
Nem  pattant-e  rajta  domb  az  elmúlt  éjjel? 

Szerettek  ti  mindent  és  örömmel  tölti 
Szíveteket  minden,  a  mi  csak  alföldi : 
A  puszták  havasát  a  fehér  gulyákat, 
A  puszták  tengerét  a  szép  délibábot. 

Es  a  mozgó  tábort  a  nyerítő  ménest, 
Mely  elláthatatlan  az  ember  szemének, 
(Mert  csürhe  nálatok  s  nem  ménes  a  neve. 
Ha  napi  járóföld  nincs  a  kerülete); 

A  szép  sík  földeket,  egyenesre  szántva. 
Mert  ti  nem  szántatok  dombos  bogárhátra, 
A  zöld  vetést,  melynek  széle  hossza  nincsen, 
És  az  áldást  rajta,  ha  megadta  Isten. 

Mind  ezt  kedvelitek  igen-igen  nagyon. 
Mivelhogy  e  dolog  véretekben  vagyon. 
Mert  alföldi  magyar,  nem  tót,  a  nevetek, 
Mert  tejmézzel  folyó  lakhelyet  nyertetek. 

Nem  volt  ez  mindég  így.  Nem  a  békés  rokon, 
Hanem  ellenség  járt  téres  pusztátokon: 
Elvetett  az  ember,  de  nem  takart  soha, 
Lábán  nyomtatá  el  török  s  tatár  lova. 

Elnyomtatta,  mondom,  s  újra  elvetette, 
Vadul  termett  aztán  más  idén  helyette, 
Szegény  bujdosóknak  vadul  termett  annyi. 
Hogy  hosszabb  kín  után  fogtak  éhen  halni. 

Sokszor  annak,  a  kit  utolért  a  halál. 
Kizöldült  szájában  a  kövér  búzaszál. 
Jött  utána  másik,  a  kalászt  leszedte 
És  az  isten-adta,  elhalt,  míg  megette. 

Hi«zen  hallottátok  z  futásnak  hírét: 
Futott  ám  a  gyáva,  mert  féltette  bőrét: 
De  kemény  csatára  keljek  az  erősek. 
Zsíros  földeteken  elhulltak  az  ősek. 

Nincs  is  más  hegyetek,  mint  sok  oly  testhalom. 
Melyben  egy  egész  had  eltemetve  vagyon, 
Mikor  már  kikezdé  farkas,  holló,  kánya. 
Török  és  magyar  test  egy  gödörbe  hányva. 

Akkor  a  széttépett  seregek  foltjai. 
Kiket  az  ellenség  hagyott  hirmondani, 
Kerülék  a  pusztát,  a  perjés  parlagot. 
Délibábján  kívül  kii  minden  elhagyott. 

Mentek  fölkeresni  ama  sziklatetőt. 
Hol  a  sas  kinyúló  csupasz  kövekre  költ, 
Elzavarák  a  sast,  tojásit  megették, 
S  fészke  helyér  váruk  alapját  vetették. 

Ily  sziklavárakban  maradt  fenn  a  csira. 
Mely  most  az  alföldön  buján  hajt  annyira, 
Mikor  rozsda  vert  ki  sarlót,  ekét,  kaszát 
S  éhen  szomjan  védte  a  magyar  a  hazát.  .  .  . 

(1848  február.) 


EGYESÜLÉS. 


Az,  mi  a  költő  lelkének 

Alomkép  gyanánt 

Lengett  a  távol  jövendő 

Tündér  fátyolán; 

Az,  miért  epedt  a  honfi 

Soká,  hasztalan. 

De  nem  hitte,  csak  mutatta, 

Hogy  reménye  van: 
Az  többé  nem  álom,  nem  kétség  homálya: 
Ismét  egy  a  magyar  ketté  vált  hazája! 

Magyar  nép,  igaz  rokonság 

Túl  a  bérczeken, 

Mik  sötéten  ott  kékellnek 

Világos  egén  ; 

Osztályosunk  jóban,  rosszban. 

Kölcsön  támaszunk : 

Benned,  bárhogy'  hány-vet  a  sors, 

Nem  csalatkozunk. 
Öleljük  meg  egymást,  szívesen,  meghitten, 
És  szeressük  egymást:  úgy  áld  meg  az  Isten. 


58  1(isebb  köttemények- 

Most  szeressük,  mert  ki  tudja 

Felőlünk  mi  áü 

írva  a  végzet  könyvében 

Élet  vagy  halál? 

Oh,  ki  tudja  nincs-e  bennünk 

Rejtve  már  a  mag  — 

Hogy  a  csak  most  egyesültek 

Együtt  haljanak. 
Mint  egymásra  ismert  ölelő  testvérek, 
Kikben  hatni  elkezd  a  lappangó  méreg  . 

Nem,  nem!  —  Élni  fog  a  nemzet, 

A  mely  összetart : 

Kit  önvétke  meg  nem  hódít, 

Nem  hódítja  kard. 

Megbünhödtük  ősapáink 

Vétkét  súlyosan; 

Napjainknak,  a  jelenben. 

Csak  erénye  van, 
S  az  erényes  nemzet  jutalma  nem  égi : 
Földön  jut  dicső  és  hosszú  élet  néki. 
(1848  márczius.) 


NEMZETŐR-DAL. 

Süvegemen  nemzeti  szín  rózsa, 
Ajakomon  édes  babám  csókja  ; 
Ne  félj,  babám,  nem  megyek  világra; 
Nemzetemnek  vagyok  katonája. 

Nem  kerestek  engemet  kötéllel ; 
Zászló  alá  magam  csaptam  én  fel : 
Szülő  anyám,  te  szép  Magyarország, 
Hogy'  ne  lennék  holtig  igaz  hozzád  1 

Nem  is  adtam  a  lelkemet  bérbe ; 
Négy  garajczár  úgy  se'  sokat  érne; 
Van  nekem  még  öt-hat  garajczárom  .  .  . 
Azt  is,  ha  kell,  hazámnak  ajánlom. 

Fölnyergelem  szürke  paripámat ; 
Fegyveremre  senki  se'  tart  számot, 
Senkié  sem,  igaz  keresményem : 
Azt  vegye  hát  cl  valaki  tőlem  1 

Olyan  marsra  lábam  se'  billentem. 
Hogy  azt  bántsam,  a  ki  nem  bánt  engem : 
De  a  szabadságért,  ha  egy  iznyi. 
Talpon  állok  mind  halálig  víni. 
(1848  április.) 


ELDORÁDÓ. 

Van  egy  ország:  Eldorádó, 
Innét  a  nagy  Királyhágón, 
Kelletig  van  benne  minden. 
Az  nem  is  kell,  a  mi  nincsen. 
Boldog  egy  nép  a  ki  lakja  : 
Árnyékon  a  legyet  csapja. 
Búzájától,  mikor  terem. 
Dohossá  lesz  minden  verem 

S  mind  magának  kell  megenni ; 

Mert  nem  tudja  hova  tenni. 

Ha  pedig  nem  termett  elég, 

Eladhatja  mind,  vagy  felét: 

Bezzeg  akkor  van  vevője 

S  jó  hasznot  kapar  belőle. 

A  kenyérre,  a  haszonra, 

Melylyel  tele  zsebje,  gyomra, 

Fel  is  önthet,  mert  az  eczet  .... 

Isten  bocsáss! 

Ez  rá  fogás  : 

A  sok  jó  bor  rajtaveszett. 

Vagy  ha  nem  bort  -  -  vizet  óhajt, 

—  Boldog  ország !  —  az  se  nagy  baj  1 

Egyet  sem  lép  érte  lába, 

Felmegy  a  viz  ablakába, 

Vagy  az  isten  fellegébül, 

(Míg  uj  háza  fel  nem  épfij) 

Ingyen  ömlik  a  nyakába. 

De  ki  bolond,  innék  vizet? 

Bort  ihatik,  még  sem  fizet: 

Sőt  —  aranykor  tért-e  vissza? 

Még  fizetnek  a  mért  iszsza! 

Részeg  fővel  ha  lefekszik, 

Elhorkolhat  holnapestig : 

Más  ki  söpri  háza  táját. 

Fel  sem  költi  a  gazdáját; 

Más  megfeji  a  tehenét, 

(El  sem  viszi,  csak  a  tejét); 

A^ndent  más  csinál  helyette, 

Ugy  álmában,  mint  imette; 

S  bízta  másra,  vagy  nem  bizta, 

Mire  ébred,  minden  tiszta. 
Minden  megvan,  minden  jól  van 
(Csak  a  borjú  nincs  az  ólban) ; 
S  minthogy  tenni 
Már  nincsen  mit, 
Legfölebb  fejét  vakarja 

S  száját  tátja ha  akarja. 

Másutt  tán  nem  is  képzelik: 

Ott  a  szájtul  mennyi  telik, 

Ugy  hogy  a  kéz  és  az  elme 

Szinte  rozsdát  kap,  heverve. 

Mert  csak  száj  kell  és  nagy  torok, 

Hogy  rendin  menjen  a  dolog. 

Száj  kell  hozzá,  hogyha  raknak 

Füst-alapot  légváraknak ; 

Szájjal  áldoz  a  közjóra 

Az  országnak  dús  lakója  ; 

Hát  a  hazát  —  oh!  azt  pedig 

Majd  megeszik,  úgy  szeretik  — 

Mégse  tettel :  szájjal  védik, 

Pipálgatva  örökkétig. 

És  valóban  —  a  mely  ennyi 

Jó  dohányt  bir  megteremni  — 

Méltó  is,  a  hon  javára 

Bátran  kelni  szál  pipára. 

—  De  ki  győzne  mindent  hosszan 

Elsorolni,  a  mi  ott  van? 

Az  iszonyú  boldogságot, 

Millyet  ember  sohse'  látott  ? 

A  ki  Tamás  a  dologban 

És  akarja  tudni  jobban. 

Menjen  oda,  üssön  tanyát, 

Nem  kérdik  ott  apját,  anyját; 
Boldognak,  boldogtalannak 
Uraságot,  földet  adnak. 
(1848  június.) 


EGY  ÉLETÜNK  EGY  HALÁLUNK... 

((Muzsika  szól,   verbuválnak 
Csapj  fel,  öcsém,  katonának  !» 

Muzsika  szól :  dörög  a  menny. 

Bömböl  a  szél  nagy  keményen, 

Zimankó  gyűl  a  hazára : 

Ébredjetek  valahára. 

Egy  életünk  egy  halálunk : 

A  veszélylyel  szembe  szállunk! 

Osszeröffent  rácz,  cseh,  német. 
Hogy  felfalja  ezt  a  népet. 
Ezt  a  népet,  a  kit  itten 
Ezer  éve  tart  az  isten. 

Egy  életünk  egy  halálunk : 

A  bitanggal  síkra  szállunk! 

Ezer  éve,  nem  ma-holnap. 
Tűrjük  itt,  csak  úgy  lakónak, 
És  chol  még  fel  ül  fordul ! 
Ki  a  házbul  ....  a  pitvarbul! 

Egy  életünk  egy  halálunk : 

Jaj  nekik,  ha  mi  kiállunk! 

Itt  élődött,  hízott  rajtunk, 

Mellé  ült  ha  kitálaltunk, 

Zsírunk  ette,  vérünk  szopta. 

Hogy  testvérünk,  azt  hazudta. 
Egy  életünk  egy  halálunk : 
A  czudarral  szembe  szállunk! 

ós  apánk  jól  földhöz  verte. 
De  azt,  látom,  elfeledte ; 
Most  megint  feltűrte  ingét, 
De  mi  vágjuk  földhöz  mindég. 

Egy  életünk  egy  halálunk : 

Jaj  nekik,  ha  síkra  szállunk  1 

Azt  mondják:  nincs  magyar  haza. 

Hohó!  de  nem  addig  van  a; 

Nem  lesz  magyar,  az  meglehet. 

De  titeket  még  eltemet. 
Egy  életünk  egy  halálunk : 
Szép  hazánkért  kardra  hányunk! 
(1848  július.) 

A  LEGSZEBB  VIRÁG. 

Szép  virág  a  rózsa,  hát  még  a  bimbója! 
Mert  az  ég  harmatja  mindennap  mosdatja; 
Szép  virág  a  szűz  lyány  innepnapra  kelve: 
De  legszebb  virág  a  haza  szent  szerelme. 

Nem  terem  az  kertbe',  a  fekete  földbül. 
Sem  a  virágágyból  soha  ki  nem  zöldül : 
Csak  terem  az  épen  az  ember  szivében, 
Az  ember  szivének  legislegmélyében. 

A  gyökere  pedig  vértől  nedvesedik. 
Ha  lankadni  kezd  is  vérrel  öntözgetik: 
Öntözzük,  locsoljuk  ezt  a  szép  virágot! 
Ez  gyümölcsöz  nekünk  édes  szabadságot. 
(1848  július.) 


LÓRA....! 

Lóra,  magyar,  lóra !  most  ütött  az  óra, 
Nem  is  óra  ütött :  vészharangot  vernek : 
Tűz  van!  ég  a  házad!  a  világ  fellázadt: 
Most  kell  talpon  állni  a  magyar  embernek. 

Északról,  keletrül,  délrül,  naplementrül 
Az  egész  szomszédság  mind  ellened  zendül; 
A  kivel  megosztád  falatodnak  felét. 
Legelébb  is  az  köt  készakarva  beléd. 

Ezt  a  szép  síkságot,  ezt  a  dús  alföldet, 
Ménedet,  gulyádat  irigyelik  tőled  ; 
Elhagyják  a  köves  terméketlen  rossz  tájt, 
S  a  tiéden  vágynak  tenni  ingyen-osztályt. 

Mutasd  meg  azért  is,  hogy  e  puszta  róna 
Halált  hozó  lakhely  másunnan  valóra ; 
Vize,  levegője  van  neki  vesztére : 
Szivfájást  kap  tőle  s  mind  elfoly  a  vére. 

(1848  július.) 

MIT  CSINÁLUNK? 

Földi!  mit  csináltok? 
Kaszát  kalapáltok? 
Nem  azt  kalapálunk. 
Fegyvert  köszörűlünk. 

A  rendet  a  réten 
Már  levágtuk  régen : 
Megmártjuk  kaszánkat 
Ellenség  vérében. 

Szép  piros  harmatban 
Fürösztjük  kaszánkat : 
Ovig-övig  vérben 
Védjük  jó  hazánkat. 

(1848  július.) 


A  RODOSTÓI  TEMETŐ. 

Vess  lángot  előttem,  éjjeli  szövétnek, 
Képzelet!  s  világits  éjek  éjjelébe; 
Messze,  határi n  túl  sok  rabszolga  népnek. 
Hozd  a  kis  temetőt  lelkemnek  elébe : 
Hogy  lássam  az  éjét,  mely  ottan  feketűl. 
Halljam  a  csöndet,  mely  szent  hamvak  felett  űl. 

Arany  János  kisebb  költemínyei .   1.  5 

Hol  a  kéz,  hol  a  kéz,  a  ki  fölemelje 
Sírjokról  a  követ:  egy  nehéz  századot? 
Hol  van  a  szellem,  ki  életre  lehellje 
A  szivet,  ha  régen,  régen  elhamvadott? 
Ah!  Midőn  a  hű  szív  porrá  vagyon  válva. 
Feltámasztja-e  más,  mint  a  költő  álma? 

Éjfél  van.  Az  eget,  néhány  csillagával, 
A  Mármora-tenger  kebelén  ringatja; 
Egyhangú  morajjal  dalt  susog  magában, 
A\jnt  bölcső  felett  a  szunnyadozó  dajka ; 
És  az  ég  szemei,  az  a  néhány  csillag, 
Az  álommal  ők  is  alig-alig  birnaL 

Elsóhajt  a  lágy  szél,  mely  a  tavaszt  hozza, 
Elsóhajt  a  vízen  és  a  partra  téved  : 
(cÉbredj,  fű-fa,  ébredj!))  halkan  ezt  sugdozza, 
S  ime,  fűben-fában  megmozzan  az  élet; 
Megmozdul  az  élet,  felül,  a  kopáron : 
Csak  alant  a  sírban  örökös  az  álom. 

Ok  alusznak  ottan,  a  számkivetettek. 
Idegen  hazának  földe  tesped  rajtok. 
Elhagyák  hónukat,  a  soká  védettet. 
Melyet  pártos  önzés  megtörött,  lehajtott. 
Elhagyák  a  szép  hont,  őseik  lakását, 
Hogy  ne  látnák  annak  végső  vonaglását. 

Ott  vártak  sokáig,  noha  nem  reméltek. 
Nem  volt  kitől  várni,  csak  a  véletlentül. 
Hazájok  szerelmét,  ezt  az  örök  mécset, 
Kebclök  mélyében  ápolgaták  szentül ; 
Addig  ápolák,  hogy  annak  is  vége  lett : 
Eltemetek  egymást,  idegen  part  felett. 

Ám  hívek  maradtak  az  utolsó  perczig, 
És  szabadok,  nem  mint  a  hon  többi  népe.  — 
Most  a  kis  csoport  sir  már  fel  sem  ismerszik : 
Új  meg  új  tenyészet  rendje  nőtt  fölébe, 
És,  hogy  föl  ne  leljük  a  néhány  szent  házat, 
Földig  egyengette  egy  zsarnoki  század. 

Éjfél  van  a  sírban,  éjfél  van  felette; 
Búg  a  Mármora,  búg,  tompa  létgy  morajjal. 
Hirtelen  szél  támad,  a  hullám  felretten : 
Zúg  a  Mármora,  zúg,  riadalmas  zajjal ; 
Zúg  a  tenger,  az  ég  tűz  szemei  nyílnak, 
Haragosabb  fényre  gerjed  minden  csillag. 

Egyszersmind  keletről,  hol  a  nagy  Isztámbol 
Mélyen  alszik,  mint  az  elgyötört  rabszolga, 
Hős  alak  közelget ;  arcza,  szeme  lángol, 
S  megharsan  beszéde,  a  sírokhoz  szólva : 
Fel,  fel  ti  halottak  éjféli  menetre! 
Rákóczi  Ferencz  hí,  a  szabadság  lelke. 

És  a  mint  a  szózat  ereje  megdördült, 
Lenn,  a  süket  mélyben,  tompa  viszhang  éled, 
Mintha  most  riadna  serkentőt  az  a  kürt, 
Melylyel  idéz  majd  az  utolsó  itélet: 
S  emelkednek  onnan,  előre  hajolva. 
Sötétlő  alakok,  mint  megannyi  fejfa. 

Szótlan  seregeinek  fejedelmök  mellé 
Hívei,  kik  egykor  vele  halni  jöttek. 
Kikben  a  múlt  század  lelke  megismerné 
Csákit,  Zait,  Mikest,  Pápait  és  többet; 
Radalovics  papot,  kinek,  míg  napja  múl, 
Nem  a  neve  hangzott  —   szíve  vert  magyarul. 

«Aliért  búslakodtok,  némán  vesztegelve  ?» 
Hallatszik  megint  a  fejedelmi  szózat, 
(T Nincs  többé  bilincsen  a  szabadság  nyelve. 
Mint  az  ég  haragja,  oly  hangosan  szólhat. 
Hogy  mint  nyárfa  lombja,  mit  az  ősz  letarlott, 
Reszketve  lehulljon,  ha  ki  van  még,  zsarnok. 

«Nem  érzitek-é  a  körülfolyó  léget, 

Mint  emel,  mint  éleszt,  mint  ragad  magával? 

Fölvet  az  ár  ;  a  föld  egyre  alább  mélyed  .  .  . 

Vitetünk,  száguldó  szélnek  rohamával. 

Vígan,  ti  halottak :  ti  számkivetettek  I 

Most  mindenki  vígad,  csak  az  ármány  retteg. 

«Vígan,  ti  halottak!  fel,  az  ős  Budára, 
Honnan  visszatiltott  egy  százados  átok; 
Még  áll,  még  erős  a  nagy  királyok  vára, 
Még  tisztelve  néz  rá  élő  unokátok ; 
Még  van  szív  kebelben,  és  erekben  van  vér, 
Mit  az  eldőd  büszkén  sajátjának  ismér.D 

Fel,  fel !  ...  És  mint  vésztől  űzőbe  vett  felleg. 
Gyorsan  úsz  az  égen  a  kicsinyded  tábor; 
Sze'lemtestöket,  mint  lobogó  lángnyelvet, 
El-elkapja  mintegy  a  szél  s  viszi  távol. 
Majd  halomra  sepri,  majd  elmossa  őket. 
Valamint  a  félénk,  bujdosó  felhőket. 

Alattuk  a  völgyek,  erdők  néma  lakja, 
Mik  szállást  az  éjnek  oly  örömest  adnak, 
Alattuk  a  Duna  sillámló  szalagja. 
Városok,  helységek,  sorra  elmaradnak ; 
Nem  soká  feltűnnek  a  budai  ormok, 
S  a  Mátyás  nevéről  neveztetett  csarnok. 

Csend  van  a  tetőkön,  csend  a  völgy  lapályin, 
Megszűntek  zajogni  a  kik  ottan  élnek; 
Nyugszik  durva  kövén,  vagy  selyem  párnáin 
A  test,  tarka  bábbal  játszadoz'  a  lélek : 
Gyötrelem,  kéjelgés,  szerepök'  felváltva. 
Ez  kunyhókba  siet,  az  dús  palotákba. 

Most,  a  mint  a  sírok  hős  népe  közelget, 
Dobban  a  nyugvó  szív  és  sebesebben  ver ; 
Egy  álom  magaszt  fel  minden  földi  lelket: 
ókét  látja,  őket  hallja  minden  ember; 
Túlvilági  álom  ez  —  nem  szabad  holnap 
Emlékezni  rája  gyenge  halandónak. 

De  nyomát  bevési  a  lélekbe,  mélyen, 

Oda,  honnan  a  vágy,  a  sejtelmek  jőnek. 

Mik  diadalt  ütnek  a  számvető  észen 

És  megváltoztatják  rendjét  az  időnek. 

Hogy  megáll  az  elme,  mint  egy  bomlott  gépcly 

S  bámulja  a  lelket  csodás  ösztönével. 

Oda  vési  nyomát  e  magasztos  álom  : 
Képei  ködmását,  hangjai  viszhangját, 
A  lejtő  csoportot  fenn  a  magas  váron, 
S  dörgő  éneklését  a  szabadság  dalját. 
Melyből  a  szeleknek  szózatos  fuvalma 
Ezeket  hozá  el  a  veszendő  lantra : 


Ébredsz-e  már,  ébredsz-c  már, 
Erős  apák  romlott  fia  ? 
Vagy  nálad  a  halottnak  is 

Előbb  föl  kell  támadnia? 
Küzdésre!  Halld,  a  kakasok! 
Rövid  a  nap,  a  munka  sok. 

Mit  fürösztöd  gyáva  könynyel 

A  multat,  ez  ó  emléket? 

Hah!  nem  ilyen  áldozatra 

Szólít  a  kor  lelke  téged : 

Nem  langyos  vizet,  —  meleg  vért 

Kell  áldoznod  a  jövőért. 

Kidőlt,  száraz  törzsök  a  muIt; 

A  jövőnek  vagy  te  magva, 

Szunnyadó  mag,  eltemetve, 

Tespedésben  megrohadva : 

De  a  csira  még  erőben : 

Mért  ki  nem  hajt  lombja  zölden? 


Mily  hangok  a  völgyben? 

Megzendül  a  vér, 

A  szívdobogásból 

Vidám  zene  kél! 

Lánczok  szakadoznak, 

Kard,  kopja  zörög; 

Fuldoklik  az  önkény, 

Almába'  hörög. 
Vad  kétségbeesés  fölveri  a  palotát, 
S  börtönből  szabadult  sóhaj  üldöz 
Gúnyhahotát. 

Föhámad  az  élet, 

És  él  a  halál : 

Pajzsán  a  szabadság 

Szent  czímere  áll. 

Eljő  a  reménység, 

És  eljön  a  hír, 

Eljő  a  dicsőség; 

Rámosolyg  a  sír. 
Ujjongass  ma,  öröm!  él  magyar  áll  Buda  mégi 
Nem  hint  szennyet  apái  porára 
A  maradék. 

3- 

Mégis,  ha  úgy  lenne,  mégis,  ha  ők 
Máért  cserélnék  el  a  szebb  jövőt? 
Ha  vennének  rabságot  kincseken, 
S  igába  tolná  őket  idegen? 
Ha  félbehagynák  a  díszcsarnokot, 
Melyet  kezök  már  félig  felrakott. 
Hogy  légyen  az  hitvány  férgek  tanyája. 
Zúgó  vihar  rakja  fészkét  reája? 
Mégis,  ha  győzne  resteség,  viszály, 
S  fajulnának  saját  vétkök  mián? 
Ha  elfelednék  a  küzdelmeket, 
Melyek  föntarták  ezt  a  nemzetet? 
Ha  elfelednék,  mily  soká  daczolt 
Erőszak  ellen  ím  e  kis  csoport, 
S  midőn  legyőzték  sem  kellett  a  béke: 
Onkénti  száműzés  lőn  menedéke  .  .  .  ? 

Ugy  rontsa  meg  őket  az  átok ! 
Ugy  jőjön  az  éjszaki  orkán 
Kicsavarni  tövestül  a  tölgyet, 
Mely  ezredig  állt  a  hegy  ormán  I 

Vagy  jőjön  a  tenger.  Az  örvény 
Tegye  lábát  csontjaikra 
Körtánczot  lejtve  fölöttük  .... 
S  hahotázzon  rá  a  szikla. 

Mindent,  mit  e  nemzet 
Tőn,  gondola,  érzett. 
Mit  róla  az  ősz  hír 
Év  könyvi  be  jegyzett, 
Törüljön  el  onnan 
Örökre  a  nemlét ; 
És  ne  legyen  emlék, 
Melyből  az  utókor 
Sejdítse,  gyanítsa, 
Hogy  itt  magyar  élt  ...  1 

5- 
Szörnyű,  szörnyű . . . !  szűnj  meg,  átok  ; 
Várakozz'  még,  elsiettél ; 
Míg  aludt  nem  halt  meg  e  nép : 
Hát  most  veszne,  mikor  eszmél? 

Nem!  —  Az  ősök  lelke  lengjen 
Köztük,  és  buzdítsa  őket ; 
Az  lehellje  új  életre 
A  csatában  elesőket. 

Börtön  a  sír :  börtönünkbe 
Mért  sietnénk  többé  vissza? 
Várjuk  el,  míg  a  szabad  lég 
Könnyű  testünket  feliszsza. 

Akkor  ők  mibennünk  élnek: 
Mi  leszünk  az  a  lehellet. 
Mely  győzhetlenül  kitartja 
A  tusát  a  zászló  mellett. 

És  a  nemzet,  e  derék  faj. 
Dicsőségünk  gondos  őre, 
Múltja  kincs-aknái  felett 
Élni  fog  örök  időkre. 

Ekkép  énekeltek  a  sír  jövevényi 
S  délczegen  lejtek  a  kisérteti  tánczot. 
Dalukat  az  égnek  morgása  kiséri ; 
És  mire  a  végső  hang  is  elhuUámzott, 
Szétfoszolnak,  mint  a  völgyi  szőke  pára, 
Alelyre  rátekintett  a  nap  egy  sugara. 

Harmadszor  kiált  most  a  szárnyas  őrálló ; 
Fölreped  a  hályog  a  keleti  égen. 
Szürkül  az  ég  alja,  s  mint  sűrű  pókháló 
Délre  és  éjszakra  halvány  sugár  mégyen, 
Melyet  visszanyomni  az  éjjeli  ködnek 
Duzzadó  felhői  folyton  erőlködnek, 

Majd  a  szürke  sugár  győz  a  viadalban. 
Halovány  orczája  pirosabb  színt  ölt  fel ; 
Vértenger  lesz  a  lég ...  és  :\z  ember  abban 

usz  véres  arczával  és  véres  kezével ...  I 
De  kigázol  a  nap,  fényesen,  melegen, 
Hogy  uralkodjék  a  felhőtelen  egén. 

(1848  július.) 


RÁKÓCZIKÉ. 

Ballada. 

Mi  lelt  téged  bús  gilicze  madárka? 
Párom  után  nyögdécselek  bezárva  : 
Vas  kalitkám  csillog-ragyog,  aranyos ; 
De  a  lelkem,  — 
Hejh !  a  lelkem 
Fenekéig  zavaros. 

Mi  lelt,  mi  lelt,  szőke  asszony,  kék  szemű? 

Társam  után  az  én  szívem  keserű ; 

Oroszlányom  viaskodik  csatában. 

Én  pediglen 

Fogva  vagyok 

Büszke  Bécsnek  várában. 

Büszke  Bécsnek  rettenetes  császárja ! 
Minek  engem  itt  tartani  bezárva? 
Miért  reszket  koronádnak  gyémántja? 
Elbocsáthatsz : 
Gyönge  kezem 
Koronádat  nem  bántja. 

Szabadságra  könnyű  módon  szert  tehetsz. 
Szőke  asszony,  elbocsátlak,  elmehetsz  : 
Csillapítsd  le  lázadozó  férjedet, 
Békességért 
Hejh!  örömest 
Oda  adlak  tégedet. 

Szőke  asszony  útnak  ered,  meg  sem  áll, 
Férje-urát  fölkeresi  Újvárnál ; 
Szólana  is,  köszönne  is:  hiába!  .  .  . 
Oda  borúi, 
Mint  a  bokor, 
Oda  borúi  nyakába. 

Ingó-bingó  rózsabokor  vállamon, 

Hozott  isten,  édes-kedves  angyalom! 

Jsten  hozott,  úgy  ha  jöttél,  szép  virág : 

Hogy  eresztett 

Volna  máskép 

Az  a  bécsi  porkoláb. 

Hátra  tekint  a  szép  asszony,  de  nem  szól. 

Háta  mögött  áll  a  cseh  kém,  tudja  jól : 

Császár  küldte  a  cseh  kémet  utána. 

Hallgatózni, 

Leskelődni 

Békeszerző  szavára. 

Ingó-bingó  rózsabokor  vállamon! 

Néma  vagy-e,  hogy  nem  szólasz,  angyalom  ? 

- —  «Néma  legyek,  mikor  arra  szót  vesztek, 

A  miért  a 

Bécsi  udvar 

Engem  ide  eresztett  l 

Azt  akarnák,  fulánk  legyen  csókomba', 
Mézes-mákot  elegyítsek  szavamba, 
Kebelemen  altassam  el  haragod  : 
Akkor  aztán 
Egy  országért 
Kiadnának  egy  rabot ! 

Személyemnek  Magyarország  nagy  ára, 
Visszamegyek,  szavam  adtam  reája. 
Felfogadtam,  meg  is  állom  emberül : 
Visszamegyek, 
Ha  veled  a 
Békesség  nem  sikerűi. 

Jobban  ismered  te  Bécset  nálamnál : 
Hitszegővel  alkuba  mért  állanál? 
Szava  játék,  hite  szellő,  kárhozat  .  .  . 
Vezérelje 
A  nagy  isten 
Győzedelmes  kardodat!  — » 

«Ez  igaz  hit  legyen  áldás  utadon ; 

Vezéreljen  a  jó  isten,  angyalom!  - — 

Válaszomat,  érdemes  cseh,  vidd  vissza : 

Császárod,  ha 

Ilyet  akar. 

Magyar  nőre  ne  bizza.» 

Búbánatos  szőke  asszony,  kék  szemű ! 

Aleddig  lesz  még  a  te  sorsod  keserű? 

Rab  vagyok  még  büszke  Bécsnek  várában 

Rab  vagyok  de 

Oroszlányom 

Harcza  nem  lesz  hiában  ! 

(1848  augusztus.) 

A  RABLELKEK. 

Hát  ez  a  szabadság  napja. 
Mely  így  éget  és  vakit? 
Mely  soha  nem  látogatta 
Börtönünk  gyász  ablakit? 
Ah!  ez  égő  lángözönhöz 
Gyenge  szemünk  nem  szokott : 
Menjünk  vissza  börtönünkbe! 
Kedves  félhomály  van  ott. 

És  e  nyüzsgő  élet,  e  zaj, 
E  szilaj,  zúgalmas  ár. 
Mely  el-elsodor  magával, 
S  fejünket  borítja  már,  -  - 
Ah,  mi  háborító  e  zaj 
S  mindig  lázas  állapot: 
Menjünk  vissza  börtönünkbe! 
Állandó  magány  van  ott. 

Itt  a  lég  nyersebb,  keményebb, 
A  szellő  fúvása  metsz. 
Felhő  tornyosul  felettünk, 
A  villám  czikázni  kezd. 
Ég  a  földet  megrohanja. 
Itt  öl  a  vész,  gyújt  amott : 
Menjünk  vissza  börtönünkbe! 
Csendes,  jó  idő  van  ott. 

Mennyi  küzdés!  mennyi  munka! 
Éber  álom,  hosszú  éj, 
Szirt  s  hullám  között  hánykódás. 
Kis  reményhez  nagy  veszély! 
Ah,  e  fáradság,  rebengés 
Nem  gyötörte  a  rabot : 
Menjünk  vissza  börtönünkbe ! 
Béke,  nyugalom  van  ott. 

Hah,  mi  ez :  kard  villámlása, 
Algyudörgés,  vérpatak, 
Égő  fáklya,  véres  zászló. 
Öldöklő  s  leölt  hadak! 
Szalmaágyon,  csepről-csepre 
Elenyészni  volna  jobb  : 
Menjünk  vissza  börtönünkbe ! 
Csöndesebb  halál  van  ott. 
(1848  augusztus.) 


ÉL-E  MÉG  AZ  ISTEN? 

Él-e  még  az  isten. . .  magyarok  istene? 

Vagy  haragra  gerjedt  népének  ellene, 

És  elhagyta  végkép. 

Hogy  rabló,  zsivány  had,  bérbeszedett  csorda 

Égesse,  pusztítsa,  öldökölje  sorba 

Régi  kedves  népét? 

Él-e  még  az  isten  —  az  az  isten  él-e, 
Ki  e  dús  Kánaán  országba  vezérle 
Mint  Izraelt  hajdan. 

Hozván  őseinket  füstnek  fellegében. 
Égre  fölpirosló  tűz-oszlop  képében. 
Véres  viadalban  ? 

Él-e  még  az  isten,  —  az  erős,  hatalmas, 
A  ki  elleneinken  adott  diadalmat 
Száz-meg-száz  csatákon? 
A  ki  ujjainkat  kardhoz  egyengette, 
Nevünket  dicsővé,  félelmessé  tette 
Széles  e  világon? 

Él-e  még  az  isten,  ki  erős  karjával 
Megtartott,  megőrzött  ezer  éven  által 
Egész  mostanáig? 

Ki  annyi  veszély  közt  nem  hag)'á  elveszni, 
Töröknek,  tatárnak  martalékul  esni 
Árpád  unokáit? 

Él  még,  él  az  isten ...  magyarok  istene! 
Elfordítva  sincsen  még  e  népről  szeme, 
S  az  még,  a  ki  régen : 

Harczra  hát,  magyar  nép!  isten  a  vezéred: 
Diadalmat  szerez  a  te  hulló  véred 
Minden  ellenségen. 

(1848  október.) 


AZ  ÖRÖKSÉG. 

Azok  a  magyarok,  kik  e  hazát 
Véren  vették,  vérrel  ótalmazák. 
Azok  a  magyarok,  ha  riadót  fúttak, 
A  halál  képétől  nem  messzire  búttak. 

Lakásuk  volt  paripájok  háta. 
Letett  ágyok  kemény  nyeregkápa : 
Ettek  és  aludtak  vérmocskolta  nyergen. 
Jártak  éjjel-nappal  sok  nehéz  fegyverben. 

Nem  kérdezték:  sok-e  az  ellenség? 
Olvasatlan  próbáltak  szerencsét ; 
Tudták,  a  szerencse  mindig  ahhoz  pártol, 
Kinek  szíve  még  a  halálban  is  bátor. 

Elfogytak,  elzülltek  ottan-ottar, 
Szép  országok  hevert  elhagyottan, 
Fölveré  az  isten  mindenféle  gyoma, 
Éktelenné  tette  török,  tatár  nyoma. 

Rongált  zászló  lőn  az  ő  formája, 
Nem  volt  annak  színe,  sem  fonája, 
Itt-amott  sötétlett  rajta  eg-y-egy  vérfolt : 
Szép  zászlónk,  az  ország,  váznál  nem  egyéb  volt. 

E  becses  zászlónak,  a  hazának. 
Védelmében  hányan  elhullanak! 
Verőkben  a  rúdját  hányszor  megfereszték 
Régi  ősapáink!  de  el  nem  ereszték. 

így  a  zászló  ránk  örökbe  maradt, 
Ránk  hagyák  azt  erős  átok  alatt : 
Átok  alatt  hogy,  ha  elpártolunk  attuJ, 
Ne  legyen  az  isten  istenünk  azontúl. 

Most  telik  be,  vagy  soha,  ez  átok. 

A  zászlót,  a  zászlót  ne  hagyjátok! 

Ha  minket  elfú  az  idők  zivatarja. 

Nem  lesz  az  istennek  soha  több  magyarja. 

(1848    októbzr.) 

ÁLOM         VALÓ. 

Fekszem  kínos  ágyon.  Minden  tagom  össze- 

Zsibbadoz  fektémben,  mintegy  lekötözve. 

Csak  tompán  sajog  a  fájdalom,  nem  éget ; 

Homlokomon  érzek  hideg  verítéket. 

Minden  pehelyszál  nyom,  mint  egy-egy  kődarab, 

Akadoz  eremben  a  vér,  s  el-elmarad ; 

S  míg  legyez  szárnyával  borongó  pillámon. 

Körmivel  szorítja  keblemet  az  álom. 

Fekszem  álmadozva.  Ködös,  hideg  éjjel 
Nehézkedik  rajtam  sírhalom  terhével ; 
Messze  fön  a  szél  zúg,  hallom  azt  félébren. 
Mintha  fenteregnék  mély  folyó  medrében. 
Néha  úgy  is  rémlik,  hogy  talán  ímetten    . 
Látom  a  hömpölygő  hullámot  felettem ; 
Mint  úszó  fatörzshöz,  a  hullámhoz  kapok : 
S  ölelő  karombul  eltűnnek  a  habok. 

Most  lelkem  fölébred  . . .  egy  álomból  másba  : 
Fövényből,  iszapból  tagjaim  kiásva, 
Jutok  zöld  mezőre,  mely  fölött  a  kék  ég 
Verőfényes  napja  fölemelte  székét. 
Illatoz  a  pázsit,  madárének  hallik, 
Könnyű  lépteimtől  még  a  fű  se'  hajlik, 
Lepke  módon  szállok  virágról-virágra : 
Kimagyarázhatlan  keblem  boldogsága ! 

Avany    János   kisebb   költeményei     I  6 

Testem  étherré  váit.  Repülni  akarok, 
Lebbenő  szárnyaim  e  két  könnyű  karok, 
S  mint  füttyös  pacsirta,  vígan,  örömégve 
Fúrom  fel  magamat  a  kékeJlö  égbe ; 
Arczomat  a  tiszta  szellő  mosogatja. 
Kitárva  előttem  a  menny  boltozatja, 
Én  kéjelgve  nézem  az  elhagyott  főidet, 
A  hegyek  redőit,  a  bolyhos  erdőket. 

Még  egy  perez ...  az  égen  elterül  egy  árnyék. 
És  én  mintha  vékony  ködfelhőbe'  járnék. 
A  tüzes  nap  fénye,  melege  kihalva ! 
ót  magát  borítja  felleg  szürke  hamva. 
Minden  arra  mutat,  hogy  kitörni  készül 
A  vihar,   —    szél  támad,  előköszöntésül ; 
Felleg  felleget  nyom,  villámtűzben  állok . . . 
Csattan  az  ég . . .  főm  zúg . . .  eltűnnek  az  álmok. 

Én  megsemmisülve  fekszem.  Nagysokára 
Sivárló  pusztában,  melynek  nincs  határa, 
Melyen  nincs  egy  fűszál,  vagy  egy  élő  féreg. 
Egyedül,  éjtszaka,  eszméletre  térek. 
Soká  nyugszom  ottan  ;  jól  esik  pihennem, 
Eltűnt  álmaimat  gondolóra  vennem : 
Mert  csak  álom  volt  az  mind.  Istennek  hála! 
A  vihar,  a  villám,  mely  engem  talála. 

Hallgatok,  hallgatok  csendes-andalodva, 
Hallom,  mintha  lenn  a  föld  szíve  dobogna. 
Egy,  kettő . . .  számlálom  valahányat  dobban, 
Mindig  sűrüebhen,  mind  közelebb  s  jobban. 

Paripák  nyihognak,  hadsereg  közelget : 
Én  kelnék  az  útból,  de  a  föld  nem  enged ; 
Fehér  lepedőmnek  visszaránt  a  terhe : 
Átmegy  a  nép  rajtam :  én  fekszem  leverve. 

Mire  föltekintek,  a  telyes  hold  képe 
Nyájasan  mosolyg  le,  ágyamnak  elébe, 
Vánkosom,  mint  tajték,  szép  fehéren  dagad. 
Hallok  női,  gyönge,  suttogó  szavakat. 
Kinyújtom  karomat...  s  egy  pikkelyes,  hideg 
Kígyó  tekerül  rá,  mely  fülembe  sziszeg; 
Iszonyodva  tépem  e  szörnyet  lefelé. 
Küszködöm,  kiáltok...  s  fölébredek  belé. 


Istenem,  Istenem,  mily  jól  esik  ennyi 
Gyötrő  álom  után  végre  fölserkenni ! 

Hosszú  az  éj,  hosszú ;  messze  még  a  holnap 
A  sötétbe  néző  szegény  virrasztónak, 
Osszedúlt  párnámon  kínosan  forgódom : 
Nincs  erőm  alunni,  pedig  volna  módom. 
Csend  van,  és  a  csendben,  tőlem  jó-távoldad. 
Egy  kis  óra  élénk  ((pit-pat))-ozást  folytat : 
Úgy  tetszik,  szú  őröl . . .  s  mintha  félig  asszú 
Életfám  gyökerén  rágódnék  az  a  szú! 

Hánykódik  az  elmém  hullámról-hullámra. 
Rajzol  a  képzelgés  álmatlan  pillámra  : 
Pillámat  beírja  mozgó  képeivel, 
S  képeit  a  tarka  életből  szedi  fel. 

Ott  van  a  bizalom,  ez  a  dőre  álom ; 
Ott  ül  a  kaján  hit,  egy  törött  nádszálon ; 
Ott  van  a  reménység,  s  örök  rettegéssel 
Futja  versenyét  a  kétségbeeséssel  I 

Látom  a  reménynek  vékony  szálán  tartott 

Villám  tündöklésü  damokleszi  kardot. 

Melynek  átkos  éle  nyugatról  s  keletrül 

Egy  egész  országon  húzódik  keresztül, 

S  egy  egész  nemzetnek  áldozati  nyája. 

Egy  néptörzsök  esik  a  bárdnak  alája. 

Elfordulok,  és  a  fölserkenést  várom, 

Míg  meggyőződöm,  hogy  e rémkép . . .  nem  álom! 

Vérpatakot  látok,  mindenfelé  sokat. 
Indulok  keresni  fel  a  forrásokat. 
Keresem,  keresem  rebegő  szememmel, 
És  oh!  megnyílt  honfi  szívekben  lelem  fel. 
Fölkaczagok  búmban,  és  dühömben  sírok 
Értetek,  zsengéül  elesett  mártírok ! 
Szívem  fáj.  Erősen  megtorlóm  szememet : 
Ébresztem  magam,  de  nem  lehet,  nem  lehet! 

Oh  zsenge  mártírok,  hazám  vérvirága, 

Korán  sírba  hulló  nemes  ifjúsága, 

Kikben  egy-egy  bölcs  vész  el  s  megannyi  bajnok. 

Kikben  a  jövendőt  öli  ádáz  zsarnok : 

Lessz-e,  vajon,  ennyi  áldozatnak  bére? 

És  derít-e  hajnalt  a  nemzet  egére. 

Mely  sebeitekből  kiözönlik,  a  vér  . . .  ? 

Vagy  apákat  Isten  most  a  fiakban  vér?! 

Lessz-e  nemzet,  me]y  a  győzödelmi  helyen 
Csontaitok  felett  oszlopot  emeljen, 
A  hol  majd  az  anyák,  kik  még  jól  ismertek, 
Könynyel  növeszszenek  egy  virágos  kertet ; 
A  hol  a  késő  kor,  e  hálás  tanítvány. 
Emlékezettöket  ünneppel  újítván, 
Osszc-összegyűljön  :  férfi,  nő, . . .  s  a  gyermek 
Olvasni  az  oszlop  betűin  kezdjen  meg? 

Lessz-e  költő,  ki  az  édes  anyanyelven 
Rólatok  korának  csudát  énekeljen  ? . . . 
Vagy  elszórnak  majd  az  éjszaki  vad  szelek, 
S  idegen  nép  tombol  hamvaitok  felett? 
Vagy  nem  lesz,  a  ki  egy  könyet  ejtsen  rátok : 
ősi  hajlékában  ég  meg  ősz  apátok, 
S  kis  testvéreitek,  a  mint  térdepelnek. 
Martalékul  jutnak  a  játszó  fegyvernek? 

Mert  —  jaj,  a  mit  Iátok  1  —  széles  e  hazában 
Dúl  fajirtó  fegyver,  székiben,  hosszában  ; 
Minden  bűn  az  élet,  a  szívnek  verése : 
Százszoros  halál  egy  élet  büntetése! 
Ott  az  égő  falvak,  romba  dőlt  lakások, 
A  mezetlen  inség,  a  jajkiáltások, 
A  vadonba  elszórt  temetetlen  testek, 
Mikre  éh  keselyűk,  hollók  gyülekeztek! 

Ott  a  hitszegő  hit,  ott  a  dölyfös  ármány 
Amítnak,  hazudnak,  házrul-házra  járván ; 
Ott  a  bűn,  ki  rég  eldobta  az  álarczot 
S  az  igazság  ellen  nyíltan  viseJ  harczot. 

Ott  nem  szent  a  tűzhely,  sérthető  a  vendég, 
Ott  a  férfi  öJ  nőt,  és  az  erős  gyengét . . . 
Ah,  szemem  elképzik,  és  lelkem  legörnyed : 
Nem  birja  meg  a  szem,  a  lélek,  e  szörnyet. 

Istenem,  istenem,  mily  jó  volna  ennyi 
Gyötrelmes  valóból  szebb  álomra  kelni  1 

De  midőn  a  remény  oly  igen  tünékeny, 
A  kétségbeesés  az  én  reménységem: 
E  kettészakított  oroszlány  kebele 
Szebb  remények  édes  mézivei  van  tele. 
Ama  szent  haragban,  mely  soha  nem  számit, 
Midőn  szórja  méltó  dühének  villámit. 
Haragodban  bízom  és  hiszek,  óh  nemzet, 
Hogy  ellenid  sírja  a  te  sírod  nem  lesz. 

Én  hiszem,  távol  még  az  idő  tenéked 
Áldozni  Szigetvárt  s  új  Thermopylaeket ; 
En  hiszek,         gyalázat  volna  kételkednem  — 
Kelő  nagyságodban  és  dicsőségedben. 
Koszorúkat  ide,  veszteglő  cserágat! 
Hősök  nemzedéke  emelkedik  ott : 
Hol  ily  tűz  az  ifjú,  s  hol  ily  ifjú  a  vén. 
Nem  lehet  a  nemzet,  nem,  élve-halott. 

(1848  november.) 

ERDÉLY. 


Megtörtént.  Nem  mondom,  a  mit  érdemeltél  — 
A  mit  a  sors  mért  rád  szegény, szegény  Erdélyi 

Nyomorúvá  gyötre  százados  rabságod. 
Tört  erőd  nem  bírja  meg  a  szabadságot. 

Lánczaid  lehulltak  s  im  azontúl  soká 
Félve  lépdel  lábad,  a  mi  kép  megszoká. 

Gazdagon  sütött  rád  a  szabad  nap  fénye 
S  még  mindig  szemedben  börtönödnek  éje. 

Kialudt,  kiégett  vulkán  vagy  ma,  —  benned 
Ama  régi  lángból  egy  szikra  sem  gerjed. 

És  ha  tán  gerjedne,  és  ha  tán  gyuladna, 
Azt  elfojtja  kebled  tehetetlen  hamva. 

Megesett,  —  ha  nem  is,  a  mit  érdemeltél, 
A  minek  szükségkép  esni  kellett,  Erdély. 

II. 

Avagy  a  történet  nincsen-e  megírva, 
És  nem  emlékeznél  régi  napjaidra? 
Elfeledted  volna  multad  annyi  hősét,  — 
Míg  szerencse  pártolt  s  még  inkább  dicsőség? 

Elfeledted  volna  —  hiszen  nem  volt  régen  — 
A  vergődő  sast  az  oroszlán  körmében? 
És  hogy  a  kinek  most  lába  szennyét  nyalod. 
Fejét  ingatá  az  óriásnak  karod? 

Fájdalom  s  gyalázat!  igen,  elfeledted. 
Az  idők  hulláma  összecsap  feletted : 
A  történet  elhagy  s  lapjain  tenéked 
Nem  szentel  jövőre  egy  betű  emléket. 
Bocskai,  Rákóczi,  Bátori  és  Betlen 
Nagysága  beárnyaz,  törpe  lételedben : 
Ah,  e  dönthetetlen  sziklái  a  múltnak 
Elhunyó  napodtól  szégyenben  pirulnak  1 

Szív  valál  a  múltban,  mely  szünetlen  vertél, 
A  szent  szabadságért  lángoló  szív,  Erdély : 
A/likor  zsibbadás  ült  minden  külső  tagon, 
Te  valál  az,  a  ki  lüktettél  szabadon. 
Most  mi  vagy?  megromlott  sántabéna  kézláb; 
Tehetetlenségnek  szolgasága  néz  rád ; 
Zsarnokod  nem  fárad  többé  lánczra  tenni. 
Megtanulta  már,  hogy  —  nem  birsz  szabad  lenni  I 
(Arad,   1848  november.) 


VÁLSÁG  IDEJÉN. 

Itt,  hová  csak  későn,  csak  nagy-néha  téved 
A  hír  szózatának  egy  múló  viszhangja ; 
Hol  nincsen  jelen,  csak  múltban  él  az  élet, 
S  még  remény  az,  a  mi  másutt  ki  van  halva 

Itt  várok  s  tűnődöm 

Oh  hazám !  jövődön  ; 

Szememet  kerűJi  az  éjféli  álom, 

És  a  kétség  lomha  perczeit  számlálom. 

E  perczek  be  olcsók,  jaj  be  olcsók  nékem, 
S  mily  drágák  lehetnek  a  szegény  hazának! 
Kél-e  napja  most,  vagy  most  tűn  le  az  égen? 
Ah,  mi  festi  arczát,  öröm-é  vagy  bánat? 
Kéj  és  kín  gyanítnom. 
literét  tapintom 

A  köröttem  lomhán  tespedő  időnek : 
Messze  lüktetését  hogyan  érzeném  meg? 

Mint  áradt  folyó viz  rohan  az  idő,  —  én 
Hallom-e  zúgását,  vagy  csak  hallni  vélem?... 
Bujdosom,  szétömlött  árjait  kerülvén ; 
Hullámzása  alig  tetszik  a  víz-szélen. 
Olykor-olykor,  messze, 
A  távolba  veszve, 

Egy  moraj  begörgi  a  csendes  vidéket, 
Mint  midőn  a  vihar  álmában  beszélget. 

E  moraj ...  ki  mondja  meg  nekem,  mi  volt  ez  : 
Támadó  vész,  vagy  már  annak  utóhangja? 
Égi  háború,  vagy  zápor  a  mi  jól  tesz? 
Győzelem  robaj,  vagy  holtak  bús  harangja? 
Nem  hallok,  nem  látok ; 
Keresek  világot: 

Oh,  ha  most  valaki  egy  sugárkát  adna? 
Bár  a  látás  után  szívem  megszakadna . . . 
(Nagy-Szalonta,   1849  január.) 

BEÁLLOTTAM 


Beállottam  a  Bocskai-csapatba, 
Ez  az  igaz  magyar  hajdúk  csapatja, 
Ez  az  ősi  vitézségnek  virága : 
Ide,  kinek  a  szabadság  derága! 

Rezes  kardom  szépapámról  maradt  rám. 
Derék  készség,  két  tinóért  nem  adnám, 
Német,  labancz  bevagdalta,  berótta  — 
Foga  van  a  vén  jószágnak  azóta. 

Gyere  kardom,  gyere  velem  csatába ; 
Minek  állasz  a  fogason  hijába? 
Oldaladon  az  van  irva :  szabadság, 
Elszenvednéd,  hogy  a  magyart  tapossák? 

Eb  szenvedi,  ebnek  ura  a  német. 
Ide,  anyám,  azt  az  öreg  mentémet. 
Kiporozom,  veres  sinort  veszek  rá. 
Hogy  a  világ  minden  lyánya  nevet  rá. 
(1849  tavaszán.) 


RÓZSA  SÁNDOR. 

Rózsa  Sándor,  Rózsa  Sándor, 
Hová  lettél  ? 

Megvagy-e  még,  harczolsz-e  még 
Vagy  elestél  ? 

Megvan-e  még  az  a  híres 

Karikásod, 

A  kivel  úgy  meg-meghajtád 

A  vad  ráczot? 

Derék  magyar  Rózsa  Sándor, 

Ha  magyar  kell. 

Fel  is  ér  a  granicsárbói 

Vagy  ötvennel. 

Mert  a  félszet  kis  korában 

Ha  ismerte. 

Rossz  feje  volt,  a  nevét  is 

Elfeledte. 

Félni  rossz,  de  jó  tartani 

Néha-néha, 

Sokszor  esik  az  emberen 

Kurucz  tréfa: 

Sándoron  is,  ki  az  oka 

Hogy  megesett? 

Kár  volt  jobban  nem  vigyázni 

Egy  keveset. 

Kivezetek  istálóból 

Paripáját, 

Leakaszták  a  fogasról 

Karikását, 

Fegyvereit  összeszedek 

Eg>'  rakásba : 

Ugy  nyomák  meg  szegény  Sándort 

Vetett  ágyba! 

Ilyen-olyan,  szedtevette 

Czudar  népe, 

így  ejtitek  ti  az  embert 

Kelepczébe? 

No  várjatok  —  de  itt  osztán 

Megczifrázta  — 

Belé  kerül  ez  a  játék 

Öt-hat  ráczba. 

Ennyit  mondott.  Nem  is  szóla 

Másnap  estig ; 

Naplementkor  kivezették. 

Hogy  elvesztik. 

Körül  fogták  renyhe  ráczok. 

Szerviánok, 

Kopasz  szájú  hetyke  tisztek. 

Kapitányok. 

Rózsa  Sándor,  megszorultál 

Most  az  egyszer ; 

Egy  anya  szült:  innen  ugyan 

Nem  menekszel. 

Jobb  lesz  neked  könyörögni 

Térden  állva, 

N\int  nyakason  bevágtatni 

A  halálba. 

Kérne  is  ó,  szépen  kérne. 
De  ha  nem  tud. 
Körűihordja  a  szemét,  de 
Nincs  cgér-ut. 


Rést  keres  a  sokaság  közt, 
Merre  nyílna ;  — 
Azt  miveli  két  szeme,  mint 
A  vasvilla. 

Kutya  madzsar!  lement  a  nap. 

Este  van  rád : 

Add  számon  a  sok  jó  vitézt, 

Sok  szép  marhát. 

Egy  halálod  száz  halálnak 

Semmi  ára: 

Elevenen  kínozunk  a 

Más  világra. 

De  ha  mégis  megtanítasz 

Hamarjában, 

Hogy  kell  bánni  ostoroddal 

A  csatában  ; 

Rövidítünk  a  halálnak 

A  czifráján  : 

Hat  golyó  száll  egy  fészekbe 

Szived  táján. 

Egyet  gondol  Rózsa  Sándor, 

Hogy  attól  még 

Más  ember,  csak  gondolva  is, 

Elirtóznék. 

Ide  hát  a  karikásom' 

Jobb  kezembe! 

Szellőfogó  paripámat 

Fölnyergelve ! 

Szellő  fogó  paripáját 

Fölnyergelj  k, 

Hosszú,  czifra  szíj  ostorát 

Előveszik : 

Nyerít  a  16  örömében, 

Az  ostor  is 

Megöleli  jó  gazdáját 

Háromszor  is. 

Rajta,  rajta,  hiv  paripám. 

Karikásom! 

Nem  eleget  látott  a  rácz, 

No,  hadd  lásson. 

Tiszt  uramék,  megkövetem: 

Egysz  er-m  ásszor 

így>  meg  így  tett  ostorával 

Rózsa  Sándor. 

Avval  neki !  az  urakat 

Verni  képen. 

Jobbra,  balra,  összevissza, 

Mindenképen. 

Szei'encsés  rácz,  a  kinek  csak 

Kék  a  háta, 

Hogy  a  hollónak-valóját 

Ki  nem  vágta. 

Szerencsés  rácz,  a  ki  jókor 

Elfuthatott, 

Ki  Rózsának,  ostorának. 

Helyet  adott. 

Mint  egy  szérű,  annyi  helyen 
0  a  gazda, 

Meg  sem  is  áll,  míg  ki  nem  ér 
A  szabadba. 

Akkor  kezdi  rossz  fegyverét 

Csattogtatni, 

Komisz  porát  nagy  hiába 

Puffogatni. 

Bolond  eszét       de  már  későn  — 

Szánja-bánja, 

Eb  a  lelke  sok  vadrácza, 

Szerviánja. 

Fütyülő  kis  ón  madarak. 

Fütyöljetek! 

Lám  no,  én  is  vígan  futok 

Tiveletek. 

Mit  izentek  gazdátoknak? 

Éjféltájban 

Lakzi  lesz  a  szerviánok 

Táborában. 

Lett  is  lakzi  ;  megtartotta 

Rózsa  Sándor, 

Mint  az  előtt,  meg  azóta 

Egynehányszor. 

Kenyerét  borát  a  rácznak 

0  fogyasztá : 

Barna  földet  evett  a  rácz 

S  vért  ivott  rá. 

(1849    tavftgzán.) 

ÁPRILIS  TIZENNEGYEDIKÉN. 

Egy  a  pálya,  egy  a  végezel : 
Élet  vagy  dicső  halál  ; 
Fel,  fel  a  nagy  küzdelemre ! 
A  sorompó  nyitva  áll. 
Zászlónkon  a  szent  jelige : 
Csak  az  boldog,  a  ki  küzd ; 
Ki  még  most  is  tántorogna, 
Annak  többé  nincsen  üdv. 

Függetlenség!  ez  a  jelszó, 
És  szabadság  a  nagy  czél : 
Teljes  független  szabadság; 
Nem  kel]  semmi,  a  mi  fél. 
Zárt  üvegházban  tengődve 
A  szabadság  nem  tenyész  : 
Élet  vagy  halál  jöjjön  ránk. 
Csakhogy  légyen  egy  egész. 

Bánjuk-e,  hogy  szolgaságért 
Alkudoznunk  nem  lehet? 
Hogy  nincs  módunk  meggyalázni 
A  kivívott  hős  nevet? 
Hogy,  miért  a  honfi  vére 
Folyt,  s  folyand  piros  mezőn, 
Megnyirbálni  zöld  asztalnál 
A  borostyánt  tiltva  lőn  ? 

Bánjuk-e,  hogy  a  dicsőség 
Egészen  szárnyára  vett? 
Hogy  egészen  és  örökbe 
Birjuk  a  becsületet? 
Hogy  karunknak  győzedelmet 
Látja,  nézi  a  világ, 
S  temetőnkhöz,  mint  diadal- 
ívünkhöz, kész  a  cser-ág? 

Sőt  örüljünk,  sőt  előre! 
Habozásban  nincsen  üdv. 
Zászlónkon  a  függetlenség : 
Az  fog  élni,  a  ki  küzd. 
Fel,  fel  a  szent  küzdelemre ! 
A  sorompó  nyitva  áll ; 
Egy  a  pálya,  egy  a  végezel  : 
Dicső  élet,  vagy  halál. 

(1849  tavaszán.) 


HAJ,  NE  HÁTRA,  HAJ  ELŐRE 

Haj,  ne  hátra,  haj  előre! 
Vérmezőről  vérmezőre! 
Mert  ott  az  a  virág  terem, 
Melynek  neve  győzedelem, 
Haj  rá  haj ! 

Tavaszodik,  lágy  az  idő, 
Kihajt  a  fű,  kövéren  nő  : 

Ariiiy    Jáiioi    kj!>«bb    köl'ieményei     1 

Az  is  azért  olyan  kövér, 
Megáztatta  tövét  a  vér, 
Haj  rá  haj ! 

Hadd  áztassa,  hisz  az  nem  baj. 
Ha  szépen  hajt,  nem  másnak  hajt; 
Ha  terem  is,  nekünk  terem 
A  véren  vett  győzedelem, 
Haj  rá  haj  1 

(1849  tavaszán.) 


RÁSÜT  AZ  ESTHAJNAL 

Rásüt  az  esthajnal 
Vásárhelyi  tóra. 
Ott  legel  a  ménes : 
Hol  a  számadója? 
Hol  a  számadó,  vagy 
Legalább  bojtárja, 
A  szegény  honvédet, 
Hogy  meg  sem  kínálja? 

Itt  van,  itt  tanyázgat 
Számadó,  bojtár  is,  — 
Megkerül  estenden 
Bujdosó  betyár  is : 
Gyere  bé,  barátom, 
Van  minálunk,  gyere. 
Szökött  katonának 
Egy  karéj  kenyere. 

Az  vagyok,  elszöktem. 
Dicsekszem  is  véle : 
Nyolczszáz  harminczegyben 
Fogtak  voJt  kötélJei, 
És  azóta  mindig 
A  császárt  szolgáltam, 
Fogadom,  egy  sem  volt 
Jobb  kutyája  nálam. 

Meg  is  szeretett,  mert 
Haza  sem  eresztett. 
Adott  a  mellemre 
Krajczáros  keresztet : 
Már  most  azt  akarná. 
Hogy  e  réz  keresztért 
Ontsam  neki  én  az 
Ártatlan  magyar  vért. 

Száradjon  el  inkább 
A  két  kezem  vállig. 
Hisz  még  énbelőlem 
Derék  honvéd  válik ; 
Megyek  Debreczenbe, 
Jó  éjtszakát,  bátya,  — 
Leszek,  míg  a  világ, 
Kossuth  katonája. 
Ország  katonája. 

(1849  tavaszán.) 

ÉN  VAGYOK  AZ  ANYÁM  ÁTKA.. 

Én  vagyok  az  anyám  átka, 
Veszett  névnek  rossz  gazdája, 
Én  hordom  a  nehéz  vasat 
A  vármegye  háza  alatt. 

Nem  loptam  én  csak  egy  tinót, 
Az  is  a  vén  bíróé  volt : 
Biró  uram,  itt  a  pénze. 
Ne  adjon  a  vármegyére. 

Biró  uram,  jaj,  bocsánat, 
Ne  ölje  meg  az  anyámat : 
Fiatalság,  első  hiba ;  — 
Eredj,  zsivány,  a  dutyiba. 

Öreg  biró,  a  csillagát! 
Jól  meggondolja  kend  magát : 
Mást  is  érnek  egyszer  utói. 
Mennyit  lopott  a  falutól  ? 

Édes  anyám,  isten  veled, 
Megírták  a  vádlevelet, 
Kigyót-békát  raktak  belé : 
AJó  most,  a  tömlöcz  felé  1 

Törvény  urak,  kérem  szépen. 
Hallgassák  meg  a  beszédem, 
Kivirult  az  akasztófa. 
De  nem  vagyok  a  bimbója. 

Törvény  urak,  nem  sajnálják 
Ifjúságom  bokrétáját? 
Kár  annak  itt  elhervadni, 
Szép  orczámnak  elsápadni. 

Ereszszenek,  hadd  megyek  el 
Ama  vitéz  honvédekkel : 
Ereszszenek  a  csatára. 
Édes  hazám  ótalmára. 

Ha  elesem,  azt  se  bánom. 
Sohasem  kér  senki  számon, 
Árva  vagyok:  a  búbánat 
Eltemette  jó  anyámat. 

Ha  megjövök  elevenen, 
Koszorú  lesz  a  mellemen, 
Ezüstből  lesz  a  levele : 
Rá  is  tartom  magam  vele. 

Haza  megyek,  gazda  leszek, 
Feleséget,  szépet  veszek : 
Megáld  engem  a  jó  isten. 
Mert  a  hazát  védelmeztem. 
(1849  június.) 


VAN-E  OLYAN  .  .  . 

Van-e  olyan  hamvába  holt  fiatal, 
A  ki  mostan  fegyvert  fogni  nem  akar? 
Fegyvert  fogni,  fegyverkezni  csatára. 
Magyar  hazánk  védelmére,  javára  ? 

Kiestünk  volt  a  háború  sodrábul, 
Irtóztunk  a  sárga  pitykés  kabáttul, 
Elpuhitott,  nyomorított  a  német, 
Csúfja  lettünk  ős  apáink  nevének. 

Hunyadiak,  Rákócziak,  Betlenek 
Ide  s  tova  már  mesévé  lettének, 
Szondi  vitéz,  Zrínyi  Miklós,  Szigetvár, 
Szájról-szájra  itt-amott  is  alig  jár. 

Hallottuk  a  tatár  futást,  a  régit. 
Török  világ,  kurucz  világ  regéit ; 
Kurucz  nevet  viselt  a  jó  hazafi, 
Labancz  volt  a  honáruló  kurafi. 

Hej  a  labancz !  hej  a  ki  felmarkolta ! 
Országunkat  a  németnek  eladta,  .  .  . 
Akkor  támadt  az  a  hires  KaraflFa, 
Ki  a  magyart,  mint  a  búzát,  aratta. 

Leopold  volt  a  labanczok  királya, 
Sokat  akart,  de  beletört  bicskája. 
Mert  erősen  hadakozott  ellene 
Rákóczi,  meg  a  magyarok  istene. 

Most,  a  mivel  nagy  Leopold  nem  bira. 
Abba  vágott  a  hetedik  kis  fia  : 
Ide  küldte  granicsárját,  vasasát, 
Buda  várán  felütötte  a  vasát. 

Buda  várban  ott  ül  Henczi  kevélyen, 
Pest  városát  ágyuztatja  keményen ; 
Ha  mondanák,  sem  hinné,  hogy  megakad. 
Hogy  a  honvéd  megmászsza  a  falakat. 

Dc  a  honvéd  nem  késik  a  dologgal ; 
Megbirkózik  ágyukkal  és  falakkal ; 
Henczi  vitéz,  ütött  nektek  az  óra  : 
Buda  várán  leng  a  magyar  zászlója. 

Kiseperők  hazánkból  a  németet. 

Ezt  a  háromszáz  esztendős  sz , 

Megtanultunk  hadakozni  emberül, 
Magyarország  régi  napja  felderül. 

Most  hadd  jőjön  az  a  muszka,  ha  ráér, 
Lássa  hogyan  harczolunk  a  hazaér', 
Lássa  víni  a  szabadság  gyermekit. 
Kiket  a  hon  szeretete  felhevit. 

NyoJcz  karajczár  napi  bérünk :  ez  is  jó, 
Ezer  forint  nyomorultnak:  be  szép  szól 
De  nem  azért  ontja  vérét  a  magyar. 
Hanem,  mivel  szolga  lenni  nem  akar. 

Kétszázezer  jó  katonánk  fegyverbe ; 
Kétszer  annyi  fiatalság  heverve ; 
Négyszer  annyi  derék  férfi,  —  ha  kell,  több  ; 
Hát  ha  ez  is  valamennyi  fegyvert  köt! 

Talpra  fiuk!  kiállottuk  a  nagyját: 
Keserülje  meg  a  nemzet  haragját 
Akár  német,  akár  muszka,  akármi. 
Ha  merészel  orrunk  alá  piszkálni. 

(1849  június.) 

A  LANTOS. 


Zúg  az  erdő,  lecsapott  a  felszéJ, 
Szétrezzen  az  őszi  sárga  levél. 
Mint  ölyűtől  madárkák  csoportja 
Megrebbenve  széled  a  bokorba. 

Mély  vadonban,  zizegő  levélen 
Ki  az,  a  ki  bujdokolva  mégyen  ? 
Ki  lehet,  hogy  még  a  szél  is  szánja, 
Eltakarván  a  nyomot  utána? 

Nincs-e  néki  egy  nyugalmas  otthon. 
Hol  vidító,  enyhe  láng  lobogjon. 
Tűzhelyén  —  a  hajlék  nyájas  keblén 
Meleget  és  súgárt  eregetvén? 

Nincs-e  hő  kar,  melynek  ölelése 
Haza  várná  boldog  pihenésre? 
És  kicsinye,  a  ki  csüggne  térdén, 
Ezer  apró  dőreséget  kérdvén? 

Vagy,  ha  más  nincs,  egy  magános  hárfa. 
Ringató  dalt  búgni  fájdalmára? 
Egy  rideg  lant,  melynek  hangja  mellé 
Halt  reményit  el-elénekelné  ? 

Volt.  —  Meleg  fényéhez  tűzhelyének 
Jó  barátok,  ismerők  gyülének ; 
S  a  szelid  nő    -  háza  üdvöz  lelke  — 
Kis  családját  együvé  ölelte  I 

És  a  Janton  meg  nem  szűne  a  dal, 
Zenge  későn,  zenge  viradattal : 
Hangjain  a  szellem  égbe  hágott 
S  átteremté  e  viselt  világot! 

Mint  sas,  ifjodék  meg  a  természet ; 
A  virányon  zöldebb  szín  tenyészett, 
lllatosbbá  lőn  a  völgyi  róna. 
Gyöngygyei  ékes  a  virág  bimbója. 

A  patakvíz  kristálylyá  szürődék. 
Lombos  erdő  barlanggá  szövődék. 
Aranyozva  lettek  a  vad  sziklák 
S  forrás  helyett  könnyeiket  sirtálc 

A  hegy  orma,  a  folyamnak  medre 
Szellemekkel  lőn  megnépesedve, 
Fű-fa  örült  ifjú  életének  : 
Bérczen,  síkon  megzendült  az  ének. 

Szende  szellő,  olvadozva  lágyan, 
Fütyörésze  alföld  nádasában  : 
Míg  a  hegység  szilajabb  szülötte 
A  sió  vadujjongatva  tört  le. 

Mindenütt  dal.  -     Néha  megkívánja 
A  vihar,  a  felhők  orgonája, 
S  reszket  a  nagy  mindenség  egyháza, 
Mikor  e  hang  oszlopií  megrázza. 

De,  ha  pendült  az  ideg  kobozzán. 
Néma  lőn  a  felhői  oroszlán. 
Lábhegyen  járt,  csendesen  és  óva, 
Bérezi  után  a  hegyek  zúgója. 

Majd  el-eljött  a  puszták  szellője 
Egy-egy  hangot  elorozni  tőle, 
S  diadallal  vitte  nyert  prédáját : 
Megbájolni  kedves  délibábját. 

Fülemile,  szég^'enűlve  bokrán. 
Édes  irigységgel  hallgatott  rá, 
S  kedve-szegve  rejtezék  vadonba, 
Hogy  silányabb  énekét  elmondja. 

Lába  előtt  a  vad  szenvedélyek 
Megjuházva,  békén  figyelének : 
De  csak  egy  hang  kelíe,  hogy  kobozza 
Mindeniket  őrjöngésbe  hozza. 

És  ha  zengé  a  nyomort,  Ínséget, 
Kóros  ágyán  az  emberiséget : 
Jött  az  ínség,  könyezett  dalára, 
Szánakozva  ismert  önmagára. 

Ha  pedig  a  boldogságot  dallá, 
A  Boldogság  maga  megsokallá : 
Ismeretlen  vág^'ak  keltek  benne. 
Mintha  önmagára  irigy  lenne. 

Most,  a  minek  örűle,  kietlen  pusztasági 
Megváltozott  körüle  természet  és  világ, 
Fagy  dermed  az  erekben,  a  csermely  hallgatag 
Fülemilés  berekben  üvöltnek  a  vadak! 

Keresné  hajiokát,  de  csak  romjait  leli : 
Alattok  eltemetve  tört  házi  isteni ! 
ő  szörnyekedve  nézi  és  elriadva  fut, 
És  útját  arra  vészi,  a  merre  nincsen  ut. 

Nyomába  üldve  csörtet  halálos  ellene 
Egy  iszonyú  kisértet,  melynek  Való  neve, 
A  tündér  képzeletnek  zengő  madarai 
Mind  elhagyák  s  nem  mernek  feléje  szállani. 

Függ  lantja  fűzfa  gallyán  :  repedt  öblén  a  szél 
Vadul  végig  nyargalván,  őrülteket  beszél, 
Mitől  a  rémült  farkas  megfut,  s  vonít  az  eb. 
Mitől  vemhét  a  szarvas  idétlen  hozza  meg. 

S  ő  bujdosik  hazátlan,  a  dalnak  férfia, 
Nincs  hely  a  nagy  világban  fejét  lehajtnia.  — 
Takard,  takard  el  őszi  beteg  szél  nyomait : 
Ne  leljék  üldözői  .  .  .  leroskadt  hamvait  I 
(1849  őszén.) 


NÉVNAPI  GONDOLATOK. 

Itt  ülök,  az  órák  hosszú  voltát  mérvén. 
Minden  társaságom  egy  homályos  lámpa  : 
És  nincs  földi  lélek,  a  ki  erre  térvén, 
Jó  estét  kivánní  benyisson  szobámba. 

Nem  tevék  talán  szert  soha  jó  emberre? 
Boldogtalan  a  ki  nem  bir  egy  baráttal : 
S  én  az  enyéimről  meghiszem,  ismerve, 
Hogy  ők,  mint  szerencsém,  nem  fordultak  háttal. 

Szűk  ugyan  lakásom,  kényelmet  sem  adhat. 
És  gazdája  sorsát  követi  a  konyha : 
De  egy-két  barátot  mégis  befogadhat 
S  tűzhelyem  hiányát  kebelem  pótolja. 

Hát  miért  nem  jőnek  egy  bizalmas  szóra. 
Hogy  velők  megoszszam  a  kévést,  a  mim  van  : 
Szívemet  legalább,  ha  egyéb  nem  volna . . .  ? 
Oh,  —  mivel  nyugosznak  néma  süket  sírban  : 

S  hol  a  puszta  domb  és  egyszerű  faoszlop. 
Mely  szentté  jelölje  a  föld  egy  zugolyját. 
Azt,  hol  testi  részök  sár-elemre  oszlott 
S  a  feltámadásra  magukat  kiforrják? 

Volt-e  kéz,  midőn  a  végsugár  kilobbant, 
Eltakarni  üszkét  hamvas  szemeiknek? 
És  fohász,  midőn  a  föld  reájok  dobbant, 
Nyugalmat  kívánni  hűlt  tetemeiknek? 

Vagy  talán  a  szélvész  s  rengeteg  folyói 
Jöttek  el         nem  lévén  emberekben  részvét  — 
Temetés  helyett  a  messzeségbe  szórni 
Szegény  boldogoknak  rothadékony  részét? 

De  hová  juték?  hisz  örömünnep  van  ma. . . 
Ünnep?  igen,  az  van  ;  de  öröm  nincs  jelen  : 
Nevem  ünnepét  én  —  zárkózván  magamba 
Ti,  kedves  halottak,  tinektek  szentelem! 

Mint  az  elhagyott  sír,  lelkem  oly  kietlen, 
Örök  éjjelében  csak  rémeket  látok : 
Hadd  gyújtsak  ma  benne  —  kiket  úgy  szerettem, 
Azok  emlékéül  egy-egy  kis  világot  1 

Kis  mécsfényt  neked  is,  korod  büszkesége. 
Lángszellem  I  ki  jövel  s  eltünél ...  de  hova  ?  — 
Mint  üstökös,  melyet  élők  nemzedéke 
Egyszer  lát  :,  azontúl  nem  lát  röbbé  soha  1 

Oh  I  ha  tán  sok  évek,  tán  lehunyt  századok 
Multán  visszatérendsz,  öltve  más  alakot : 
Legyen  boldog  e  nép  s  örömed  oly  tiszta, 
Hogy  ne  kívánkozzál  többé  ntennybe  vissza ! 

(1849  deczember  végén.) 


KARÁCSON  ÉJSZAKÁN. 

Lelkem  pusztaságos  éjjelén  keresztül 
Kétes  ködvilággal  egy  sugárka  rezdül. 

Csillag-é  vájjon,  mely,  mint  vezérszövétnek, 
Üdvezitőt  hirdet  az  emberiségnek? 

Vagy  csak  földi  hitvány  pára,  mely  föllángol 
S  éji  tánczaikhoz  rémeknek  világol  ? 

Akár  csillag  legyen,  biztos  éji  lámpa, 
Akár  bujdosó  láng  —  én  megyek  utána  I 

Mért  féljek  követni  ha  lidércz  is?  hiszen 
Akkor  is  jó  helyre  —  temetőbe  viszen. 

(1849  deczember   végén.) 

HA  ÁLOM  EZ  ÉLET.  . . 

(Töredék.) 

Ha  álom  ez  élet :  mért  nem  jön  az  óra, 
Mely  fölébreszszen  egy  boldogabb  valóra? 
Mért  hogy  ennyi  rémes  gyötrő  álomlátás 
Eszméletre  nem  hoz,  csattogás,  villámlás  ? 
S  ha  élet  ez  álom :  miért  oly  zsibbatag. 
Kimerült,  kifáradt,  egykedvű,  sivatag, 
Bánatból  örömből  az  örömrész  hol  van  ? 
Tűrést  a  cselekvés  mért  nem  váltja  sorban  ? 

Ne  nevezd  halálnak,  mert  hazudság  lenn: : 
Nincs  a  nyugalomnak  boldogsága  benne; 
Kinja  vonaglásban  adja  jelenségét, 
S  bár  reménye  nincsen,  megmaradt  a  kétség. 
Volna  hát  legalább  a  fájdalom  élénk, 
.Hogy  érezve  kínját,  ez  érzésben  élnénk... 

(1849  végérőJ.) 

ÉVEK,  TI  MÉG  JÖVENDŐ  ÉVEK. 

<(My  hair  is  gray,  but  not  with  years.J) 

Byron. 

Évek,  ti  még  jövendő  évek, 
Kiket  reményem  megtagad, 
Előlegezni  mért  siettek 
Hajam  közé  ősz  szálakat? 

Miért  vegyülget  ily  korán  c 
Lombok  közé  sápadt  levél. 
Emlékeztetni  a  vidor  fát. 
Hogy  majd  kiszárad  és  —  nem  él  I 

Nem  evvel  tartoztok  ti  nékem : 
Kaján  elődötök,  a  múlt, 
Adós  maradt  sok  szép  örömmel, 
Míg  szerfölött  is  oszta  bút ; 
Ennek  kamatját,  jó  reményűi, 
Fizessétek  le  most  nekem ; 
Ki  tudja,  úgyis :  érem  én  azt. 
Hogy  a  tőkét  föl  vehetem  ? 

Vagy  épen  azt  jelenti  e  hó. 
Fürtömre  mely  szállongni  kezd. 
Hogy  bár  rövid  volt,  vége!  vége 
Nyaramnak  s  a  tél  berekeszt?  — 
S  hogy  meg  ne  essék  szíve  rajtam. 
Ha  jókor  meglep  a  halál. 
Azért  kell,  mint  az  ősz  kalásznak, 
Megérnem  a  sarló  alá? 

Ugy  van.  Nem  évek  száma  hozza 
—  Nem  mindig  —  a  vén  kort  elé: 
Kevés  esztendők  súlya  szintúgy 
Legörnyeszt  a  mély  sír  felé. 
És  nékem  e  földön  teherből. 
Bánatból  rész  jutott  elég; 
Azzal  fölérő  boldogságot 
Hiába  is  reményiének. 

Ah !  vén  vagyok  :  tapasztalásom 
Tárháza  megtelt  gazdagon  : 
Ott  van,  romok  közt,  életemnek 
Vezére,  széttört  csillagom ; 
Ott  egy  szakadt  fonál :  ez  a  hit ; 
Egy  csonka  horgony :  a  remény ; 
Ily  gyűjteménynek  birtokában 
Az  ifjú  hogy  ne  volna  véni 

Szétnézek  és  többé  körültem 
Nincs  a  néhány  kedves  barát, 
Aggódtatóan  rám  függeszti 
Szemét  egy  könnyező  család. 
Eleget  éltem,  hogy  utánam 
Emlék  maradjon  itt  alant : 
Emlékül  ínséget  hagyok  s  e 
Két  vagy  három  boldogtalant! 

Szűnj  meg,  panasz ;  ne  háborogj  szív ! 
Bűnöd  csak  egy  volt :  az  erény. 
Ha  veszteség  ennek  jutalma, 
Jajgassak-é,  hogy  megnyerem? 
Vigasztalásul,  annyi  szenved, 
És  szenved  nálam  annyi  jobb ; 
Miért  ne  én  is . . .  porszem  :  a  kit 
A  sorskerék  hurczol  s  ledob ! 

(1850   február    15.) 

FIAMNAK. 

Hála  Isten !  este  van  megin'. 
Mával  is  fogyott  a  földi  kín. 
Bent  magános,  árva  gyertya  ég : 
Kívül  leskelődik  a  sötét. 
Ily  soká,  fiacskám,  mért  vagy  ébren? 
Vetve  ágyad  puha-melegen : 
Kis  kacsóid  összetéve  szépen, 
Imádkozzál,  édes  gyermekem. 

Látod,  én  szegény  költő  vagyok  : 
Örökül  hát  nem  sokat  hagyok ; 
Legfölebb  mocsoktalan  nevet : 
A  tömegnél  hitvány  érdemet. 
Ártatlan  szived  tavaszkertében 
A  vallást  ezért  öntözgetem. 
Kis  kacsóid  összetéve  szépen, 
Imádkozzál,  édes  gyermekem. 

Mert  szegénynek  drága  kincs  a  hit. 
Tűrni  és  remélni  megtanít : 
S  néki,  míg  a  sír  rá  nem  leheli. 
Mindig  tűrni  és  remélni  kell ! 
Oh,  ha  bennem  is,  mint  egykor,  épen 
Élne  a  hit,  vigaszul  nekem ! .  . . 
Kis  kacsóid  összetéve  szépen. 
Imádkozzál,  édes  gyermekem. 


Aranv    Janob   kisebb   költeményei.    I. 

Majd,  ha  játszótársaid  közű) 
Munka  hí  el  —  úgy  lehet,  korán  — 
S  idegennek  szolgálsz  eszközül 
Ki  talán  szeret ...  de  mostohán  ! 
Balzsamul  a  hit  malasztja  légyen 
Az  elrejtett  néma  könnyeken. 
Kis  kacsóid  összetéve  szépen, 
Imádkozzál,  édes  gyermekem. 

Majd,  ha  látod,  érzed  a  nyomort. 
Melyet  a  becsület  válla  hord  ; 
Megtiporva  az  erényt,  az  észt, 
Míg  a  vétek  irigységre  készt 
S  a  butának  sorsa  földi  éden  : 
Álljon  a  vallás  a  mérlegen. 
Kis  kacsóid  összetéve  szépen, 
Imádkozzál,  édes  gyermekem. 

És,  ha  felnővén,  tapasztalod. 
Hogy  apáid  földje  nem  honod 
S  a  bölcsőd  s  koporsód  közti  ür 
Századoknak  szolgált  mesgyeül : 
Lelj  vigasztalást  a  szent  igében  : 
((Bujdosunk  e  földi  tereken.)) 
Kis  kacsóid  összetéve  szépen. 
Imádkozzál,  édes  gyermekem. 

Oh  remélj,  remélj  egy  jobb  hazát! 
S  benne  az  erény  diadalát : 
Mert  különben  sorsod  és  e  föld 
Isten  ellen  zúgolódni  költ.  - 

Járj  örömmel  álmaid  egében, 
Utravalód  e  csókom  legyen : 
Kis  kacsóid  összetéve  szépen, 
Imádkozzál,  édes  gyermekem! 

(.850.) 


EMLÉK  LAPRA.* 

Magánosan,  mint  egyes  falevél. 

Testvéri  közzől  melyet  elszakít 

S  távol  vidékre  hajt  az  őszi  szél,  — 

Meddig  heversz  még,  puszta  kis  lap,  itt? 

Jer,  jer :  megírlak  és  könnyű  hajódat 

Nyúgoti  szellők  árjába  vetem  : 

Vidd  asszonyodnak,  egyszerű  lapocska. 

Szíves,  de  bánatos  üdvözletem' ! 

Keresd  fel  őt . . .  de,  kérded  merre  ?  ho!  ? 
Azt  nem  tudom. . .  valahol  a  világban  : 
Hisz  utasítni  fog  minden  bokor. 
Rendes  lakát  hol  vette  a  hazátlan ! 
Ottan  keresd  föl  és  vigasztalásul 
Beszéld  el  néki  súlyos  életem. 
Vidd  asszonyodnak,  egyszerű  lapocska. 
Szíves,  de  bánatos  üdvözletem' ! 

*   Petőfinénck. 

Gyászban  találod  —  oh,  hogy  is  ne!  —  őt  : 
—  Ki  az,  kinek  oly  méltó  gyásza  van!  — 
Mint  honleányt,  mint  özvegy  árva  nőt: 
így  is,  amúgy  is  oly  boldogtalan  : 
Szendén  illessed  fájdalmát  szivének, 
Hogy  eszmélése  kínzó  ne  legyen. 
Vidd  asszonyodnak,  egyszerű  lapocska, 
Szíves,  de  bánatos  üdvözletem'  I 

Mondjad,  hogy  én  is  kettőt  gyászolok ; 
Az  ő  siralma  testvér  az  enyémmel : 
Más  a  viszony,  nem  más  a  tárgy,  az  ok : 
Bir-e  még  ő  — ?  én  nem  birok  reménynyel. 
Oh,  a  reményből  nyújtson  egy  sugárt,  egy 
Még  hervadatlan  fűszálat  nekem!   - 
Vidd  asszonyodnak,  egyszerű  lapocska, 
Szíves,  de  bánatos  üdvözletem'  I 

Mi  kép  az  elszakadt  hű  férjet  ő. 
Keresem  én  az  eltüní  hív  barátot ; 
Sötét  az  élet,  ah!  semmit  se  látok  — 
És  néma,  nem  felel,  a  temető. 
Enyészet  dulta-é  fel  ifjúságát? 
Vagy  bujdosik  földetlen  földeken...? 
Vidd  asszonyodnak,  egyszerű  lapocska. 
Szíves,  de  bánatos  üdvözletem* ! 

Nevét  se'  hallom.  Mintha  el  lehetne 
Feledni  azt,  alig  említi  ajk  ; 
De  a  nemzet  szivében  eltemetve 
Érzem  s  megértem  a  titkos  sóhajt : 

«Fog-é  zendülni  még  költői  lantja? 
S  ha  fog  zendülni  síkon  bérczeken?..  .s> 
Vidd  asszonyodnak,  egyszerű  lapocska, 
Szíves,  de  bánatos  üdvözletem' ! 

Mért  nem  megyünk  el  a  magános  völgybe, 
Hol  cziprust  ültet  a  gyász  hír  neki  ? 
Tanúbizonyság  lenne  annak  földje. 
Ott  hulla-é  a  dalnok  vére  ki : 
Minden  csepp  vérbül  uJ  virág  kelendett 
És  több  madár  zeng  ott  a  ligeten  — 
Vidd  asszonyodnak,  egyszerű  lapocska. 
Szíves,  de  bánatos  üdvözletem'  I 

Vagy  tán,  zarándok  úton,  egyedül 
Bolyong,  mi  kép  az  üldött  bérezi  vad  ; 
Ki  mer  hajlékot  nyitni  enyhéül  ? 
A  csüggedettnek  ápolást  ki  ad? 
Ki  nyújt  hüs  csöppet  dallamos  ajkára 
Italt  ha  kér,  aléltan,  betegen . . .  ? 
Vidd  asszonyodnak,  egyszerű  lapocska, 
Szíves,  de  bánatos  üdvözletem'! 

Repülj  útadra  most ...  de  nem,  ne  még. 
Szárítsd  föl  nedvesűit  szárnyaidat : 
Nehéz  vagy  a  könyhullatás  miatt, 
Melylyel  emlékeinek  áldozék. 
Majd  csak  felszárad  a  köny . . .  ámde  a  bú  ?  — 
Oszlik  talán  egy  hosszú  életen.  — 
Vidd  asszonyodnak,  egyszerű  lapocska. 
Szíves,  de  bánatos  üdvözletem'  1 
(,850.) 

KOLDUS-ÉNEK. 


Küszöbről-küszöbre  járok,  hol  be,  hol  ki  . . . 
Ne  üzenjetek,  hogy  nincsen  itthon  senki. 
Ne  uszítsátok  az  ebet,  hogy  letépjen, 
JJnnyi  kezem  nincsen,  hogy  magamat  védjem  : 
Szegény  harczfi  jövök,  kérni  egy  falatot. 

—  Adjatok,  adjatok  a  mit  Isten  adott. 

Sokat  táboroztam,  meg  is  nyűttem,  látszik ; 
Versecztől  Szolnokig,  Izsaszegtől  Váczig. 
Ott  maradt  a  jobb  kéz,  mankót  hordoz  a  bal. 
Mankóstul  sem  ér  föl  régi  ép  lábammal : 
Oh,  e  rongyokat  már  hogy  is  nem  hagytam  otti 

—  Adjatok,  adjatok  a  mit  Isten  adott. 

Ne  pirongassatok,  hogy  koldulni  szégyen, 
Koldusbotom  miatt  más  piruljon,  én  nem  : 
Ha  tisztét  mindenki  tette  volna,  mint  én, 
Falatomhoz  e  sós  könyet  nem  vegyítném : 
Sántán  is,  bénán  is,  töltenék  víg  napot. 

—  Adjatok,  adjatok  a  mit  Isten  adott. 

Mennyi  drága  erő,  és  mennyi  nemes  vér! 
Hozzáfoghatót  a  történet  nem  ösmér. 
Mi  haszna !  az  erőt  ásta  benső  féreg : 
Büszke,  szenvedélyes,  versengő  vezérek ; 
Tiszta  vérünk  szennyes  oltáron  ontatott. 

—  Adjatok,  adjatok  a  mit  Isten  adott. 


J^isebb  költemények-  i  i  9 

Egy  szelet  kenyérkét,  alamizsna  fillért. .  . ! 
Valami  pénz  csak  kell,  s  nem  tagadom  hogy  mért : 
Majd,  ha  eltikadtam, ...  a  déli  nap  éget. 
Kocsmaházba  térek  egy  ital  bor  végett ; 
Jó  hely  az,  legalább  nyújt  egy  kemény  padot. 

—  Adjatok,  adjatok  a  mit  Isten  adott. 

Megitél  a  világ,  hogy  részeges  vagyok, 
Pedig,  ha  én  iszom,  hej!  van  arra  nagy  ok: 
Magam  sorsa  is  bánt...  de  az  mind  csak  semmi, 
Megszokná  az  ember  végre  föl  se  venni : 
Más  seb  az,  a  melyre  nem  lelek  balzsamot ! . . . 

—  Adjatok,  adjatok  a  mit  Isten  adott. 

Oh!  mikor  ez  a  seb  idebent  megsajdul. 

Lelkem  minden  húrja  átrezeg  a  jajtul ; 

((Húzd  rá,  czigány,  mondom,  egy  keservest,  ingyen)). 

És  a  czigány  húzza,  áldja  meg  az  Isten ; 

Könnye  pergi  át  a  barna  ábrázatot . . . 

—  Adjatok,  adjatok  a  mit  Isten  adott. 

Nyomorú  egy  élet . .  .  magamért  nem  bánnám, 
Ha  a  holnapot  már  hozzá  nem  számlálnám ; 
Ám  e  szakadt  könyvet  ti  csak  foltozzátok  : 
Majd  olvas  belőle  egykor  unokátok 
Dicsőségetekről  egy-két  igaz  lapot. 

—  Adjatok,  adjatok  a  mit  Isten  adott. 

Azt  mondák  mikor  a  harczban  ömlött  vérem, 
Tíz  holdnyi  örökség  lesz  valaha  bérem 
Tíz  arasz  is  jó  lesz,  gondolám  magamban, 
Koránsem  gyanítva  milyen  igazam  van : 
Oh,  ha  megtaláltok  egykor  az  útfélen, 

—  Adjatok  egy  szűk  sírt  hazám  szent  földjében. 

(.8?o.) 


Tettebb  költemények- 


LETESZEM  A  LANTOT. 

Leteszem  a  lantot.  Nyugodjék, 
Tőlem  ne  várjon  senki  dalt. 
Nem  az  vagyok,  ki  voltam  egykor, 
Belőlem  a  jobb  rész  kihalt. 
A  tűz  nem  melegít,  nem  él : 
Csak,  mint  reves  fáé,  világa. 
Hová  lettél,  hová  levél 
Oh  lelkem  ifjúságai 

Más  ég  hintette  rám  mosolyját, 
Bársony  palástban  járt  a  föld. 
Madár  zengett  minden  bokorban. 
Midőn  ez  ajak  dalra  költ. 
Fűszeresebb  az  esti  szél, 
Himzettebb  volt  a  rét  virága. 
Hová  lettél,  hová  levél 
Oh  lelkem  ifjúsága! 

Nem  így,  magánosan,  daloltam : 
Versenyben  égtek  húrjaim; 
Baráti  szem,  művészi  gonddal 
Függött  a  lantos  ujjain  : 
Láng  gyúlt  a  láng  gerjelminél 
S  egygyé  fonódott  minden  ága. 
Hová  lettél,  hová  levél 
Oh  lelkem  ifjúsága! 


J{isebb  költemények- 

Zengettük  a  jövő  reményit, 
Elsírtuk  a  múlt  panaszát; 
Dicsőség  fényével  öveztük 
Körűi  a  nemzetet,  hazát : 
Minden  dalunk  fris  zöld  levél 
Gyanánt  vegyült  koszorújába. 
Kova  lettél,  hová  levél 
Oh  lelkem  ifjúsága! 

Ah,  látni  véltük  sirjainkon 
A  visszafénylő  hírt-nevet: 
Hazát  és  népet  álmodánk,  mely 
Örökre  él  s  megemleget. 
Hittük:  ha  illet  a  babér, 
Lesz  a  ki  oszszon . . .  Mind  hiába  1 
Hová  lettél,  hová  levél 
Oh  lelkem  ifjúságai 

Most  .  .  .  árva  énekem,  mi  vagy  te? 
Elhunyt  daloknak  lelke  tán, 
Mely  temetőbül,  mint  kisértet. 
Jár  még  föl  a  halál  után  . . .  ? 
Himzett,  virágos  szemfedél . . .  ? 
Szó,  mely  kiált  a  pusztaságba?... 
Hová  lettél,  hová  levél 
Oh  lelkem  ifjúsága! 

Leteszem  a  lantot.  Nehéz  az. 
Kit  érdekelne  már  a  dal. 
Ki  örvend  fonnyadó  virágnak. 
Miután  a  törzsök  kihal : 


J^isebb  költemények- 

Ha  a  fa  éJte  megszakad, 
Egy  perczig  éli  túl  virága. 
Oda  vagy,  érzem,  oda  vagy 
Oh  lelkem  ifjúsága! 

(1850  márczius    19.) 


ÉVNAPRA. 

Kelsz  és  lenyugszol  észrevétlenül : 
Innep  volnál,  de  senki  meg  nem  ül. 
Végzetes  évi  nap! 
Oh,  e  tömeg  más  napot  ünnepel ; 
Titkon  sóhajtja  meg  a  hű  kebel 
Halomra  dőlt  oltáridat. 

Emléked  átkos,  nyomasztó  tereh : 
A  vérnek  és  könyűnek  tengere 
Mind,  mind  ahhoz  tapad. 
Az  ember  gyönge:  félve  néz  feléd, 
S  mint  egykor  a  tanítvány  mesterét, 
Nehéz  időkben  megtagad  . . . 
(.850.) 


HECZ,  HECZ! 

Utczahosszat  bőg  a  szegény  marha, 
Nincsen  kedve  menni  vágópadra, 
Kínosan  küzd  öt-hat  szeli  ndekkel : 
Életiért  még  öklelni  is  mer! 


J^isebb  költemények-  '23 

Gyepű  megó!  vi csőri  szomszédok 
Gyönyörködve  nézik  a  játékot. . . 
A  mészáros  ebeit  kapatja, 
Ráadásul  magát  is  mulatja. 
(.850.) 


NYALKA  HUSZÁR. 

Nyalka  huszár,  honnan  oly  vágtatva? 
S  hogy'  tettél  szert  vezeték  lovadra? 
Engem  ucscse',  gyönyörű  egy  állat: 
Adok  érte  jó  forintot  százat. 

«Azt  ne  tőlem,  a  kardomtól  kérdje  : 
Markolatig  vérbe  gázolt  érte. 
Tegye  vissza,  kérem  foglalóját ; 
Hadnagy  uram,  nem  eladó  jószág.)) 

Ejnye,  fiú! ...  no  de,  annyi  mint  a,. . . 
Nem  teszem  én  erszényemet  vissza : 
Kétszer  annyit  mondok,  s  a  hogy  illik. 
Lefizetem  utolsó  forintig. 

«Hadnagy  uram,  megkövetem  szépen  : 
Egy  szó  mint  száz,  nem  eladó  nékem. » 
Hogy  ne  volna,  mennydörgős  huszárja ! 
Ráadásul  még  egy  száz,  megjárja? 

«Mi  tagadás!  helye  vón'  a  pénznek, 
Fel  is  férne  ily  szegény  legénynek; 
Hanem  egy  új  tisztnek  lova  nincsen : 
Jó  pajtásom:  neki  szántam  —  ingyen. » 
(.850.) 


1  2  4  J^isebb  költemények- 


FURKÓ  TAMÁS. 

Ki  zengi  meg,  ha  én  nem,  a  múlt  nagy  napjait : 
Vitéz  Furkó  Tamásnak  kegyetlen  dolgait, 
A  melyeket  viselt . . .  vagy,  mondani  akarom : 
Mik  őt  úgy  megviselték,  vizén  és  szárazon. 

Mindig  bolond  hónap  volt,  mióta  e  világ. 
Az,  melyet  márcziusnak  keresztelt  a  diák: 
Fagy,  hó,  eső,  derült  ég,  vihar...  mind  egy  napon 
Csak  úgy  bámul  belé  a  bölcs  kalendáriom. 

De  a  mióta  Caesart  hatalma  nimbusán 
Megdönték  a  zavargók  Marti us  idusán. 
Nem  volt  e  hónak  olyan  tizenötödike. 
Mint  az,  mely  harmadéve  amúgy  közénk  üte. 

E  volt  ütés  magáért!  ez  volt  a  csattanás! 
Szemét-fülét  behunyta  nemes  Furkó  Tamás : 
Hiába!  mind  hiába! . . .  most  is  zúg  a  füle, 
S  nemzetiszín  karikát  hány  a  szeme  bele. 

Egyszerre  megtagadva  ötvenkilencz  robot! 
Egyszerre  szélyeltörve  a  mogyorófa  bot! 
Egyszerre  úr  a  jobbágy :  kalapját  fölteszi, 
S  mellé  a  ((szabadságot))  négy  garasér'  veszi.* 

Egyszerre  tönkre  jutva  kilencz  zsíros  perc, 
Melyek  után  ma-holnap  uradalmat  nyere; 
S  alóla,  haj !  kirúgva  a  táblabiró  szék. 
Melyen  diurnizálva,  kényére  nyujtózéle 

^'    A   nemzeti   kokárdát. 


"Kisebb  k^^ttemények  >  " 

Damokles  kardjaként  függ  felette  az  adó. 
Előfogat,  kovártély . . .  mind  oly  irtóztató! 
A  régiből  mi  sincs  már,  csak  ősi  levele. 
Hogy  ablakot  ragaszszon,  üveg  helyett,  vele. 

A  régiből  mi  sincs  már. . .  de  még  van  egy,  igen  : 
Az  egy  Borbála  asszony  maradt  a  régiben  ; 
Trónusok  ingadoznak,  és  trónus  összedűl  : 
Az  ő  papucskormánya  áll  rendületlenül. 

Mint  a  vihar  midőn  tép  nagy  cserfa-szálakat, 
Villám  nyerít,  a  szél  fú,  fú  hogy  majd  megszakad  : 
Zúg,  tombol  és  világot  dul  a  forradalom  : 
S  te  szikla  módra  fennállsz,  óh  papucs-hatalom ! 

Ekkép  sohajta  Furkó,  hajdan  kortes  vezér, 

S  oly  nagy  kokárdát  tűz  fel,  mint  egy  cseléd  kenyér. 

Mj  haszna !  a  szabadság  ő  véle  nem  közös  : 

Az  ő  jobbágyi  láncza  le  nem  hull,  örökös! 

«Eh,  örökös!))  kiálta  egy  szép  esthajnalon^ 
((El,  a  táborba  holnap!  hí  a  ráczmozgalom ; 
Hetven  nap,  hetven  éjjel :  talán  míg  ez  kitölt. 
Az  ördög  elvisz  ottan  engem,  vagy  itthon  őt.» 

Gondolta,  és  azonnal  a  készülőt  véré. 
Megköszörülte  kardját,  és  flintát  vőn  elé ; 
Szerencse,  hogy  ocmuszájbób  is  menni  kelletett. 
Megbánta  volna  máskép  ezt  a  készületet. 

Elment  tehát,  s  szivéből  örült,  hogy  mehete. 
Hogy  otthon  nem  marasztja  szitok  vagy  pemete. 
Es  tárta  nagy  beszédet  az  indulás  előtt, 
Belejött  abba  Árpád,  s  minden  vitéz  előd. 


)  2  6  J^isebb  költemények. 

Meg  is  tévé  hatását  a  sallangos  beszéd  : 
Legottan  megcsodálák  az  ő  roppant  eszét; 
Legottan  századosnak  emelteté  magát, 
Mely  rangra  főfő  érdem  voJt  egy  posztó  kabát. 

tlt  közbe'  már,  előbb  mint  a  rendelt  helyre  ért, 
Vitézi  hajlamának  adá  nem  egy  jelét : 
Lehúzatá  a  bírót,  ha  nem  volt  kész  fogat. 
Felgyújtással  ijeszté  a  rémült  falvakat. 

Nem  is  volt  párja  ebben,  csak  egy  kettő  talán. 
Többek  között  egy  A. . .  purg,  vagy  B. . .  purg  Ferdinánd, 
Vadászhadnagy,  guerilla  . . .  vagy  ilyenféle  hős  ; 
Emlékezik  reá  még  egy  régi  ösmerős. 

Elvégre,  hogy  megálltak  a  rospont-szekerek, 
((Itthon  vagyunk!))  kiálta  ((ez  már  Nagy-Becskerekí)  — 
Vagy  Szárcsa,  vagy  Botos,  vagy  Tórák,  vagy  Usdin. . .  a 
Kő  tudja!         messzi  külföld  az  a  Vojvodina. 

Ottan,  mihelyt  evésben,  ivásban  jóllakott, 
Kiállíta  vitézül  tizenkét  silbakot. 
Hogy  őrzenék  személyét  minden  megtámadás 
Ellen,  —  tovább  se'  gondolt  vitéz  Furkó  Tamás. 

(.850.) 


EGYNÉMELY  NAGYOCSKA  EMBERRE. 

Nagy  emberek,  nagy  emberek. 
Oh,  mily  kicsinyek  vagytok 
Ha  vész  üvölt,  ha  reng  a  föld 
S  az  ég  villáma  csattog  1 


J{isebb  kőlfemények.  i  27 

Ilyenkor  a  nagyok  sora 
Fogyton  apadva  gyérül ; 
Miért  ne  mást?  —  könyhullatást 
Választani  kenyérül  ? 

Mint  a  hajós,  midőn  zajos 
A  tengerek  dagálya. 
Mind  azt,  miért  fáradt,  remélt, 
Hullám  közé  dobálja: 
A  koszorút,  ti  nyomorúk! 
Elszórni  úgy  siettek, 
Melylyel  erény  s  közvélemény 
Övezte  volt  fejetek. 

Még  a  minap  kolosszilag 

Veretek  a  felhőket, 

Föl  sem  vévén  minket,  szegény 

Alant  járó  kelőket : 

Most  sárba  —  nem  döntve,  hanem 

Onkint  borulva,  másztok, 

S  annak,  ki  rúg,  színes,  hazug 

Szóval  allelujáztok. 

Csak  menjetek  a  förgeteg 
Elől  biztos  tanyára ; 
Bárhogy  mutat  az  öntudat : 
Kényelmetek  nagy  ára. 
Ha  szintelen  a  honszerelem 
Köntöse  és  kitágul : 
Bölcs  gondolat  így  ujolag 
Szabatni  azt  fonákul. 
(.050.) 


ii8  J^itebb  költemények 


HÁZI  URASÁG. 

Költők  1  a  végzet  ellen 
Ám  zúgolódjatok  : 
Én  nem  panaszkodom  már  : 
Én  háziúr  vagyok. 

Bizúgy,  barátim.  Isten 
Fölvitte  dolgomat : 
Hiába  sápadoztok 
Irigykedés  miatt. 

Szegény,  szegény  csavargók! 
Tudjátok-é,  mi  a  : 
Valakinek  tulajdon 
Lakházzal  birnia? 

Hogyan  tudnátok,  hisz"  ti 
Más  ember  tűzhelyén 
Hányódtok ...  én  is  voltam 
Olyan  szegény  legény. 

Mit  nem  szenvedtem  én  is 
Mióta  elhagyám 
Boldogságom  bölcsőjét. 
Szerény  csöndes  tanyám' ; 

Midőn  a  hű  komondor, 
Mely  gazdátlan  maradt. 
Olyan  keservesen  nyítt 
Idegen  ház  alatt! 


J^isebb  kSttemények- 

Ki  tudja,  mennyi  földet 
Betüslött,  befuta. 
Míg  volt  urát  fölleJte 
A  jó  öreg  kutya ! 

S  én  a  viszontlátáskor 
Be  nem  fogadhatám  : 
Nem  volt  számára  egy  zug 
A  gazda  udvarán.  — 

Most  itt  van  ő  is,  a  hű 
Bodré,  együtt  velem ; 
Mintha  magáé  volna 
Úgy  őrzi  tűzhelyem. 

S  fenntartja  a  tekintélyt 
Mint  háziúr  ebe ; 
Szeretném  látni,  kedve 
Ellen  ki  jőne  be ! 

De  ti,  költő  barátim. 
Ha  erre  vét  a  hab, 
Csak  jöjjetek  be  bátran 
Bodré  meg  nem  harap. 

Csak  jöjjetek  be :  nálam 
Lehet  nyugodnotok : 
Fölösleg  ágy  van,  a  ház 
Sem  mindenütt  csorog. 

És  kertem  is  van,  ah,  ez 
Valóságos  liget! 
Hűs  árnyat  benne  fél  száz 
Gyümölcsfa  hinteget. 


Aiany    János    kisebb   költeménye*.    1. 


1  ^o  7{isebb  költemények- 

Itten  merengek  én  el 
Olykor  s  szemem  rag)^og : 
Könytől-e . . .  vagy  örömtül 
Hogy  háziúr  vagyok? 

Sőt  a  mi  több,  lakóm  is 
Van,  egy  kis  föcskepár, 
Mely  sárfalamra,  sárból. 
Szerény  fészket  csinál, 

Mely  nékem  hajnalonként 
Fris  dallal  fizeti 
Le  a  lakbért  —  s  a  szállást 
Igen  szeretheti. 

Három  fészkét  véré  már 
Le  csintalan  gyerek : 
Most,  a  csüggedhetetlen ! 
Negyedszer  rakta  meg. 

Haji  kezdem  én  is,  melyet 
Vészek  ledultanak. 
Reményi  m  föcske-fészkét 
Építni  újólag : 

Megérem-é,  hogy  benne 
Nyugtot  s  békét  nyerek? 
Vagy  majd  leszúrja  a  sors  - 
Az  a  pajkos  gyerek . . .  ? 
(.850.) 


T^isebb  költemények-  \^t 


REMÉNYEM. 


Kis  hajó  az  én  reményem, 
Sem  árbocza,  sem  kormánya ; 
Csapkod  a  hullám  keményen, 
Gyönge  sajkám  veti-hányja. 


Messze  a  kék  part  mögöttem, 
Földe  a  kopár  valónzk. 
Honnan  el-ki  számüzötten 
Fut  reményem,  e  kis  csónak. 

3- 
Mint  a  hattyü,  mely  világra 
Bujdosott,  mind  beljebb  téved; 
Egy  hab  a  más  habhoz  vágja  : 
Mégsem  óhajt  lelni  révet : 

4- 

Lelkem,  a  tenger  hajósa, 
Retteg  újabb  ki  kötőtűi. 
Hol  tövis  közt  nincsen  rózsa, 
S  pusztában  virány  nem  zöldül : 

5- 
Hol  azért  áll  oly  szilárdan 
A  föld,  hogy  sivár  mezőin 

9* 


K'ji  J^isehh  köUeménvek 

Bírhassák  követni  bátran 
Nyomaimat  üldözőim. 


El  hát,  a  bizonytalanba! 
Merre  szél  hajt  és  hab  ingat : 
Érzem,  enyhül  fájdalmam,  ha 
Szél  és  hullám  karja  ringat. 

7- 
Ott  szabad  a  lég  köröttem,  — 
S  néha-néha  egy  szivárvány 
Mosolyog  rám,  megtörötten 
Képzeletem  óczeánján. 

8. 

El,  el  a  bizonytalanba! 
Reng  hajóm,  szabad  hullámon. 
És  ne  tudjam,  így  rohanva. 
Meddig  halál,  meddig  álom  ! 
(.850.) 


HEJ,  IHARFA!. 

Hej!  iharfa,  juharfa. 
Patyolating,  kivarrva; 
Tudod  pajtás,  ki  varrta? 
Az  a  kis  lány. 
Az  a  kis  lány 
A  barna. 

Patyolating,  jegykendő, 
Múlik  az  ó  esztendő, 
Karácsonban  hirdetnek, 
Ünnep  után, 
Ünnep  után 
Esketnek. 

Verje  meg  a  búbánat, 
Ki  elszólja  babámat! 
Jár  a  világ  rossz  szája: 
Ne  hajts  rózsám. 
Ne  hajts  rózsám. 
Reája. 

(.850.) 

írószobám. 

Ez  a  szoba,  hol  én  most 

Tillaárom  haj ! 

Pusztítom  a  papirost 

Tillaárom  haj  1 

Se  nem  csapszék,  se  nem  bolt. 

Csizmadia  műhely  volt. 

Tillaárom  haj  1 

A  fő  czéhmester  szabott 

Tilhárom  haj ! 

Benne  csizmát,  papucsot, 

Tillaárom  haji 

Ha  megvarrta,  eladta. 

Jól  eresztett  a  kapta. 

Tillaárom  haj  1 

Nem  volt  ártalmas  annak 

Tillaárom  haj ! 

Sem  a  ragya,  sem  a  nap, 

Tillaárom  haj ! 

Sem  az  árvíz,  sem  a  hó, 

Sem  a  revolúczió. 

Tillaárom  haj ! 

Bezzeg,  de  nem  megy  nékem 

Tillaárom  haj ! 

Ez  az  én  mesterségem 

Tillaárom  haj! 

Ha  dolgoztam,  kirakom : 

Azt  se  kérdik,  hogy  adom. 

Tillaárom  haji 

Háborúban  azt  mondták, 
Tillaárom  haj ! 
Most  keveset  adunk  rád ; 
Tillaárom  haj ! 
Béke-időn  azt  vetik. 
Másra  kell  a  pénz  nekik. 
Tillaárom  haj ! 

Ne  volnék  csak  ilyen  vén ! 
Tillaárom  haj ! 
Irótollam  letenném, 
Tillaárom  haj ! 
S  beszegődném  maholnap 
Csizmadia  inasnak. 
Tillaárom  haj ! 

(.850.) 

A  BETYÁR. 


Dallam  :   «Bort  ittam  én,  boros  vagyok-' 

Kondorosi  csárda  mellett 
Gulya,  ménes  ott  delelget : 
Csárdabeli  szép  asszonynál 
Bort  iszik  az  öreg-bojtár. 

Öreg-bojtár,  kis-számadó, 
A  főcsikós  után  való ; 
Leányokért  élő-haló. 
Menyecskék  kedvire  való. 

Héj,  kocsmáros,  hova  lett  kend? 
Furcsa  rovás  megy  odabent: 
Hiba  van  a  kréta  körül : 
Egyet  felír,  kettőt  törül. 

Héj,  kocsmáros,  eb  az  ingét! 
Elszeretik  a  menyecskét!  .  .  . 
El  van  az  már  réges-régen, 
A  felől  már  alhatik  ken'. 

Csapiaménak  volna  kedve, 
Csak  vihogna,  enyelegne : 
De  a  betyár  búsan  hallgat 
A  karimás  kalap  alatt. 

Mi  leJt  téged,  Pista  szentem, 
Hogy  ma  szavad  se  vehetem? 
Mi  lelt  volna!  duzzog  Pista, 
S  a  rossz  bort  mint  tejet  iszsza. 

Beteg  vagy  te,  szívem  István! 
Vagy  haragszol?  mondd  ki  nyilván. 
Nem  haragszom,  semmi  bajom  : 
Csak  magamban  gondolkozom. 

így  iszogál  alkonyatig, 
Alig  a  nap  is  lehanyatlik ; 
Néha-néha  egyet  kurjant. 
Azt  is  a  legszomorúbbat. 

Este  pedig  indulóban 
Visszafordul  az  ajtóban  : 
Már  most  Juczi,  Isten  hozzád! 
Tartsd  még  azt  a  piros  orczád. 

Jaj  galambom,  jaj  szerelmem! 
Rosszat  sejtek  a  szemedben : 
Hova  készülsz?  katonának? 
Egy  fiú  vagy :  nem  kivannak, 

(íA  kivánást :  az  mind  semmi  : 
De  most  ennek  így  kell  lenni. lO 
Jaj  ne  menj  el,  gyöngyvirágom, 
Jobb  pihensz  a  vetett  ágyon. 

Puha  ágyon,  puha  gyepen 
Nyugovásom  nincs  már  nekem; 
Sem  éjjelem,  se  nappalom : 
Mindig  az  ágyúszót  hallom. 

Pista  köszön,  indul  tovább, 
Fölkeiesi  ménes-lovát ; 
Juczi  csak  úgy  néz  utána 
Míg  behal  az  éjszakába. 

Csikós,  gulyás  gyülekezik, 
A  menyecskét  körülveszik: 
De  Juczinak  egész  estve 
Odavan  a  játszó-kedve. 

Hej,  akkor  nap,  azután  is. 
Holnap  is,  holnap  után  is. 
Akkor  is,  ha  más  öleli  : 
Pistával  van  feje  teli. 


DaJIam  :    «Pprcsalmai  Palkó  nótája. t 

Csongorádi  Pista  magában 
Válogat  a  ménes  lovában  : 
Mint  a  kanász  pergő  dolgában, 
Válogat  a  csikók  javában. 

Válogathat  benne,  van  elég. 
Kiereszti  pányvás  kötelét, 
Sárga  csikó  hurkon  megakad. 
Mond  a  betyár  ilyen  szavakat: 

Hej  keserves,  lánczos,  lobogós! 
Tud-e  imádkozni  a  csikós?  .  .  . 
Uram  Isteni  lásd  meg  dolgomat: 
Most  lopom  az  utolsó  lovat. 

Ezt  az  egyet  nézd  el,  Jehova! 
Nem  cselekszem  többé,  de  soha ; 
Ezt  se  teszem,  bár  is,  magamért : 
Teszem ...  a  jó  Isten  tudja  mért. 

Nagy-nehezet  sóhajt  utána. 
Veti  magát  sárga  lovára. 
Vágtat  a  ló  messzi  határra, 
Csak  úgy  bámul  a  hold  utána. 


]]]. 
Dallam  :   "Pejparipám  patkószöge  ...» 

Tiszaparton  táboroz  a  huszárság: 
Arra  veszi  Pista  betyár  futását. 
Adjon  Isten!  Hozott  Isten!  mi  bajod ?^ — 
Semmi  bajom;  huszár  lenni  akarok. 

Összenevet  a  legénység,  összenéz ; 

így  kötődik  a  bojtárral  egy  vitéz : 

Még  huszár,  hé  ?  nagy  kivánság,  nagy  dolog ; 

Sokat  akarsz  édes  öcsém  :  hát  gyalog?  .  .  . 

Gyalogoljon  ám  a  kutya!  nincs  lova; 
Gyalogoljon  a  ki  szokta,  én  soha! 
Lovon  nőttem,  növekedtem  ennyire : 
Kardot  ide  meg  sarkantyút  izibe! 

Van  paripám,  én  szőröztem  magamnak, 
Ilyet  ugyan  komisz  lóba'  nem  adnak ; 
Szegény  magyar!  hogy  is  győzné  a  huszárt: 
Nem  ád  neki  ő  felsége  a  király. 

Emberem  vagy !  talpraesett  felelet ! 
Addsza  tehát  azt  a  vaskos  tenyered  ; 
Itt  a  kulacs,  bor  van  ebben,  nem  lőre ; 
Ihatunk  ma  —  holnap  aztán:  ((előre b 


IV. 

Dallam  :   «Majd  elmegyünk,   rózsám  ...» 

Jó  huszár  volt  Pista, 

A  milyen  egy  huszár  lehet; 
Meg  se  is  gyalázta 

Azt  a  nevet,  a  gyöngy  nevet. 

Apja-házához  ment 

Ha  beszálla,  ha  beszálla ; 
Csirkefiú  nem  sok : 

A'  se  veszett  el  utána. 

Szófogadó  is  volt. 

Soha  semmit  nem  hibáza  ; 
Azt  se'  tudta,  milyen 

Az  a  pálcza,  káplárpálcza. 

Bort  sem  ivott,  hej !  csak 
Szomj uságról,  szomj uságról ; 

Káromkodó  sem  volt 

Különben,  csak  haragjából. 

El  merte  mondani 

Kapitány  úr  is  felőle : 
Haj !  ha  irni  tudna. 

Káplár  lehetne  belőle. 

Hát  még  a  csatában, 

Ütközetben,  ütközetben ! 

Akkor  volt  ő  ember 

A  tizedben,  a  tizedben! 

A  zászló-aljára 

Fel  lehetett  volna  tenni  - 
Ha  huszár  nem  lett  vón' 

A  többi  is,  valamennyi. 
(,850.) 


A  FALU   BOLONDJA. 

Képtöredék. 

Kósza  Bandit  ösmeri  a  helység, 
Oly  nagy  benne  az  élhetetlenség. 
Sohsem  esett  talpra  semmi  dolga, 
Nem  hiszik,  hogy  kártyája  kivolna. 
Háza-tája  tővel-hegygyel  össze. 
Pókhálóért  nem  kell  menni  messze ; 
Kertjét  túrja  száz  vakandok  kertész, 
Ott  legel  a  falubeli  sertés. 
Maga  pedig  erre-arra  lézeng. 
Sült  galambot  vár  fogára  készen  : 
De  aligha  még  annak  is  épen 
Felnyitná  a  száját  idejében. 

Hivatala  sok  volt  egyszer-másszor ; 
Kis  korában  volt  ő  libapásztor. 
Zöld  libákkal  zöld  mezőre  menni  — 
Oly  nagy  öröm  nem  volt  neki  semmi. 

Ott  ledőlve,  a  temető  sarkán, 
Néha  vesszőt  metszegete  tarkán. 
Néha  pedig  fűz-tilinkót  vágott, 
Vagy  nézte  a  szőke  délibábot. 
Óra-hosszan  nézte  a  felhőket, 
Toldva-foldva  képzeletben  őket: 
Majd  bikának,  majd  toronynak  látván. 
Majd  betyárnak  szilaj  lova  hátán. 
Majd  nagy  fának  képzel e  egy  foltot : 
Ez  alakult,  amaz  elmosódott. 
És  mikor  így  elmosák  a  szellők, 
Megsohajtá  az  eloszló  felhőt. 

Vagy  megállott  szeme  a  nagy  égen, 
Mely  felette  gömbölyödött  kéken, 
Nézte,  hogyan  tűnik  el  a  gólya  — 
Gólya  lenni  úgy  szeretett  volna! 
Néha  danolt,  néha  fütyörészett. 
Néha  csak  úgy  a  semmibe  nézett. 
Néha  úgy  tett,  mint  ki  messze  hallgat: 
Hallgatá  a  láthatatlan  darvat. 
Olykor  az  ér  sás-szegélyü  mentén 
Ábrándoza,  lúdjait  követvén : 
Gyönyörködött  benne,  a  mint  úsztak 
S  magok  után  fénybarázdát  húztak. 
Nézte  őket,  nézte,  de  hiába! 
Még  se'  tudá,  megvan-e  libája: 
Nem  ügyelt  rá,  esze  sem  járt  rajta, 
Hogy  ez  övé-,  ez  a  másé  fajta. 

Fél  napig  is  odahagyta  nyáját, 
Fölkeresé  más  fiúk  tanyáját, 

Hol  juhőrző,  malaczőrző  gyermek 
Domb  tövében  ástak  vala  vermet. 
Ottan  avart,  asszu  kórót  szedtek. 
Kicsiholván  tüzet  élesztettek ; 
Minek  a  tűz?  hát  azért,  hogy  égjen, 
Hogy  a  tanya  barátságosb  légyen. 
Némelyik  a  pipázást  tanulja, 
Ritkán  szívja,  többnyire  csak  fúja ; 
Agyagból  van  a  pipa  göngyölve, 
S  nem  dohánynyal,  csak  lapuval  tömve. 
Tartja  őket  Bandi  mese-szóval. 
Egy  kuk  sincsen  mikor  ő  megszólal, 
Annyi  mesét,  oly  különös  szépet 
Elmondani  egy  fiu  sem  képes : 
Honnan  szedi  ?  tán  maga  gondolja  ? 
Elhiszem!  ha  oly  szépen  nem  folyna. 
Ki  hallotta?  senkise  azt  másszor: 
Nem  tudja  más,  csak  a  libapásztor. 


A  LACZl KONYHA. 

Vásári   kép. 

El  innét,  finnyás  orrú  satnya  nép! 
El,  vékony  pénzű,  holdvilági  faj, 
Melynek  eleme  csak  illatolaj, 
S  befogja  orrát  ha  szabadra  lép! 
El  e  puhult  nép!  nincs  közöm  vélek 
A  laczikonyháról  énekelek. 

Csillámlik  a  fagy,  a  hideg  kemény  ; 
Vaczog  a  «szomszéd))  áruló  helyén. 
Kezében  a  rőf  tánczol  és  remeg. 
Hű  gazdáját  nem  egyszer  csalja  meg: 
Vigasztalás  csak  az,  hogy  a  vevőt 
Háromszor  csalja  meg,  míg  egyszer  őt. 
Most  a  lyány  arcza  s  a  mézbábos  orra 
Sokkal  pirosabb,  mint  nyaranta  volna  ; 
Most  János,  a  tót,  méri  sátorát. 
Meghajtja  sűrűn  a  telt  csutorát, 
A  ponyva-árus,  szabad  ég  alatt, 
Lehintett  szalmán  fel  s  alá  szalad. 
Gondolja :  beh  jó  volna  egy  kemencze, 
Mely  a  vásárt  befűtené  egyszerre! 
Csak  úgy  neveti  őt  egy  sandaló. 
Széles  gyökérre  vergődött  kofa. 
Ki  a  hidegnek  alig  néz  oda, 
Fűtvén  bokáit  bögre-ka ndaló. 
A  köszörűs  aczélja  sustorog. 
Kövérül  a  víz,  megfagy  míg  csorog. 
Kalmár,  szatócs  nép  tördeli  kezét, 
((Jeszusztí)  kiáltoz,  s  nem  leli  eszét; 
Mintha  meglopták  volna,  nyugtalan. 
Pedig  nem  épen  rossz  vásárja  van. 
De  ((Angyal  Bandi))  meg  ((Zöld  Marczií,  ((Sobrií), 
Sehogyse'  látszanak  ritkulni,  fogyni. 
Sokan  pislognak  szélyel  a  ponyvárul  : 
Nem  oly  kelendő  a  szellemi  áru  — 
Kivéve,  hogyha  szél  úr  elcsizel 
Némelykor  egyet  enyves  körmivel ; 
De  tetten  fogja  az  ist óriás, 
(Ha  ő  nem,  akkor  majd  valaki  más ;) 

Kárán  okulva  rajok  könyököl, 
S  a  szél'  szemébe  gúnyosan  fütyöl. 
Lót-fut  sebesen  a  jövő-menő, 
Sűrűn  czikázik  keresztül-kasul. 
Mint  mikor  a  hó  fürtös  gyapja  hull, 
Miből  a  puszták  fergetege  sző. 

Ej  haj !  czini,  czini!  dövő,  dövő! 
Ott  ám  a  jó  világ,  a  jó  idő! 
Elül  is  ponyva,  meg  hátúi  is  ponyva  : 
Sátorbul  utczák :  ez  a  laczikonyha. 
A  jó  szagot  kivánják  messzirül, 
Nem  is  hagyják  el  könnyedén  a  tért, 
Sem  egy  kurjantás-,  sem  egy  ütlegért. 
Onnan  a  bőgő  mormolása  hallik, 
Fülembe  onnan  klarinét  nyilallik, 
A  czimbalom  is  zing-zong  egy  kicsit, 
A  hegedű,  mintha  nyúznák,  visit. 
De  nem  csupán  egy  zenekar  lehet. 
Megszámlálhatni  vagy  hatodfelet. 
Mely  mind  külön-külön  nótát  csinál, 
Ugróst  az  egyik,  szomorút  a  más. 
Hallik  toborzó,  tus,  vagy  áldomás: 
Menjünk  be,  itt  szokatlan  élv  kinál. 

Mindjárt  elől  víg  tűz  szikrája  pattog, 
Tánczos  betyárok  érez  tenyere  csattog ; 
Sistereg  a  zsir,  kolbász,  pecsenye. 
Éhes  gyomornak  bűbájos  zene. 
Sátorban  úgy,  mint  sátoron  kívül. 
Füstöt  vet  a  bor,  a  velő  hevül. 
Az  arcz  kigyúlad,  van  daliás,  kaczaj, 

Szitok,  visongás,  mindenféle  zaj. 
Ott  Judit  asszony,  abárló  kezében. 
Hurkát  kanyargat  a  zsir-tóba  épen, 
Kínnal  görnyed  le  forró  lábasáig, 
Tokája  mellig  ér,  s  melle  hasáig. 
Bent,  asztalánál,  húga,  egy  teli 
Képű  menyecske,  a  bort  mézeli. 
Hint  bőven  borsot,  paprikát  a  borba, 
llgy  osztja  szét  apró,  mázos  csuporba  ; 
Körötte  vendég  áll,  vagy  ül  padon, 
Tréfáit  űzve  kissé  szabadon, 
De  a  menyecske  nem  durczás  cseléd : 
Egy  kis  tréfát,  ha  nem  fájós,  elért. 

Atellen  a  víg  Judit  nénivel 
Az  ifjúság  kurucz  dolgot  mivel. 
Ott  húzza  három  és  egy  fél  czigány 
(A  brúgóst  egybe-félbe  számitván). 
Meredt  szemével  a  nyúlánk  Peti 
Czifrázza  véknyán,  szinte  dűl  neki ;' 
Míg  Dámi  egy  kiszolgált  hegedűn 
Utána  baktat,  lassabban,  de  hűn  ; 
A  bőgős,  mint  tapogatós  halász, 
Az  alsó  hangok  mélyén  kaparász  ; 
Kint  pedig,  a  szúrós  kemény  fagyon, 
A  fiatalság  vígalma  vagyon  : 
Szironynyal  hímzett  bő  bundáikat 
Sátorba  hányták  a  hőség  miatt; 
Szellős  ruhában  járják  ott  kívül 
Egyik  se  fél,  hogy  megfázik,  kihűj ; 
Mert  e  faj  egyszer  kap  hüiésí  csupán 
S  nem  Jesz  melegje  többé  azután. 

Aiajiv    lanos    ÍMsei>b   kolteminyíi.    I 

Tarkóig  érő  sima  körhaj  ok, 

Mint  piperőczé,  módosan  ragyog; 

Bársony  szegélyű  kupeczes  kaiap 

Szorítja  össze  a  bársony  hajat, 

S  beárnyékozza,  de  el  nem  takarja 

A  márvány  homlokot  keskeny  karámja,  — 

Míg  termetökre  kissé  nőtető 

Az  a  magosdad,  gömbölyű  tető. 

Fekete  mellény,  min  bolyongva  vékony 

Zsinór  szaladgál,  duzzad  a  derékon; 

A  nyakra  hímzett  inggallér  hajói. 

Hó  patyolatja  illik  oda  jól ; 

Térdnél  alább  ér  a  bő  ingnek  ujja. 

Bősége  puffad  a  szélben,  ha  fúja ; 

Váll-ránczait  finomra  tűzdelek ; 

S  nem  meztelen  —  mint  egykor  —  a  derék. 

Honnan  redőit  művészileg  ontja 

Le,  szárközépig,  a  lábravaló. 

Melyet  redőzni  lyánytestvéri  gondja 

S  fiatal  ángyé,  fél  hétre  való. 

Látszanak  is  rajt'  a  mester  kezek 

Ha  lassú  tánczban  oly  halkal  rezeg. 

Vagy  a  sebesben  szétcsapong,  terül 

Bő  gyolcsa  majdnem  véghetetlenül. 

Most  épen  gyorsat  ugranak. 
Nem  úgy,  mint  holmi  nápicz  úrfiak, 
Kaszálva  lábbal,  és  kézzel  hadarva. 
Borjú  szökések  közt  erre  meg  arra. 
Nem  görnyedeznek  oly  ízléstelen. 
Nem  kurjogatnak  szünes-szüntelen 
Panyóka  szájjal  piszkos  dalokat. 


J^isebb  költemények-  '47 

Mintha  gúnyolnák  önnön  magokat. 
Ők  nem  utánzók  ...  s  az  eredetit 
A  kellem  istennői  szeretik, 
Öntenek  arra  illő  bájt,  nemest. 
Erővel  és  méltósággal  vegyest. 


(,850.) 


A  HONVÉD  ÖZVEGYE. 


....  Gyarlóság,  asszony  a  neved  1 

Csak  egy  rövid  hó  ;  még  a  gyász   czipő   sem 

Szakadt  el,   melyben,   könynyé  olvadott 

Niobeként  kisérte  ki   szegény 

Atyám  holt  testét :   s   im  ő,  épen  6, 

Férjhez  megyén  ....  Hamlet. 


Csatába  ment  az  ifjú  honvéd, 

Kemény,  véres  volt  a  csata  ; 

Tengernyi  néppel  küzdve,  megtört 

A  felkelők  kicsiny  hada; 

De  megtartá  a  tért,  hol  az  nap 

Élet-halálra  ütközött : 

Mert  ott  esett  el  mind,  a  téren ! . . 

A  honvéd  is  azok  között. 

Ottan  feküdt  a  haldoklók  közt. 
Nehéz  két  sebbel  kebelén  ; 
Két  seb  .  .  .  mind  a  kettő  halálos  - 
Egyik  jobb,  másik  bal  felén  ; 


1  4.8  J^isebb  költemények- 

Nyílt,  éktelen,  mély,  iszonyú,  de 
Már  fájdalom  nélkül  amaz; 
A  másik,  ámbár  láthatatlan, 
Gyötrőbb  .  .  .  mert  a  szívben  van  az ! 

«Nem  volna  én  nekem  siralmas)) 
Az  ifjú  felnyög,  felkiált  - 
« Rövid  éltemre  koszorúnak 
Föltenni  e  dicső  halált ; 
S  panasz  nélkül  fetrengenék  itt, 
Ha  eltiport  testemen  át 
Diadalra  száguldanának 
A  harczi  fújó  paripák. 

dHa  buzgó  vérem  hullatása 
Éretted,  óh  te  drága  hon, 
Nem  esett  volna  ily  hiába  .  .  . 
Múló  jegy,  összedőlt  romon! 
Ha  áldozat  gyanánt  esem  el. 
De  nem  mint  síri  áldozat. 
Mely,  vérrel  önti  bár  meg  a  sírt. 
Beléje  életet  nem  ad. 

(.^És  enyhe  voln'  e  kő  alattam, 
Ez  a  halál-vetette  ágy, 
Ha  láthatnám  még  egyszer  őket 
Kikért  ez  a  szív  éíni  vágy; 
Ha  vég  álomba  csókolhatná 
A  hiv  nő  e  bágyadt  szemet, 
Miután  egy  búcsú  pillanattá!, 
Megláttam  őt  s  crvermekemet. 


T^isehh  hl^Uemények  •  4^) 

((Isten  hozzáci,  lelkem  fiacskám, 
Bús  téli  fán  kis  árva  lomb, 
Játéka  minden  förgetegnek, 
Mely  gyönge  ágaidra  ront. 
Isten  veled,  hölgy ...  oh  te  nem  rég 
Menyasszony  és  már  özvegyem : 
Mért  oly  soká  nem  élek,  mint  fog 
Szerelmem  élni  sziveden !» 

Száll  a  sóhaj .  .  .  elhunyt  az  ifjú, 
Egyedül  —  annyi  nép  között! 
Bajtársi  még  látták  elesni. 
Nem  már,  midőn  elköltözött. 
Széles,  nehéz,  sötét  szárnyával. 
Mi  kép  egy  óriás  madár, 
Arnyazta  bé  a  vérmezőt  egy 
Homályos  felleg  ...  a  halál. 

És  a  feledség,  mint  súlyos  köd. 
Borult  a  völgyre  vastagon ; 
Elkezde  a  harczos  enyészet 
Rombolni  a  halottakon : 
Nem  ismeri  többé  meg  a  nő 
Férjét  —  az  apa  nem  fiát ; 
Rokonért  rokon,  mátkáért  mátka 
A  tért  hiába  futja  át. 

De  a  kétértelmű  halálnak 
A  kósza  hír  is  kötve  hitt : 
Sokáig  várta  sok  beteg  szív 
A  harczból  vissza  kedvesit. 


I  jc  f^isebb  költemények- 

A  honvéd  ifju  hölgye  is  várt... 
Napról-napra  kikérdezett 
Minden  madáit,  minden  szellőt,  mely 
A  harczmezőről  érkezett. 

Minden  nap  éledt,  minden  este 
Kihalt  szivében  a  remény  ; 
Viselte  már  a  hervatag  bút 
Arczán  — -  nem  még  a  gyászt  mezén ; 
Majd  fölvevé  a  bánatos  mezt 
És  .  .  .  arcza  rózsaszin  leve: 
O  is  azokhoz  lőn  hasonló, 
Kiknek  ((szép  özvegy))  a  nevel 

Mint  a  virághoz,  mely  kitárta 
Kelyhét,  a  méhek  és  lepek. 
Gyűlvén  hozzája  szép  imádók. 
Kinyílott  szivét  meglepek  ; 
Azóta  szellőt  is,  madárt  is 
Még  sürgetőbben  vallata : 
S  midőn,  a  mit  várt,  bizonyos  lőn  .  .  . 
Kezet  más  ifjúnak  ada. 

Feledte  a  feledhetetlent ; 
S  midőn  a  nászi  vigalom 
Beálla,  szíve  sima  volt  már, 
Mint  rég  elült,  ó  sírhalom. 
Melyen  az  élők  gyönyöréül 
Himes,  virágos  fű  terem... 
De  már  alant  porában  a  port 
Rég  elenyészte  a  verem. 


J^isebb  költemények.  \ffi 

Víg  a  menyekző  ;  cseng  a  jó  kedv ; 

Hullámzik  a  dal  és  zene; 

Sugár  gyanánt  lejt  a  menyasszony, 

Hódít,  varázsol  kelleme ; 

Künn  rémes  éjfél  átkozódik. 

Fú,  sír  dühében  a  vihar : 

Benn  az  öröm  jár  tölt  kehelylyel, 

A  zene  szól,  a  táncz  szilaj. 

Egyszerre  —  mint  éj  a  villámtól - 
Megnyilatkozik  a  terem: 
Küszöbjén  sárga,  véres  arczczal 
Megáll  a  honvéd  hirtelen. 
A  vígadók  egymásra  néznek, 
Rémülve  felsikolt  a  hölgy. 
Alatta,  mint  mélységes  örvény. 
Indul,  forog,  sülyed  a  föld. 

«Ne  félj,  ne  rettegj  a  hívatlan 
Vendég  miatt,  óh  szép  ara !» 
így  búg  a  honvéd  bánatos,  de 
Komoly,  ünnepi  es  szava  — 
((Ne  reszkess  a  férjtől,  ki  férjed 
Körében  ím  meglátogat. 
Nem  fogja  visszakövetelni 
Sem  szívedet,  se'  jobbodat. 

«Jöttcm,  hogy,  a  mit  sejté  a  hír, 
De  nem  láttak  tanú  szemek, 
A  mit  te  hinni  úgy  siettél  — 
Halálomról  meggyőzzelek. 


I  5'  J^isehh  kf'ltcmétivek- 

Jgcn  I  mi  elváitunk :  szabad  vagy ; 
Enyém  a  sír,  tiéd  a  jog. 
Mert  a  halottak  nem  pörölnek, 
És  én  azok  közül  vagyok. 

« Eldobtad  a  tiszteletes  gyászt, 

Korán  veted  el  azt,  korán, 

A/leglehet,  e  gyász  néha-néha 

Emlékeztetett  volna  rám ; 

És  eldobád  —  hajh,  mint  csalódtam! ~ 

Azt  is,  a  minél  egyebet 

Alig  szerettél  bennem :  egykor 

Hiu  bálványod  . ,  .  nevemet. 

«De  nem  vádollak. . .  óh  e  vádat 
Inkább  magamra  emelem  : 
Annyi  őszinte  érzeményért, 
Mit  eltékozla  kebelem. 
Annyi  reményért,  mely  csalárd  Ión, 
És  annyi  esztelen  hitért. 
Szerelmemért,  mely  végtelen  volt .  .  . 
És  íme  most  itt  van  :  mit  ért ! 

f(Élj  boldogul  ...  ez  könnyű  annak. 
Ki,  mint  te,  oly  hamar  feled  - 
Még  egy  rövid  szó  gyermekemről. 
Azután,  hölgy,  isten  veled : 
Légy  anyja  és  nem  mostohája, 
Nehogy  eljöjjek  egy  napon. 
És  elvezessem  kézen  fogva 
ót  is  oda,  hol  én  lakom  1 ...» 


Vig  a  menyekzö  ;  cseng  a  jó  kedv  ; 
Szó]  a  zene,  a  táncz  szilaj ; 
Künn  rémes  éjfél  átkozódik, 

Fú,  sír  dühében  a  vihar 

Mi  elrémíté  a  menyasszonyt. 
Nem  volt  egyéb,  mint  képzelet, 
Mosolygva  nyújtja  karját  tánczra  .  .  . 
Aztán  feled,  feled,  feled! 

(1850  augusztus.) 


EGRESSY  GÁBORNAK. 

Ölelő  karokkal  mennek  ki  elődbe 

És  fogadnak,  vidám  füzérré  szövődve, 

Boldogabb  barátid  : 

Hát  engem  mi  tilt,  hogy  kebeledre  dőljek?. . . 

Nosza,  rontsd  szét  lelkem  az  irigy  mérföldek 

Kényszerű  korlátit! 

Igen,  itt  vagy,  Gábor,  itt  te,  újra  köztünk! 

Alom !  —  álom  volt  hát,  hogy  kétségbe  estünk 

Éretted,  utánad  ? 

Hogy  sirattuk,  kölcsön,  a  nagy  veszteséget : 

Bánatos  sziwel  mi,  a  hazával,  téged. 

Te  távol  hazádat? 

Ah!  nem  álom  volt  az:  látom,  le  van  irva 
Szenvedő  arczádon  egy  hosszú  év  kinja ; 
Szólanak  betűi ! 

Monddsza,  nemtört-é  meg  fájdalomban  lelked? 
Hol  vevél  reményt,  mely  e  nehéz  türelmet 
Ki  segítsen  tűrni  ? 


I  54  7(isebb  ksttemények- 

És  midőn  távolról  fölvehetted  ismét 

A  hazai  kunyhók  szálldogáló  füstjét 

Mint  homályos  felleg  — 

Mi  őrzötte  szíved  ...  mi  tartá  meg  épen. 

Iszonyú  örömnek  előérzetében 

Hogy  ne  repedjen  meg? 

Vagy  —  tudom,  tudom  már,  örömednek  kelyhe 
Csordultig  miért  nem  lehetett  megtelve. 
Mi  keserité  meg  .  .  . 

Hanem  itt  vagy,  itten  fogsz  maradni  már  most, 
Lehetetlenséggel  többé  nem  határos 
Megölelnem  téged. 

Mint  midőn  gályákká  szélyeloszlik  a  fa, 

Ugy  vala  köztetek  lelkem  elágazva, 

Kevés  jó  barátok : 

Már  csak  egy  zöldellő  gyöngye  volt :  a  bánat, 

Lomb  nélkül  hagyá  a  többi  minden  ágat 

Egy  siralmas  átok. 

Egyiket  sudáron  gyors  villám  üté  meg, 
Másikat  emészti  láthatatlan  féreg. 
Sorvadának  mind,  mmd : 
Most  azonban  egy  a  másik  után  épül, 
Nyerve  lassan-lassan  az  élet  kezébül 
Lombokat  és  zöld  szint. 

Haj!  csak  egy  nem  akar  éledni  ~  —  hiába 

Jött  a  lanyha  szellő,  kikelet  nyilasa, 

És  a  nyári  harmat  .  .  . 

Ó,  kit  úgy  szerettem,  ő,  kit  úgy  szerettél, 

A  közös  barát  nincs  örömünnepednél, 

Lantja  mélyen  hallgat. 


í^isebb  költemények.  155 

De  fátyolt  a  búra !    -  s  melylyel  köszöntelek, 

Ne  legyen  legalább  halotti  ez  ének; 

Szólj  vidámabban,  lant! 

Az  öröm,  hogy  itt  vagy,  képtelen  reménynyel 

Csalogat:  ki  tudja,  hát  ő  nem  jön-é  el?  .  .  . 

Hátha  eljő  —  s  dallandl 

Igen!  visszatérted  a  jövőre  zálog: 

S  én,  kétségbeesett,  most  remélek,  várok 

Boldogabb  időket ; 

Még  sötét  az  égbolt,  de  borús  határán 

Kezdi  már  jelölni  egy  feslő  szivárvány 

A  siró  felhőket. 

Félre,  kishitűek,  félre!  nem  veszett  el  — 
Élni  fog  nyelvében,  élni  művészettel, 
Még  soká  e  nemzet! 
Föl,  merész  versenyre,  kinek  az  istenség 
Nyujtá  dallamos  ajk  s  honi  hárfa  kincsét! 
Zengjen,  a  ki  zenghet. 

Te  pedig,  barátom,  lépj  ama  padokra. 

Hol  oly  gazdagon  nőtt  koszorúid  bokra  : 

Légy  uj  büszkeségünk : 

Olts  arczodra  lelket  és  igaz  betűket,  — 

Magasztos  erényt,  mely  buktában  se'  csügged. 

Ábrázolva  nékünk! 

(1850  szeptember.) 


1  ^(^  J^isebh  kfitteményfk- 

GONDOLATOK 

A  BÉKE-CONGRESSUS  FELÓL. 

A  múlt  időnek  bölcsei 
Századokon  keresztül 
Oxök-mozgói  követeltek 
A  véges  emberésztül  : 
Az  új  kor  bölcsesége,  mely 
Amazokat  neveti, 
Az  örök  béke,  nyugalom 
Vessző-lovát  kergeti. 

Nagy  gondolat!  képzelni  is 
Dicső,  fenséges  eszme  í 
Az  embernem,  mint  egy  család, 
Szeretettől  övezve. 
Testvériségben,  mint  talán 
Kain  előtt  élhetett ; 
—  Az  írás,  hol  jegyezni  kezd, 
Jegyez  csak  gyűlöletet. 

Mi  kép  egy  Isten  atyja  van 
Az  égben  e  családnak. 
Kit  (a  müveiteken  kívül) 
Minden  népek  imádnak: 
Ugy  lenne  földön  józan  ész 
Az  egy  közös  hatalom, 
Törvény,  igazság  ...  a  kitől 
jő  büntetés,  jutalom. 


f^isebb  költemények-  t  $y 

Hogy  vér  a  vért  ne  ontaná 
Hiú  bálványj  végett. 
Bosszulni  sértett  áljogot. 
Vagy  nemzet-büszkeséget ; 
Hogy  fajra  fajt  ne  költene 
Az  ápolt  népgyülölség 
S  nemzet  ne  kísérné  tapssal 
Más  nemzet  sirba  dőltét. 

Hogy  a  virág  és  a  gyümölcs, 
Mit  a  jó  föld  hoz  ingyen, 
Soha  ne  lenne  had  miatt 
Feldúlva  tereinken: 
S  a  vérvonalt,  hol  lengtenek 
Hazug  hir-név  zászlói. 
Ne  kísérnék  az  éhhalál 
Sötét  szárnyú  hollói. 

Hogy  ne  siratná  az  anya 

Élő  fiát,  halottul : 

Ne  retteghetne  a  jegyes 

A  mátkái  napoktúl ; 

Ne  venné  fel  a  kora  gyászt 

Kicsiny  árvákkal,  árván 

A  nő,  ki  nem  virraszta  még 

Férje  halálos  ágyán. 

Hogy  az  utódok  sirjait 
Nem  számlálná  meg  a  vén. 
Hazája  vagy  idegen  föld 
Vidékeit  nevezvén  ; 


T\isebb  költemények- 

S  ne  nézne  könnyező  szemmel 
A  kéklő  messzeségbe, 
Keresve,  kérdve  hasztalan  : 
Ki  fogja  már  szemét  be? 

Hogy  a  késő  Emlékezet, 
Mi  kép  gyermek-korára, 
Alom  gyanánt  eszmélne  csak 
A  rég  eltűnt  csatákra ; 
És  lenne  béke,  oly  örök 
Mint  Isten  szellemében ; 
Megkezdve  itt,  —  állandóul 
Folytatva  majd  az  égben. 

Hiú  szándék!  vesztett  erő 
Ily  küzdelemre  szállni. 
Megáradott  nemes  lelkek 
Sziklába  vert  hullámi! 
A  megkövült  gonoszságból. 
Melynek  tövén  kihaltok, 
Nem  érdemes,  ha  mit  talán 
Századokig  lenyaltok. 

Mióta  és  míg  a  világ, 
Nem  volt-e,  nem  leend-e 
Erős,  ki  nyomni  mindig  kész 
S  ki  elnyomassék,  gyenge? 
Amazt  mikép  mérséklitek 
Hogy  enyhe  légyen  láncza? 
Mikép  ezt,  hogy  nagyon  súlyos 
Békóit  m.eg  ne  rázza? 


J^isebb  köítemények.  >59 

Avagy  ki  fékezcndi  meg 
Az  ember  szenvedélyét. 
Midőn  iszappal  hányja  fel 
Háborgó  lelke  mélyét? 
Midőn  az  Ész,  a  Bölcseség, 
Megbántva,  meggyalázva. 
Mint  a  hajdan  prófétái, 
Vonul  remeteházba? 

Nem  lophat-é  megint  egy  új 
Prométheusz  égi  lángot. 
Kinek  fénylő  szövétneke 
Felgyújtsa  e  világot . . .  ? 
Nem  lehet-é  ismét  egy  új 
T^épáradás  e  földön? 
Nézzétek  a  történetet! 
S  mondjátok,  képzelődöm. 

Oh,  a  világ  története 
Szomorú  egy  tanulmány! 
Mint  buborék  tűnik  fel  ott 
Nép,  nép  után  kimúlván ; 
Jaj  annak,  mely  már  tündökölt! 
Annak  közéig  halála. 
Elsimul  a  víz  tükre  és 
lij  hab  tolul  reája. 

Isten  egészbe'  működik, 
Egészre  fordít  gondot; 
Midőn  egy  nép—  mint  a  kovász  — 
Megérett  és  .  .  .  megromlott. 


I  bo  T{isebb  költemények- 

Midőn  satnyúlva  testben  és 
Lélekben  túlmüveJve, 
Békét  óhajt  a  gyáva  test. 
Az  elcsigázott  elme ; 

Midőn  a  renyhe  társaság 
Bűzhödt  állóvizében 
Új  bűnök  milliárdjai 
Vannak  keletkezőben  ; 
Midőn  a  munka  és  vagyon 
Egymástól  messzi  esnek. 
És  a  tökélyre  vitt  csalást 
Mondhatni  rendszeresnek ; 

Midőn  eltűnve  a  szerény 

Családiság  zamatja, 

A  nő  erényét  ...  s  a  mi  több, 

A  férj  nejét  eladja; 

Midőn  apát  öl  a  fiú, 

Rokont  öl  a  rokonság, 

S  mérsékli  bűne  tudatát 

A  kétes  vér-azonság; 

Midőn  a  gazdag  megkövül 
És  a  szegény  el  fásul  . .  . 
Egy  szóval  a  polgárodás 
Fordul  reánk  csapásul : 
Akkor  elétör  egy  vad  nép 
Szilaj  vére  s  erénye 
És  elborít,  mint  a  tenger 
Hullámi,  vagy  fövénye. 


T^isehh  költemények.  i6j 

Hagyjátok  a  meddő  vitát  1 
Bölcs  Isten  az,  ki  rendel ; 
Az  ember  tiszte,  hogy  legyen 
Békében,  harczban  ember. 
Méltó  képmása  Istennek, 
S  polgára  a  hazának, 
Válaszsza  ott,  válaszsza  itt 
A  jobbik  részt  magának. 
(1850  október.) 


EH! 


Eh !  mi  a  kő  jutott  hozzám. 
Hogy  nem  megy  az  irka-firka; 
Hiába  van  toll  kezemben, 
Csak  bámulok,  mint  a  birka. 

Gondolatim,  mint  a  túzok. 
Melynek  összefagyott  szárnya. 
Gyalog  mennek  a  föld  szinén, 
Egy  sincs,  a  ki  fentebb  járna. 

Olyan  próza  minden  részem. 
Mint  egy  kalmár,  a  ki  számol  .  . 
De  hisz'  én  is  azt  teszem  most! 
Lám  hol  a  bibéje,  lám  hol ! 

Úgy  bizony,  nagy  számvetésbe 
Merülék,  tudnillik  ebbe: 
Egy  dolog  k^í  vége  közzül 
Melyik  kerül  kevesebbe : 


Arany   Jáiio;>   kiiíbb   köiiciaéíivei.    i. 

Egyenesen  dobni  tűzre, 
Mihelyt  megvevém,  papírom 
Vagy  akkor  tüzelni  fel,  ha 
Költemcnynyel  teleírom  .  .  .  ? 
(,850.) 

Híves,  borongó  őszi  nap ; 
Beült  hozzám  az  unalom : 
Mint  a  madár,  ki  bús,  ki  rab. 
Hallgat,  komor,  fázik  dalom. 
Mit  van  tennem?  olvasni  tán  .  .  .  ? 
Maradj  Homér  fénydús  egeddel. 
Maradj  te  most! . . .  Jer  Ossián 
Ködös,  homályos  énekeddel. 

Mert  fájna  most  felhőtlen  ég. 
Mosolygó,  sírna  tengerarcz, 
Élénk  verőfényes  vidék  — 
Oh,  fájna  most  nekem  e  rajz! 
Kék  fátyol  messze  bérez  fokán  — 
Arany  hajó,  mely  futva  szegdel 
Bíbor  habot .  . .  Jer  Ossián, 
Ködös,  homályos  énekeddel. 

Ott  kéken  a  Zeüsz-lakta  domb  ; 
Itt  zölden  a  nyájas  sziget; 
Fölötte  lomb,  alatta  lomb, 
Árnyas  berek,  zengő  liget, 

Hullám-mosott  gazdag  virány 
Fehér  juhok  s  tulkok  sereggel  — 
Minő  kép  ez! ...  Jer  Ossián, 
Ködös,  homályos  énekeddel. 

Füst  koronáz  erdőt,  bokort, 
Vendégies  hívójelül ; 
Hősek  családja,  víg  csoport. 
Áldoz,  toroz  máglyák  körül ; 
Lantszóra  lejt  ifjú,  leány; 
Kettős  pohár,  méz  ízü  nedvvel, 
Vígan  forog  .  .  .  Jer  Ossián, 
Ködös,  homályos  énekeddel. 

S  ha  zúdulnak  véres  csaták, 
Szabadságért  nem  küzdenek, 
Mert  elnyomás,  népszolgaság 
Előttük  ismeretlenek. 
Törvényök  nincs  —  boldog  hiány  1 
A  vének  élőszája  rendel 
Igazságot .  .  .  Jer  Ossián, 
Ködös,  homályos  énekeddel. 

Oda  van  a  szép  nyár,  oda ! 
A  természet  lassan  kihal ; 
Nincs  többé  nagyszerű,  csoda. 
Többé  se'  napfény  sem  vihar; 
Pacsirta  nem  szánt,  csalogány 
Nem  zöngi  dalját  este,  reggel; 
Nincs  délibáb  .  .  .  Jer  Ossián, 
Ködös,  homályos  énekeddel. 


164  7(ixebh  költemények- 

Egyhangúság,  egyformaság ; 
A  nappá]  egy  világos  éj ; 
Nem  kék  az  ég,  nem  zöld  az  ág. 
Menny,  föld  határán  semmi  kéj ; 
Csak  sír  az  égbok  ezután 
Örök  unalmu  lanyha  cséppel, 
Míg  szétolvad  .  .  .  Jer  Ossián, 
Ködös,  homályos  énekeddel. 

Oh  jer,  mulattass  engemet, 
Hunyó  dicsőség  lantosa; 
Érdekli  mostan  lelkemet 
Borongó  ég,  kihalt  tusa, 
Emlékhalom  a  harcz  fián. 
Ki  az  utolsók  közt  esett  el. 
Remény  nélkül  ...  Jer  Ossián, 
Ködös,  homályos  énekeddel. 

Felhőid  és  zúgó  szeled, 
A  zizegő  haraszt,  mohar, 
Magános  tölgy  a  domb  felett. 
Bolyongó  tűz,  hullámmoraj  — 
Ez,  a  mit  lelkem  most  kivan! 
Enyésző  nép,  ki  méla  kedvvel 
Múltján  borong  .  .  .  Jer  Ossián, 
Ködös,  homályos  énekeddel. 

Kinek  sötétes  éjjelen 
A  hős  apákhoz  költözött 
Daliák  lelke  megjelen. 
Alánéz  bús  felhők  között 

És  int  feléd :  ((jer,  Ossián, 
A  holtakat  miért  vered  fel? 
Nincs  többé  Caledonián 
Nép,  kit  te  felg-yujts  énekeddel.* 
(.850.) 


A  HAJÓTÖRÖTT. 

Midőn  még  életet 
Gondoltak  benne  a  habok, 
Elrablák  tőle  az 
Utolsó  deszkadarabot ; 
Midőn  halottnak  gondolák. 
Nem  adtak  néki  temetőt. 
Kietlen  partra  hurczolák : 
Temesse  majd  el  ott  a  föld. 

Féljétek  Istent,  emberek! 

Szegény  hajótörött  kiált ; 

Adjatok  néki  enyhelyet, 

Táplálékot,  meleg  ruhát. 

Még  tennap  kincsei 
Terhét  emelte  sok  hajó. 
Hol  viselős  vala 
Milliókkal  a  millió: 
És  nem  gazul  gyűjtött  vagyon, 
Özvegyek,  árvák  könyei, 
Hanem  kitűrés,  szorgalom 
Verítékből  lett  gyöng^'ei. 

Féljétek  Istent,  emberek! 
Veszendő  e  világi  jó; 
A  holnapig  sem  biztosít 
Tömött  szekrény,  rakott  hajó. 

Még  tennap  azt  hivé. 

Kezében  élte  gyámola 

S  derülten  int  felé 

A  vénség  biztos  távola; 

Hogy  számadását  megtéve, 

Hiányos  számra  nem  talált, 

S  ezen  hitben  nem  rettegé 

Ama  nagy  zérust,  a  halált. 
Féljétek  Istent,  emberek! 
Az  élet  számvetése  csal : 
Reménybukott  szív  halni  vágy, 
Koldus  marad,  meg  mégse'  hal. 
(.850.) 

VOJTINA  LEVELEI  ÖCSCSÉHEZ. 

].   Levél. 

Mit  hallok  Andris?  engem  ucscsegéljen! 
Nem  hittem  volna,  hogy  ezt  is  megérjem, 
E  nagy  malheurt .  .  .  vagy  örömet  (na  ni ! 
Az  ember  ki  se  győzné  mondani) 
Tudnillik,  hogy  te,  édes  jó  rokon 
Poéta  lettél,  és  a  lapokon 
Ritkán  szedett  betűi  nagy  nevednek 
A  />úf//hatatlanság  felé  merednek. 
Ej,  ej,  fiú,  be  sokra  haladál : 
Spiritusod  van,  vagy  mi  a  tatár ! 

Nyelvem  megáll,  az  eszem  elakad: 
Hiszen  felleg  se'  volt,  és  már  szakad I 
Azt  hittem,  a  kozákjárás  után 
E  rongy  világban  nem  lesz  több  csudám : 
Nagyobb  az,  hogy  te  költő  vagy,  kölök, 
S  ki  is  nyomatják  versed,  a  mi  több. 

Emlékszem  --  ezt  te  mindég  titkolád,  — 
Kétszer  futál  meg  három  iskolát; 
S  kétszer  három  =  hat  az  Marótiban : 
így  legalább  hat  iskolád  ki  van. 
Akkor  a  könyvet  pad  alá  csapád, 
És  úrfi-magnak  meghagyott  apád. 
Ez  állapotban  két  ösvény  maradt 
Számodra  nyitva :  lenni  úr-paraszt. 
Vagy  lenni  költő;  mert  csupán  e  két 
Mesterség :  tollat  fogni,  vagy  ekét ; 
Ez  az,  mi  fűnek  és  fának  szabad, 
Czéh,  mely  akárki  fiát  befogad. 
S  mivel  hallottad  volt,  vagy  olvasád 
A  Kisfaludi  kalamárisát, 
Shakespeare  hogyan  lopott  egy  őzbakot, 
Vagy  szinpadon  széket  hogyan  rakott, 
Burns  Róbert,  a  scótok  Petőfije, 
Költő  mikép  lőn,  paraszt  létire, 
Mikép  ama  német  csizmadia, 
S  a  kiskunsági  mészáros  fia. 
Ki  mindenütt  forgott  húsz  évéig 
Csak  ott  nem,  hol  a  tudóst  nevelik : 
Tehát,  egy  istenverte  pillanatban, 
«lró  leszek!))  kiáltál  fel  magadban. 
És  olvasál,  ha  postanap  került. 

Vasárnapi  újságot,  Honderűt, 
Petőfi  vagy  Rigó  Pá]  műveit. 
Divatlapok  szines  leveleit: 
Itt,  ott,  mi  történt :  Czenken,  Igaron 
Hogy  ment  a  színdarab,  tánczvígalom  ? 
S  a  többi.  És  az  olvasmány  hatott : 
Mindgyárt  megirtál  egy  .  .  .  birálatot. 

De  Frankenburg,  Vahot,  vagy  Jókai, 
Beküldött  műved  nem  nyomatta  ki. 
Azt  mondta  rá :  csak  nőj  még,  kis  szamár, 
Mielőtt  birálva  megszólamlanál. 
Te  megfogadtad  —  a  növést ;  de  nem. 
Hogy  minden  istenadta  pénteken 
(Ez  volt  a  szerencsétlen  postanap) 
Pestre  ne  utazzon  négy  öt  darab. 
Persze,  előbb  csak  bérmentetienül ; 
Gondolva,  hisz  már  ennyinek  örül 
A  szerkesztő  és  örömest  fizet: 
Az  ő  malmára  hajtod  a  - — -  vizet. 
De  ah  a  szép  ((vidéki  levelek)) 
(Mert  e  nemben  valál  akkor  remek) 
Felbontva,  olykor  még  bontatlan  is, 
Kályhába,  vagy  hová,  repültenek, 
S  helyettök  a  szerkesztőség  hamis, 
Csúfondáros  élczei  dőltének. 
Hej,  Értesítő,  Mondanivaló, 
INyilt  posta,  Tárcza,  vagy  mi  a  manó, 
Beh  tönkre  sujtál  sok  fiók  zsenit. 
Ki  volna  most  irodalmi  zenith! 
így  téged,  Andris,  akkor  legalább. 
Szörnyű  módon  megtérdelt  a  gálád. 

Írhattad  álnévül  az  O.  P.  Q-t 
Még  is  örökké  járt  te  rád  a  rúd. 
Majd  megfizetted  a  levél  diját, 
Sőt  olykor  egy  kis  accidentiáí 
(Fertálybankót ...  de  még  nem  volt,  igaz  . . . 
Akármit,  ide  nem  tartozik  az) 
Rekesztél  a  szerkesztőnek  dohányra. 
Még  is  örökké  rád  füstölt  pipája, 
S  te  meg  nem  láthatád  az  örömet : 
Hogy'  néz  ki  nyomtatásban  leveled. 
Azon  betűk,  a  mellyeket  te  irva 
Mázolgatál  a  rózsaszín  papírra. 

Kitört  ezenben  a  forradalom. 
Szépen  lecsücsült  az  irodalom; 
Azóta  nem  hallottam  híredet. 
Már  azt  hivém,  a  muszka  had  meg-ett. 
Hát  dehogy  ett!  majd  bizony,  ily  darab 
Bolond  gombába  az  beleharap! 
Keresztül  estél  a  rostán,  s  azonnal 
Gyűrni  kezded  a  verseket  halommal. 
(íSzabad  a  vásár,  most  költő  leszek. 
Úgy  is  kipusztultak  a  czéhesek» 
Kiáltád  s  íme  hogy  bámul  a  hon 
Égverdeső,  merész  tyúk  szárnyadon! 
Pegasusod  befogja  a  futár  is, 
Gondolva,  hol  ló  nincs,  jó  a  szamár  is. 

így  tőre  ki  belőled  a  zseni ; 
Vétkeltem  ezt  meg  nem  érinteni.  — 
Már  most  haladj  az  elkezdett  utón. 
Mert  visszalépés  nincs,  azt  jól  tudom  ; 

De  minthogy  ifjú  vagy  (ámbár  jeles) 
Tanulj  tinó,  hogy  ökörré  lehess. 

Mindenek  előtt  azt  tanácsolom  : 
Verset  sokat!  legyen  bár  mily  bolond. 
De  sok  legyen,  hogy  nevedet  minél 
Többször  találja  meg  az  olvasó : 
Az  semmi  aztán,  hogy  ha  rossz,  ha  jó, 
O  el  nem  olvas  mert  előre  fél. 
Inkább  ab  invisis  koszorút  ád, 
Mi  úgy  sem  ér  egy  árva  polturát. 

Mint  a  halandó  ember,  a  ki  nyers, 
Szellemi,  testi  részbül  áll  a  vers. 
Az  első  láthatatlan  semmiség, 
Csak  holmi  vaskalapos  hiszi  még; 
A  test,  az  a  vers,  a  mi  látható, 
Fonállal  mérhető,  tapintható: 
Ezzel  van  egy  kis  gépszerű  dolog, 
A  másik ...  az  magátul  jő  ni  fog. 

Beszédhez,  a  mit  versnek  mondanak, 
Minden  esetre  kellenek  szavak- 
Te  mindig  ollyan  szót  válaszsz,  csinálj, 
A  mit  ne  értsen  János,  vagy  Mihály; 
Legjobb,  ha  tenmagad  sem  érted  azt : 
így  legalább  soha  fel  nem  akadsz. 
Mert,  a  minek  értelmét  nem  tudod, 
A  szó  mindenhová  illeni  fog. 

Szükség  továbbá  versbe  néha  rím. 
Mindegy  crdög,  ha  nő  az,  vagy  ha  hím. 

Csak  arra  légy  leginkább  figyelő. 
Hogy  öt-hat  sorban  jőjön  egy  elő 
S  a  többi  vers,  mint  gallyak  szekerén. 
Lógjon  előre-hátra,  rímtelen  ; 
Ez  szép  találmány  és  pedig  honi : 
Eo  ipso,  hogy  pongyola,  zseni  ; 
Dehogy  tud  így  más  nemzet  dallani ! 

Igaz,  hogy  a  rím  bőven  nem  telik. 
Lelnek  biz  azt,  a  kik  nem  restelik  - 
És  holmi  rossz  rímnél  becsesb  zománcz, 
A  versen  a  szép  csengő  asszonáncz. 
De  ez  utóbbi  szót,  nem  is  csoda. 
Nem  minden  bikficz  érti,  micsoda: 
S  ha  p  betűnek  b  visszhangja  lett, 
Fülét  csóválja  a  rossz  rím  felett. 

Azonban  itt  szabály  van:  s  te,  zseni, 
Nem  fogsz  pedant  szabálylyal  küzdeni : 
Te  ugyanazon  szót  hangoztatod  : 
Igét  igével,  raggal  a  ragot. 
((Hőssé/  —  könyzádeh  kzhlét  és  szivéf 
Rímnek  nagyon  jó,  szépen  kivivéd. 
Mint  a  Tinódi  százötven  valá-ja.... 
(Ha  ugyan  jól  emlékezem  reája). 

Megállj  :  mi  könnyű  és  még  is  be  szép 
Cadentiás  vers  az  ilyen  beszéd  : 
«Barátoi^  ■ —  arczoj^;  sirtá/  és  aludta/, 
Köny tői—  beszédtől;  ajtóná/ — -  sokakni/, 
Kezére  -    tetejére  —  képzetéren 
És  még  ezer  hasonló  ára,  ére ; 

Vagy  :  könyeim,  szemeim,  hérczeim, 
Vagy:  léptem,  hölgyein,  leple/n, 
Vagy:  küldenek,  ]övének,  és  mcnének; 
És  több  efféle  szentiványi  ének  / 
Sőt :  szerelem,  ha  jő  rá  gyötre/ewí. 
Vagy :  érzelem,  kegyelem,  értelem. 
Vagy:  fájdalom,  siralom,  hatalom, 
Nyuga/om,  aggodalom,  bántalom, 
Vagy  látás,  hallás,  szaglás  és  tapintás 
(Mire  én  e  rímet  csapom :  Amintás). 

Ellenben,  hogyha  egy  sor  vége  párját. 
És  ráfelelne  másik  rím  :  bevárják, 
«  H  arag  —  marad,  darab  —  farag,  győz  —  ősz» 
Vagy  pedig  erre,  hogy  csősz,  pláne  főz, 
És  ezt  azonmódon  megszenveded. 
Nem  félsz,  bizony  kiszúrja  a  szemed! 
Mert  szemnek  írunk,  a  fül  második 
Érzés,  gyakran  hibáz,  hamarkodik, 
Csak  angolul  nézhetni  illyet  el. 
Hogy  bird-nek  sword,  moan-nak  alone  felel. 

De  kürtöl  a  posta ;  megjött  s  megyén, 
Azért,  jó  Bandi,  most  elég  legyen  ; 
A  papirosom  se  nyúlik  tovább : 
Bezárom  ez  első  episztolát ; 
Jövőre  többet,  jobbat  is  talán. 
Hogy  emlékezzél  néha-néha  rám. 

11.  Levél. 
Előre  lantok ! . . .  vagy,  mi  a  guta : 
Lant  nem  igen  van . . .   tollsíp  és  duda, 

Előre  tökszár,  csimpolya,  doromb, 
Madár-kelepcze  és  repedt  kolomp! 
Fel  hagymabördő,  fűzfasíp,  bürök, 
Lyukas  kulcs,  mely  süvít,  kanásztülök. 
Czirok-hegedü  és  hasadt  fazék ; 
Hadd  zengjen  a  föld  és  zengjen  az  ég! 
Mert  a  hazának  épen  ily  zene 
Most  éltető,  fenntartó  eleme ; 
Minden  szemét  vers  egy-egy  drága  kincs, 
Megél,  ha  ebben  semmi  szűke  nincs. 
Sovány  ugarnak  trágya  kell,  de  sok  : 
Munkára,  tollak,  kalamárisok! 

Igen!  ha  tiszta  búzánk  elfogyott. 
Miért  ne  vetnénk  a  helyett  gyomot? 
Nem  zöld-e  a  gyom,  dudva  és  paréj  ? 
S  nem  nagyra  nő?  akár  aláhenyélj. 
Árnyéka  szintúgy  van  —  sőt  koszorút 
Fonhat  belőle  a  ki  rászorult, 
Vagy  kedve  tartja.  —  Gazt  ápolni  hűn 
Hazafias  tett :  gyomlálgatni  bűn. 

Azért  előre  mindenféle  dibdáb, 
(íHanczúzni  a  Parnasszuson  mezítláb !» 
(Mint  eg)'  barátom  írá  valahol, 
Ki  csürhe  közt  nem  örömest  dalol.) 
Bátran,  merészül,  kissé  szemtelen ! 
((Mi  költők))  a  szerény  hang  ez  legyen! 
Miért  ne?  gyermekjáték  az  egész. 
Sármunka,  nem  kell  hozzá  semmi  ész, 
Csak  jó  akarat  és  nem  tiszta  kéz. 
S  kinek  csizmája  rossz,  vagy  inge  nincs; 

Kit  a  leánytól  zár  kaján  kilincs; 
Kit  apja  megvert,  vagy  preceptora ; 
Kit  elbájolgat  a  zsidó  bora ; 
Ki  éhgyomorra  káromkodni  tud, 
Nagyot,  keservest,  czifrát,  hájszagut, 
Mint:  ((a  ki  lelke,  istene  vagyonid 
S  a  többi  (példa  majd  minden  lapon)  ; 
Ki  felfödözte,  hogy  az  éj  sötét, 
A  sárga  holdnak  kajla  üstökét, 
Csillagot  éjjel,  nappal  a  napot, 
S  bir  vágni  rajok  egy  hasonlatot. 
Minő  bagoly  s  hah  szók  között  lehetne. 
Vagy  mint  ezek  közt:  csillag  és  gereblye; 
Ki  a  dalt  irja,  még  pedig  hová : 
Villámmal  ir  dalt  a  levegőégbe. 
(Kottázza  tán?...  no,  ha  így  gondola  - 
S  a  tüzes  istennyila  viszi  végbe 
A  kottaírást !...);  szóval  a  ki  mer 
Nem  tudva  tudni  és  bizakodni  el ; 
Vagy  a  ki  sok  jó  versneműt  bevett 
És  gyomra  terheléséig  evett, 
S  magát  úgy  érzi,  hogy  :  csak  ki  f  ^^^  •' 
Mit  egyszer  másszor  oly  mohón  nyele : 
Mind  az  körömre,  tollra  és  - —  papírra! 
(Miután  nem  írószer  többé  az  irha). 

Oh  mert  az  ember  lelke  úgy  örül 
Látván  e  sürgést  íralmunk  körül ! 
Hány  érdemesnek  tűnt  le  fénykora 
S  borítja  könyves  bolt  vastag  pora! 
Hol  a  közönség,  mely  keresne  gyöngyöt, 
A/lit  a  feledség  pókhálóba  göngyölt, 

Ha  Ők,  a  jó  fiúk,  sár-foglalóba 

Nem  tesznek  egyet  kettőt  hébe-hóba  ! 

Igen,  ha  ők  fel  nem  eresztenék, 

Bő  lében  a  múlt  héti  pecsenyét. 

Nem  is  tudnók,  hogy  a  rég  élvezett 

Jobb  koszt  iránt  szánk  íze  elveszett. 

De  ők,  a  jó  fiúk,  elészedik 

A  régi  jobbat,  és  nem  engedik, 

Hogy  elenyészszen  egy  szép  gondolat, 

Hanemha  —  nyúzó  bicskájok  alatt. 

Élőnkbe  hogyha  tócsát  öntenek, 

(Mi  ő  szerintük  vers,  azaz  :  remek), 

S  az  ember  abban  úszdogálni  lát 

Ezernyi  geniális  nyelvhibát. 

Tarkázva  itt-ott,  hogy  legyen  bizarr, 

Jobb  írók  eszmehulladékival ;  — 

Ha  majd  egy  sánta  láb,  majd  egy  bezúzott 

Orr  és  fületlen,  torzomborz  fej  úsz  ott, 

Melyekben  ez  s  amaz  jó  emberünk 

Költői  mondatára  ismerünk, 

S  ujjal  mutatjuk :  ezt  tudom  kié : 

Berzsenyié  vagy  Kisfaludié, 

Köleseié,  vagy  Vörösmartié, 

Garai,  Bajza  vagy  Petőfié; 

Ha,  mondom,  így,  bár  csúnyán  megkuszálva 

Ráismerünk  jobb  költőink  szavára: 

Avagy  nem  méltók  köszönetre,  kik 

A  régi  szépet  újra  éltetik?! 

Ha  hát  van,  Andris,  jó  fejed:  tanulj, 
Az  ócska  csizma,  megfejelve,  új. 
És  nincsen  ollyan  régi  köpenyeg. 

Miből  ne  telnék  egy  hitvány  süveg ; 
Azé  a  veréb,  ki  megcsípheti  : 
Fogj  ócska  eszmét  s  légy  eredeti ! 

Már  most,  eme  vargabetű  után. 
Ideje  volna  ott  kezdeni  tán. 
Hol  a  más  héti  munka  elmaradt ; 
S  köszörülni  juhászkutyából  agarat. 

Ha  még  is  olykor  asszonánczra  jő 
Kedved,  vagy  a  rím  nem  kinyöghető. 
Legjobb,  ha  mindig  ollyat  válogatsz 
(Találsz  is  könnyen)  a  mi  hogy  nem  az. 
Például  vár-xz  ez  jó  lenne:  rák; 
Vagy  erre  hogy  huszárt,  üsd  rá:  osztják- 

De  bezzeg  itt  ugyancsak  átbukám 
A  mértéken  ;  meg  is  fekszem  talán. 
Ad  vocem,  mérték :  némely  ostobák 
Ennek  jármába  is  belé  fogak 
Szegény  verset :  de  te  soha  egyéb 
Mértéket  egy  szál  czérnánál  ne  végy. 

Ki  jámbusokban  ír,  (kivált  komoly 
Verset)  caesurát  ne  tegyen  sehol ; 
Jambust  pedig  csak  ott  ejtsen  belé, 
Hol  semmi  kép  el  nem  kerülheté : 
Végűi  csupán  hosszúkat  tenni  szebb. 
Hadd  vonja  lábát,  mint  a  sánta  eb. 

Van  a  magyarnak ...  úr  Krisztus,  mi  van !  ?. 
Saját  mértéke:  népdalaiban. 

Melyet  kitánczol  a  paraszt  legény, 
És  Farkas  Józsi  oly  szépen  kihúz, 
De  a  poéta  (kincsek  közt  szegény!) 
Mértéket  idegen  mintára  nyúz. 

A  szép  toborzó,  a  lengedező 
Bizony,  bizony  még  járatlan  mező. 
Versébe  olyat,  a  ki  tenni  mer : 
((Nincs  benne  mérték !»  ordítozni  kell. 
Sántitson  ő  is  úgy,  előre,  hátra, 
Mi  kép  a  többi  azt  előtte  járta. 

Ezenkívül,  mint  jó  levesbe  hus. 
Szükséges  volna  versbe  numerus. 
((Mi  a  mennydörgő!  hogyan  illik  a 
Költészethez  az  arithmetika  ?)) 
Hát  úgy  öcsém,  la!  ez  könnyű  dolog: 
."Erezni  kell  csak,  és  mingyárt  tudod.  — 

Midőn  te  így  írsz  :  ((A  leányka  hőn 
Fohászkodék  és  sírva  a  mezőn 
Bolyonga ;  fürti  közt  lebegve  méla 
Szellő  susog  és  zengő  Philoméla 
Éneke  szól ;  süt  bűbájos  világa 
A  holdnak.  íme  jő  azonba  drága 
Kedvese,  a  kit  oly  régen  óhajtva 
Várt ;  felsikolt  és  csókba  forr  az  ajka  — » 
S  a  többi,  —  ez  neked  jó,  meghiszem, 
De,  mintha  sással  metszenéd  fülem. 

A  rhythmus  oly  láthatlan  valami, 
Mit  inkább  érzeni,  mint  hallani, 

Aiü:iy   János    kisebb    költeminvei.   ].  12 

Mit  észrevenni  (mint  a  jó  egészség 
Szelid  hatású  titkos  működését) 
Könnyebb,  mikor  nincs,  mint  akkor,  ha  van  ; 
Mi  nélkül  mérték,  rím  haszontalan  ; 
S  akármint  gúzsba  kössük:  a  darab 
Kötetlen,  buglyos,  próza-vers  marad. 

Ha  írod  a  verset,  nem  öntőd  azt, 
Össze  nem  áll,  hiába  fúrsz,  faragsz. 
Majd  itt  bicsaklik  félre,  majd  amott. 
És  kárba  vesz  sok  oly  becses  robot, 
Melylyel,  ha  méltóbb  helyre  áldozád. 
Megkapálhattad  vón'  kukoriczád. 

Aztán  meg . . .  aztán  . . .  hát . . .  álmos  vagyok ; 
Szervusz  öcsém!  máskorra  is  hagyok. 

(1850  november.) 


AZ  Ó  TORONY. 

Nagy-Szalonta  nevezetes  város. 
Mégsem  olyan  nevezetes  már  most, 
Mint  mikor  volt  szabad  hajdufészek. 
Benne  lakván  háromszáz  vitézek. 

Csonka  torony  nyúlik  a  felhőbe, 
Rajta  pihen  a  nap  lemenőbe'  : 
Rá-ráveti  visszanéző  fényét. 
Mintha  látnám  ős  apáim  vérét. 

Vérpirosán  mért  néz  vissza  a  nap  ? 
Azt  jelenti,  rút  idő  lesz  holnap? 
Oh,  Istenem,  hiszen  elég  bőven 
Volt  már  részünk  zimankós  időben  I 

Hej  csak  itt  is,  e  hitvány  zugolyban. 
Hány  nemes  sziv  vére  ömlött  hajdan! 
Azt  mondották,  hazájokat  védik. 
Azt  hivék,  úgy  áll  fenn  örökkétig. 

S  mi  van  abból,  a  miért  fáradtak?.  .  . 
A  torony,  mit  durván  összeraktak. 
Áll  a  torony,  mint  valami  Bábel, 
Rajt'  az  idő  nyomtalanul  jár  el. 

Rajta  pihen  a  féllábú  gólya. 
Vércse,  bagoly  örökös  lakója, 
Velők  együtt  a  galamb  is  elfér. 
Összeszokik,  utoljára  nem  fél. 

Rajta  a  gyom  óriássá  nő  fel. 

Hajba  kap  a  szélveszes  idővel. 

Rá  csap  olykor,  —  hanem  azt  se'  bánja  — 

A  mennydörgős  mcnykő  buzogánya. 

Csonka  falán,  viharos  éjfélkor, 
Boszorkányok  nagy  serege  tánczol, 
S  jeléül  az  égi  vigadásnak, 
Egy-egy  köve  földön  hever  másnap.  — 
(.850.) 

TÉLI  VERS. 

Ej,  ej,  garázda  tél  apó! 
Ki  ördög  hítta  kelmédet. 
Hogy  szent-Mártonnap  tájba'  hó 
Borítja  házi  telkemet? 

Hogy  bámul  a  vén  vaksi  hold 
Hópelyheken  át,  mint  szitán! 
Pedig  milyen  jó  szeme  volt 
Nyáron,  szerelmesek  után ! 

Mily  villogó  szemmel  lesett 
Minden  sovárgót,  csintalant ; 
Tudta  nélkül  alig  esett 
Szerelmi  légy-ott  és  kaland. 

De  most  bezzeg  bámulhat  ám, 
Míg,  a  mivel  lát,  kiapad,  — 
Mégsem  jön  ifjú  és  leány  : 
Nagyon  szabad  künn  a  szabad. 

Sőt  a  fakó  poéta  sem 
Motollál  a  négy  végivel. 
Hanem  bent  ül  kedélyesen 
S  tollmardosó  dolgot  mivel : 

ftOh,  természet  halála,  tél !» 
Emigy  kapaszkodik  bele  — 
«S  te  hófehér  hó,  mint  Adél 
Fehér,  hideg  hókebele  . . .  k 

Pedig  jól  tudja,  a  kötél, 
Hogy  a  lány  keble  nem  hideg : 
Csak,  persze,  tiltja  szép  Adél 
Körmét  annál  hevitni  meg. 

De  én  kemenczém  oldalán 
Csak  fúmigálom  a  telet ; 
Megfér  kívül  szobám  falán ! 
Ne  bántsa  ezt  a  kis  helyet. 

Most  fázok,  mert  van  benne  mód, 
Míg  el  nem  ég  fél  ölnyi  fám  : 
Akkor ...  ha  elrontom  a  szót 
És  fázom,  -     nem  az  én  hibám. 

(1850  november.) 


JULISKA  ELBUJDOSÁSA. 

Egyszer  egy  kis  leány*  mit  tett  fel  magába? 
Azt,  hogy  ő  biz'  elmegy  széles  e  világba, 
Elbujdosik  messze,  a  határon  végig, 
A  mező  párkányán  leboruló  égig, 
Túl  a  három  nyárfán,  a  tanyákon  is  túl. 
Fele  sem  bolondság,  mert  már  épen  indul  ; 
Látszik,  hogy  koránsem  tréfa  volt  a  terve  ; 
Szegénykét,  vajon  mi  indíthatta  erre? 

*    Arany  Juliska   volt,   nyolcz   éves   korában. 

J}.   }.  jegyzete. 

Hát  bizony  gyakorta  megesik,  nem  újság 

A  gyerek-szobában  az  ily  háborúsí.g : 

A  fiú  vagy  lányka  tisztjét  megfeledi  : 

Papa  megdorgálja  s  a  mama  megfí  ddi, 

Sőt,  ha  nagy  a  vétség  s  nagyon  rossz  a  gyermek. 

Az  se'  hallatlan,  hogy  valakit  meg^x'ernek, 

Azzal  kényszerítik  a  maga  javára, 

Melynek  egy-két  könnycsepp  nem  olyan  nagy  ára. 

A  mi  kis  lányunkat  vereség  nem  éite : 
De  fájt  neki  a  szó  s  megneheztelt  érte ; 
Félreül  duzzogni,  csinál  képet,  hosszút, 
Töri  fejét  nagyba,  mikép  álljon  bosszút. 
Mellé  sompolyog  a  cziczus,  vigasztalja, 
Dorombol  egy  nótát,  a  kezét  is  nyalja  : 
De  a  keményszívű  elveri  a  macskái. 
Orrára  nyomintván  egy  goromba  fricskát. 

Jön  az  ebéd  sorja :  csörög  tányér,  kalán : 
Ez  a  kis  haragost  megbékíti  talán? 
O  dehogy!  akármint  terítnek,  tá'alnak : 
Ó  még  arra  st  m  néz,  elfordul,  a  falnak. 
Majd  összekeresi,  a  mi  csak  az  övé, 
Szép  rendetlenségbe  köti  mind  együvé; 
Nem  marad  ki  semmi,  vele  me^jyen  a  háh  : 
Lesz  kivel  az  úton  beszélni  legalább. 

Akkor  megcsókolja  szüleinek  kezét, 
Búcsúzik  övökre :  nem  használ  a  beszéd  ; 
Anyja  szépen  kéri  :  « Ugyan  hova  mennél? 
Hol  hálnál  az  úton?  mit  innál?  mit  ennél? 

Ne  menj  el  galambom,  ne  menj  el  virágom! 
Ki  lesz  akkor  az  én  kedves  kis  leányom? 
Ha  te  engem  itt  hagysz,  ugyan  hova  legyek  ?» 
Gondola  a  rossz  lány :  azért  is  elmegyek. 

De  az  édes  apja  komolyan  így  szóla  : 
«Már  fiam,  ha  elméssz,  nem  tehetek  róla : 
Itt  van  egy  fehér  pénz  a  nagy  útra,  tedd  el ; 
Erre  sem  vagy  méltó  önön  érdemeddel.)) 

Fanyalogva  nyúlt  a  kis  leány  a  pénzhez, 
Otthon  maradásra  szinte  kedvet  érez: 
De  örökségét  már  kiadá  az  atyja, 
Egy  szó  kellene  csak :  szóval  sem  marasztja. 

(Aztán  elindult  világra,  de  az  utczaajtónál  egy  kutyát  látott  5  nem 
mert  világra   menni.) 

Jl.  J.  jegyzete. 
(.850.) 


AZ  ÖZVEGY-EMBER  ÁRVÁI. 

(Népmese-töredék.) 

Este  van  már,  csóka,  varjú  feketén  kóvályog: 
Gyertek  elő,  szép  regém  van,  gyermekek,  leányok! 
Egy  királyról,  a  királynak  árva  kis  fiáról. 
Fehérképű,  arany  hajú  szépséges  leányról. 

Estike  volt  a  leányzó,  Liliom  a  bátyja, 
Messze  lát  a  fényes  nap,  de  párjokat  nem  látja : 
Olyan  édes,  olyan  ékes,  a  leány,  a  gyermek! 
Nézni  rajok  a  lelke  is  repdes  az  embernek. 

Nincsen  immár  édes  anyjok,  eJmaradtak  árván  ; 
Ki -ki  mennek  játszadozni  a  temető  árkán  : 
Gondolatlan  játék  közbe'  az  időt  repítik. 
Édes  anyjok  barna  sirját  virággal  behintik. 

Özvegyen  az  édes  apjok,  hejh !  busúj  magában ; 
Látja,  hogy  nem  boldogulhat  semmi  ő  dolgában  : 
Mert  a  hol  jó  házi  asszony  nem  ügyel  a  rendre, 
Isten  átka  van  a  házon,  nincs  is  előmente. 

Minden  úgy  van,  mintha  mingyárt  eredne  futásnak  ; 
Szeri-száma,  sorja  nincsen  sütésnek,  mosásnak; 
Szita,  rosta,  csupor,  fazék,  vagyon  mind  veszőbe, 
A  szomszédból  kéregetnek  másokat  helyébe. 

Szomszédjában  a  királynak  vén  leány  lakozott. 
Oda  küldi  fiát  hozzá,  a  kis  Liliomot: 
«Azt  izeni  édesapám))  így  beszélt  a  gyermek, 
((A  dagasztó  tekenőjét  adja  ide  kelmed.)) 

« Bizony  fiam  nem  adom  én))  így  felelt  a  vén  lyány, 
((Házasodjék  meg  az  apád,  lesz  tekenő  aztán. 
Házasodjék  meg  az  apád,  és  vegyen  el  engem; 
De  bizony  a  tekenőmet  nem  bitolja  ingyen. » 

Máskor  megint  odaküldi  :  (.(.adjon  egy  lapátot.)) 
((Nem  adhatom  édes  fiam,  kell  nekem  is,  látod  ; 
Házasodjék  meg  az  apád,  legyünk  eg^'  kenyéren, 
Sütök  aztán  neki  czipót  lágyon  és  fehéren.)) 

Oda  küldi  harmad  ízben:  (cadjon  egy  pemetét.ü) 
((Dehogy  adnám  a  körmömről  ezt  a  kis  feketét! 
Házasodjék  meg  az  apád,  és  ha  engem  elvesz. 
Úgy  lapátja,  tekenője,  pemetéje  is  lesz.» 

Megkéreti  az  öreg  lyányt  balgatag  eszével, 
Hozzá  is  ment  az  öreg  lyány  mind  a  két  kezével ; 
Illett  neki  a  fejkötő  szürke  haja  mellé, 
Mintha  már  az  isten  tudja  mióta  viselné. 

Első  napon  szava  se  volt  az  új  menyecskének, 
Feleietje  nem,  vagy  igen,  ha  valamit  kérdnek. 
Engedelmes  mint  a  bárány,  mindig  urát  bújja. 
Az  urának  a  leülő  helyét  is  megfújja. 

Mondogatja  mostoháit  édes  gyermekének. 

Simogatja  arany  haját  a  szép  Estikének, 

Arany  haját  megfüsűli  vert  arany  füsűvcl, 

Ki  se  győzném  mondani,  hogy  milyen  nagy  becsűvel. 

Este  reggel  tejbe  vajba  megfereszti  őket, 
Fújó  szélre,  szellőcskére  sem  ereszti  őket ; 
Liliom-nak,  Esh'ké-nck  szive  csak  azt  vallja. 
Hogy  bizony  jobb  a  mostoha,  mint  az  édes  anyja. 

Második  nap  az  asszonynak  ezer  a  bibéje ; 
Neki  ez  kell,  neki  az  kell :  vegye  meg  a  férje ; 
Vigye  őtet  vásárokra,  búcsúra,  bányába ; 
Nem  szakad  el  lova  farka,  nem  kopik  el  lába, 

Megfüsűli  a  leányt  is,  —  hanem  már  ez  úttal. 
Nem  az  arany  füsűjével,  csak  ezüst  fogúval : 
Tejbe  vajba  sem  füröszté,  csupán  hideg  vízbe ;  - — 
Megszapulta  erős  lúgban  a  harmadik  ízbe. 

Harmad  napon  egy  gerebent  fogván  a  kezébe, 
A  leányzó  arany  haját  össze  vissza  tépte. 
Nyomain  a  gerebennek  piros  vér  serkedez. 
Fehér  nyaka  patyolatján  lefelé  csergedez. 

Hajtja  Őket  az  erdőre,  szedegetni  gallyat, 
Elindulnak  sírva,  ríva  ;  nem  próbáltak  oUyat. 
Azt  se  tudják  hol  az  erdő,  merre  kéne  menni, 
Elbúnak  az  ablak  alá,  hol  nem  látja  senki. 
(.850.) 


EGYKORJ  TANÍTVÁNYOM  EMLÉK- 
KÖNYVÉBE. 

Én  láttam  a  bimbót,  én  láttam  azt. 
Midőn,  érezve  a  nyájas  tavaszt, 
Kezdett  kifejleni : 
Orűlt  a  lelkem,  és  kéjjel  telek, 
És  mint  hiú  kertész,  sokat  merek. 
Sokat,  reményleni. 

De  ennyit  nem.  Reményem  balga  volt. 
Árnyékban  sem  mutatta  a  valót: 
Milyen  lesz  a  virág. 
A  természet  rá  csillogó  mezét 
Szövött ;  a  sok  kontár  kertész  kezek 
El  nem  torzíthaták. 

Hintsed,  virágszál,  most  hintsd  bájaid. 
A  hervadásnak  messze  napjait 
Rettegned  nincsen  ok: 
Érintsen  bár  a  hervadás  szele, 
Dús  illatod,  lényednek  szebb  fele, 
A  szellem  élni  fog ! 

(,850.) 

SZILVESZTER-ÉJEN. 

A  vén  sirásó  haldokol: 
Vígan  tehát  ágya  körül ! 
Ki  annyit  sirba  fektetett. 
Most  a  sor  ő  reá  kerül. 
Hajrá  fiúk!  ez  a  pohár 
Az  elfolyt  nyolczszáz  ötvenért! 
Kivan,  —  nincs  egy  nap  híja  se' 
Bohó,  ki  többet  is  remélt! 

Már  ezt  leőrtük,  úgy  a  hogy, 
A  mi  kevés  még  hátra  van, 
—  Habár  csak  ellentétül  is  — 
Viraszszuk  dal  között,  vigan. 
Hajrá  fiúk!  ez  a  pohár 
Ama  békés  türelemért, 
Hogy  a  halandó  újba  kezd, 
Ha  egy  rossz  ó  évet  lemért! 

Hányan  vagyunk,  kik  a  sorstól 
Rongyot  kapánk  élet  helyett. 
Mégis,  mivelhogy  nincs  különb. 
Hordjuk  biz  azt,  a  míg  lehet! 
Hajrá  fiúk!  ez  a  pohár 
A  szenvedő  embernemért, 
Mely  várva  tűr,  csalódva  hisz  — 
S  túl  birja  élni  a  reményt! 

Zörgetnek  a  ház  ablakán  : 
Egy  vak  madár  az,  mely  repül, 
A  förgeteg;    -     mint  fú,  esik! 
Maradhat!  tágasabb  kívül. 
Hajrá  fiúk!  ez  a  pohár 
Azért,  ki  bujdokolva  jár 
És  nincs,  hová  —  egy  ilyen  éjt 
Kihúzni  —  hajtaná  fejét! 

Mit  bánjuk,  hogy  lejár  az  év! 
Énekre  ajk  és  tánczra  láb  ! 
Használja,  ki  mozogni  tud, 
Ezt  az  előnyét  legalább. 
Hajrá  fiúk !  ez  a  pohár  . , . 
Föl  a  kehelyt,  kocczantsatok ! 
Csörgése  szóljon,  hogy  kikért, 
És  szóljon  az,  hogy  hallgatok- 

Vígan!  az  ó  év  haldokol. 
Nevessünk  mint  örökösi, 
Pedig  bizony  semmit  se  hagy 
Annak,  ki  végperczét  lesi. 
Hajrá  fiúk!  ez  a  pohár 
Az  évért,  mely  kiszenvede ; 
Emléke  fönn  lesz  holnap  is . . . 
Egy  kis  mámor  futó  köde. 
(.850.) 

ÉV  KEZDETÉN. 

(Egy   ismeretlen   poéta   dolgozótársul    köti   magát.) 

Uj  esztendő . . .  patvarba  új ! 
Mindössze  is  csak  fejelés: 
A  régi  rosszból  toldoza 
Uj  rosszat  a  gondviselés. 
Hogy  töltsem  el,  oh  jémini ! 
Ezt  a  negyedfélszáz  napot  ? 
Legyen  szíves  megküldeni 
Szerkesztő,  kérem,  a  lapot. 

Igaz,  nem  fizettem  elő. 
Nem,  mert  ha  volna  sincs  miből, 
De  fölcsapok  költőnek  és 
Teremtek  majd,  a  semmiből. 
Hátha  kisül  még,  hogy  zseni 
Az  ész,  mely  bennem  hallgatott! 
Legyen  szives  megküldeni. 
Szerkesztő,  kérem,  a  lapot. 

Majd  írok  önnek  szépeket. 
Aranyat  ér  minden  sorom. 
Hogy  elbámul  belé,  ha  él, 
Poeseos  praeceptorom. 
Ki  azt  monda,  ökör  vagyok 
S  a  szégyenpadra  lecsapott. 
Legyen  szives  megküldeni 
Szerkesztő,  kérem,  a  lapot. 

Majd  írok  én,  bárhogy  veszi 
A  kritika  új  ostorom ; 
Ha  mondja,  rossz:  «igen,  de  sok f^o 
E  szóval  őt  letorkolom ; 
Mert  minden  istenadta  nap 
Firkantok  egy  új  darabot. 
Legyen  szives  megküldeni 
Szerkesztő,  kérem,  a  lapot. 

Mi  is  hiányzik  énnekem 

A  végre,  hogy  költő  legyek? 

Csizmám  lyukas  és  vállamon 

Alig  van  egy  rossz  köpönyeg, 

Fésülhetetlen  a  hajam, 

Ingem  silány,  szennyes  gyapot  — 

Legyen  szives  megküldeni 

Szerkesztő,  kérem,  a  lapot. 

És  tárgyam  —  ah,  ön  látja,  van 
Tárgyam  unos-untig  elég. 
Kivált  enbálványom  körűi 
Forogva,  mint  malomkerék. 
Hisz  kit  ne  érdekelne  az : 
Lencsét  evém-e,  vagy  babot? 
Legyen  szives  megküldeni 
Szerkesztő,  kérem,  a  lapot. 

Ugy  van !  magamról  is  tudok 
Beszélni  sok  épületest : 
De  hát  milyen  nagy  a  világ ! 
Tárgyat  csak  az  nem  lel,  ki  rest. 

S  én  e  kutya  világra  úgy 
Haragszom!  mert  megharapott. 
Legyen  szives  megküldeni 
Szerkesztő,  kérem,  a  lapot. 

Egy  árva  példányt ! . . .  Oh,  ha  én 
Egy  tisztelet-példányt  nyerek: 
Megköszöni  egész  vidék, 
Minden  rangbéli  emberek. 
Mert  lássa,  hozzánk  egy  se'  jár 
S  ez  oly  keserves  állapot! 
Legyen  szives  megküldeni 
Szerkesztő,  kérem,  a  lapot. 

Irén  is  többször  mondta  már, 
Irén,  e  kedves  kis  papucs: 
«Mit  olvasunk  a  télen  át? 
Ah,  nem  fizet  elő  apus!» 
Pedig  ((Irénhez))  írok  én 
A  milyet  ön  sohsem  kapott. 
Legyen  szives  megküldeni 
Szerkesztő,  kérem,  a  lapot. 

Sőt  a  nagyságos  asszony  is 
Felhozta  szóval  a  minap  : 
«Az  ember  újságot  se  lát, 
Mióta  nincs  a  régi  pap.» 
Ezért  kimondhatatlanul 
Sajnálja  is  szegény  papot. 
Legyen  szives  megküldeni 
Szerkesztő,  kérem,  a  lapot. 

Oh,  mennyi  vágyteljes  kebel  - 
Hány  szomjú  lélek  önre  néz! 
Öné  a  felelet-teher 
És  e  teher  igen  nehéz  : 
Mikép  fog  számot  adni  ön, 
Ha  majd  felelni  kell  amott: 
((Miért  nem  szokta  küldeni, 
Szerkesztő,  ingyen  a  lapot . .  .h) 
(.85,.) 


KERTBEN. 

Kertészkedem  mélán,  nyugottan, 
Gyümölcsfáim  közt  bíbelek; 
Hozzám  a  tiszta  kék  magasból 
Egyes  daruszó  tévelyeg ; 
Felém  a  kert  gyepűin  által 
Egy  gerlicze  bugása  hat : 
Magános  gerle  a  szomszédban  — 
S  ifjú  nő,  szemfödél  alatt. 

Kevés  ember  jő  látogatni, 
Az  is  csak  elmegy  hidegen  : 
Látszik,  hogy  a  halott  szegény  volt, 
Szegény  s  a  mellett  idegen. 
Rokonait,  ha  van  rokonja. 
Elnyelte  széles  e  világ ; 
Nem  nyit  be  hozzá  enyhe  részvét, 
Legföljebb ...  a  kíváncsiság. 

MűheJy  körűi  a  bánatos  férj 
Sóhajtva  jár,  nyög  nagyokat ; 
Ide  fehérlenek  deszkái, 
Épen  azok  közt  válogat. 
Amaz  talán  bölcső  leendett, 
Menyegzős  ágy  eme  darab  : 
Belőlük  elhunyt  hitvesének 
Most,  íme,  koporsót  farag. 

Siránkozik  a  kisded  árva. 
Amott  sir  öntudatlanul ; 
Ha  nő  szegény,  az  életkönyvből 
Nehéz  első  betűt  tanul ! 
Ölében  rázza  egy  cseléd  lyány. 
Duzzogva  fel  s  alá  megyén : 
((Sirj  no,  igazán  sir]!))  kiált  rá, 
S  megveri,  hogy  okfi  legyen. 

Kertészkedem,  mélán,  nyugottan^ 
A  fák  sebeit  kötözöm ; 
Halotti  ének  csap  fülembe... 
Eh,  nékem  ahhoz  mi  közöm! 
Nem  volt  rokon,  jó  ismerős  sem; 
Kit  érdekel  a  más  sebe  ? 
Elég  egy  szivnek  a  magáé. 
Elég,  csak  azt  köthesse  be. 

Közönyös  a  világ...  az  élet 
Egy  összezsúfolt  tánczterem, 
Sürög-forog,  jő-megy  a  népség 
Be  és  ki,  szűnes-szüntelen. 

Arany  János  kisebb  kölreminyei.   \.  13 

És  a  jövőket,  távozókat 
Ki  győzné  mind  köszönteni ! 
Nagy  részvéte],  ha  némelyikünk 
Az  ismerőst . . .  megismeri. 

Közönyös  a  világ ...  az  ember 
Önző,  falékony  húsdarab. 
Mi  kép  a  hernyó,  telhetetlen. 
Mindég  előre  mász  s  —  harap. 
S  ha  elsöpört  egy  ivadékot 
Ama  vén  kertész,  a  halál, 
Más  kél  megint,  ha  nem  rosszabb,  de 
Nem  is  jobb  a  tavalyinál. 
(.85..) 


A  KIS  POKOL. 

(Töredék.) 

A  költő  egy  zajongó  vásárba  jut,  hol  a  taszigálást  ki  nem  állhat- 
ván, a  vásár  közepén  magasló  hegyre  akar  menekülni,  de  szörnyek 
útját  állják.  Midőn  egy  elszalasztott  tolvaj  helyett  üldöznék,  föld- 
alatti lebujba  veti  magát,  hol  a  pohos  csárdásban  Horáczra  ismer, 
ki  védelmébe  veszi,  s  ajánlkozik,  hogy  a  kis  poklon  keresztül  ki- 
vezeti  a  tömkelegből. 

Az  emberélet  utjának  felén 

Egy  nagy  zsibojgó  vásárba  jutottam, 
Mivelhogy  a  jó  utat  nem  lelem. 

Minő  tolongás,  öklözés  van  ottan! 

Ki  ad,  ki  vesz,  ki  húz-von,  csal,  ki  lop, 
Kevés,  hogy  nézne  csak,  mint  én,  nyugodtan. 

De  annak  is  «szsz»,  tyúkszemére:  top! 
S  míg  fájdalom  miatt  fogát  beszíja, 
Lépen  könyökJi  holmi  gaz  kolop, 
Hogy  nyavalyássá  lesz,  —  vagy  kicsi  híja. 
Sehol  megállás :  vigyori  pofák 
Rivallnak  a  tömeg  közöl:  ((szoríjja!» 
És  jó,  ha  csontod  nem  lesz  por-tobák. 
Nincs  ótalom,  kell  menned  e  tömeggel : 
Czivódó  kalmárok,  nyelves  kofák 
Üldöznek,  mint  hal  a  prédát,  sereggel, 
Unszolva,  egész  isten-adta  nap, 
Hamis  árút,  hazug  szóval  s  bily éggel, 
így  foly  örökké  ez  ember-iszap 

A  hegy  körűi,  melynek  kies  legormán 
Szelíd  fény  lángol,  mint  az  esti  nap. 
Kiáll  a  hegy,  tenger  szigetje-formán 
A  pocsolyából,  melyet  gázolék. 
Melynek  vizén  nem  biztos  semmi  kormány. 
Parnasszus,  e  szó,  fényes  gázzal  ég 
A  hegy  süvegjén,  mint  arany  bokréta. 
Hová  feljutni  éhszomj as  valék. 
De  nem  csekély  az  út,  nem  könnyű  séta : 
Meredek  a  hegy,  s  melynek  köldöke. 
Hullámlik  alján  az  ember-pocséta. 
Engemet  is  hab  hab  után  löké 

S  már-már  kezemben  volt  a  biztos  párkány, 
A  szikla  martnak  egy  éles  szöge  : 
Midőn  alattam,  mint  otromba  sárkány 
Duhadt  fel  a  mélység  posványiból 
Egy  szörny,  kinek  sohsem  elég  a  zsákmány. 
Megismerem  :  e  hat  betű  :  Frivol 

Tarkán  volt  írva  minden  pikkelyére, .... 

(1850 — 52  körül.)  13* 

CSANÁD. 

III  Isztragomban  István  szent  király, 
Pap-  és  parasztúr  mind  körötte  áll ; 
Fején  az  ékes  ujdon  korona, 
Vállán  palástnak  hímzett  bársonya, 
Kezében  a  bot,  egy  arany  virág. 
Gyöngygyei  rügyedzik  rajta  minden  ág;  — 
Mint  támadó  nap,  a  tisztes  nagyok 
Arczán  királyi  fénye  felragyog. 

Csendben  foly  a  tanács  ;  —  de  hallga,  hallga ! 
Kürtszó-e  az,  vagy  szél,  mi  ott  rivalga  ? 
Felhő-e  vagy  por,  mely  az  egekig 
Lomhán,  sötéten  fölverekedik? 
A  föld  alapját  rázza  mennydörej, 
Vagy  tomboló  had  és  aczélzörej  ? 
Villám  czikáz-e,  vagy  lángfegyverek 
Hegyén  ezer  napot  hoz  a  sereg? 

Győztes  had  élén,  mint  kettős  sugár, 
Megvillan  egy  ifjú  levente  pár. 
Gyula,  Csanád,  fejdelmi  két  rokon, 
jobb  s  balkeze  Istvánnak  harczokon. 
Mosolyra  vídúl  a  királyi  bátya. 
Midőn  az  ifjakat  belépni  látja, 
S  míg  hódolatra,  meghajol  a  térd, 
0  nyújtja  jobbját,  és  így  szólva  kérd: 

a  A  besenyővel,  a  fejes,  konok 
Néppel  mi  történt,  édes  rokonok? 
Győzött-e,  hogy  ne  győzne  a  kereszt. 
Pogány  had  ellen,  mely  böcsmérli  ezt? 
Ha  síkra  száll  a  napvilág,  sötétség: 
Nincs  diadalban  akkor  semmi  kétség; 
No  s  szóljatok:  hogy  mint  leié  Abád 
Révén  hadunk  a  vén  Doni-Csabát?]) 

«Győzött  királyom  —  így  Csanád  felel  — 
Győzött  karunk  s  az  ég  küldötte  jel; 
Megtörve  a  besnyő  kemény  nyaka, 
S  a  martalék  közt  vén  Doni-Csaba. 
S  együtt  Csabával  nője,  gyermeki. 
Rab,  mint  a  fűszál,  kincs  temérdek)  ; 
Lábodnak  ím  leteszszük  zsámolyához  : 
Kincs-,  martalékról  felséged   határoz.)) 

«Aldás  az  Urnák!))  szólt  a  fejdelem: 
Három  felé  a  zsákmányt   rendelem: 
Egy  rész  Ové,  ki  a  győzelmet  adta. 
Épüljön  Isten  új  egyháza  rajta  ; 
Más  rész  királyi  sergem  illeti. 
Tiszt-  és  fejenkint  oszszák  íöl  neki ; 
Ti  mint  vezérek  harmadát  felezve.* 

(Az  ötvenes  évek   kezdetéről.) 
A  költemény  tervvázlatát  lásd  a  második  kötet  végén. 

A  DAJKA  SÍRJA. 

A  dajka  sírján  egyszerű  halom. 
Csekély  fatörzsök  áll  emlékjelül; 
Fekszik  külön,  temető  oldalon. 
Virágzó  tüske,  zöld  pázsit  körül, 
Felette  a  lágy  szél  suhogva  jár. 
Színes  pillangó,  beszédes  madár. 

Megszáll  az  alkony ;  áttetsző  homálya, 
Mint  könnyű  fátyol,  leng  a  sírokon; 
Borulni  az  agg  nő  fej  oszlopára 
Eljő  unoka,  gyermek,  vagy  rokon; 
Nem  rokon  az,  nem  magzat,  unoka : 
Két  úri  hölgy  a  sír  zarándoka. 

Két  úri  szép  hölgy.  Onnan  jöttek  el, 

Hol  legvirítóbb  az  élettavasz, 

S  örömmadár  víg  füttye  énekel, 

S  zöld  lomb  között  még  nem  sárgul  panasz, 

Hogy  emlegetnék  s  megkönyeznék,  sírván, 

A  hű  cselédet  rideg  puszta  sírján. 

Miök  volt  nékiek  az  agg  cseléd? 
Miért  emelnek  ily  élő  emléket? 
Adott-e  az  mást,  mint  béres  tejét? 
Talán  még  azt  se',  csak  hitvány  meséket. 
Felejtve  régen  játék,  dal,  mese: 
Hű  szive  az,  mi  nem  lesz  sohase'. 

Oh  szép,  mikor  fel edség- nyomta  földbü) 

Kisarjad  a  sziv,  az  elporhadott. 

Mint  rom  felett  a  repkény  ha  kizöldül  — 

És  kegyelet  sír  rája  harmatot ! 

Oly  szép,  de  ritka . . . !  Pedig  a  szivér' 

Nem  jutalom  a  hitvány  szolgabér. 

A  dajka  sírján  egyszerű  halom. 
Född  el,  virágzó  tüske,  puha  pázsit ; 
Dúdolj  fölötte  lanyha  fuvalom, 
Dalokkal  édesítsd  szunnyadozásit ; 
Mondj  szép  regéket  sokszavú  madár; 
Színes  pillangó,  lengj    álmainál. 
(.85..) 


A  KÖLTŐ  HAZÁJA. 

«Művész  hazája  széles  c  világ; 

A  hirnév  országútját  lakja  ő, 

S  ez  út  hosszába'  minden  olajág, 

Minden  babér  az  ő  számára  nő.)) 

Ám  hadd  legyen,  nem  tagadom, 

Övé,  mely  bírja  őt,  a  hon  : 

De  szívem  azt  súgja  minduntalan, 

Hogy  a  költőnek  egy  —  csak  egy  hazája  van. 

Kezdődik  c  hon  a  csendes  tanyának 
Küszöbjén,  melyhez  emlékezete 
Köté  legelső  végét  fonalának, 
Midőn  először  útnak  eredé ; 

Hová  e  gondolatvezér 

Mulatni  vissza-visszatér  — 

És  egy  szerény  zöld  ággal  megpihen 

Mint  bárkán  a  galamb,  az  ősi  tűzhelyen. 

Ott  ismerősen  veszik  őt  körűi 

Gyermekkorának  játszótársai  ; 

Eléje  ott  nyájas  szóval  kerül 

Az  agg  szülő  —  tán  már  csak  néhai ; 

Minden  szöget,  minden  zugot 

Ügy  lel,  miképen  megszokott, 

Bár  őse  telkén  most  a  vén  Idő 

Új  gazda:  bont,  épit,  a  hol  s  mint  kedve  jő. 

Mely  ott  felé  zeng,  a  meghitt  beszéd 

Anyai  tejnek  édes  folyama, 

E  szó  nyitá  meg  szívét  és  eszét. 

Ajkára  ez  simult,  hogy  dallana; 

Szerelme  bimbó-hajnalán 

E  nyelvet  érté  a  leány, 

S  ezen  viszonzá  a  ((szeretlek))-et. 

Vagy  a  sóhaj  szócskát,  mit  visszarebegett. 

S  a  nyilt  szivű  nép,  melyet  ott  talál. 
Vele  érzésben  és  nyelvben  rokon; 
Dala  e  nép  közt  ajkrul-ajkra  száll, 
Örül  vagy  sír  az  édes  hangokon; 
Fogékony  ott  minden  kebel 
A  dalra,  melyet  énekel,  — 
S  hogy  ebből  semmi  hang  el  nem  veszett. 
Tudnia  biztosan,  mily  boldog  élvezeti 

A  meddig  ily  nép  fogja  őt  körűi, 

Nép,  melynek  érzi  keble,  zengi  szája 

A  költő  énekét,  —  addig  terűi. 

Ott  éri  végét  a  kölfő  hazája ; 

Azon  túl  maga  jövevény. 

Dala  üvegházi  növény, 

Legszebb  illatja,  színe  kárba  megy : 

Széleö  világon  nincs  népe  s  hona  —  csak  egy! 

Innen,  hogy  ő  e  népet  és  hazát 
Szeretni  tudja  kimondhatlanúl : 
Nem  a  díjt  méri,  melyet  tán  az  ád. 
Oltára  nem  önző  lángokra  g^'úl ; 
És,  bárha  szűk,  és  bárha  gyér 
A  jutalom  és  a  babér : 
O  e  honért,  e  honnal  s  honnak  él,  — 
Örömeit,  búját  zengvén,  ha  dalra  kél. 

Boldog,  ha  büszke  lantján  a  haza 
Dicsőségének  napját  zengheti ! 
Ha  nincs  múltjának  vérző  panasza, 
S  reménye  vásznát  jó  szél  lengeti! 
A  dal,  mit  így  teremt  ujja, 
Egy  nemzeti  hallelujah. 
Visszhangja  messzi  ég  alá  kihat  — 
Es  fölverendi  a  késő  századokat. 

De  bár  fogy  a  nép  és  hazája  pusztul. 
És  a  jövendő  hallgat,  —  nem  felel. 
Bár  keble  csak  bánat  dalára  buzdul: 
Hónát  a  költő  mégse'  hagyja  el ; 

És,  mely  alélt  hattyú  gyanánt 

Várja  magára  a  halált  - — 

ó  nemzetének  hattyúéneke, 

ó,  a  lant  bánatos,  haldokló  gyermeke. 

(.85,.) 


A  GYERMEK  ÉS  SZIVÁRVÁNY. 

AlJegoria. 

Sírt  az  ég  egyik  szemével 

A  másikkal  nevetett; 

Páros  ívü  szép  szivárvány 

Koszorúzta  keletet : 

Szép  szivárványt,  barna  felhőn. 

Nézte  ábrándos  fiú, 

Egy  sóvárgó  méla  gyermekr 

Kék  szemű,  de  szöghajú. 

«Be  gyönyörű  híd  az  ottani 
Égi  híd  az))  gondola 
«Oh,  talán  ott  járnak  épen 
Az  angyalok  fel  s  alá! 
Mint  szeretnék  odamenni ! 
Bizony  el  is  szaladok. 
Jó  fiút  hogy  bántanának 
Azok  a  jó  angyalok! 

« Messze  sincs  az ;  lám  csak  ott  van 

A  közel  erdő  megett. 

Még  ma  estig  rajta  könnyen 

Megjárhatnám  az  eget. 

Istenem  mily  szép  is  lehet 

Ám  belülről  az  az  ég! 

Istenem  ha  én  egy   kissé 

Oda  bepillanthatnék !» 

Szólt,  eredve  gyors  futásnak, 
És  legottan  messze  jár; 
Édes  anyja  híná  vissza, 
De  szavát  nem  hallja  már. 
Útfelén  száz   kis  virág  int: 
(cÜlj  le  közzénk,  szép  gyerek !» 
Száz  madár  mond:  «dallok  egyet lí 
De  ő  nem  hallgatja  meg. 

Síkos  a  föld  és  alóla 
Ki-kicsuszamlik  az  ut, 
Tüske  rántja  meg  ruháit 
Hogy  ((megálljon!  hova  fut?» 
Majd  elébe  vág  s  keresztül- 
Fekszi  ösvényét  az  ér. 
Mely,  ha  egyszer  átgázolta. 
Ellenkedve  visszatér. 

De  az  értől  nem  ijed  meg, 
Nem  hátrálja  síkos  út. 
Szóba  sem  áll  vad  tövissel : 
Egyre  gázol,  egyre  fut. 

Sem  gyönyörre,  sem  veszélyre 
Nem  tekintvén  láb  alatt, 
Szép  szivárványt  a  magasban 
Nézi,  nézi  és  halad. 

Kérdi  tőle  utas  ember 
Egy  öreg  szántóvető : 
Hova  oly  lélek  szakadva? 
Hs  mivégre  siet  ő? 
«Jaj»  felel,  de  gyors  futtában 
A  kérdőre  sem  tekint, 
dAma  hídhoz  kell  sietnem 
Vissza  is  jőnöm  megint !» 

« Balga  gyermek,  hol  van  a  híd? 
Hova  futsz  ily  esztelen? 
Szivárvány  az :  vége  nyugszik 
Messzi,  messzi  tengeren: 
S  a  megürült  fellegekbe 
Szí  fel  onnan  új  vizet  .  .  . 
De  hiszen  fuss,  ha  tapasztalt 
Osz  fejemnek  nem  hiszed.)) 

((Ám  legyen  híd,  ám  szivárvány. 
Oda  már  én  elmegyek,)) 
Szólt  a  fiú,  ((hogy  felőle 
Épen  bizonyos  legyek. » 
És  az  erdő  bokros  utján 
Bekanyarul  eg)'magíi, 
Hol  feketén  leskelődik 
Már  felé  az  éjszaka. 

Ott  sóhajnak,  ott  kaczajnak 
Múló  hangját  hallani. 
Ott  fejéről  föveget  is 
Le-Jekapja  valami  ; 
Ott  fehéren  a  sűrűből 
Rá-rábukkan  egy  fatő : 
De  galyak  közt  a  szivárvány 
Int  feléje,  s  halad  ő. 

Szembe  jőnek  búcsújárók. 

Szinte  kérdik  és  felel. 

((Kis  bohó,  mi  haszna  fáradsz? 

Oda  nem  jut  ember  el. 

Mi  lehet  az  a  szivárvány? 

Van  felöle  sok  mese : 

De  közelről  {ennyiünk  közt!) 

Még  nem  látta  senki  se'.i> 

Nem  elég  ez  a  fiúnak : 
«De  én  látni  akarom!)) 
Szóla  és  tör  fel  a  hegynek 
Ut  nélküli  avaron. 
Kő  hasítja  gyenge  lábát, 
Szirten  át  esik-bukik; 
Haj!  s  alélva  roskad  össze 
Midőn  feljut  a  fokig. 

Ott  is,  a  mint  összerogyva 
Tehetetlen  feküvék, 
Epedő  nagy  kék  szemével 
A  szivárványt  nézte  még; 

A  szivárványt,  a  mely  szinte 
Fogyni  látszott,  sinleni  — 
És  mind  jobban,  és  mind  jobban 
Elsápadtak  színei. 

((Szép  arany  híd,  szép  szivárvány, 
Én  szerelmem,  bár  mi  vagy,  — d 
Esdekelt  ő  tárt  karokkal, 
((Oh,  ne  hagyj  el,  —  oh  maradj ! 
És  ha  égbe  nem  mehettem 
Rajtad,  mint  az  angyalok, 
Várakozz',  hadd  nézzelek  még! 
Várakozz',  míg  elhalok!)) 

Hallja  ezt  egy  agg  remete 
S  a  fiú  előtt  megáll. 
Háta  görnyed  ősz  hajától. 
Reng  a  mellén  hó  szakáll : 
(ílly  korán  a  sírba  mért  vágysz?)) 
Feddi  nyájasan  a  bölcs   - 
((Hamar  volna  még  lehullnod, 
Mint  a  meg  nem  ért  gyümölcs. 

((Vágyaid  elérhetetlen 
Tartományba  vonzanak ; 
Az,  mi  után  futsz  epedve, 
Csalfa,  tünde  fényalak. 
Egy  sugár  a  nap  szeméből  .  .  . 
Büszke  diadalmosoly. 
Mely  a  sirva  futó  felhőn 
Megtörik,         de  nincs  sehol  !í' 

így  az  agg  bölcs  —  még  tovább  is 

Fejtegetvén  szavait, 

S  felnyitá  a  nagy  természet 

Titkos  záru  ajtait. 

A  fiút  meg  ápolóan 

Vette  gondjai  alá, 

És  midőn  a  hajnal  ébredt, 

Szüleinek  vissz'adá.  — 

Gyakran  látott  még  azontúl 
Szép  szivárványt  a  fiú, 
De,  ha  nézte,  sírva  fakadt 
S  lőn  kedélye  szomorú: 
«Hogy  üres  kép,  játszi  sugár. 
Mit  olyankor  szeme  lát. 
Nem  híd,  a  mely  összekötné 
Földdel  a  menny  kapuját !» 
(.85..) 


ÉRZÉKENY  BÚCSÚ. 

Télen  nyáron  nincs  több,  csak  egy  kabátom, 
Ez  is  elhagy,  e  régi  hű  barátom. 
Alig-alig  tartóztatom  az  ujját, 
Tépett  keble  vészi  tőlem  búcsúját. 

Vén  kabátom,  oh,  miért  hagysz  engem  el? 
Nincs,  ki  hozzád  már  simulna,  hű  kebel ; 
Nem  találsz  te  sehol  ilyen  gazdára, 
Ki  szeressen  gyöngeségid  daczára. 

Vékony  a  te  egészségi  alkatod : 
A  levegőt  soha  ki  nem  állhatod. 
Eddig  is  én  adtam  egy  kis  meleget, 
Ugy  birád  ki  a  süvöitő  szeleket. 

Nem  fogadtam  hű  szerelmet  pap  előtt, 
Voltam  azért  állhatatos  viselőd  : 
Czifra  köntös  rám  hiába  kacsintott, 
Czifrasága  tőled  el  nem  csábított. 

Hej  pedig  volt  egy  időben  pénz  elég, 
Válóperünk  egy  szavamból  kitelek, 
Csak  egy  szóval  mondtam  volna  :  menj  öreg. 
Most  te  hitvány  sipka  volnál  legfölebb. 

Jobb  időkben  —  nem  tenné  azt  sok  barát  — 
Hű  maradtam  gyöngéidhez,  oh  kabát: 
Illik-e  most  idehagynod  engemet. 
Csak  azért  hogy  nem  hizlalom  a  zsebed? 

De  minek  a  szemrehányás!  hű  valál. 
Egyszerű,  mint  a  kebel,  mit  takarál. 
Egyszerű  és  igénytelen  valami. 
Nem  akartál  soha  többnek  látszani. 

Nem  ohajtál  czifraságot,  díszjelet: 
Egy  zsinórkát  mag^'^arosan  legfölebb  .  .  . 
Az  is,  az  is  lekopott  már,  a  mi  volt : 
Szegény  kabát,  te  éled  tul  a  zsinórt! 

Nem  soká  élsz,  könnyű  ezt  megjóslani : 
lm  beálltak  feloszlásod  napjai. 
Fogsz  heverni,  megvetett  rongy,  útfelén: 
Nem  baj !  úgy  is  csak  lenéztek  szüntelen. 

Fognak  ottan  jőni  menni  emberek, 
De  nyugalmad  senki  sem  zavarja  meg: 
Azt  a  ruhát  a  koldus  sem  veszi  fel. 
Mit  egy  magam-szőrü  ember  elvisel. 

Már  bocsátlak.  Menj,  kiszolgált  veterán, 
Valahol  még  összejövünk  mi  talán  : 
Az  idő  ha  éltem  is  majd  elnyüvé, 
Ki  tudja,  hogy  hol  kerülünk  együvé? 
(■85..) 


HAJNALI  KÜRT. 

A  szőke  reg,  a  barna  éj 
Kétes  csatában  küzködött : 
Kétségesen  borongtam  én 
Az  ébrenlét  s  álom  között. 
Imetten-e?  álomban-e? 
Hallék  üvöltő  hangokat : 
Honnét  e  hang?  —  kürtszó  rivall, 
Nyí  a  vadászeb  és  ugat. 

Csodálatos,  mélyenható, 
Édes- fáj  ós  e  kürtzene. 
Keresztül  búg  csonton,  velőn, 
Mikéntha  sírból  zengene. 
Rá  az  eb  is,  az  oktalan, 
Osztönileg  vonit,  csahol : 
S  e  hangzavar  egynémi  vad 
Harmóniába  összefoly. 

Arany  János  kisebb   költiraínyei.   1.  14 

Ez  élesen,  fennen  kaczag, 
De  hosszú  jajban  végezi  ; 
Az  tompa  böfFenésivel 
Az  alsó  hangot  képezi ; 
Közbűi  a  többi  nyí,  vakog. 
Üvölt,  huhol,  búg  a  szava  ; 
Közé  a  visszhang  kerepel 
És  a  vadásznép  nyers  zaja. 

Vidám  vadászok,  menjetek! 
Az  ébredő  pacsirta  hí, 
Tiétek  a  nap  bimbaja, 
Erdő-  s  mezőnek  illati. 
A  szűzi  lég,  harmatkönyíi, 
Higgadt  folyam,  fris  lengeteg ; 
A  rózsakedv,  aczélerő  .  .  . 
Vidám  vadászok,  menjetek. 

Én  majd  a  reggelnek  bizony 
Csak  már  a  tallóját  szedem  : 
Nyűgözve  tart  egy  bal  szokás 
Vagy  álnévvel  természetem. 
Jó  szándokon  nem  múlna,  de  . 
De  mikor  az  ágy  nem  bocsát ! 
Vidám  vadászok,  menjetek  : 
Jó  mulatást  .  .  .  jó  éjszakát. 
(Geszt,    1851.) 

DOMOKOS  NAPRA.^ 

Midőn  szüleid  és  mind  a  kik  szeretünk 
Nyájas  köszöntéssel  tehozzád  sietünk; 
Midőn  kedvedért  a  —  bár  hiányos  —  család 
Vigan  ülte  körűi  innepi  asztalát: 
Kedves  fiú,  hát  én  mit  adjak  most  neked? 
Egy  édes  csemegét:  hizelgő  éneket?  .  .  . 

Nem!  azt  én  nem  adok,  te  sem  várod,  hiszem. 
Gaz,  ki  a  Múzsáknak  hamis  tömjént  viszen. 
Szégyen  a  lantra,  mely  költött  érdem  által 
Meggyaláztatni  és  gyalázni  nem  átall ; 
Minél  édesb,  annál  émelygősb  csemege 
Annál  undorítóbb,  minél  szebb  éneke. 

Zengjem  érdemeid?  oh,  azok  lehetnek  •' 
Állasz  még  küszöbén  ifjú  életednek; 
Előtted  a  küzdés,  előtted  a  pálya, 
Az  erőtlen  csügged,  az  erős  megállja. 
És  tudod  az  erő  micsoda?  -     Jlk^rat, 
Mely  előbb,  vagy  utóbb,  de  borostyánt  arat. 

Áldjad  a  jó  Istent,  ki  megálda  téged 

Adván  őreidül  szerető  szüléket. 

Adván  eszközöket,  elháritni  pályád' 

—  Annyi  más  futónak  nehéz  -    akadályát. 

Áldjad  Istent,  hanem  óvakodj',  a  mivel 

ó  álda  meg,  saját  érdemül  róni  fel. 

*   Tanítványának,  Tisza   Domokosnak. 

.4* 

Nemes  önbizalom,  de  ne  az  önhittség 
Rugói  lelkedet  nagy  czélra  feszítsék : 
Legnagyobb  czél  pedig  itt  e  földi  létben 
Ember  lenni  mindég,  minden  körülményben. 
Serdülj  kedves  ifjú  .  .  .  poharam  cseng  érted  I  — 
Légy  ember  ha  majdan  azt  az  időt  érted. 

Szeressed  hazádat  .  .  .  Oh,  a  honszerelem 
Most  lehet  őszinte,  igaz,  önzéstelen. 
Ne  is  tőle  kívánd,  a  mit  ő  nem  adhat : 
Magadban  keressed  az  édes  jutalmat. 
Csillagi  nem  lesznek,  fényes  díszjelei  : 
Keresztje  elég  van,  de  maga  viseli. 

Vess  számot  erőddel  s  legjavát,  a  melyet 
Leghasznosbnak  ítélsz,  hazádnak  szenteljed. 
Vagyon  sok  szüksége,  sok  fogyatkozása  : 
Bárhol  állj,  csak  tőled  előmentét  lássa. 
Serdülj  kedves  ifjú  —  habzó  kelyhem  dagad  - 
A  haza  igényel  munkás,  hű  fiakat. 

S  ha  talán,  az  érzés  tengeréhez  jutva, 

Néked  a  szelid  lant  tisztessége  jutna : 

Hass!  buzdíts!  egyesíts!  hogy  osztály  ne  lég^'en 

Köztünk,  hol  magyar  szó,  honfi  érzet,  szégyen. 

Virág  a  költészet  .  .  .  egy  nép  irodalma : 

De  ha  nem  virágzik,  nem  is  terem  a  fa. 

Ha  pedig  a  tettdus  férfikor  elhíván 
A  lanttól,  komolyabb  munkásságot  kíván  : 
Ne  feledd,  mily  gyönge  ama  virág  bokra. 
Van  szüksége  közös  ápoló  karokra. 
Serdülj  kedves  ifjú  —    még  egyszer  a  kelyhet!  — 
Nőj  eléggé  nagyra  betölteni  helyed ! 
(Geszt,  1851.) 

RÁCHEL. 


« Akkor  Heródes  .  .  .  elküldvén  szol- 
gáit, levágata  minden  gyermekeket, 
kik  vslának  Bethlehemben  .  .  .  Ráchel, 
siratván  fiait,  nem  akart  vigasztalást 
bevenni,  mivelhogy  az  ő  fiai  nem 
volnának...')      (Mát.   77.   i6,   i8.) 


A  lámpa  csügged,  az  éjfél  setét, 
Virasztja  Ráchel  két  szép  kisdedét ; 
Arczára  halvány  mécs  világa  süt. 
Viharzó  búja  már  lecsöndesült. 
Mint  a  derékban  megtörött  virágszál 
Alácsüggeszti  fonnyadt  szirmait : 
Dús  fürtözetje  dúlt  képén  alászáll, 
S  beárnyékozza  kettős  fiait. 
Ül  ágya  széli n  és  az  ágyban  ott 
Szelíden  nyugszik  a  két  kis  halott; 
Meghűlve,  de  nem  merevedve  meg,— 
Téjarczaikon  lágy  mosoly  lebeg; 
És  a  kicsiny  száj  félig  nyitva,  mint 
Ösztönszerűleg  az  emlőre  nyilt. 
Három  egész  nap,  három  lázas  éj 
Múlt  el,  mióta  nincsen  éte,  álma, 
Midőn  a  zsarnok  heródeszi  kéj 
Szép  csecsemőit  keresé  halálra. 
Oh,  a  rémséges  éjszaka! 
Midőn  a  kisded  álmai  fölött 
Poroszlók  kardja  villoga 
És  százakat  és  ezreket  leölt. 

Midőn  kétscgb'esett  anyák, 

Keresve  menedék  tanyát, 

Dobogó  kebelen 

Vitték  a  gyönge  magzatot, 

Kit  az  anyai  félelem 

A  fájásig  szorongatott: 

Vitték,  hogy  a  vad  szolga  ösvényét 

—  Elébe  futván  —  rövidítenék! 

Midőn  J^ámába  hallatott 

Sirás,  kiáltás,  jajgatás, 

Lőn  keserű  könyhullatás    — 

Mi  kép  jósoltatott! 

Azóta  Ráchel  búja  fenn  viraszt. 
Kizárva  minden  részvétet,  vigaszt. 
Magához  senkit  nem  bocsáta  : 
Mint  vészmadár  elem-csatába. 
Merült  be  tenger  bánatába. 
Hiába  kérte  martalékait 
A  sír,  megnyitva  éhes  ajkait : 
A  sírral  ő  daczolva  pörbe  szállt, 
Kétségb'esése  kétlé  a  halált. 
Mígnem  kizajlott  szenvedély  után 
Nyugottság  tűnt  fel  az  ábrázatán, 
Oly  mélabús,  kietlen  nyugalom, 
Minő  romok  felett  vagyon. 
Most  csendes  a  bú,  mint  ha  éji  vész 
Multán  a  hold  fájdalmasan  kinéz. 
Értelme  néha  felhős  még  ugyan. 
Hanem  felhője  már  villámtalan  : 
És  lelke  tűrni  tud,  habár  föleszmélt. 
Elbírja  az  emlékezet  keresztjét. 

Olykor,  ha  lassú  merengésiben 
Elméje,  mint  fáradt  madár,  pihen  — 
Olykor  lehajtja  melle  bimbait. 
Csiklandva  mintegy  alvó  fiait; 
De  visszaretten  és  sóhajt  nagyot. 
Emlője  érzi  a  halálfagyot; 
Könyhullatásban  szivfájdalma  könnyül, 
Bánátja  szózatos  panaszban  enyhül. 


RÁCHEL  SIRALMA. 

Puha  fejér  ágyam  hullámos  redői n 

Mily  szépen  alusztok,  én  szép  csecsemőim: 

Edes-é  az  álom?  .  .  . 

Unszoló  emlőmet  elfogadni  késtek ; 

Balgatag  remény  nyel  várom  ébred  estek  — 

De  hiába  várom. 

Ah!  hiszen  nem  fogtok  ébredni, ^ — tudom  már ,- 
A  ti  nyúgovástok  több  a  nyugalomnál, 
Tudok  mindent  —  jaj  —  jaj ! 
Nevető  szememre  nem  nevettek  vissza, 
Gőgicsélő  szómra  nem  rebegtek  vissza 
Csókra  késztő  ajkkal. 

Halva  vagytok,  halva.  íme,  itt  a  mély  seb  : 
Mintha  nem  lett  volna  elegendő  kisebb 
Ajtó  a  halálnak  1 

Mintha  gyenge  csírát  egy  uj  nem  letörne  — 
Mintha  kis  galambfi  nem  meg  volna  ölve, 
Kit  szivén  nyomának  I 

Oh,  hadd  csókolom  meg  e  vérző  sebajkat, 
Mely,  égre  kiált  bár,  iszonyúan  hallgat,  — 
Oh,  hadd  mossa  könyeml 
Kiálts  fel,  te  nyílt  seb,  bosszúért  az  égre, 
Hogy  kegyetlen  szerződ  meglakoljon  végre. 
Lakoljon  meg  szörnyen  1 

Mi  haszna!  mi  haszna:  nincs  már  nekem  fiam! 

Folyna  bár  miattok  bosszuló  vérfolyam. 

Föl  nem  ébrednének : 

Azt  a  kis  patakot,  mely  a  szívet  hajtja, 

Ha  egyszer  elapadt,  ki  nem  pótolhatja 

Oczeánja  vérnek. 

Iszonyú  Heródesz!  ha  már  eltökéled 

Ártatlanra  fenni  pallosodnak  élét. 

Miért  biztad  másra? 

Szomjazó  szemekkel  mért  nem  jövel  magad? 

Talán  kőszivedből  enyhe  forrás  fakad. 

Irgalom  forrása. 

Oh,  ha  láttad  volna  .  .  .  oh,  fiaim,  lelkem !  - 

Lerogyék  előtte,  sírva  térdepeltem 

A  vad  pribék  előtt ; 

Kértem,  hogy  ne  bántsa,  mondtam  ne  ölje  meg. 

Mert  enyéim  e  szép  ártatlan  kisdedek : 

Hiába  kértem  őt!  — 

Sírt  a  vad  poroszló,  szemei  könyeztek ; 

Azt  hivém,  nem  bántja,  azért  áll  oly  veszteg! 

Feledém,  hogy  szolga  : 

Ha  te  könyezél  ott,  kemény  szivű  király 

Egy  fiait  féltő  anya  fájdalminál,  — 

Meg  nem  ölted  volna. 

Bcthlehem  leányi,  kik  anyák  voltatok, 

Ne  irigyeljétek  e  kettős  bánatot. 

Ne  irigyeljétek: 

Ha  nem  volt  oly  büszke  jogotok  remélni 

Mint  Ráchelnek,  ím  a  bánat  is  felényi 

Részben  jut  tinéktek. 

Temetés  lesz  holnap.  Jertek  el,  oh  jertek ! 
Látogassuk  együtt  a  temetőkertet ; 
Nem  irtózom  többé : 

Fektessük  le  halvány  g^'^ermekimet  szépen 
—  Kik  alusznak  immár  az  urnák  kezében 
Fiaitok  közzé. 

íme,  a  szép  tavasz  kiesett  az  évből. 
Egy  nemzedék  holt  ki  az  emberiségből, 
Nyugszik  temetőben  : 
Serdűl  Bethlehemnek,  felnő  számos  ifja  : 
De  egynek  se  lészen  születése  napja 
E  két  esztendőben. 

Hah,  de  mily  panasz,  hogy  c  kor  méhe  meddő! 
íme,  látok,  látok  .  .  .  megnyilt  a  jövendő 
Távolban  közelben  : 
Kiről  annyi  jósnak  zenge  ihlett  szája 
Megszületett,  érzem,  Júdának  királya 
Kicsiny  Bethlehembenl 

Zsarnoki  féltésed  vérengzése  volt  ez : 

De  tudd  meg,  de  tudd  meg,  vérszopó  Heródesz 

Hogy  ő  nincs  elveozve! 

Napjaid  számítvák,  megifjult  az  idő. 

És,  kitől  rettegsz,  nem  féli  fegyverid  ő. 

Az  Ige,  az  eszme  ! 

(.85..) 

A  DALNOK  BÚJA. 

Sötét  éjben,  rideg  lakában, 
Virraszta  meddő  bánatában 
A  dalnok  egyedül ; 
Mint  egy  koporsó,  néma  lantja, 
Nehéz  gondban  fejét  lehajtja, 
Bús  hangszerére  dűl. 

Mellette  és  körüle  vannak 
Romjai  sok  törött  sóhajnak. 
Szárnyaszegett  dalok. 
Szelleme  gyászos  töredéki. 
Fájdalma  átkövült  emléki . . . 
Romok  közt  andalog!  — 

Miért  nem  zendül,  mire  hallgat, 
Oh  ének  ifja,  lantod,  ajkad  ? 
Miért  így  vesztegel  ? 
Vagy  szíved  elfásult,  kiégett  — 
S  a  szép  világ  bubája  téged 
Többé  nem  érdekel  ? 

Nem  lelkesűlsz-e  föl,  ha  nézed, 
Tavaszszal  az  ifjú  természet 
Hogyan  képez,  teremt? 
Nem  hallod-é  a  lomb  sohajját? 
És  a  patak  csörgő  moraj  ját 
Nem  érted  mit  jelent  ? 

A  fölkelő,  a  nyugovó  nap 

Kietlenebb-e  s  untatóabb 

Mint  egykoron  vala? 

Nem  hat  meg  az  éj  szent  magánya? 

A  holdvilág  sejtelmes  árnya, 

S  a  fülmilék  dala? 

—  ((Hagyj,  kérlek,  itt  némán  epednem. 

Oh,  volna  bár  kiégve  keblem 

S  többé  ne  érzenék ! . . . 

De,  mint  a  Mózes  bokra  hajdan, 

A  dalnok-szív  ég  olthatatlan 

És  soha  el  nem  ég, 

((Jő  a  tavasz . . .  virágot  ápol. 

Mind  ez,  mit  a  hősek  porából 

Fel  bír  éleszteni ! 

A  lombsohaj  ezrek  nyögése. 

És  a  patak  gyász  csörrenése . . .  ? 

Könnyű  megérteni. 

(cA  felkelő,  az  elhunyó  nap 
Hozott-e  ma,  igér-e  holnap 
Örömet  és  reményt? 
S  az  éjfélnek  van-é  magánya  ? 
Megnépesíti  holtak  árnya, 
Felzaklatván,  az  éjt  — » 

Dalnok,  ha  van  szivednek  búja, 
S  érinti  azt  fájdalmak  ujja. 
Hangot  hogy  mégsem  ad  ? 
Hiszen  a  bú  mesterkezének 
Verésitől  a  legszebb  ének, 
A  legszebb  dal  fakad. 

—  ccHaj !  zönghet-é  a  szívnek  húrja, 
Midőn  a  bánat  tépi,  duija 

S  nem  óva  nyúl  felé? 
Ha  durva  kézzel  gyönge  lantod 
Kemény  sziklához  paskolandod  : 
Harmónia  kel-é?» 

Szülötte  vagy  tán  gyáva  kornak, 
Lelkedben  eszmék  gyúlva  forrnak 
S  nincs  tárgy,  kiöntened? 
Tettekre  híni  fel  a  vásott 
Idők  fiát  szent  hivatásod, 
Munkára  költened! 

—  (íNem  gyávaság  korában  éltem, 
Láttam  sokat,  mindent  megértem. 
Mind  a  szépet,  nagyot. 

Miről  zengett  magasztos  ének. 
Mit  följegyezvén  a  történet 
Csodául  fennhagyott : 

« Láttam  Marathon  győzedelmet, 
Spárta  leányi  honszerelmét, 
Xei*xes  özön  hadát, 
Leonidást  Thermopylaeben, 
És  Tyrtaeust,  lanttal  kezében, 
Buzdítni  a  csatát...}) 

Csodálatos!  hát  még  se  szólal 

Húrjaidon  magasztaló  dal  ? 

A  hőslakoma  vár : 

Csaták  után,  hűs  mirtusz  enyhén. 

Nyugvó  daliák  közt  pihenvén, 

Édes  a  dal  s  pohár. 

—  (íCsaták  után,  haji  nincs  vidám  tor, 
Mit  ének  fűszerezne  s  vándor 
Kehelynek  örömi  : 

Cziprus  ködében  a  daliák 
A  dalnok  énekét  nem  hallják 

—  Nem  értik  —  zöngeni ! 

((De  ő  nem  is  zeng.  Tehetetlen 
Lantját  leteszi  csüggedetten 
És  szíve  felzokog : 
Oh,  ti  nagyok,  oh,  ti  dicsőek, 
Félisteni  régmúlt  időnek, 
Szerencsés  dalnokok  1 

« Fényes,  magasztos  korban  élni, 
Büszkén  emlékezni,  s  remélni, 
Tinéktek  adatott! 
Osztozni  a  hősnek  babérján, 
Vagy  bús  panaszt  emelni  sirján : 
De  mindig  - —  szabadot. 

(íMegállapitni  az  időnek, 
A  múlt  ködébe  sietőnek, 
Rohanó  kerekét, 
Birván  szelíd  ének  hatalmát, 
Orökéletűvé  tenni  a  mái 
S  tegnap  történetét. 

((Tinéktek  adatott,  a  gyenge 
Lant  húrjain  játszani  s  zengve 
Éltetni  az  erőst! 
És,  kit  nehéz  vas  dönte  sirba, 
Az  istenekkel  tenni  sorba, 
-  Feltámasztván  a  hőst. 

«És  adatott  vala  tinéktek 
Teremteni  új  nemzedéket 
Az  elhunyt  sirjain ; 
Építni  várost,  Amphi ónként, 
Hol  durva  kő  mozdúla  önként 
A  lantos  húrjain. 

((Én  a  kifáradt  küzdelemnek 
Hanyatló  korszakán  merengek, 
Szemem  alátekint. . . 
Késő,  habár  láttam  virágát, 
Biztatnom  a  kidőlt  fa  ágát : 
Virágozzék  megint. » 
(,85,.) 


CSALÁDI  KÖR. 

Este  van,  este  van  :  kiki  nyugalomba. 
Feketén  bólingat  az  eperfa  lombja. 
Zúg  az  éji  bogár,  neki  megy  a  falnak, 
Nag^'ot  koppan  akkor,  azután  elhallgat. 
Mintha  lába  kelne  valamennyi  rögnek. 
Lomha  földi  békák  szanaszét  görögnek. 
Csapong  a  denevér  az  ereszt  sodorván, 
Rikoltoz  a  bagoly  csonka,  régi  tornyán. 

Udvaron  fehérlik  szőre  egy  tehénnek: 
A  gazdasszony  épen  az  imént  fejé  meg; 
Csendesen  kérődzik,  igen  jámbor  fajta, 
Pedig  éhes  borja  nagyokat  döf  rajta. 

Ballag  egy  czicza  is  —  bogarászni  restéi  — 
Óvakodva  lépked  hosszan  elnyúlt  testtel, 
Meg-megáll,  körűinéz :  most  kapja,  hirtelen 
Egy  iramodással  a  pitvarba  terem. 

Nyitva  áll  az  ajtó ;  a  tüzelő  fénye 
Oly  hivogatólag  süt  ki  a  sövényre. 
Ajtó  előtt  hasal  egy  kiszolgált  kutya, 
Küszöbre  a  lábát,  erre  állát  nyújtja. 
Benn  a  házi  asszony  elszűri  a  tejet. 
Kérő  kis  fiának  enged  inni  egyet; 
Aztán  elvegyűl  a  gyermektársaságba. 
Mint  csillagok  közé  nyájas  hold  világa. 

Egy  eladó  lyány  a  tűzre  venyigét  rak : 
Ó  a  legnagyobb  s  szebb...  a  hajnali  csillag. 
Vasalót  tüzesít :  új  ruhája  készen, 
Csak  vasalás  híja . . .  s  reggel  ünnep  lészen. 
Körűi  az  apróság,  vidám  mese  m.ellett, 
Zörgős  héjú  borsót,  vagy  babot  szemelget. 
Héjából  időnként  tűzre  tesznek  sokat: 
Az  világítja  meg  gömbölyű  arczukat. 

A  legkisebb  fiú  kenyeret  kér  s  majszol; 
Üszköt  csóvál  néha  :  tüzkigyókat  rajzol. 
Olvas  a  nagyobbik,  nem  ügyelve  másra  : 
E  fiúból  pap  lesz,  akárki  meglássa! 
Legalább  így  szokta  mondani  az  apjok. 
Noha  a  fiú  nem  imádságon  kapkod  : 
Jobban  kedveli  a  verseket,  nótákat. 
Effélét  csinálni  maga  is  próbálgat. 

Pendül  a  kapa  most,  letevé  a  gazda ; 
Csíkos  tarisznyáját  egy  szegre  akasztja ; 
Kutat  az  apró  nép,  örülne,  ha  benne 
Madárlátta  kenyér-darabocskát  lelne. 
Rettenve  sikolt  fel  a  melyik  belenyúl : 
Jaj !  valami  ördög . . .  vagy  ha  nem,  hát ...  kis  nyúl ! 
Lesz  öröm  :  alunni  se'  tudnak  az  éjjel ; 
Kinálják  erősen  káposzta-levéllel. 

A  gazda  pedig  mond  egy  szives  jó  estél, 
Leül,  hogy  nyugaszsza  eltörődött  testét. 
Homlokát  letörli  porlepett  ingével : 
Mélyre  van  az  szántva  az  élet-ekével. 
De  a  mint  körülnéz  a  víg  csemetéken 
Sötét  arczredői  elsimulnak  szépen ; 
Gondűző  pipáját  a  tűzbe  meríti ; 
Nyájas  szavú  nője  mosolyra  deríti. 

Nem  késik  azonban  a  jó  házi  asszony. 
Illő,  hogy  urának  ennivalót  hozzon. 
Kiteszi  középre  a  nagy  cszfalszéket, 
Arra  tálalja  fel  az  egyszerű  étket. 
Maga  evett  ő  már,  a  gyerek  sem  éhes. 
De  a  férj  unszolja:  «gyer  közelebb  édeslD 
Jobb  ízű  a  falat,  ha  mindnyájan  esznek,  — 
Egy-egy  szárnyat,  czombot  nyújt  a  kicsinyeknek. 

De  vajon  ki  zörget?  ((nézz  ki,  fiam  Sára: 
Valami  szegény  kér  helyet  éjszakára : 
Mért  ne  fogadnók  be,  ha  tanyája  nincsen, 
Mennyit  szenved  úgy  is,  sok  bezárt  kilincsen  !"b 

Visszajő  a  lyánka,  az  utast  behíván. 
Béna  harczfi  lép  be,  sok  'ó  estét  kíván  : 
«]stcn  áldja  meg  a  kendtek  ételét  is, 
(így  végezi  a  szót),  meg  az  emberéi  is.í 

Köszöni  a  gazda:  «Része  legyen  benne: 
Tölts  a  tálba  anyjok,  ha  elég  nem  lenne.}) 
Akkor  híja  szépen,  hogy  üljön  közelebb  — 
Rá  is  áll  az  könnyen,  bár  szabódik  elébb. 
Éhöket  a  nagy  tál  kívánatos  izzel 
Szomjukat  a  korsó  csillapítja  vizzel ; 
Szavuk  sem  igen  van  azalatt,  míg  esznek. 
Természete  már  ez  magyar  embereknek. 

De  mikor  aztán  a  vacsorának  vége. 
Nem  nehéz  helyen  áll  a  koldus  beszéde; 
Megered  lassanként  s  valamint  a  patak. 
Mennél  messzebbre  foly,  annál  inkább  dagad. 
Az  idősb  fiú  is  leteszi  a  könyvet. 
Figyelmes  arczával  elébb-elébb  görnyed ; 
És  mihelyt  a  koldus  megáll  a  beszédben; 
«Meséljen  még  egyet*  —  rimánkodik  szépen. 

«Nem  mese  az  gyermek,))  —  így  feddi  az  apja. 

Rátekint  a  vándor  és  tovább  folytatja  ; 

Néma  kegyelettel  függenek  a  szaván 

Mind  az  egész  háznép,  de  kivált  a  leány: 

Ez,  mikor  nem  hallják,  és  mikor  nem  látják, 

Pirulva  kérdezi  tőle...  testvér  bátyját: 

Három  éve  múlik  hogy  utána  kérdez. 

Még  egy  esztendőt  vár,  nem  megy  addig  férjhez. 

»\ranN     Jinoi    kisebb   Völteményej.    I  I5 

Este  van,  este  van ...  a  tüz  sem  világít. 
Kezdi  hunyorgatni  hamvas  szempilláit; 
A  gyermek  is  álmos,  —  egy  már  alszik  épen, 
Félre  billent  fejjel,  az  anyja  ölében. 
Gyéren  szól  a  vendég  s  rá  nagyokat  gondol ; 
Közbe-közbe  csupán  a  macska  dorombol. 
Majd  a  földre  hintik  a  zizegő  szalmát. .  . 
S  átveszi  egy  tücsök  csendes  birodalmát. 
(.85..) 


OH!  NE  NÉZZ  RÁM... 

Oh!  ne  nézz  rám  oly  sötéten 
Pályatársa  életemnek, 
Mint  midőn  az  őszi  felleg 
Húzza  árnyékát  a  réten; 
Nézz  szelíden,  nézz  mosolygva 
Férfié  az  élet  gondja. 

Bárha  csügged  hív  barátod. 
Nincs  enyelgő  tréfa  nyelvén, 
S  a  kemény  sors  vésze  kelvén 
Arczom  elborulni  látod  ; 
A  te  szíved  ez  ne  nyomja : 
Férfié  az  élet  gondja. 

Dörgve  hull  a  nagy  zuhatag. 
Szirthez  illik  rémes  árnyék; 
De  szelíd  a  rónatájék. 
Zengve  lejt  a  völgyi  patak, 

Mely  a  zöld  virányt  befolyja  : 
Férfié  az  élet  gondja. 

Hát  ne  nézz  rám  oly  sötéten ; 
Zúgjanak  bár  künn  a  vészek, 
Csak  ez  a  kis  enyhe  fészek 
Ez  maradjon  mindig  épen  : 
Szívem  a  bajt  könnyen  hordja  : 
Férfié  az  élet  gondja. 
(.852.) 


ESZÜNKBE  JUSSON... 

(Forget  not  the  fidd.) 
(Moorc.) 

Eszünkbe  jusson,  hol  veszett  el 

Hősink  utója,  legjava 

Mind,  mind!  —  s  ápolt  fényes  reményünk, 

Sirjokba  szállván,  elhala. 

Oh!  nyernők  vissza  csak  halálból 
E  szíveket  úgy,  mint  előbb, 
Megvíni  még  egyszer,  szabadsági 
Szent  harczodat,  isten  előtt ; 

Csak  egy  perczig  szakadna  még  el 
Az  akkor  ránk  vert  rabbilincs: 
Nem!   —  nincs  erőszak  földön,  égben. 
Hogy  összeforrasztná  megint. 

Dc  vége,  vége.  S  bár  az  évíap 
Kürtölje  hóditónk  nevét : 
Átkos  a  diadalmenet,  mely 
Elhunyt  szabad  szivekre  lép. 

Sokkal  becsesb  a  sír,  vagy  börtön. 
Melyből  egy  honfinév  ragyog. 
Babéritoknál,  ti,  szabadság 
Romján  emelkedett  nagyok. 
(.852.) 


OH  NE  BÁNTSD  A  KÖLTŐT...* 

(Oh  !    Blame  not  the   Bárd.) 
(Moore.) 

Oh !  ne  bántsd  a  költőt,  ha  lombok  alá  fut. 
Hol  k^j  tesped,  a  hirt  gond  nélkül  mosoly gva  ; 
Többre  született  ő  s  bo-dogabb  időkben 
Lelke  szentebb  lángra  gerjedhetett  volna. 
Az  ideg,  mely  lantján  most  tágan  lecsügged, 
Fel  birá  ajazni  a  hős  büszke  ívét  í 
És  az  ajk,  mi  most  csak  vágy  dalát  lehelli, 
Kiönthette  voln'  a  honfi  megtelt  szívéi. 

De  jaj  hazájának!  —  Oda  büszkesége, 
Megtörék  a  szellem,  mely  sohasem  hajlott : 
Rom.jain  gyermekei  titokban  sóhajtnak. 
Mert  szeretni  vétek,  halál  védni  a  hont. 

*  Töredék. 

Fia  becstelen,  míg  áruláshoz  nem  ért, 
Megvetik,  ha  csak  nem  pirul  őseiért : 
Egy  szövétnek  fénye  vezet  méltóságra. 
Melyet  gyújt  a  hazát  elemésztő  máglya. 
(.852.) 


ITTHON. 

Mint  a  madár  a  fészkére. 
Szomjú  vándor  hűvös  érre. 
Mint  a  gyermek  anyaölbe: 
Vágyom  én  e  nyájas  körbe. 

Itt,  enyelgő  kis  családom 
Közt,  van  az  én  jó  világom; 
Künn  borong  bár  a  magasban 
Itt  örökké  csillagos  van. 

Csillogó  szem,  mosolygó  ajk : 
Ez  az  a  mit  szívem  óhajt, 
S  küszöbömet  átallépve. 
Ez  derűi  itt  én  elembe. 

Szívem  ifjul,  gyermekké  lesz: 
Kis  örömet  nagynak  érez, 
Körülem  is  ártatlan  kedv 
Játszi  pillangója  repked. 

És  felejtem  egyelőre 
Gondjaimat  a  jövőre: 
Mi  nehéz  súly  függ  e  vállon. 
Nehogy  kcdvok  búra  váljon. 


íjo  T^isehb  költemények 

Gycrmek-szíwei,  öntudatlan 
Nyugszom  meg  e  gondolatban, 
Hogy  övéit  el  nem  hagyja, 
Ki  mindnyájunk  édes  atyja. 
(,852.) 


A  VILÁG. 

A  világ  egy  kopott  szekér, 
Haladna,  de  nem  messze  ér ; 
Itt  is  törik,  ott  is  szakad  : 
Sohse  féljünk,  hogy  elragad. 

A  világ  egy  régi  mente, 
Moly,  penész,  por  összeettc, 
Folt  sem  állja,  foldani  kár: 
Czérna  után  szakad  mindjár'. 

A  világ  egy  tói  malom, 
Néha  tenger  vize  vagyon, 
Néha  csepp  sincs,  úgy  kiszárad  : 
A  mint  kéne,  sohsem  járhat. 

A  világ  egy  vén  muzsikás, 
Nem  tud  ő  már  kezdeni  mást ; 
Minden  hangból  húz  csak  felet. 
Minden  nap  egy  nótát  feled. 

A  világ  egy  rozzant  csárda, 
Rossz  menedék  télbe'  nyárba' ; 
Télbe'  fázol,  nyárban  ázol  : 
Mégis  benne  éjszakázol. 


Kisebb  költemények-  S3« 

Részeg  ember  ez  a  világ : 
Ötször,  hatszor  egy  nyomba  hág; 
Kész  ugorni  hegyen  völgyön 
S  felbukik  a  sima  földön. 
(.852.) 


MINT  EGY  ALÉLT  VÁNDOR... 

Mint  egy  alélt  vándor,  midőn  fele  utján 
Csüggeteg  szemmel  néz  hátra,  majd  előre : 
Mielőtt  e  rögös  pályát  tovább  futnám: 
Hadd  nézzek  a  múltra,  nézzek  a  jövőre. 

Szomorú  egy  látvány !  íme  ott  terülnek 
Mögöttem  s  előttem,  mindenik  kopáron; 
Nincsen  rajtok,  miért  bánkódjam,  örüljek: 
Sem  ez  nem  kecsegtet,  sem  azt  nem  sajnálom. 

Találkoztam  ugyan,  a  míg  átalkeltem. 
Egy-egy  fris  virággal,  egy-két  termő  fával : 
De  a  fa  gyümölcsét  én  meg  sem  ízleltem, 
S  megelégedem  a  virág  illatával. 

Ott,  a  hol  az  élet  víg  örömi  nyíltak, 
Ugy  érzettem,  mintha  tilalmasban  járnék. 
És  midőn  a  kéjek  zöld  lúgosba  hittak, 
Ezt  sugá  valami  :  hosszú  pálya  vár  még. 

Jártam  a  jelenben,  éltem  a  jövőben. 
Idegen  város  volt  a  jelennek  percze, 
A  hol  meg  sem  áll  az  utas  átmenőben, 
Még  körül  sem  néz,  mert  az  ő  czélja  messze. 


ij2  J^isebb  költemények 

Így  a  holnap  mindig  elrabolta  a  mát, 
Én  nem  mertem  élni,  mert  élni  akartam; 
Keresem  a  távol  békés  nyugodalmát 
S  a  béke  galambját  önként  elzavartam. 

De  mi  veszteség  volt  ama  perczek  élve. 
Míg  a  szép  jövendő  vonzott  annyi  bájjal? 
Míg  előre  néztem  s  futottam,  remélve. 
Dobogó  kebellel  és  pihegő  szájjal? 

Tudtam,  hogy  csalódás  mind  az  a  mit  látok. 
De,  mivel  oly  szép  volt,  gyönyörködtem  benne; 
Oh,  édes  reményim,  tündér  palotátok  — 
Hadd  volna  az  ábránd,  csak  előttem  lenne! 

S  hadd  vonulna  messzebb  :  követném,  követném 
Gyermeki  bizalmas  könnyenhivőséggcl. 
Míg  csak  elmosódó  rajzát  kivehetnem 
Ott,  hol  a  kerek  föld  határos  az  éggel. 

De  kopár,  sivatag  jövőm  láthatára  : 
Mért  fussak  felé,  ha  nem  igér  enyhülést! 
Megtompult  kebellel,  szemeim  bezárva. 
Óhajtom  magamra  a  megsemmisülést. 

Örömest  nem  mennék,  örömest  pihennék. 
Habár  e  nyugalmat  már  nem  érzeném  is; 
De  hiába,  futni  vagyok  kénytelen  még. 
Majd  elébb,  vagy  később  megpihenek  én  is. 

Nem  a  czélra  vágyom ;  elveszett  irányom ; 
Óhajtok  pihenni:  mJndegy,  hol,  miképen  : 
Akár  czélhoz  érve,  zöldellő  virányon. 
Akár  összerogyva,  pályámnak  felében. 
(.S52.) 

POÉTÁI  RECEPT. 

Gyöngy,  harmat,  liliom,  szellő,  sugár,  villám. 
Hajnal,  korom,  szélvész,  hattyú,  rózsa,  hullám. 
Délibáb,  menny,  pokol  ...  ha  mind  egybevészed 
J^ecipe  ■ —  és  megvan  a  mag}'ar  költészet. 

Adj  hozzá,  ha  tetszik,  mintegy  fölöslegül, 
Holdsugárt,  a  melynek  illatja  hegedül, 
A  remény  húrjából  ezüst  szakállakat, 
És  fond  lángosXorxk,  mint  e^oszálakat. 

A  kétségbeesést  álomhabnak  véljed. 
Takarja  be  a  nap  a  sötétlő  éjét. 
Rózsád  szeme  légyen  a  roppant  ég  boltja. 
Melyből  egy  meteor  a  tengert  kioltja, 

S  ha  ez  mind  nem  elég :  bundára  hasalván 
Pislants  a  leányra  egy  laposat,  csalfán  ; 
Fújad  a  tilinkót  szedtevettés  szájjal, 
S  kenje  meg  Apolló  fürtéi det  .  .  . 
(.852.) 


ŐSZ  VÉGÉN. 

Ki,  ki  a  mezőre!  nem  állhatni  ellent: 
Gyönyörű  idő  van,  a  lég  enyhe,  tiszta: 
A  csapodár  tavasz  megbánta  hogy  elment. 
Az  jött  újra  vissza. 

Tavaszi  sugárral  a  megifjodott  nap 
Fénybe  öltözteti  a  világos  eget ; 
Fehér  gyolcs  ruhában  jőnek,  udvarolnak 
Távol  a  föllegek. 

Hallom  indulóját  költöző  madárnak 
A  végtelen  űrből,  mely  fölöttem  kékű]. 
Nyár,  és  kikelet  van,  a  tavasznak,  nyárnak 
Szeszélyei  nélkül : 

Sem  a  változó  nap,  mint  a  beteg  ember, 
Nem  siratja  minden  pillanatnyi  kedvét; 
Sem  a  rekkenő  hév,  váratlan  dörejjel, 
Tűz-kanóczot  nem  vét. 

Harmatos  mezőben,  hol  ezüst  ér  ballag. 
Nem  sápad  háláira  a  legyilkolt  fűrend  ; 
Virul  a  rét  újra,  öltözik  a  parlag. 
Minden  újul,  örvend. 

Csak  te  nem  derűinél,  fátyolos  kedélyem  ?  . 
Tavaszod  megtéti:ét  soha  ne  reméljem  ? .  .  . 
(,852.) 


TEAOETŐBEN. 

A  holtak  álmai  felett 
Szépen  virul  a  kegyelet 

E  nyugalom  hazában  ; 
Hűs  a  berek,  és  zöld  a  hant : 
A  hála  műve  megfogant, 

S  tovább  tenyész  magában. 


J^iseb^^  költemények  135 

Ki  tudja,  mily  rég  lehcte. 
Hogy  itt  az  első  csemete 

Először  hajta  lomboti 
Azóta  hány  délczeg  fa  lőn 
Fej-oszloppá  e  sírmezőn  — 

És  hány  szív  összeomlott ! . . . 

(Nagy-Kőrös,    1852.) 


MAGYAR  MISI. 

Magyar  Alisi  ám  a  legény  egyszer  a  talpán, 
Kivált  mikor  a  bajuszát  felpödri  nyalkán. 
Félre  üti  darutollas  túri  süvegét. 
Majd  megbolondul  utána  a  fehér  cseléd. 

Minden  ujján  sárga  gyürü  Magyar  Misinek, 
Minden  ujján  egy  szerető,  mégsem  unja  meg; 
Ha  megunja,  cserbe  hag^'ja  őket  a  hamis  : 
(íYálaszsz  babám  nálam  immár  szebbet  jobbat  is.» 

Ha  megcsalja  Magyar  Misit  hű  szeretője. 
Nem  bolond,  hogy  érte  magát  a  vizbe  ölje : 
ííVerje  meg  a  három  isten))  csak  ezt  kívánja. 
Káromkodik  nagy  bujában  egyet  utána. 

Betekint  a  Dübögöbe,  kérni  egy  italt, 
Van  neki  ott  embersége,  míg  pénzébe'  tart ; 
De  ha  elfogy  a  hitele,  parancsolni  kezd, 
Töri  magát  Iczig  zsidó,  ha  ő  ráijeszt. 

Köti  borát  fűre-fára,  kell  vagy  nem  neki, 
Még  az  utczán  elmenőre  is  köszöngeti ; 
De  jaj  annak,  a  ki  osztán  abból  nem  iszik! 
Szerencse,  ha  lepedőben  haza  nem  viszik. 

«Ki  a  legény  a  csárdában!))  Misi  felkiált, 
Szereti  ő  mutogatni  erejét  s  magát; 
Máskülönben  áldott  ember,  a  légynek  se  vét, 
De  ne  próbáld  kisebbítui  a  becsületét. 

Egy  az,  a  mit  szíve  érez  s  a  mit  szája  mond : 
Rászedi  őt,  megcsalja  őt  akármi  bolond; 
Agyon  ütne,  ha  elvennél  tőle  egy  kovát: 
De  egy  szóért  odaadja  legszebbik  lovát. 

Esze  is  van  neki  annyi  mint  akárkinek. 
Tanulhatott  volna  ő,  de  gondola:  minek? 
((Nem  lehet  pap  minden  ember))  • —  így  okoskodék 
«Annyi  a  tudós  közöttünk,  hogy  fele  se  kék-» 

Világlátni,  tapasztalni,  messze  nem  megyén, 
Legfölebb  a  vásárokra,  hogy  tinót  vegyen  ; 
Mert  van  elég  apai  jus,  hogy  megéljen  ő: 
Három  vékás  földje  után  —  a  közlegelő. 

Mint  sebes  tüz,  a  kezében  munka  úgy  halad, 
De  henyélni  jobban  szeret  barna  hűs  alatt ; 
Nem  is  azért  dolgozik  ő,  hogy  talán  szeret: 
Csak  azér'  hogy  ne  bántsa  a  lelkiösmeret. 

Katonának,  háborúba,  menni  vágya  ninc:s. 
De  ha  egyszer  belekapott,  bizony  párja  sincs, 
((Hadnagy  uram!))  így  kiált  fel  magyar  miskásan  : 
"Vágjuk  le  mind  s  menjünk  haza,  kérem  alássan.D 

Egy  szó  mint  száz,  derék  fiú  a  Magyar  Misi, 
Csak  az  a  kár,  hogy  maga  is  ezt  nagyon  hiszi  ; 
Bölcsesége  sem  hiányzik,  mert  nagyon  tud  ám 
Néha-néha  bölcselkedni . . .  kivált  kár  után. 
(.852.) 


ENYHÜLÉS. 

Kél  és  száll  a  szív  viharja 
Mint  a  tenger  vésze; 
Fájdalom  a  boldogságnak 
Egyik  alkatrésze; 
Az  örömnek  levegőjét 
Megtisztitja  bánat, 
A  kizajlott  búfelhőkön 
Szép  szivárvány  támad. 

Tegnap  a  remény  is  eltört, 
Az  utolsó  árbocz. 
Csupán  a  kétség  kötött  egy 
Gyarló  deszka-szálhoz : 
Ma  fölöttem  és  alattam 
Ég  és  tenger  sima  ; 
Zöld  ligetnek  lombja  bókol 
Felém,  mintegy  híva.  — 

Nem  törik  a  szenvedő  sziv 
Oly  könnyen  darabbá, 
Csak  ellágyul,  s  az  örömre 
Lesz  fogékonyabbá; 

Mint  eg)'  lankadt  földművesnek 
Pihenő  tanyája : 
Kész  boldogság  lesz  neki  a 
Szenvedés  hiánya. 

Nincsen  olyan  puszta  inség, 
Hogy  magának  benne 
A  halandó  egy  tenyérnyi 
Zöld  virányt  ne  lelne; 
És  ha  ezt  a  szél  behordta 
Sivatag  fövénynye] : 
Megsiratja ...  de  tovább  megy 
Örökös  reménynyel. 

Sivatagja  életemnek  1 
Van  pihenő  rajtad ; 
Vészes  hullám!  sziv-hajómat 
Nem  szünetlen  hajtod ; 
Ha  nehéz  bú,  és  nehéz  gond 
Rossz  napokat  szerze: 
Kárpótolja  a  nyugalom 
Enyhületes  percze. 
(,852.) 


DANTE. 

Állottam  vizének  mélységei  felett, 

Sima  volt  a  fölszin,  de  sötét,  mint  árnyék, 

Alig  mozzantá  meg  a  rózsalevelet. 

Mint  rengéskor  a  föld,  csak  alig  hullámlék. 


Aczéltiszta  tükre  visszaverte  híven 
A  külső  világot  —  engem  is :  az  embert ; 
De  örvényeibe  nem  hatott  le  a  szem, 
Melyeket  csupán  ő  —  talán  ő  sem  —  ismert. 

Csodálatos  szellem!  egy  a  mérhetetlen 
Éggel,  a  mely  benne  tükrödzik  alattam! 
Egy  csak  a  fönségben  és  a  terjedetben 
És,  mivel  mindenik  oly  megfoghatatlan. 
Az  ember ...  a  költő  (mily  bitang  ez  a  név  I) 
Hitvány  koszorúját,  reszketvén,  elejti 
És,  mintha  lábait  szentegyházba  tenné. 
Imádva  borúi  le,  mert  az  Istent  sejti. 

E  mélység  fölött  az  értelem  mér-ónja. 

Mint  könnyű  pehelyszál,  fönnakad,  föllebben: 

De  a  lélek  érzi,  hogy  az  örvény  vonja, 

S  a  gondolat  elvész  csodás  sejtelemben. 

Nemismert  világnak  erezi  nyomását. 

Rettegő  örömnek  elragadja  kéje, 

A  leviathánnak  hallja  hánykodását .  .  . 

Az  lír  lelke  terült  a  viznek  föléje. 

Lehet-é  e  szellem  az  istenség  része? 
Hiszen  az  istenség  egy  és  oszthatatlan ; 
Avvagy  lehet-é,  hogy  halandó  szem  nézze 
A  szellemvilágot,  teljes  öntudatban? 
Évezred  hanyatlik,  évezred  kel  újra 
Míg  egy  földi  álom  e  világba  téved. 
Hogy  a  hitlen  ember  imádni  tanulja 
A  köd  oszlopában  rejlő  Istenséget. 
(,852.) 

VÁGTAT  A  LÓ . . . 

Vágtat  a  ló  a  pusztába', 
Mint  a  villám,  viszi  lába, 
Ég  az  ostor  szennye  testén, 
A  sarkantyú  oldalába'. 

Kénye-kedvén  rossz  katangok 
És  lapú  közt  hogy  csatangolt, 
Kikiálták  vén  gebének, 
S  hámba  fogták  mint  bitangot.  • 

Máskor  ugyan  jobbnak  látták, 
Most,  silány  dög,  úgy  találták; 
Szánakoztak  rajta  csúful, 
S  hej,  be  nehezen  sajnáltákl 

otNo  mi  is  lesz  már  belőle? 
Alig  van  a  csontja,  bőre. 
Lépni  sem  tud,  vagy  ha  lép  is, 
Inkább  hátra,  mint  előre I» 

Egy  az  ostorával  csörget. 
Más  teszen  rá  éles  nyerget. 
Más  kalapját  rázza  és  bőg, 
Mint  az,  a  ki  sáskát  kerget. 

dCzo  fel,  czo  fel  utoljára! 
Lassan-lassan,  szegény  pára ; 
Nem  gyalázunk,  nem  böcsmérlünk  — 
Pénz  nekünk  a  bőröd  ára!» 

De  keresztül  úton,  mesgyén 
Vágtat  a  ló,  a  nemes  mén  : 
Oldalában  a  sarkantyú. 
Gyáva  ostor  szennye  testén. 

S  itt  egy  darab,  ott  egy  darab. 
Itt  egy  ember,  ott  egy  kalap  -  - 
Fakó  szekér  —  csepü-szerszám  -— 
Lovag  —  kocsis  —  messze  marad. 

(1852.) 


VISSZATEKINTÉS. 

Én  is  éltem .  .  .  vagy  nem  élet 
Születésen  kezdeni. 
És  egynehány  tized  évet 
Jól,  rosszul  leküzdeni  ? 
Én  is  éltem  ...  az  a  sajka 
Engem  is  hányt,  ringatott. 
Melyen  kiteszi  a  dajka 
A  csecsemő  magzatot. 

Arany   J '.nos   kisebb   költeményei.    ]  |6 

Első  nap  is  oly  borultan 

Hajola  reám  az  ég! 

S  hogy  nevetni  megtanultam, 

Sirni  immár  jól  tudék  ; 

Soha  se'  birám  teljébe' 

Örömeim  poharát ; 

Az  ifjúság  szép  kertébe 

Vas  korláton  néztem  át. 

Félve  nyúltam  egyszer-máskor 
Egy  rózsát  szakasztani  : 
Késő  volt  —  a  rázkodáskor 
Mind  lehulltak  szirmai. 
Keresem  a  boldogságot. 
Egy  nem  ismert  idegent : 
Jártam  érte  a  világot  — 
S  kerülém  ha  megjelent. 

Vágytam  a  függetlenségre, 
Mégis  hordám  lánczomat, 
Nehogy  a  küzdés  elvégre 
Súlyosbítsa  sorsomat : 
Mint  a  vadnak,  mely  hálóit 
El  ugyan  nem  tépheti, 
De  magát,  míg  hánykolódik. 
Jobban  behömpölygeti. 

Almaim  is  voltak,  voltak  .  .  . 
Oh,  én  ifjú  álmaim! 
Rég  eltűntek,  szétfoszoltak. 
Mint  köd  a  szél  szárnyain. 

Az  az  ábránd  —  elenyészett ; 
Az  a  légvár  —  füstgomoly ; 
Az  a  remény,  az  az  érzet. 
Az  a  világ  —  nincs  sehol!  — 

Nem  valék  erős  meghalni, 
Mikor  halnom  lehetett : 
Nem  vagyok  erős  hurczolni 
E  rámszakadt  életet. 
Ki  veszi  le  vállaimról .  .  .  ? 
De  megálljunk,  ne,  —  ne  még! 
Súlyos  a  teher,  de  imhol 
Egy  sugár  előttem  ég. 

Szende  fényű  szép  szövetnek,  — 
Mely  egyet] en-egy  vigasz,  — 
Szerelemnek,  szeretetnek 
Holdvilága!  te  vagy  az. 
Elkisérsz-e?  oh,  kisérj  el  — 
Nincs  az  messze  —  síromig; 
S  fátyolozd  be  derűs  éjjel 
A  ki  majd  ott  álmodik! 
(,852.) 


AZ  ELHAGYOTT  LAK. 

Áll  a  kis  lak  pusztán,  ridegen. 
Gyom  veri  fel  nyájas  udvarát; 
Kapujánál  jő  megy  idegen 
S  ((ki  van  itthon,  hej  no?»  bekiált. 

Ki  van  itthon  ?  kérdi  kétszer  is. 
De  szavára  senki  nem  felel : 
Üres  a  ház,  még  a  félszer  is, 
Hogy  lakosa  élne,  semmi  jel. 

Vidor  ösvény,  a  kis  kapuig, 
Jámbor  utast  várni  nem  szalad. 
Nem  fut  ki  elébe,  —  megbúvik 
Elvadultan  a  vad  fű  alatt.  — 

Nyöszörög  a  kútgém  betegen. 
Omladozó-félben  a  gödör; 
Fújdogál  a  felszél  hidegen : 
Harangoz  a  szélben  a  vödör. 

S  az  üres  ház  néha  úgy  hereg! 
Néha  nagyot  sóhajt  ablaka  : 
Kerüli  azt  nappal  a  gyerek. 
Kerüli  a  tolvaj  éjtszaka. 

(.852.) 


ROZGONYINE. 

^Ballada.) 

«Hová,  hová,  édes  férjem  ?)i 
ccMegyek  a  csatába : 
Galambóczon  vár  a  török. 
Ne  várjon  hiába.)) 

(cMegállj,  megállj,  édes  férjemi 
Ne  menj  még  csatába : 
Befordulok  egy  kicsinyég 
Öltöző  szobámba. » 

ccÉn  kegyesem,  szép  hitvesem, 

Ellenemre  jársz-é? 

Sima  vállad,  puha  kebled 

Töri  az  a  pánczél ; 

Félve  tartod  a  nagy  kardot 

Remegő  kezedben : 

Mit  keresnél,  gyönge  asszony. 

Véres  ütközetben  ?» 

(cAzt  keresem,  hív  magyar  nő. 
Véres  ütközetben. 
Hogy  lehessek,  élve,  halva, 
Mindig  közeledben: 
Súlyos  a  kard,  de  nehezebb 
Százszor  is  a  bánat ; 
Jobban  töri,  mint  a  pánczél. 
Kebelem  utánad. » 

Gyöngyös  arany  fejkötőjét 
Sisakkal  borítja. 
Karcsú  fűzött  selyem  vállát 
Pánczélba  szorítja ; 
Kardot  is  köt :  bársony  övre 
Gyémántos  fogantyút; 
Piczi  piros  csizmáira 
Szép  ezüst  sarkantyút. 

Csalogatja  csemegével 
Muczi  paripáját; 
Lebke  szellő  lebegteti 
Tengerzöld  ruháját; 
Széles  utón,  poros  utón 
Felleget  ver  a  ló, 
Csillámlik  a  .  .  .  villámlik  a 
Fényes  aczél  patkó.  — 

c; Fogadj  Isten,  húgom  asszony. 
Itt  az  ütközetben ; 
Nyilat  ugyan,  a  mint  látom. 
Hoztál  szép  szemedben  — j> 
«Uram  király,  Zsigmond  király? 
Nem  oly  divat  már  ma 
Nyillal  lőni,  mint  felséged 
Fiata]  korába'.]) 

Galambóczot  a  Dunáról 
Ostromolni  kezdik; 
Folyamon  is,  szárazon  is 
Egyre  törik,  vesztik. 
Elöl,  elöl  Rozgonyival 
Kedves  élet-párja. 
Hív  szerelme,  szép  Cziczelle, 
Szentgyörgyi  leánya. 

Pogány  török  a  Moráván 
Érkezik  uj  haddal : 
«Most  vitézek!  hajós  népek! 
Közül-akarattal !» 

Maga  vivé  Rozgonyiné 
Ellenök  a  gályát, 
Követi  a  sok  dalia 
Lobogós  ruháját. 

Szól  az  ágyú  —  szokatlanul 

Durva  ozmán  fülnek; 

Hajóira  tüz  kanóczok. 

Koszorúk  repülnek ; 

cc Vizet,  vizet !»  a  pogányság 

Orditoz  hiában ; 

Mind  odaég,  bár  van  elég 

Viz  a  nagy  Dunában. 

Maga  Murád  ezt  a  dolgot 
Nem  veszi  tréfára. 
Közeledik  nagy  hadával 
Törökök  császára; 
Százezerre  megyén  serge, 
Sok  basával,  béggel. 
Török,  tatár  —  spahi,  jancsár, 
Válogatott  néppel. 

Kár  volt  neked,  Zsigmond  király 
Mindgyárt  megijedned, 
Gy alázaton  a  pogánytól 
Egér-utat  venned. 
Fut  a  farkas  néha-néha, 
De  szikrázó  foggal : 
Népedet  te  átkeletted 
Szökve,  mint  a  tolvaj.  — 

Spahi,  jancsár  utóhadnak 
Ered  az  inába : 
Sok  rohan  ott  éles  tőrbe, 
Még  több  a  Dunába  ; 
Gyalog  szerrel  a  király  is 
Csak  nehezen  futhat; 
Jó  Rozgonyi  karja,  kardja 
Csinál  néki  utat.  — 

íHej !  ki  hozza,  kormányozza 

Ide  azt  a  gályát? 

Vagy  már  senki  meg  nem  menti 

Magyarok  királyát  ?» 

((Én,  én  hozom,  gyönge  asszony, 

Hajómat  az  éjben: 

Ülj  fel  uram,  Zsigmond  király, 

Te  is,  édes  férjem !» 

Lászlóvárott  a  magyarság 
Vala  bátorságban. 
Híre  futott  a  csatának 
Szélyel  az  országban. 
Egy  árva  szó  sem  beszéli 
Zsigmond  győzedelmet ; 
Mind  a  világ,  széles  világ 
Rozgonyi  Cziczellét.  — 
(185a.) 

ÉV  UTOLJÁN. 

Kifelé  az  évnek  a  szekere  rúdja. 
Pályáját  a  nap  is  csak  robotban  futja. 
Csak  azért  jő  fel,  hogy  a  gondját  kivesse, 
A  hol  a  reggel  van,  ott  a  dél,  az  este. 

Mehetsz,  mehetsz  jó  év!  a  mit  hoztál,  vidd  el. 
Megelégedtem  már  sovány  böjteiddel ; 
Egy  szó  nem  sok,  azzal  sem  marasztlak  téged  : 
Kivánok  jó  utat  és  jó  egészséget.  — 

Mi  örömet  adtál  ?  Mi  emléket  hagytál  ? 
Annyit  se  nekem,  mint  a  tavalyi  naptár. 
Mely  hiába  mondja,  hogy:  c(csötörtök,  pénteki. 
Ha  egyszer  ledobtam,  belé  sem  tekintek. 

Menj !  hadd  tudjalak  a  többi  után  sorba. 
Legalább  nem  esett  életemen  csorba : 
A  kopár  sivatag,  hol  nem  látni  zöldet. 
Legalább  nem  hagyja  lyukasan  a  földet.  — 


ALKALMI  VERS. 

Az  uj  évet  (ócska  tárgy!) 
Kell  megénekelnem. 
Hálálkodva,  a  hogy  illik, 
Poharat  emelnem. 

Mit  van  mit  kivánni  még 
Ily  áldott  időben?  — 
Adjon  Isten,  a  mi  nincs. 
Ez  uj  esztendőben. 

Olcsó  legyen  a  kenyér, 
A  gabona  áros ; 
Jól  fizesse  a  tinót 
S  nyerjen  a  mészáros. 
Mérje  pedig  czöszön-boron. 
Font  kijárja  bőven. 
Adjon  Isten,  a  mi  nincs, 
Ez  uj  esztendőben. 

Senkinek  a  nyakára 
Ne  vigyenek  kontót ; 
Valaki  csak  ráteszen, 
Nyerje  meg  a  lottót; 
Annyi  pénzünk  legyen,  hogy 
Még  pedig  pengőben. 
Adjon  Isten,  a  mi  nincs, 
Ez  uj  esztendőben. 

Szegény  ember  malaczának 
Egy  hija  se  essék ; 
Messze  játjon  dög,  halál. 
Burgonya-betegség ; 
Orvos,  bakó  a  díját 
Kapja  heverőben. 
Adjon  Isten,  a  mi  nincs. 
Ez  uj  esztendőben. 

Tücski-hajcski  baromnak 
Sokasuljon  lába ; 
Boczi  járjon  mezőre. 
Gyermek  iskolába ; 
Gyarapodjék  a  magyar 
Számra,  mint  erőben. 
Adjon  Isten,  a  mi  nincs. 
Ez  uj  esztendőben. 

Kívül,  belül  maradjon 
Békében  az  ország; 
A  vásárra  menőket 
Sehol  ki  ne  foszszák. 
Béke  legyen  a  háznál. 
És  a  szivredőben. 
Adjon  Isten,  a  mi  nincs, 
Ez  uj  esztendőben. 

A  biró  is,  mint  eddig. 
Tisztét  jól  betöltse : 
Víz  kedviért  a  babát 
Soha  ki  ne  öntse ; 
Emberiség,  igazság 
Egyik  serpenyőben. 
Adjon  Isten,  a  mi  nincs, 
Ez  uj  esztendőben. 

Zenebona,  babona. 
Huzavona  veszszenl 
Visszavonás,  levonás 
Minket  ne  epeszszen. 

Legyen  egység,  türelem. 
Hit  a  jövendőben. 
Adjon  Isten,  a  mi  nincs, 
Ez  uj  esztendőben. 

Nagy  uraink  (ha  élnek) 
Nőjenek  nagyobbra ; 
Áldozzanak,  legyen  is  mit, 
Még  se  üssék  dobra ; 
Nemzetiségünk  mellett 
Buzogjanak  hőén. 
Adjon  Isten,  a  mi  nincs. 
Ez  uj  esztendőben. 

Író  pedig  írónak 

Szemét  ki  ne  ássa,  — 

Ne  is  legyen  az  idén 

Napfogyatkozása 

Jó  erkölcs-,  eszme-,  hirnév-, 

S  előfizetőben. 

Adjon  Isten,  a  mi  nincs. 

Ez  uj  esztendőben. 

Mire  üssek  még  pohárt? 
Asszonyi  hűségre? 
Barátság-,  polgár-erény-. 
Vagy  mi  más  egyébre? 
Hiszen  ezek  közöttünk 
Vannak  kelendőben. 
Tudj'  Isten,  mi  minden  nincs, 
Ez  uj  esztendőben! 
1,1853.,! 


J(isebh  költemények.  '53 


POSTALEGÉNY  KÖSZÖNTŐJE.-*' 

Mint  a  Noé  hű  galambját, 
Ki  reménynek  viszi  lombját, 

Várnak  engem  mindenek; 
Sok  sötét  arcz  lángra  lobban, 
Sok  kebel  ver  hangosabban, 

A  hol  én  megjelenek. 

Kérdik  :  van-e  levél  Tiige? 
S  ki  ki,  a  min  szíve  csügge, 

Arra  gondol  hirtelen : 
Ez  rokonra,  jó  barátra, 
Az  geschaftre,  actiákra 

S  hogy  kél  a  rozs  odafenn. 

Ez,  ha  rózsaszín  kopertát 
Hoztam  neki  :  egy  sechsert  ád. 

Máskép  nincs  becsületem  ; 
Amaz  reszket  ha  nincs  francó, 
S  bár  majd  fölveti  a  bankó. 

Rám  kiált:  nem  fizetem! 

Pénzt  vár  a  diák  gyakorta, 
De  ha  atyja  jól  lehordta : 

Hogy  reám  néz,  mily  vadon! 


*    Alkalmi    bolondság,  de  mely   az    illetőnek   nem  tetszett. 

A.  J.  jegyzete. 

Úrfi,  legyen  jó  reménybe  : 
Nem  buhattam  a  levélbe, 
A  hogy  vettem,  úgy  adom. 

így  bolyongok  télen,  nyáron, 
Porba,  fagyba,  vízen,  sáron 

Tisztem  teljesítni  kész ; 
És  most  boldog  új  esztendőt, 
Kíván  szebbnél  szebb  jövendőt 

Tüge  Sándor  levdész. 
(1853.1 


A  FÖLDRENGÉS.-^' 

De  íme!  az  ég  föld  hirtelen  feltámad  : 
Az  ég  alkotmánya  össze  akar  dőlni. 
Majd  a  földet  érik  iszonyú  felhői ; 
Nem  szél  fú. . .torony,  ház  reng  belé  s  megszakad; 
Nem  eső  esik,  mert  minden  csöpp  egy  patak. 

Egybe  foly  a  dörgés  ;  csattog  szakadatlan, 
Villámlástól  az  ég  egy  pokoli  katlan, 
Fellázad  a  tenger,  messze,  nagy  mélyen  be. 
Nyomul  a  szárazra,  a  folyókkal  szembe. 
Vissza  fut  a  folyam,  vissza  kútfejébe. 
Rejtőzni  akarván  anyja  kebelébe. 
Vagy  szélt  vesz  a  síkon,  hogy  ne  érjék  utói. 
Kergetve  a  tenger  zúgó  habjaitól. 

*   TaJán  a   Daliás  Jdők-bc  szánt   részlet. 

Sehol  sincs  maradás.  A  hajósok  népe 
Hajótörést  szenved  a  kikötő  révbe'. 
Testeik  a  parton  szétszórva  hevernek, 
Hol  jajgatva  futkos  férfi,  asszony,  gyermek. 
Hullámzik  a  tenger,  hullámzik  a  föld  is: 
Dagadni,  sülyedni  látjuk  a  mezőt  is. 
Szédül,  a  ki  rálép.  Ugy  teszen,  úgy  látszik. 
Mint  mikor  a  gyermek  jégen  hajlókázik. 

Recsegő  házából  a  népség  kiszalad. 
Oltalmat  keres  a  háborús  ég  alatt, 
A  városbeli  fut  a  szabad  mezőre, 
Nehogy  egész  házsor  a  nyakába  dőlne, 

S  a  mezei  ember  fut  a  város  felé. 
Nehogy  meghasadván  a  sík  föld  lenyelné, 
Mert  sok  helyen  a  föld  megreped  és  égő 
Gyomrából,  pokoli  bűzt  bocsát  a  kénkő. 

Azt  hinnék  jelen  van  az  itélet  napja, 
Rettegés  a  szivek  bensőit  elfogja. 
Szánja-bánja  bűnét  az  istentelen  is. 
Megbocsát  egymásnak  halálos  ellen  is. 


(1853   körül.) 

DE  GUSTIBUS. 

Magyar  Miska  olyan  ember, 
Hogy  a  könyvet  nem  szereti, 
Csak  azt  hányja,  csak  azt  veti : 
Minek  a  könyv?  kell  is  neki. 

Egyszer  mégis,  (ha  nem  lopott,) 
Ajándékba  könyvet  kapott, 
És,  így  levén  az  állapot. 
Olvasni  kezde  egy  lapot. 

((Hallja  maga,  János  deák! 
Mi  van  ebben?))  —  Hát  ideák, 
Felel  neki  a  kérdezett, 
Költői  fínom  ideák. 

((Értem.  De  mért  nem  rak  tehát 
Belé  vaskosabb  ideát? 
Én  úr  vagyok,  nem  böjtölök: 
Sodorral  mártom  a  theát.D 

(•853-) 


A  HAMIS  TANÚ. 

Állj  elő  vén  Márkus!  vedd  le  a  süveget. 
Hadd  süsse  a  napfény  galamb-ősz  fejedet; 
Tartsd  fel  három  ujjad  :  esküdjél  az  égre. 
Atya,  Fiú,  Szent-Lélek  hármas  istenségre: 

Hogy  az  a  darab  főid,  a  melyen  most  állasz, 
Nem  tárcsái  birtok,  —  ládányi  határ  az. 


Eléálla  Márkus,  térdben  összeesve, 
Görnyedező  háttal,  mintha  sírt  keresne; 
Téli  fának  hinnéd,  mit  a  zúz  belombol. 
Fázik  a  ki  ránéz  s  a  halálra  gondol ; 
Kezei  reszketnek:  tán  erő  hijában?  -^ 

Tán  a  lelki  vádtól,  vénség  álarczában  ? 


4 


Esküszöl  —  « Esküszöm  az  élő  istenre. 
Utolsó  napomra  és  örök  id vemre.  — d 
Esküszöl  —  ((Esküszöm,  s  ha  hamisat  szólok: 
Se  földben,  se  mennyben  ne  lehessek  boldog; 
Föld  kidobja  testem,  ég  kizárja  lelkem: 
Ama  sebes  örvény  hánytorgasson  engem.  — * 

Lakoma  Ladányban,  —  muzsika,  mulatság; 
«Ej  haj!  dinom-dánom :  mienk  az  igazság; 
Nem  azé  a  madár,  a  ki  elszalajtja, 
S  kinek  a  foga  fáj,  tartsa  nyelvét  rajta. 
Lám  a  vén  Márkusnak  esze  volt  előre : 
Talpa  alá  tette  úgy  esküdt  a  földre. ))">' 

Ott  iszik  az  öreg  a  tanácscsal  sorban  : 
De  mintha  keserűt  érezne  a  borban. 
Haza  megy,  komor  lesz,  szó  kifogy  belőle 
Sorvadoz,  meg  is  hal,  az  nap  esztendőre. 


*   Azaz  :   egy   darab  ládányi   földet    készített  jó  előre  talpa   alá, 
s  így   az  eskünél   mentalis  reservatával   élt. 

Arar.v   János   kisebb   i.öitcmír.vei.    i.  17 

Négy  harang  siratja,  két  pap  megdicséri, 
Mint  becses  vendéget,  sok  nép  kikíséri. 

Elkíséri  a  nép  a  kicsiny  ajtóig, 
Melylyel  a  világi  élet  becsukódik, 
Nyitva  már  az  ajtó,  készen  a  sir  szája, 
Úgy  látszik  hogy  épen  a  halottat  várja  ; 
Zeng  a  búcsúének,  a  kapa  megcsillan. 
Fekszik  a  koporsó,  odalent,  a  sirban. 

És  a  fekete  föld  a  mint  hull,  a  mint  hull. 
Nyögve  a  koporsó  megrendül,  megindul, 
Kivetődik  a  sir  dobbanó  partjára. 
Ropogva  szakad  föl  fedelének  zára  : 
Megrázkódik  a  test  és  talpra  ugorván 
Szeme  fehérével  körülnéz  mogorván. 

S  a  mint  három  ujját  emeli  az  égre, 
Ugy  rémlik  az,  mintha  kékes  lánggal  égne. 
Majd  a  néptolongás  közepébe  törvén. 
Odafelé  tart,  hol  kutat  ás  az  örvény, 
Hol  a  forgó  habok,  leszállván  a  mélybe. 
Fejőket  befúrják  a  parázs  fövénybe. 

Az  időtől  fogva,  mikor  a  hold  felkel, 

S  a  vizet  behinti  ezüst  pikkelyekkel. 

Gyakran  látni  Márkust  — ég  felé  az  ujja  — 

Mélységből  kibukni  s  elmerülni  újra. 

És,  mi  kép  izgága  volt  egész  élete, 

így  kötődik  szóval:  «oldjak-e?  kössek-e ?» 

Ne  feleljetek  rá  körözsi  halászok! 
Kétélű  a  kérdés,  bajt  hozna  reátok; 
\öfni :  összekötné  hálótok  egy  bogba, 
Oldni :  szélyeloldná  hosszan  a  habokba ; 
Halkan  imádkozva  evezzetek  itt  el ; 
S  ne  mondjatok  esküt,  ha  nem  igaz  hittel. 

(•853.) 


HlU  SÓVÁRGÁS. 

Volnék  kis  pacsirta,  hogy  zenghetne  dalom 
Harmatos,  virágos,  illatos  hajnalon ; 
Hogy  magasztos  ének  szárnyain  lebegve 
Merülhetnék  mélyen  a  fényes  egekbe ; 
Hogy  lerázván  a  föld  minden  szennyét,  porát, 
Innám  egy  dicsőbb  lét  isteni  mámorát; 
Majd  elszenderűlve  boldog  csalódáson, 
Édes  álom  lenne  —  ne  fájna  bukásom. 

Volnék  kis  pacsirta,  —  tavasz  hirdetője, 
Kihez  a  reménység  arany  szálát  szője ; 
Köröttem  az  eget  rózsafelhők  szegnék. 
Zöldellő  vetések  halmain  lebegnék; 
Hogy  a  magvető,  ki  uj  kalászt  hinteget, 
Felém  fordult  arczczal  keresné  az  eget. 
Telnék  be  örömmel,  hálás  bizalommal, 
Versent  énekelve  zengzetes  dalommal. 


17' 

Akkor,  midőn  még  a  természet  oly  pazér, 
Akkor,  midőn  gyermek  módra  futkos  az  ér, 
Midőn  sarjad  a  fű,  és  virágzik  a  fa. 
Mindenütt  új  erő  buzog  fel,  dagadva: 
Midőn  az  agg  sirja  szélétől  visszalép. 
Evei  számadását  bizton  viszi  elébb. 
Midőn  a  halálra  nem  is  gondol  senki  .  .  . 
Ohl  akkor  szeretnék  vígan  énekelni. 

Szebb  akkor  az  éjjel,  mint  jelenleg  a  nap, 
A  szilaj  vész,  mint  most  enyhe,  lágy  fuvalmak; 
Szebb  az  ég  viharral,  mint  egyébkor  tisztán  — 
Nyeritő  villámmal,  végig  a  nagy  pusztán. 
Egy  perez!  és  a  mennynek  haragja  kiontva, 
Szép  szivárvány  béke-zászlaját  kibontja  : 
Szenvedés,  aggódás  feledségbe  mégyen : 
Orömköny  rezeg  a  kis  virág  szemében. 

Vagyok  pellikánja  kietlen  mezőnek, 
Búsongó  madara  híves,  ködös  ősznek, 
S  mint  a  délre  húzó  daru  fejem  felett, 
Egyhangon  tördelem  bágyadt  énekemet. 
Örömből,  keservből  dalforrás  fakadhat : 
Az  elpattanó  szív  még  egy  hangot  adhat : 
De,  mikor  ízenként  zsibbad  el  érzete, 
A  fásult  kebelnek  nincsen  költészete. 
1,853.) 


J(^isebb  költemények-  a6i 


TÁJKÉP. 

Fűzes  Tiszaparttól  Biharig  egy  róna. 
Mintha  sebes  árviz  meggyalulta  volna; 
S  ha  Belényes  ormán  fölkel  a  nap  reggel : 
Végignézhet  rajta,  még  álmos  szemekkel. 

Nincs  azon  hegy  és  völgy ;  itt-ott  egy  fa  törzse, 
Távol  rengetegek  szétszórt  előőrse ; 
Vagy  kerek  erdőcske  messzi  láthatáron. 
Mely  alá  kiont  még  a  dél  vize  nyáron. 

Nincs  halom  a  téren,  vagy  csak  eltévedve, 
Mintha  olykor  a  föld  buborékot  vetne; 
Azt  is  emberi  kéz  ásta- véste,  látszik, 
Hogy  alá  temesse  egyikét  a  másik. 

Hova  lőn  hajléka?  várműve?  temploma?  .  .  . 
Csak  temetőjének  maradt  reánk  nyoma. 
Hol  vigadt?  hol  küzdött?  imádta  Istenét?  .  .  . 
Csak  sírhalma  látszik,  mely  őrzi  tetemét. 

Szántogat  a  gazda,  síró  füttye  hallik. 
Barázdája  a  domb  oldalán  felhajlik, 
Csak,  hová  tinói  már  nehezen  másznak. 
Tetejét  hagyá  meg  a  botos  juhásznak. 

Ugaron  a  bojtár  legelteti  nyáját, 
S  dombtetőn  ríkatja  gyenge  furulyáját, 
Maga  pedig  hozzá  keservesen  mormol : 
Nem  tudja,  mi  leli  odafent  az  ormon. 

Nem  tudja,  hogy  a  hely,  hova  lábát  teszi, 
Hány  derék  vitéznek  csontjait  fedezi; 
Nem  tudja,  hogy  emlék  minden  legkisebb  hely 
Hogy  a  Haza  teste  mindenütt  egy  sebhely... 

Nyugodj,  vén  dalia!  becsülettel  nyugszol.  ■ — 
Én  pedig  kijártam,  és  én  ültem  sokszor 
A  kjs  domb  süvegjén,  ott  az  ér  oldalon, 
Melynek  neve  ma  is,  mint  régen,  Testhalom. 

Oda  járt  ki  hozzám  a  beszédes  Monda, 
Melylyel  már  bölcsőmet  ringatá  Szalonta ; 
Méltó-e,  hogy  a  lant  elzöngje  ?  Miért  nem  ?. . 
Alacsony  az  ember,  de  magas  az  érdem. 

Nem  csak  az,  kit  a  hír  untalan  emleget, 

Hajta  végre  dicső  bajnoki  tetteket : 

Sok  tudott  hónáért  élni  halni  olyan. 

Ki  felejtve  nyugszik  egy  hitvány  zugolyban. 

('853-) 
SIR  PATRICK  SPENS. 

(Skót  ballada.) 

Ul  a  király  Dunfermlinben, 

Bort  iszik,  vér-pirost  ; 
((O!  hol  kapok  egy  jó  tengerészt. 

Szép  uj  hajómra,  most?» 

Feláll  és  mond  egy  ősz  lovag 

Király  jobb  térdinéi : 
aSir  Patrick  Spensnek  párja  nincs. 

Ha  ő  tengerre  kél.i> 

Nagy  levelet  ir  a  király, 

Pecsétet  nyom  reá, 
Sir  Patrick  Spensnek  küldi  azt ;  — 

Parton  járt  fel  s  alá. 

((Norvég  felé,  Norvég  felé, 

Norvégba  menni  kell : 
Norvégiai  királyleányt 

Száll ítni  vizén  el.)) 

Az  első  szót  hogy  olvasá. 

Nagyot,  nagyot  kaczag  ; 
A  másik  szót  hogy  olvasá. 

Szemébe  köny  fakad. 

«Kj  dolga  ez?  ki  tette  ezt? 

Ki  mondta  ezt  neki. 
Hogy  a  király,  télvíz  időn. 

Küldjön  tengerre  ki  ?)) 

«Ha  fú,  ha  fagy,  esik,  szakad: 

Hajómnak  menni  kell. 
Norvégiai  királyleányt 

Szállítnom  vízen  elb) 

Hétfő-reggel  a  vásznakat 

Eresztik  szabadon; 
Norvégban  ők  kiszállanak 

Egy  szerdai  napon. 

Még  egy  hétig  sem  voltak  ott, 

Sem  egy,  sem  két  hétig : 
Hát  már  a  fő  norvég  urak 

Mind  ezt  hányják,  vetik: 

((Héj!  a  királyt  s  királynét  már. 
Skótok,  kiélitek?  .  .  .)) 

cc Hazudsz,  hazudsz,  hazug  poronty  1 
Én  mondom:  értitek?)) 

(iHoztam  fehér  pénzt,  a  mivel 

Kitartsam  emberem  ; 
Szép  sáraranyt  is,  jó  rakást, 

A  széles  tengeren.  í> 

ccHamar,  hamar,  legényeim! 

Készülni!  s  holnap  el!)) 
«Nincs  mér'  sietni,  jó  uram, 

Félek  vihar  kap  el!)) 

«Mult  este  az  uj  hold  szarva  közt 

Látszott  a  régi  hold : 
Ha  most,  uram,  tengerre  szállsz 

Félek,  baj  ér  utól.ü) 

Alig  egy  mérföldet  halad. 

Kettőt,  hármat  alig: 
Hát  elborul,  hát  zúg  a  szél, 

A  hab  fodorodik. 

Horgony  szakad,  árbocz  lelóg, 

Oly  iszonyú  a  vész  ; 
Hullám  veri  a  tört  hajót. 

Nincs  épen  semmi  rész. 

a  Hol  egy  legény,  hogy  a  kormányt 

Fogná  meg  az  alatt, 
TVlíg  felmegyek  az  árboczra. 

Ha  látnék  szárazat ?» 

(rítt  vagyok  én :  és  a  kormányt 

Megtartom  az  alatt: 
Félek,  uram,  az  árboczról 

Sohsem  látsz  szárazat !» 

Egyet  se  lép,  egyet  ha  lép. 

Csak  egyet  fölfelé  : 
Hát  a  hajó  kapcsa  szakad. 

Sós  víz  zuhog  belé. 

((Hozzátok  azt  a  vég  selymet, 

A  vásznat  is  elé  : 
Tömjük  a  rést,  hogy  a  sós  víz 

Ne  jöhessen  belé!)) 

Mindjárt  hozák  a  vég  selymet, 

A  vásznat  is  elé : 
Tömik  a  rést,  de  a  sós  víz 

Azért  csak  jön  belé. 

Hej  1  röstelék  a  skót  urak. 

Hogy  ázik  a  czipő  : 
De,  míg  jól  széttekintenek, 

A  víz  fejökre  nő. 

S  hány  szép  pehelyvánkos  lebeg 

A  hab  közt  tétova! 
S  hány  édes  úrfi  nem  kerül 

Hónába,  de  soha! 

Sok  hölgy  töri  fehér  kezét, 

Sok  lány  tépi  haját 
A  kedvesért,  hű  jegyesért 

Kit  már  sohase  lát. 

Soká,  soká  ülhetnek  ott, 

Kezökben  legyező, 
E  hölgyek,  míg  Sir  Patrick  Spens 

Hajója  partra  jő. 

Soká,  soká  ülhetnek  ott, 
Hajokban  fésű,  szép, 

E  lányok,  míg  egy  is  bizony 
Meglátja  kedvesét. 

Feljül,  feljül  Aberdooron, 

A  mélység  ötven  öl ; 
Ott  fekszik  a  jó  Patrick  Spens, 

Az  urak  is,  körül.  — 

(«853.) 


VÁGY. 

Nem  itt,  nem  itt  van  az  én  világom! 
Más  vidék  az,  a  hova  én  vágyom ! 
Illatosabb,  napfényesebb  róna. 
Mintha  nem  is  az  a  napja  volna. 

Erdő,  mező  változatos  szinnel  — 
Mesteri  kéz  olyat  soh'se  színei : 
Kék  ligetek,  kék  hegyek  aljába' 
Fürödik  a  puszták  délibábja. 

Ott  van  az  én  egyszerű  tanyácskám. 
Mintha  most  is  szemem  előtt  látnám 
Kertem  is  van  :  talpalattnyi  birtok  .  .  , 
Most  is  abban  ültetek  és  irtok. 

Csemetéim  bodorodva  nőnek, 
Hosszú  sorral  mind  elembe  jőnek, 
Örömarczczal,  mint  hálás  növendék, 
Mutogatván  a  piruló  zsengét. 

Nőjetek  is  nagyra,  kicsiny  fáim. 
Szülő  hazám  kedves  rónatájin: 
Hadd  legyen  ott  jó  pihenésem  még, 
Mielőtt  egy  hosszabb  útra  mennék. 

Lombjaitok  hűse  ha  beárnyal : 
Zeng  fölöttem  szózatos  madárdal ; 
Ismerem  én  e  madarat  régen, 
Dalt  ezután  is  hoz  az  énnékem. 

Egyszerű  dal,  egyszerű  sziv  s  lélek 

Sorsosi  az  avatag  fedélnek ! 

Földi  ember  kevéssel  beéri. 
Vágyait  ha  kevesebbre  méri. 

('853.) 


A  VIGASZTALÓ. 

Mi  a  tűzhely  rideg  háznak, 
Mi  a  fészek  kis  madárnak. 
Mi  a  harmat  szomjú  gyepre. 
Mi  a  balzsam  égő  sebre ; 
Mi  a  lámpa  sötét  éjben, 
Mi  az  árnyék  forró  délben,  .  .  . 
S  mire  nincs  szó,  nincsen  képzet 
Az  vagy  nekem,  oh  költészet ! 

Ha  az  élet  útja  zordon, 
Fáradalmit  fájva  hordom. 
Képemen  kel  búbarázda, 
Főmön  a  tél  zúzmaráza : 
Néhol  egy-egy  kis  virág  nyit, 
Az  is  enyhit  egy  parányit : 
A  virágban  téged  lellek, 
Öröme  a  kietlennek! 

Ha  szivemet  társi  szomja 
Emberekhez  vonva-vonja. 
De  majd,  mint  beteg  az  ágyba, 
Visszavágyik  a  magányba : 
Te  adsz  néki  puha  párnát, 
Te  virasztod  éji  álmát, 
S  álmaiban  a  valóság 
Tövisei  —  gydgs  rózsák. 

Jókedvem  te  fűszerezed, 

Bánatomat  elleplezed. 
Káröröm,  hogy  meg  ne  lássa. 
Mint  vérzik  a  seb  nyilasa; 
Te  játszol  szivárvány  szinben 
Sűrű  harmatkönyeimben, 
S  a  panasz,  midőn  bevallom, 
Nemesebb  lesz,  ha  kidallom. 

Verseimben  van-e  érdem. 
Sohse'  bánom,  sohse'  kérdem; 
Házi  mécsem  szelid  fénye 
Nem  hajósok  létreménye. 

Nem  a  tenger  lámpatornya, 
Mely  felé  küzd  száz  vitorla. 
Mely  sugarát  hintse  távol  .  .  . 
Elég,  ha  nekem  világol. 
(>853.) 


TÖRÖK  BÁLINT. 

« Fohászkodik  mostan 
3ok   gyakor  sirássa! 

Asszony  feleséged 
S2   két  szép  fiával   — » 

Tinódi. 

Izabella  királyné  Budában 
Azt  se'  tudja,  hova  lesz  buvában  : 
Két  ellenség  két  felől  szorítja. 
Szivét  a  gond  száz  felől  borítja. 

Összegyűjti  budai  tanácsot : 
((Jó  emberek,  adjatok  tanácsot: 
Boldogasszony  temploma  keresztjén 
Török  zászló  lengjen,  vagy  keresztyén  ?)) 

Szól  a  biró,  nagy  Isten  szavával. 
Tizenhármad  szék-ülő  magával : 
((Mire  a  nap  még  egyszer  kisütne. 
Német  zászló  lesz  oda  felütve.)) 

Titkos  éjjel  a  kaput  kinyitják. 
Magyar  urak  ezt  nem  is  gyanitják : 
Török  Bálint,  György  barát  vezérek! 
Kár  alunni  mostan  a  vezérnek. 

Nem  aluszik  a  barát,  felébredt ; 
Török  Bálint  ruhát  sem  cserélhet : 
Az  ellenség,  ki  nyakra,  ki  főre. 
Takarodik  a  várból  előle. 

Jár  a  barát  postája,  követje. 
Szolimánhoz  titkos  üzenetje ; 
Maga  Bálint  csak  morog,  csak  ümget 
((Ez  is  elad  maholnap  bennünket!)) 

Sárga  lovát  nyergelik  atlaszra, 
Ugy  robog  a  budai  piaczra, 
Nagy  sokaság  közibe  úgy  léptet: 
((Halljátok  ezt  ti  budai  népek!)) 

((Áruló  az,  áruló  a  neve. 

Verje  meg  a  magyarok  Istene, 

A  ki  Budát         gyilkolom  a  fattya !  — 

Kettő  közül  egynek  is  feladja.)) 

—  ((Áruló  az,  áruló  a  neve. 
Verje  meg  a  magyarok  Istene, 
A  ki  Budát  közülünk  feladja. 
Török  Bálint  szavát  nem  fogadja.)) 

Érkezik  a  vad  pogány,  sereggel : 
György,  a  barát,  összesúg  ezekkel ; 
Maga  Bálint,  ha  szivből,  ha  színre, 
A  basának  dolgozott  kezére. 

((Két  ellenség  a  Duna-két-parton  : 
Kevés  annak  az  én  egy  jó  kardom : 
Egyiket  a  másikkal  —  hiába ! 
A  hogy  lehet))  —  gondolja  magába. 

Hétfő  napon  hajnal  hasadáskor, 
Véresebb  az  ég  alja  mint  másszor : 
Hajnal  előtt  a  Szentgyörgy  terére 
Vágtatott  a  magyarok  vezére. 

Ágaskodik  jó  lova  magasra, 
Kukorékol  a  csaták  kakassá ; 
Hej !  mit  akar  a  Bálint  ma  reggel 
Török-magyar  egyesűit  sereggel? 

A  mit  akar  meg  is  teljesíti, 
Hajnali  szél  zászlaját  röpíti. 
Maga  pedig  kardját  emelinti 
Török  Bálint,  jó  vitéz.  Enyingi. 

Széles  a  viz  a  Duna  árkában  : 
Ne  menj  neki,  bolond  cseh,  vaktában! 
Neki  menne,  ha  partja  se  volna, 
Vize  helyén  pokol  tüze  folyna. 

Fut  a  vezér  maga  is,  vesztébe. 
Beletört  a  gyalázat  szivébe : 
Szegény  öreg!  hogy  ki  nem  húzhatta, 
Futásában  elvérzik  miatta. 

Török  Bálint,  jó  vitéz,  Enyingi ! 
Vitézséged  ne  mutasd  nagyon  ki. 
Mert  a  pogány  bizony  megigenli. 
Gonosz  barát  ellened  ingerli. 

Gonosz  barát  hitszegő  tanácsa 
Azt  a  vermet  csak  ássa,  csak  ássa. 
Ki  miatt  lesz  Budavár  bukása, 
Török  Bálint  hálóba  jutása. 


a^i  J^isebb  költemények- 

Győzedelmes  ütközet  elmúlván, 
Izeni  a  Szolimán  nagy  szultán  : 
dFiam  Bálint,  magyarok  vezére, 
jöszte  hozzám  ebédre,  ma  délre. 

Jöszte  hozzám  az  ország  nagyával, 
Izabella  királyné  fiával : 
Atyja  után  én  vagyok  az  atyja, 
Áirvaságát  meg  sem  is  siratja.)) 

Gondolkozik  a  Bálint  magában  : 
Nem  lesz-e  jobb  maradni  Budában? 
Mintha  súgná,  valami  azt  mondja : 
Ne  menj,  Bálint,  a  török  táborbal 

Király  asszony  ellenben  azt  mondja : 
cc Török  Bálint,  te  segíts  bajomba: 
Gyermekemet  nem  adom  barátnak. 
Szivében  nincs  érzelme  apáknak. 

Neked  adom,  hűséges  jobbágyom! 
Neked  is  van  két  fiad  Torbágyon  : 
Mintha  egyik  volna  most  öledbe'. 
Viseld  gondját,  úgy  adom  kezedbe. » 

Hosszas  ebéd  a  török  szultáné. 
Hátra  van  még  a  fekete  kávé ; 
Török  Bálint  tétova  tekintget : 
((Körülfogott  a  jancsár  bennünket I» 

(cNézz  ki  fiam,  gyenge  kis  apródom  1 
Látsz-e  nagy  port  a  budai  úton?)) 
—  ((A  szombati  kapuja  kitárva, 
Ott  mcgycn  a  sok  török  Budára. » 

«Nézz  kJ  megint,  édes  kis  apródom : 
Jaj  Istenem,  be  szörnyen  aggódom. » 

—  ftlzabella  királynét  csalárdul 
Költöztetik  kifelé  a  várbul.j) 

(íHarmadszor  is  nézz  ki  még,  apródom: 
Oh  I  hogy  erről  tenni  már  nincs  módom  ...» 

—  ((Boldogasszony  tornya  tetejében 
Félhold  ragyog,  a  kereszt  helyében. » 

Jő  parancsa  Szolimán  szultánnak, 
Parancsolja  Verbőczi  Istvánnak : 
((Te  fogsz  lenni  az  ország  birója ; 
Török  Bálint  itt  marad  egy  szóra. » 

Parancsolja  azután  barátnak : 
crA  csecsemőt  vidd  el  az  anyjának. 
Te  fogsz  lenni  ország  kormányzója ; 
Török  Bálint  itt  marad  egy  szóra. » 

<sHej,  az  a  szó  több-e  mint  egy  másik? 
Minek  jöttem  én  azért  Mohácsig! 
(íFiam  Bálint,  érjük  el  Eszéket: 
Becsülettel  hazaküldlek  téged. » 

((Hej !  az  a  szó  hosszú  már  egy  hétig; 
Hosszú  nekem  Budától  Eszcj^/^.)) 
(.(Fiam  Bálint,  ne  tüzelj,  várd  sorra: 
Hadd  megyünk  le,  ne  tovább,  Nándorra. d 

((Nagy  Szolimán!  nagy  a  te  hatalmad, 
INándor  alól  most  tovább  lecsalhat  ...» 
((Kutya  voltál,  az  maradsz,  de  vason  : 
Lánczot  neki,  hogy  ne  haraphasson !»  - 

Arany    Jáno6   idsebb   költeményei.    I.  |8 

Várja  szegényt  —  beh  mihaszna  várja  I 
Odahaza  a  szép  két  kis  árva  : 
Minden  reggel  kimegy  az  utczára, 
Édes  atyját  de  mihaszna  várja. 

Várja  szegényt  szerelmes  szép  nője : 
Ki-kiáll  a  magas  könyöklőre; 
Fehér  képét  ereszti  karjára, 
Ugy  zokog,  hogy  még  se  jön  a  párja. 

Héttoronynzk  egy  sötét  zugában 
Török  Bálint  üldögél  magában ; 
Ifju  korát  a  vénség  megszánja. 
Megérleli  s  a  halál  levágja.  — 
('853.) 


ARKÁDIA-FÉLE. 

Én  is  Árkádiában  .  .  .  szt! 
Magas  hangból  kezdettem  — 
Engem  sem  a  gólya  költött! 
Nagy  dolgokra  születtem : 
Jártam  egykor,  mint  akárki, 
Négy-kézláb, 

S  vagyok  mostan,  mint  sokan  nem. 
Ép-kézláb. 

Hagyott  volna  édes  apám 
Gazdaságot  kényeként, 
Megmutatnám  ...  de  hiába  ! 
A"  is  húzza  a  szegényt : 

Életében  annyifelé 

Protestál, 

Hogy  ha  meghal,  csak  megáld,  de 

Nem  testál. 

Kutyabőröm  nem  hiányzott, 
De  hibás  volt  dátuma. 
Bennem  a  tens  vármegyének 
Elveszett  egy  vótuma : 
Ki  tudja,  ha  e  szavazat 
El  nem  vész  .  .  .  ? 
Eh!  feledjük,  ostobaság 
Az  egész. 

Volna  a  sors  édes  anyám. 

Nem  lennék  én  heverő ; 

Kebelemen,  érzem,  érzem 

Mint  buzog  a  tetterő ; 

JMyilna  csak  tér,  —  kész  bennem  az 

Akarat  -- 

Nyilna  csak .  ,  .  hogy  futtatnám  az 

Agarat ! 

Szenvedélylyel  kezdenék  nagy 
Gazdaságot  tartani ; 
Szőrin  lábán  .  .  .  utoljára 
Maradna  is  valami ! 
Megszámlálnám  a  mi  bejő 
S  nieg'  kimegy  ; 
Ez  aztán  a  mulatságos 
Egyszer-egy. 


18* 

Elpipáznék  téli  este 
Kávéházban,  névnapon  : 
Koppasztanám  a  madarat, 
Ha  már  meg  nem  foghatom; 
Fosztanám  a  tollat,  tudni- 
illik a  .  .  . 

De  a  miről  szólni  sem  po  .  .  . 
Litika. 

Közdologban,  a  hogy  illik, 
Vezetném  az  ügyeket ; 
Nem  esnék  oly  összejövés, 
Hogy  ne  vinnék  szerepet; 
Nem  esnék  —  azt  minden  ember 
Hiheti  — 

Olyan  vásár,  sem  országos, 
Sem  heti. 

Pártolnám  az  irodalmat 
Minden  új  év  kezdetén; 
Egyszer,  igaz  :  hanem  elég 
Egy  sütésből  egy  lepény. 
Kis  áldozat  a  hazaér' 
Meg  nem  árt : 
Megszörözném  minden  évre 
A  naptárt. 

Szóval,  oly  sokat  tehetnék. 
Annyi  pálya  nyitva  áll ; 
Élnék  s  halnék  függetlenül  .  .  . 
A  mennyiben  rajtam  áll. 

És  nem  volnék,  a  mi  vagyok, 

Verselő, 

Magyarosan  :  kapa-kasza- 

Kerülő. 

('853.) 


A  SÁRKÁNY. 

Egy  roppant  sárkány,  —  de  nem  az. 
Mely  a  mesék  honában  költ, 
Nem  is  az  a  másik,  melyet 
Szent-György  vitéz  hajdan  megölt. 
Hanem  legújabb  nemzedék  — 
Szárnyaira  emelkedék, 
Hogy  elhagyná  a  földi  port, 
Melyet  a  szél  szemébe  hord. 
Aránylag  óriás  feje 
Kétségkívül  lángész  jele. 
Míg  a  derék  s  azon  alább 
Mindegyre  keskenyűl  a  láb, 
Mint  jól  szabott  tánczmestcré, 
Mint  a  betűk  között  a  V. 
Két  nagy  szeme,  szemöldöke 
Holló-korom-éj-fekete, 
Szakái  bajusz  is  van  elég, 
S  az  arcza  berzseny  szinben  ég: 
Szóval :  így  szemre-főre  tetsző 
Volna  —  de  egy  kissé  ijesztő. 
Még  ifjú  benne  minden  íz. 
Még  szívós  az  élet-csiriz. 

Mely  összetartja  tagjait. 
Különnemű  darabjait. 
Mert  nem  szabad  felejtenem, 
Mennyi  különböző  elem. 
Hányféle  rész  s  mily  gyülevész 
Foltjaiból  lett  ő  egész. 
Ott  szárnyal  egy  sok  tollú  kóta, 
Röpülni  most  tanúi  egy  óda. 
Néhány  ((Balatoni  Levéb),* 
Melyek  hasát  kinozza  szél ; 
A  délibábról  egy  mese, 
Az :  ((Árnyék  és  szerelmese)). 
Egy  dráma,  egy  irány-regény : 
Az  a  pokol  mély  fenekén, 
Ez  játszik  a  hold  kerekén ; 
Egy  festett  angyal,  mely  repül. 
De  nem  hinnéd  próba  ne'kűi; 
Egy  költői  kor-vázolat : 
Hernhuterek  Árpád  alatt; 
Egy  műtani,  széptani  czikk, 
A  farka  végén  egy  ftkritik)) ; 
S  mind  ezt  bezárja : 
((Változat  a  sphasrák  dalára. » 

Mondom  tehát,  azaz  hogy  írom : 
Sárkány  barátunk  emeié 
Mind  e  csodákat  fölfelé. 
Halványabb  vagy  szürkébb  papíron. 
S  már  elhagyá  a  háztetőt. 
Hol  a  nagy  lábú  gólya  költ, 

*■    Dagályos  levelek  egy  szépirodaJmI  lapbsn. 

Már  a  kémény  torkába  lát, 

Lenézi  a  jegenye-fát, 

Le  a  varjút,  ki  oly  henyén 

Tollászkodik  a  jegenyén. 

Sőt  a  torony,  ez  óriás, 

E  legnagyobb  auctoritás. 

Bezzeg  mereszti  négy  szemét. 

Alig  titkolja  szégyenét, 

Nyújtózkodik  is,  de  hiába! 

Ha  szárnya  nincs,  mit  ér  a  lábal 

Mi  haszna,  hogy  ott  ül  magas 

Tetején  a  kevély  kakas! 

Mi  haszna,  hogy  berzenkedik : 

A  sárkány  túlemelkedik. 

Mint  egy  merész  királyi  sas. 

És  még  tovább  is  szállana,  — 

Megtetszett  néki  a  tanya, 

ccHol  a  villám  foganzik  és 

Bölcsődala  a  mennydörgés,^) 

Mindig  felébb,  mindig  felébb, 

A  végtelenhez  közelebb. 

Emeli  őt  ifjúi  vágya, 

«Hol  a  mindenséget  belátjaí  : 

Be  a  falut  és  a  mezőt. 

Hol  a  kender  vetése  zöld. 

Egyéb  minden  sárgulni  kezd, 

Sűrű  a  boglya  és  kereszt, 

S  a  tarka  dolgos  nép  a  réten 

Oly  apró,  mint  tyúkok  szeméten. 

Ezek  felé 

Nem  röstelé 

Kiáltni  mostan  egy  nagyot; 

(íRám  nézzetek:  én  sas  vagyok !» 
S  hogy  elhigyék :  ismétclé. 

No,  ezt  ugyan  nem  hihetik, 

De  a  beirt 

Silány  papirt, 

Mely  föléjö'k  emelkedik. 

Aprója,  nagyja 

Ujjal  mutatja. 

Sőt  némelyik  gyönyörködik, 

Egy  tekintetre  nem  hagyja. 

Hanem  a  sárkány  többet  várna : 

Tapsot  kivan,  az  kell  neki. 

Gondolja,  hogy  megilleti 

Valamivel  többecske  lárma ; 

És  míg  a  híg 

Aetherbe'  lóg 

Száján  kitör  e  monológ : 

(íHah,  gyáva  por  a  földtekén. 

Maradj,  veszsz  hát!  megvetlek  én, 

Nincs-é  nekem  elég  nagy  szárnyam. 

Hogy  a  sphaerák  hónát  bejárjam? 

Itt  billeg  az  jobb  s  bal  felől. 

Testem  pehelyként  viszi  föl. 

És  még  fölebb  vinné,  de  meg- 

Tartóztat  e  köldök-zsineg. 

Mit?  nem  vagyok  én  az 

Ég  üstököse. 

Pályámat  a  földhöz 

Hogy  semmi  ne  kösse? 

Föl,  föl  csak  azért  is! 

Mndegyre  fölebb  1 

S  te  nyomorú  czérna. 
Pokolba  veled !» 

így  szóla ;  és  mikép  a  vad 
Borjú,  mely  lenni  vágy  szabad. 
Lesütött  fővel 
S  minden  erővel 
Addig  czibálja  kötelét, 
A  míg  ott  nem  hagyá  felét : 
Úgy  a  mi  sárkányunk  tolá 
A  madzagot  fel  és  alá. 
Néha  lecsap,  néha  pedig 
Ugyan  neki  rugaszkodik. 
Elannyira,  hogy  a  zsineg 
Szökéseit  nem  birja  meg,  — 
S  a  mely  eddig  röptét  feszíté, 
Eget  a  földdel  közvetíté. 
Most  elszakad 
A  kötelék 
És  ő  szabadi 
((Övé  az  ég.» 

De  mint  a  széles  szárnyú  héja, 
Midőn  csirkét  rabolni  czélja 
Vagy  rá  a  cső  nem  puffra  lő. 
Ép  oly  irányt  vesz  mostan  ő. 
Teste  könnyű,  feje  nehéz. 
Szárnya  fityeg,  mint  köntösujj 
Szokott,  midőn  nincs  benne  kéz. 
Avagy  forgácsi  a  czégérnek. 
Ott  a  hol  árpanedvet  mérnek  — 
Midőn  zimankó  szele  fúj. 

Repülne  hajh !  repülne  ő. 

De  nincsen  arra  jó  idő. 

Ellenben  van  kilátás, 

Hogy  a  fejét,  mely  földre  húzza, 

E  pillanatban  összezúzza  — 

A  mi  bizony  nem  áldás. 

De  mily  szerencsés  baleset ! 

Épen  egy  tócsába  esett, 

Hol  míg  elázik  szárnya,  farka, 

(Mivel  egyik  se'  gutta-percha). 

Tó-szélen  egy  vén  Brekeke 

Kár-örömmel  így  rekege : 

íHe!  he!  he!... 

Lám :  okosabb,  mert  biztosabb 

Ide  le ; 

Ne  hidd,  hogy  a  sas  néz  a  napba 

Tamás  voltam,  leszek  is,  abba  : 

Csak  földre  néz,  prédára  les. 

Nyulat,  juhot,  libát  keres ;  — 

Mi  a  repülést  illeti : 

Repülhet,  szárnya  van  neki : 

Én  arra  sem  vagyok  irigy. 

Mert  nála  jobban  ugrom  :  így  !» 

S  valóba' 

Hol  a  már  szélyel ázott 

Sárkány  gerincze  látszott, 

Odazuppant,  a  tóba. 

Melyik  részen  van  itt  az  író? 
Ugy  tesz,  mint  a  falusi  bíró 
Egy  bonyolult  kérdés  fölött : 

(iSe  neked,  —  se  neked  nincs  igazad: 
Valahol,  a  kettő  között. 
Keressétek  az  igazat  b 

Ej !  haj  I  ne  szomorkodj' 
Szivbeli  jó  barátom ; 
Ej !  haj !  minden  ember 
Holtig  él  e  világon. 
Tegnap  is  volt,  már  ma  is  van. 
Holnap  is  lesz,  úgy  a  hogy : 
Ej !  haj !  feleségem, 
Majd  elélünk  valahogy. 

Azért,  hogy  elapad 
Már  a  víz  is  előlünk. 
Azért  a  búbánat 
Messze  járjon  mitőlünk. 
Nyomorúság,  szomorúság ; 
Elég  ebből  egyik  is ; 
Ej !  haj !  feleségem. 
Szenvedtünk  mi  eddig  is. 

Ej !  haj  I  sohse  búsulj 
Szivbeli  jó  barátom ; 
Ej !  haj !  minden  ember 
Szenved  azt  a  világon. 

Lám  a  ho]d  is  változandó : 
Néha  telik,  néha  fogy; 
Ej !  haj !  feleségem. 
Majd  megélünk  valahogy. 

(•853.) 

Igyunk  biz'  azt  egy-egy  kicsit, 
Ne  szégyeljük,  ha  jól  esik  ; 
Hiszen  egy-két  ital  bortul 
Ez  a  világ  fel  nem  fordul. 

S  ha  felfordul :  mit  én  bánom 
Abba'  sincsen  semmi  károm ; 
Tán,  kit  a  sors  fejre  buktat. 
Akkor  ismét  talpra  juthat. 

Ha  felfordul :  Isten  neki ! 
Tán  bizony  még  használ  neki 
Mélyen  leszánt  a  jó  gazda. 
Úgy  esik  alul  a  gazzá.  — 

(>853.) 


A  HEGEDŰ. 

Víg  legenda. 

Krisztus  urunk  Szent- Péterrel 
Vándorolván  gyalog  szerrel. 
Magyarhont  is  útba  ejté, 
Az  alföldet  nem  felejté, 

Ha  a  beszéd  nem  szófia 

Es  áll  a  geográfia, 

A  mit  ugyan  eldönteni 

Szoroska  hely  az  itteni. 

Mondom  tehát  mennek  vala : 

Elől  az  Ur,  — 

Néhány  lépésre  szótlanul 

Követte  hű  apostola. 

Ut  közben  egy  csárdához  értek. 
Vendég  ivott  abban  temérdek. 
Azaz  hogy  mindenféle  sok 
Palócz,  matyó  fuvarosok. 
Jó  alkura,  még  jobb  hiszembe' 
Tehert  szállítva  Debreczenbe, 
Bogárhátú,  széles  farú 
Szekereik,  mint  egy  falu, 
Oly  szanaszét,  rendetlenül, 
Hevertek  az  állás  körül ; 
Míg  a  lovak,  mint  ünnepen, 
Szélt  vettek  a  széles  gyepen 
S  nem  látszanak  búsulni  rajta. 
Hogy  valaki  el-,  vagy  behajtja. 
Vagy  eltévednek  és  soha 
Nem  lesznek  a  matyó  lova. 
Ellenben  a  jó  kedvű  gazdák  — 
Ok  úgy  se  gondolnak  vele : 
Búsuljon  a  ló  —  arra  bizzák  — 
Hiszen  elég  nagy  a  feje ; 
A  kancsó  kézről-kézre  jár. 
Énekelik  hogy :  tsz  —  sza  már; 
Hallani  zajt, 

Hangos  kaczajt, 
Szidalmat  is,  épületest, 
Rohadt  beszédekkel  vegyest. 

Péternek  mind  ez  új  dolog, 
Szeretné  látni,  hallani 
Kissé  közelről  az  egészet. 
És,  mintha  vonná  valami, 
A  csárda  felé  sompolyog, 
Gondolva,  hogy  tán  csak  benézhet. 
A  mint  hogy  rögtön  is  bement 
Urának  ellenére,  ki 
Szelid  hangon  így  szólt  neki : 
((Ne  menj  be,  Péter b)  — 
Nem  mondja  kétszer ; 
De,  büntetésül  hogy  bement, 
Hátára  hegedűt  teremt. 

S  alighogy  a  küszöbre  lép, 
Alig  fordul  egyet  elébb. 
Midőn  körötte,  mint  a  méh, 
Felzendül  a  garázda  nép. 
((Húzd  rá!  húzd  ráb)  kiáltja  mind 
Dolgozván  a  sok  itcze,  pint; 
Az  egyik  a  borát  köti, 
A  másik  pénzét  csörgeti ; 
Furfangosabb  elmével  egy 
A  léczes  kármentőbe  megy 
S  a  fürge  csapiamét  kivonja, 
Szintúgy  repit  belé  a  kontya, 
És  tánczra-billegőn  a  pár 
Elébe  iill,  nótára  vár. 

Péter  pedig  csak  néze  szét : 
Mirevaló  mind  e  beszéd? 
A  hegedű  ...  az  oly  csodás : 
Nem  látja  ő,  de  látja  más. 
Hiába  szólt,  hiába  kért, 
Hogy  ő  a  nótához  nem  ért: 
Tűzre  olaj  a  kifogás, 
Kopasz  mentség,  szabadkozás. 
És  már  nőttön-növő  dühök 
Miatt  a  házpalló  dübög; 
Alant  a  ház  pallója,  fent  a 
Béketűrő  mester-gerenda ; 
Ütés  ütésre,  botra  bot; 
Veszedelmes  egy  állapot  I 
Én  nem  tudom,  de  gondolom, 
Hogy  abból  Péter  is  kapott. 

Az  Idvezítő  ez  alatt 
Szép  csöndesen  tovább  haladt, 
S  midőn  elérte  a  tanítvány, 
Feléje  fordult,  így  tanitván  : 
aKiváncsiság  bűnnek  fele, 
A  rossznak  már  nézése  ront ; 
Ki  szántszándékkal  lett  bolond 
Hagyd  ott!  ne  szólj  az  nap  vele; 
Józanság!  a  szavam,  —  de  részeg 
Ember  elől  én  is  kitérek.* 
(1853.) 

SZENT  LÁSZLÓ. 

Legenda. 

Monda  Lajos  a  nagy  király : 
Eredj  szolgám,  Laczfi  Endre, 
KüJdj  parancsot,  mint  a  villám. 
Köss  nehéz  szablyát  övedre : 
A  tatártól  nagy  veszélyben 
Forog  Moldva,  ez  a  véghely : 
A  tatárra  veled  menjen 
Tíz  ezernyi  lófő  székely. 

Kél  Budáról  Laczfi  Endre, 
Veszi  útját  Nagy-Váradnak ; 
Kölestermő  Kunság  földén 
Jó  csatlósi  áthaladnak ; 
Várad  kövecses  utczáin 
Lovuk  aczél  körme  csattog. 
Messze  fénylik  a  sok  fegyver, 
Messze  döng  a  föld  alattok. 

Hallja  László  a  templomban 
Körösvíznek  partja  mellett ; 
Visszatér  szemébe  a  fény. 
Kebelébe  a  lehellet ; 
Koporsója  kőfedelét 
Nyomja  szinte  három  század : 
Ideje  már  egy  kevéssé 
Szellőztetni  a  szűk  liázat. 

Köti  kardját  tűszöjére 

S  fogja  a  nagy  csatabárdot, 

Melylyel  egykor  napkeleten 

A  pogánynak  annyit  ártott ; 

Félrebillent  koronáját 

Halántékin  igazitja ; 

—  Éjfél  tájban  lehetett  már,  — 

A  vasajtót  feltaszitja. 

És  megindul,  ki  a  térre. 
És  irányát  vészi  jobbra, 
Hol  magasan  felsötétlik 
Érczbül  öntött  lovagszobra ; 
Távolról  megérzi  a  mén. 
Tombol,  nyerít,  úgy  köszönti  : 
Megrázkódik  a  nagy  érczló 
S  érczlovagját  földre  dönti. 

Harczi  vágytól  féke  habzik. 
Kapál,  nyihog,  lángot  fuvall  ; 
László  a  nyeregbe  zörren 
S  jelt  ad  éles  sarkantyúval ; 
Messze  a  magas  talapról, 
A  kőlábról  messze  szöktet ; 
Hegyen  völgyön  viszi  a  ló 
A  már  rég  elköltözöttet. 

Egy  ugrás  a  Kálvária 
És  kilencz  a  Királyhágó  ; 
Hallja  körme  csattogását 
A  vad  székely  és  a  csángó : 


Araiiv   Jáno»   kisebb   kOlfeménvei.    1. 

Ám  a  ]ov?t  és  lovagját 
Elő  ember  nem  láthatja, 
Csodálatos!  —  de  csodákat 
Szül  az  Isten  akaratja.  — 

Három  teljes  álló  napig 
Vívott  a  pogánynyal  Laczfi  ; 
Nem  hiányzott  a  székely  sziv, 
De  kevés  a  székely  harczfi, 
Míg  a  tatár  —  több  mint  polyva, 
Vagy  mint  a  puszták  fövénye    -- 
Sivalkodik,  nyilát  szórja, 
Besötétül  a  nap  fénye. 

Már  a  székely  alig  győzi, 
Már  veszélyben  a  nagy  zászló, 
De  felharsog  a  kiáltás  : 
ccUram  Isten  és  Szent  László!)) 
Mint  oroszlán,  ví  a  székely, 
Megszorítva,  nem  megtörve . . . 
Most  a  bérczen,  láthatatlan 
Csattog  a  nagy  érczló  körme. 

«lde,  ide  jó  vitézekig 
Gyűjti  népét  Laczfi  Endre : 
Hát  egyszer  csak  vad  futással 
Bomlik  a  pogányság  rendé; 
Nagy  tolongásnak  miatta 
Szinte  már  a  föld  is  rendül ; 
Sok  megállván  mint  egy  bálvány, 
Leragad  a  félelemtüi. 

Sokat  elüt  gyors  futtában 
A  repülő  kurta  csákány ; 
Sok  ki  nem  mozdul  helyéből. 
Maga  rab  lesz,  lova  zsákmány. 
Foglyul  esett  a  vezér  is 
Jltlamos,  de  gyalázatja 
(Nehéz  sebben  vére  elfoly) 
Életét  meg  nem  válthatja. 

Fel,  Budára,  Laczfí  Endre 
Számos  hadi  foglyot  indit ; 
Annyi  préda,  annyi  zászló 
Ritka  helyen  esik,  mint  itt. 
Rabkötélen  a  tatárság 
Félelemtül  még  mind  reszket, 
És  vezeklik  és  óhajtja 
Fölvenni  a  szent  keresztet. 

Hogy  elértek  Nagy- Váraddá, 
—  Vala  épen  László  napja  — 
Keresztvízre  áll  a  vad  faj, 
Laczfi  lévén  keresztapja. 
Összegyűl  a  tenger  néző 
Hinni  a  csodába,  melyet 
Egy  elaggott,  sírba  hajlott 
Osz  tatárnak  nyelve  hirdet : 

«Nem  a  székely,  nem  is  Laczfí 
Kit  Isten  soká  megtartson  ; 
Hanem  az  a:  László!  László! 
A  győzött  le  minket  harczon  : 


19' 

A  hívásra  ő  jelent  meg. 
Vállal  magasb  mindeneknél, 
Sem  az  előtt,  sem  azóta 
Nem  láttuk  azt  a  seregnél. 

Nagy  lovon  űlt  a  nagy  férfi, 
Arcza  rettentő,  felséges ; 
Korona  volt  a  fejében 
Sár-aranyból,  kővel  ékes ; 
Jobb  kezében,  mint  a  villám, 
Forgolódott  csatabárdja : 
Nincs  halandó,  földi  gyarló 
Féreg,  a  ki  azt  bevárja. 

Mert  nem  volt  az  földi  ember, 
Egy  azokból,  kik  most  élnek : 
Feje  fölött  szűz  alakja 
Látszott  ékes  nő  személynek ; 
Koronája  napsugárból, 
Oly  tündöklő,  oly  világos!  — » 
Monda  a  nép  :  az  Szent- László, 
És  a  Szűz,  a  Boldogságos. 

S  az  öreg  tatár  beszédét. 
Noha  kétség  nincs  felőle, 
Bizonyítá  a  templomnak 
Egy  nem  szavajátszó  őre  : 
Hogy  három  nap  a  sirboltban 
Lászlót  hiában  kereste  ; 
Negyed  napra  átizzadva 
Találtatott  boldog  teste. 
(•853.) 

AZ  EGRI  LEÁNY. 

Ballada. 


Kassa  mellett,  egy  fölvárban. 
Tivornyázott  a  cseh  rabló; 
Ordas  új  bor  a  pohárban  : 
Hozzálátnak  ketten-hárman. 

Szólt  az  egyik  :  ez  fölséges! 
Szólt  a  másik:  milyen  édes! 
Boldog  ország,  áldott  ország. 
Melynek  földje  ilyen  bort  ád! 

Szóla  Telef,  zord  vezérök : 
«A  keservét!  hisz'  ez  méreg! 
Semmi  tűz  a  rossz  csigerben : 
Lőre  volna  ez  Egerben. 

«Egri  püspök  nagy  pinczéje 
Drága  borral  teljes-teli : 
Szegény  csehet  nem  szivcli. 
De  a  lengyelt  vendégeli. 

«Lóra  tehát,  indulóra! 
Fel,  borinni,  víg  leventék : 
A  pap,  a  csap  adja  mindég. 
Kevés  neki  annyi  vendég. » 

S  mint  a  holló,  mint  a  feJhő, 
Mint  az  árnyék,  mint  a  szellő, 
Oly  sötéten,  annyi  zajjal 
A  zsiványhad  messze  nyargal. 


Egri  leány  ablakára 
Rászállott  egy  kis  madárka, 
Koczogatja,  veregeti, 
Esdekelve  így  szól  neki : 

((Nyiss  ablakot,  szép  leányzó! 
Hideg  szél  fú,  esik  a  hó, 
Fázom  itt  a  ház  ereszbe': 
Nyisd  ki  hamar  és  ereszsz  be.» 

(íNem  eresztlek,  ki  se  nyitom, 
Mert  egyedül  vagyok  itthon ; 
El  is  ült  már  a  jó  madár. 
Bagoly  az,  ki  éjszaka  jár.)) 

((Nem  vagyok  én  csúnya  bagoly, 
Inkább  tőrbe  esett  fogoly, 
Szerelemnek  hű  madara  : 
Szeretődnek  édes  szava. » 

«No,  ha  az  vagy,  jer,  hadd  látlak 
Szegény  madár !  bebocsátlak  ; 
Fázol  úgy-e,  reszketsz  igen 
Odaki,  a  nagy  hidegen. 

«No,  ha  az  vagy,  jőj  be  onnat: 
Kinyitom  az  ablakomat, 
Az  ajtómat,  ablakomat .  . . 
Melengető  két  karomat !» 


111. 


Rozgonyi  püspök  palotája  nyitva, 
Négy  sor  ablakkal  kivilágosítva : 
Magyar  ott  a  lengyelt  szívesen  látja. 
Új  ismerőse,  régi  jó  barátja. 

«Éljen  Ulászló!  Hunyadink  is  éljen !» 
Rá  zene  zendül,  ropog  a  dob  mélyen. 
Rá  zene  zendül,  kehely  összecsendül ; 
Magyar  és  lengyel  deli  tánczra  lendül. 

«Hej,  ti  vitézek,  koszorúsdi  tánczbani 
Vér  foly  az  utczán,  foly  a  vér  a  házban ! 
Ég  a  város ! . . .  tüze  messze  lángol, 
Négy  szögietjén  ide  is  világol.)) 

—  Hol  az  én  kardom?  — hol  az  én  nyergem? 

—  Paripámra  ki  tud  igazítni  engem  ?  — 

Az  enyém  damasz  volt  —  az  enyém  skarlát  — 
Besenyő  lovamnak  sohse'  láttam  párját. 

«Hej!  ma  vitézek  boHaí  az  ebre! 
Másszor  ülünk  már  puha  szép  nyeregre! 
Ki  lovon,  - —  ki  gyalog,  —  ki,  ha  épen  mászva . . . 
Mert  a  veszély  már  itt  van,  a  házba'. » 

Csörren  az  ablak,  bezuhant  az  ajtó, 
Szép  piros  bortól  iszamós  a  padló. 
Szép  piros  vértől  sikamós  a  padló : 
Odabent  a  cseh,  odabent  a  rabló  ! 


IV. 


Mi  zuhog,  hallod-e?  —  Szilaj  szél  zúgása. 
A/\j  dobog,  hallod-e?  —  Kebled  dobogása, 
ccjaj,  ne  menj  ki  Lászlóm,  jaj,  ne  menj  ki  szentem 
Valami  hidegség  úgy  borzogat  engem  b) 

«Hogy  ne  mennék,  édes?  majd  itt  ér  a  hajnal ; 
Gerlicze  szívedet  ne  rémitse  a  zaj : 
T^alonák  az  utczán.  Lengyel  László  népe, 
Simon  püspök  bora  nem  fér  a  fejébe.» 

Kimene  a  legény,  bár  ne  tette  volnál 
Szíve  meleg  vére  kiömölt  a  hóra, 
Szétföcscsent  az  útra,  a  küszöb  kövére : 
"Egy  csepp  a  leányzó  fehér  kebelére. 

És  mint  a  sebes  tűz,  az  az  egy  csöpp  éget; 
Érez  a  lány  szíve  csoda  melegséget : 
Szeretője  keblét,  a  mely  átal verte 
A  vasat,  a  vasat  kézből  kitekerte. 

S  ki  látta  valaha,  villámlani  télben? 
Fegyver  csillogását  fekete  éjfélben? 
Galambot  maró^kz]  víni,  verekedni  ? 
Gyönge  szűzi  karról  piros  vért  csepegni  ?  — 

Sok  pribék  esett  el  egyenetlen  harczon, 
De  az  egri  lányból  sem  lett  egri  asszony  : 
Messziről  egy  dárda  hű  szivét  bejárta. 
Fehér  köntösében  odarogyott  szépen 
Kedves  halottjára. 


Fut  a  rabló  megrakottan. 
Nyomja  vállát  súlyos  préda ; 
S  a  bitang  nép,  a  sok  czéda. 
Veszekedik  a  lopotton. 

De  a  magyar  lóra  pattan, 
Követi  sok  bátor  lengyel: 
((No  s  vitézek,  hát  e  szenynyel 
Mi  legyünk-e  az  adósok  ?» 

Jó  lovagok,  hű  csatlósok 
Hogy  elérik  a  pribéket  — 
No  hiszen,  cseh,  jaj  most  néked ! 
Mért  születtél  e  világra! 

Nem  akadnál  most  az  ágra 
Gyalázatnak  czímeréül. 
Varjú  holló  ételéül. 
Ország  útja  közelében.  — 

Itt  is,  ott  is,  minden  lépten 
Maradoz  a  védtelen  cseh ; 
A  ki  futhat,  nagy  szerencse: 
De  kevés  már  a  ki  futhat. 

Maga  Telcf  sem  lel  utat 
Kassa  mellé,  a  felvárba : 
Körülfogva,  mélyre  zárva 
Bünhödé  meg  az  elmultat. 

(•853-) 


ÁGNES  ASSZONY. 

Ballada. 

Ágnes  asszony  a  patakban 
Fehér  lepedőjét  mossa  ; 
Fehér  leplét,  véres  leplét 
A  futó  hab  elkapdossa. 

Oh !  irgalom  atyja,  ne  hagyj  el. 

Odagyűl  az  utczagyermek ; 
Ágnes  asszony,  mit  mos  kelmed  ? 
«Csitt  te,  csitt  te !  csibém  vére 
Keveré  el  a  gyolcs  leplet.)) 

Oh !  irgalom  atyja,  ne  hagyj  el. 

Összefutnak  a  szomszédnők : 
Ágnes  asszony,  hol  a  férjed? 
«Csillagom,  hisz  ottben  alszik! 
Ne  menjünk  be,  mert  fölébred. » 
Oh !  irgalom  atyja,  ne  hagyj  el. 

Jön  a  hajdú  :  Ágnes  asszony, 
A  tönilöczbe  gyere  mostan. 
«Jaj  galambom,  hogy'  mehetnék, 
Míg  e  foltot  ki  nem  mostam  b 
Ohl  irgalom  atyja,  ne  hagyj  el. 


Mély  a  börtön :  egy  sugár-szál 
Odaférni  alig  képes; 
Egy  sugár  a  börtön  napja, 
Éje  pedig  rémtül  népes. 

Ohl  irgalom  atyja,  ne  hagyj  el. 

Szegény  Ágnes  naphosszanta 
Néz  e  kis  világgal  szembe. 
Néz  merően,  —  a  sugárka 
Mind  belefér  egy  fél  szembe, 
Oh!  irgalom  atyja,  ne  hagyj  el. 

Mert,  alighogy  félre  fordul, 
Rémek  táncza  van  körüle  ; 
Ha  ez  a  kis  fény  nem  volna, 
(így  gondolja :  megőrülne. 

Oh!  irgalom  atyja,  ne  hagyj  el. 

ím  azonban,  időtelvc. 
Börtönének  zárja  nyílik: 
Ágnes  a  törvény  előtt 
Megáll  szépen,  a  hogy  illik. 

Oh!  irgalom  atyja,  ne  hagyj  el. 

Öltözetjét  rendbe  hozza. 
Kendőjére  fordít  gondot, 
Szöghaját  is  megsimítja 
Nehogy  azt  higyék :  megbomlott. 
Oh !  irgalom  atyja,  ne  hagyj  el. 

Hogy  belép,  a  zöld  asztalnál 
Tisztes  őszek  ülnek  sorra ; 
Szánalommal  néznek  őrá, 
Egy  se'  mérges,  vagy  mogorva. 
Oh  !  irgalom  atyja,  ne  hagyj  el. 

ccFiam,  Ágnes,  mit  miveltél? 
Szörnyű  a  bűn,  terhes  a  vád  ; 
Ki  a  tettet  végrehajtá, 
Szeretőd  ím  maga  vall  rád.» 

Oh!  irgalom  atyja,  ne  hagyj  el. 

<iO  bitón  fog  veszni  holnap, 
ó,  ki  férjedet  megölte ; 
Holtig  vízen  és  kenyéren 
Raboskodva  bünhödöl  te.» 

Oh !  irgalom  atyja,  ne  hagyj  el. 

Körültekint  Ágnes  asszony. 
Meggyőződni  ép  eszérül; 
Hallja  a  hangot,  érti  a  szót, 
S  míg  azt  érti  :  amcg  nem  őrül. 5) 
Oh!  irgalom  atyja,  ne  hagyj  cl. 

De  a  mit  férjéről  mondtak 
A  szó  oly  viszásan  tetszik ; 
Az  világos  csak,  hogy  őt 
Haza  többé  nem  eresztik- 

Oh !  irgalom  atyja,  ne  hagyj  el. 

Nosza  sirni,  kezd  zokogni. 
Sűrű  záporkönnye  folyván : 
Liliomról  pergő  harmat, 
Hulló  vízgyöngy  hattyú  tollán. 
Oh!  irgalom  atyja,  ne  hagyj  el. 

«Méltóságos  nagy  uraim! 
Nézzen  Istent  kegyelmetek : 
Sürgetős  munkám  van  otthon. 
Fogva  én  itt  nem  ülhetek. 

Oh!  irgalom  atyja,  ne  hagyj  el. 

(cMocsok  esett  lepedőmön. 
Ki  kell  a  vérfoltot  vennem! 
Jaj,  ha  e  szenny  ott  maradna. 
Hová  kéne  akkor  lennem !» 

Oh!  irgalom  atyja,  ne  hagyj  el. 

Összenéz  a  bölcs  törvényszék 
Hallatára  ily  panasznak. 
Csendesség  van.  Hallgat  a  száj, 
Csupán  a  szemek  szavaznak. 

Oh!  irgalom  atyja,  ne  hagyj  el. 

<( Eredj  haza,  szegény  asszony! 
Mosd  fehérre  mocskos  lepled  ; 
Eredj  haza.  Isten  adjon 
Erőt  ahoz  és  kegyelmet.  í) 

Oh!  irgalom  atyja,  ne  hagyj  el. 

S  Ágnes  asszony  a  patakban 
Lepedőjét  újra  mossa ; 
Fehér  leplét,  tiszta  leplét 
A  futó  hab  elkapdossa. 

Oh !  irgalom  atyja,  ne  hagyj  el. 

Mert  hiában  tiszta  a  gyolcs, 
Benne  többé  semmi  vérjel  : 
Ágnes  azt  még  egyre  látja 
S  épen  úgy,  mint  akkor  éjjel. 

Oh !  irgalom  atyja,  ne  hagyj  el. 

Viradattól  késő  estig 
Áll  a  vizben,  széke  mellett : 
Hab  zilálja  rezgő  árnyát. 
Haja  fürtét  kósza  szellet. 

Oh !  irgalom  atyja,  ne  hagyj  el. 

Holdvilágos  éjjelenkint, 
A/likor  a  víz  fodra  csillog, 
Maradozó  csattanással 
Fehér  sulyka  messze  villog. 

Oh !  irgalom  atyja,  ne  hagyj  cl. 

És  ez  így  megy  évrül-évre. 
Télen-nyáron,  szünet  nélkül ; 
Harmat-arcza  hő  napon  ég, 
Gyönge  térde  fagyban  kékül. 
Oh  !  irgalom  atyja,  ne  hagyj  el. 

Őszbe  fordul  a  zilált  haj. 
Már  nem  holló,  nem  is  ében  ; 
Torz-alaku  ráncz  verődik 
Szanaszét  a  sima  képen, 

Ohl  irgalom  atyja,  ne  hagyj  el. 

S  Ágnes  asszony  a  patakban 
Régi  rongyát,  mossa,  mossa  — 
Fehér  leple  foszlányait 
A  szilaj  hab  elkapdossa. 

Oh !  irgalom  atyja,  ne  hagyj  el. 

(•853-) 


RÓZSA  ÉS  IBOLYA. 

Mese,  mese :   hadd   mesélek. 

Hajdanában,  holt  volt,  hol  nem. 
Vagy  valahol,  vagy  sehol  sem. 
Volt  egy  szép  királyfi,  Rózsa, 
Gyenge,  mint  a  nyílott  rózsa. 
Szem  nem  látott  nála  szebbet. 
Olyat  is  vagy  —  vagy  se  többet ; 
A  nap  meg-megállt  csudára, 
Ráfelejtkczett  sugara. 


304  J^isebb  költemények. 

Hát  a  lyányok  —  napraforgók. 
Véle  forgók,  rámosolygók ! 
De  neki  lyány  egy  se  kellett, 
Hagyta  mind  a  fakép  mellett. 

Járt  vadászni  minden  reggel. 
Sok  kutyával,  nagy  sereggel. 
Zöld  erdőbe,  sík  mezőre; 
Akkor  osztán :  haj  előre  í 
Nem  maradt  meg  tőle  békén 
óz  vagy  szarvas  a  vidéken  : 
Hanem  a  lyány  ő  miatta 
Ülhetett  az  istenadta. 

Eg^rszer  is  vadászni  ment  — 
Rekkenő  volt  a  nagy  hőség, 
Szomjan  égett  a  mezőség  — 
Zöld  ligetbe'  megpihent. 
Barna  szikla  hűs  tövében 
Tiszta  forrás  buzga  épen ; 

Megmeritc  — 

(1852—54.) 


PERÉNYl. 


—  Holtodiglan  .  .  .  holtomiglan 
Oh!  ez  nekem  mind  kevés: 
Üldöző  rém  álmaimban 
E  hitszegő  esküvés. 

A  szerelem  egy  s  örök, 
Nem  födi  el  néma  rög; 
Ketté  a  halál  sem  vágja : 
Átalér  az  más  világba. 
A  szerelem  — 
Nem  az  a  maroknyi  föld, 
Melylyel  a  hűség,  adója 
Végső  szakmányát  lerója. 
Eldobván  a  koporsóra ; 
Nem  is  gyász,  a  sötét  mez, 
Melyet  a  mily  könnyen  felvesz 
Épen  oly  hamar  leölt. 

—  Eldobnád-e  majd  szerelmem 
Az  utolsó  marok  földdel  .  .  .  ? 
Vagy  virággal  s  téli  zölddel 
Bokrozod  be  nyugvó  helyem?  .  .  . 
Oh  Ilona!  tul  a  síron 
Hűségedet,  monddsza,  bírom 
Bírom-e  osztatlanul  ? 
S  ha  találkozunk  egymással 
Majdan  a  feltámadással : 
Szűz  szerelmed  ép  egésze 

Esküdjél  —  ha  enyim  lész-e?  .  .  . 

11. 

Gábor  az,  ki  nagy  sötétül 
Ilyet  kérdez  hitvesétül 
Asztalán  habzó  kehely,  .  .  . 

(Az  ötvenes  évekből.) 


Arany    Jái.os    kisebb    kiilteményei.    J. 


A  KINCSKERESŐK. 

Elbeszélés. 

Ki  nem  szeretne  pénzt,  sokat. 

Öreg  tallért,  húszasokat? 

Ki  mondaná,  hogy  már  elég. 

Ha  úgy  elébe  öntenek? 

Neked,  Pál,  van  :  s  többet  kivánsz. 

Kerek  számból  csorbát  csinálsz; 

Neked  Péter  nincs:  de  ha  volna!  . 

Mint  makkal  az 

Éhes  malacz 

Szeretsz  legalább  álmodni  róla. 

De  az  álom  csalárd  bűvész. 

Vele  ugyan  nem  sokra  méssz  : 

Némelykor  ad  pénzt,  eleget, 

S  találsz  utóbb  patkószeget, 

Vagy  markodból 


A  KINCSTALÁLÓK. 

Hol  volt,  hol  nem?  három  ember. 
Éhes,  rongyos,  mind  a  három, 
Munka-tenni  egyik  sem  szer, 
De  henyélni,  télen,  nyáron. 
Vagy,  dologra  ha  kimentek, 
Ez  azért  lőn,  hogy  pihentek 


T^isebh  költemény] ek-  307 

A  nagy  lusta  heveréstől. 
Borivástól,  dőzsöléstől ; 
Új  erőt  és  új  költséget 
Gyűjtve,  új  tivornya  végett. 

S  minthogy  ebnek  eb  a  társa, 
Megtalálja  zsák  a  foltját: 
Ók  is,  rálelvén  egymásra, 
Megszerették  egymás  módját. 
A  barátság,  mint  a  burján, 
Az  ebszőlő,  a  bojtorján, 
Szivökben  egygyé  fonódott. 
Semmi  vészben  el  nem  oldott : 
Kivévén,  .  .  . 

(Az  ötvenes  évekből.) 


A  PUSZTA  RÉMEI. 

dEz-e  hát  a  puszta?  ama  híres  puszta? 
Csikósok,  betyárok,  poéták  édene? 
Melynek  képeit  már  annyiszor  elnyúzta 
A  festő,  a  költő,  szinpad,  táncz  és  zene? 
Hadd  lássalak  egyszer,  zsálya-koszorúzta 
Áldatlan  áldozók  özvegyi  mindene  ! 
Hadd  lássam  csodánál  csodásabb  világod  : 
Csárdáid,  kútgémed,  fényes  délibábod !» 

Szólt  az  ifjú  művész,  vándorbot  kezében, 
A  mint  szeme  előtt  tágul  a  határ  ; 
Nézése  megfárad  az  unalmas  képen  : 
Most  látja  először  .  .  .  s  oly  rég  látta  mári 

Hiába  kalandoz  szeme  földön  égen: 
Egy  olaj  ágacskát  sem  hoz  e  madár, 
Mint  a  holló,  melyet  széles  a  világra 
Bujdosni  bocsátott  az  ősz  pátriárka. 

Korán  útnak  indult  .  .  . 

(Az  ötvenes  évekből.) 


SZONDI. 

<r Beborult  a  csillagos  ég  felettünk. 

Uram  isten!  védd  a  hazát  helyettünk 

Vérünk  áldozása. 

Életünk  fogyása 

Hogy  ne  essék  hiába : 

Oh,  ne  engedd,  uram  isteni 

Jutni  pogány  igába. » 

Szondi  vitéz  szomorkodik  szivében; 
Töri  török  Drégel  várát  keményen  ; 
Basa  büszkén  járat : 
Adja  fel  a  várat 
Kegyelemért,  cserébe. 
('Kegyelem  az  istennél  van: 
Folyamodom  elébe! 

((Hadakozó  vitéz  népem  mind  kevés, 
Fogy  az  ember,  szaporodik  a  törés ; 
Minden  katonámra 
Egy-egy  kapu  tárva 

Dőledcző  falamon : 

De  azért  mi  nem  megyünk  ki, 

Itt  halunk  meg  a  romon.)) 

Hallja  Márton,  Oroszfalu  pásztora, 
Kezeinél  az  úri  szent  vacsora  .  .  . 

(Az  ötvenes  évekből.) 


KÉT  ÉLES  KARD  . . . 

Marciánus  büszke  császár 

Adf.ját  nem  fizeti  : 

Mennek  hozzá  kemény  szóval 

Etele  követi. 

«Az  adót  te,  gyáva  császár, 

Megadjad,  megadjad! 

Te  uradtól,  Etelétől, 

Meg  se  is  tagadj  ad. » 

Hallja  császár  a  parancsot. 
Jő  megyén  fel  s  alá ; 
Teszi  magát  mintha  nem  is 
Hallaná,  hallaná :  .  .  . 

(Az  ötvenes  évekből.) 

A  HUNYADI  BALLADA-KÖR  DARABJAI. 

1. 

HUNYADI  CSILLAGA. 

(Előhang.^ 

Csillag  tűnt  fel,  fényes  csillag. 
Merre  a  nap  télben  feljő  ; 
Tiszta  volt  a  mennyek  boltja. 
Semmi  pára,  semmi  felhő. 

S  valamennyi  égitestet 
Homályossá  tőn  a  szégyen, 
Hogy,  miként  az,  nem  ragyognak 
Összevéve  hárman-négyen. 

De  koronkint  amaz  egynek 
Fénye  elhalt,  oly  sötét  lett ! 
Bárha  semmi  köd  vagy  pára. 
És  az  égbolt  tisztán  kéklett. 

Ámde  újra  még  tclyesben 
Ragyogott  fel  szép  világa : 
Mint  a  gyémánt,  oly  tündöklő, 
Alint  az  arany,  olyan  sárga. 

Látta  ezt  egy  földönjáró; 
A  sötétből,  mely  övezte, 
Vágygyal  nézvén  ama  fényes 
Csillagokra,  messze,  messze... 

S  álmodozván,  így  sóhajtott, 
Így  óhajtott  fel  a  jámbor: 
((Haj!  kJ  vagy  te,  sárga  csillag, 
Ismeretlen  égi  vándor? 

Nem  vagy-é  te  ama  bolygó. 
Minden  bolygók  fejedelme, 
Kinek  útját  szabja,  méri 
A  tudákos  emberelme? 

Nem  vagy-é  te  ismeretlen 
Szebb  egekből  új  jelenség, 
Hozva  nékünk  e  vén  földre 
Bal  szerencsét,  jó  szerencsét? 

Nem  vagy-é  te  boldog  szellem, 
Megidvezült,  megdicsőült. 
Hogy  vigasztalj  a  mostanról. 
Hogy  reményt  nyújts  a  jövőrül  ?» 

Ekkor  ábrándos  lelkében 
Így  zendűlt  meg  valamely  szó. 
Mintha  csak  a  csillagokbul 
Válaszképen  lehallatszó : 

Én  vagyok  az!  földi  ember. 
Fajod  régi  büszkesége, 
Nevem  így  zeng  míg  egy  név  lesz: 
Hunyadiak  dicsősége. 

Kiknek  tiszta  ép  erkölcsén 
Semmi  csorba,  semmi  szeplő ; 
Kiknek,  egyaránt,  kezében 
Nagy  volt  a  kard,  és  a  gyeplő  . .  . 

11. 
BOTH   BAJNOK  ÖZVEGYE. 

Hunyad  alatt,  egy  kis  házban. 
Ült  az  özveg)',  talpig  gyászban  ; 
Mint  gyümölcs  a  fát,  lehajtja 
Nehéz  gondja,  gondolatja  : 
Neveletlen  négy  magzatja. 

«Gyertek  elő     -  monda  —  gyertek 
Négy  apátlan  árva  gyermek : 
Hadd  szelek  most  a  kenyérből. 
Nem  puhából,  nem  fehérből : 
Csak  az  át^ai  szegényből ! 

Hatalommal  a  rokon  had 
Elfoglalta  birtokunkat : 
Ide  látszik  a  ház  orma, 
Ide  barnul  régi  tornya. 
Ide  villog  a  vitorla. 

Jaj !  mert  a  ki  védelmezne. 
Messze  van  az  tőlünk,  messze : 
Levél  oda  el  nem  juthat, 
Izenő  szó  oda  nem  hat. 

Követ  onnan  hirt  nem  hozhat. 

Mert  szószóló  nyelve  néma, 
Otalmazó  karja  béna ; 
Sírba  szállott  szemünk  fénye, 
Ai,  özvegynek  a  reménye. 
Az  árvánál:  a  tör\'énvc  ! 


Cserna  vizén  zúg  a  malom  : 
Más  veszi  a  vámot  azon  ; 
Másnak  zöldell  a  domb  hatja. 
Másnak  a  völgy  selyem  ágya,  - 
Még  az  Isten  is  megáldja! 

Kérdezi  majd  a  jövevény : 
Bothi  B?jnok  hol  van  szegény? 
Both  elesett,  a  hű  bajnok. 
És  az  árvák,  és  az  anyjok,  — 
Tudja  isten,  merre  vannak  Itd 

Hunyp.d  alatt  egy  kis  házban 
Ül  az  özvegy,  földig  gyászban  ; 
Mint  gyümölcs  a  fát,  lehajtja 
Nehéz  gondja,  gondolatja : 
Neveletlen  négy  magzatja.* 

(,856.; 


111. 
SZIBINYÁNI  JANK. 

Ritka  vendég  Ráczországban 
Zsigmond  a  király,  a  császár 
Jól  fogadja  István  vajda, 
István,  kinek  apja  Lázár : 


*    EJső  darabja  lett  voJna  a  Hunyadi  ballada-körnek.  Az  özvegy, 
Hunyadi  János  édes  anyja,  gr.  Teleki  József  történelmi  műve  szerint. 

A.   J.  /e?i'?fff. 

Hét  egész  nap  látja  dúsan, 
Becsülette],  emberséggel ; 
Nem  felejti,  ki  a  gazda 
S  nem  felejti,  kit  vendégel. 

Majd  vigasság:  zene,  táncz,  bor 
Tartja  ébren  a  föl  házat, 
Majd  újudvar,  öklelés  áll,  — 
Hangos  erdőn  nagy  vadászat: 
Száz  tülök  szól,  hajt  az  eb  s  pór, 
Nyomja  össze  a  vad  berket, 
Szorul  a  rés,  a  lovag  lés, 
Íja  pendül,  ménje  kerget. 

Áll  a  hajsza,  vége  hossza 
Nincs  vetélgő  hegyke  dicsnek : 
^Magyar  a  magyar))  Zsigmondnak, 
iiSzerb  a  szerbi)  Lazárevicsnek ; 
))Ambár  —  mond  ez  —  udvaromnál 
Van  egy  apród,  csak  parányi  : 
Az  magyar  lesz !  .  .  .  Erdély  szülte, 
Neve  Jankó  Szibinyáni.í) 

c(Hallod-e  Jánkj)  .  .  .  !  lm  azonban 
Zörmöl  a  gaz,  reng  a  sűrű : 
Nagy  csikasz  vad  ugrik  föl,  de 
Visszaperdül,  mint  a  gyűrű  — 
((Hallod-e  Jánk!  ím  királyod 
Szeme  látja,  -  -  s  ez  jutaima. 
Hogy  te  nékem  azt  a  farkast 
Megkeríted  élve,  halva. » 

Rövid  a  SZÓ,  —  gyorsan  hangzó 
Kísérője  büszke  jelnek : 
De  sokallja,  meg  se  hallja, 
Már  nyomul  a  hősi  gyermek. 
Hol  királya,  még  a  tájra 
Szeme  egyszer  visszalobban, 
S  a  vad  állat  meg  sem  állhat : 
Mind  szorítja,  űzi  jobban. 


S  majd  a  róna  sorompója 
Nyílik,  a  mint  hajtja  ménjén, 
Majd  eltűnnek  a  sűrűnek 
Lombos,  ágas  szövevényén. 
Itt  gyalog  száll,  —  paripája 
Fel  s  alá  nyerít  gazdátlan ; 
Szóla  Zsigmond  :  kár  volt,  mégis 
Szól  a  vajda  :  semmi !  bátran ! 


Jank  azonban  mind  nyomon  van : 
Le,  a  völgynek,  fel,  a  hegyre. 
Vadcsapáson,  vízomláson 
Veri,  vágja,  űzi  egyre. 
A  vad  olykor  hátra  horkol. 
Foga  csattog,  szája  résnyi. 
Majd,  mint  vert  eb,  kit  hevertebb 
Ostor  üldöz,  szűköl  és  nyí. 

Már  az  állat  piheg,  fárad. 
Nem  az  ifjú,  noha  gyermek  : 
Martalékát  addig  űzi. 
Míg  ledobban  s  vár  kegyelmet. 


516  f^isebh  költeinénvek 

A  királyhoz  és  urához 
Rabul  vonja,  szégyenszerare ; 
Szól  a  vajda:  ez  nem  első! 
Szóla  Zsigmond  :  ((Istenemre  I  .  .  , 

Tartom  a  just  e  fiúhoz! 
Enyim  a  fa,  az  gyümölcse: 
Visszakérem,  Te  kegyelmed 
Ebben  most  már  kedvem  töltse. » 
Nem  oly  hangon  volt  ez  mondva. 
Hogy  sokáig,  vagy  hiába  .  .  . 
így  került  Jank  Szibinyáni 
Zsigmond  király  udvarába. 

Ott  idővel  karral  s  fővel 
Isten  után  vitte  sokra  ; 
Másszor  is  még,  többször  is  még 
Járt  vadászni  farkasokra  : 
A/lint  védője  a  keresztnek, 
Megrontója  büszke  tarnak, 
Idegen  nép  hőse  is  lett 
Derék  hőse  a  magyarnak. 

Most  is  vallják,  egyre  dallják 

Szerbhon  ifjai,  leányi, 

Guzliczájok  hangja  mellett: 

Ki  volt  Jankó  Szibinyáni. 

De  a  magyar  ajakon  is 

Neve,  híre  átalános : 

Mert  hisz'  él  még,  él  .  .  .  örökké 

A  dicső  Hunyadi  János. 

IV. 
KAPISZTRÁN. 

(Töredék." 

Fut  Mohammed  földön,  vízen; 
Védve  immár  a  vég  Nándoi*; 
Homlokát  letörli  a  hős 
Hunyadi  és  Kapisztráno. 

Borulának  buzgó  szívvel 
Boldogasszony  zsámolyához, 
Te-Deumot,  Téged-istent 
Tart  az  ősz  Hunyadi  János. 

Minden  oszlop  olyan  zászlós. 
Mintha  mennybe  szállna  szárnyon  ; 
Diadalmi  dicsérettől 
Dagadnak  a  bolthajtások. 

És  Kapisztrán  így  könyörge: 
Oh,  kegyes  szűz,  méhben  áldott  I 
Hála  néked;  mert  te  véded 
Hullámhányta  haj  ócskádat! 

Mert  karomba  vén  koromban 
Küldsz  erőt  és  gyorsaságot: 
Paizsodnak  fénye  előtt 
Porba  hulltak  a  pogányok. 

Oh,  fedezzed  a  keresztet. 
Hogyha  már  én  sirba  szállok ; 
Végső  harczom  megharczoltam, 
Nincs  több  hátia  e  világon. 

Ám  leoldja  olvasóját 
Hunyadi  vitéz,  a  jámbor; 
Fon  füzérbe,  koszorúba. 
Szép  könyörgést,  szép  virágot. 

S  mind'  ezt  mondja,  míg  levonja 
Olvasóján  a  gyémántot: 
((Védjed  Isten  a  mag^'ar  hont, 
És  te  szent  Szűz,  méhben  áldott.  i> 

És  midőn  a  rózsát  vonja 

(Több  nincs.  —   '855  körül.) 


V. 

V.  LÁSZLÓ. 

Sűrű  setét  az  éj, 
Dühöng  a  déli  szél, 
Jó  Budavár  magas 
Tornyán  az  érczkakas 
Csikorog  élesen. 

<(Ki  az?  mi  az?  vagy  úgy. 
((Fordulj  be  és  alugy 
Uram  László  király : 
A  zápor  majd  eláll. 
Az  veri  ablakod, » 

A  felhő  megszakad, 
Nyilasa  tűz,  patak ; 
Zúgó  sebes  özönt 
A  réz-csatorna  önt 
Budának  tornyiról. 

dMiért  zúg  a  tömeg? 
Kívánja  esküfnet?» 
«A  nép,  uram  király. 
Csendes  mint  a  halál. 
Csupán  a  menny  dörög. » 

Megcsörren  a  bilincs. 
Lehull,  gazdája  nincs: 
Buda  falán  a  rab 
—  Egy-egy  felhődarab  — 
Ereszkedik  alá. 


«Hah!  lánczát  tépi  a 
Hunyadi  két  fia  — » 
C(Uram,  uram,  ne  félj! 
László,  tudod,  nem  él 
S  a  gyermek,  az  fogoly. 

Mélyen  a  vár  alatt 
Vonul  egy  kis  csapat; 
Olyan  rettegve  lép. 
Most  lopja  életét  .  .  . 
Kanizsa,  Rozgonyi. 

« Kettőzni  kell  az  őrt. 
Kivált  Mátyás  előtt  b 
((Mátyás,  az  itt  maradt. 
Hanem  a  többi  rab  — 
Nincsen,  uram,  sehol. » 


A  felhő  kimerült, 
A  szélvihar  elült. 
Lágyan  zsongó  habok 
Ezer  kis  csillagot 
Rengetnek  a  Dunán. 

((El !  míg  lehet  s  szabad ! 
Cseh-földön  biztosabb.)) 
((Miért  e  félelem? 
Hallgat  minden  elem 
Ég  s  föld  határa  közt.D 

Az  alvó  aluszik, 
A  bujdosó  búvik; 
Ha  zörren  egy  levél, 
Poroszlót  jőni  vél 
Kanizsa,  Rozgonyi. 

diMessze  még  a  határ? 
Minden  perez  egy  halál  I» 
((Legitten  átkelünk. 
Ne  félj  uram :  velünk 
A  gyermek,  a  fogoly. » 


yfi.'r-/'/'  kö'feinen vek ■ 

Az  alvó  felvirad, 
A  bujdosó  riad  ; 
Szellő  sincsen,  de  zúg, 
Felhő  sincsen,  de  búg 
S  villámlik  messziről. 


<tOh  adj,  oh  adj  nekem 
Hűs  cseppet,  hű  csehemU 
«ltt  a  kehely,  igyál. 
Uram,  László  király. 

Enyhít  .  .  .  mikép  a  s{r!» 

Állj  meg,  bosszú,  megállj : 
Cseh-földön  űl  a  rab  ; 
Cseh  földben  a  király. 
Mindég  is  ott  marad. 
De  visszajő  a  rab  ...  1 

(•853.) 


VI. 
MÁTYÁS  ANYJA. 


Szilágyi 

Orzsébet 

Levelét  megitta ; 

Szerelmes 

Könyével 

Azt  is  telesirta. 


Fiának 

A  levél, 

Prága  városába, 

Örömhirt 

Viszen  a 

Szomorú  fogságba 


Arany   Jín^'s   kisebb   kölumép.yei.    ). 

J^isebb  költemények. 


cc  Gyermekem  I 

Ne  mozdulj 

Prága  városából ; 

Kiveszlek, 

Kiváltlak 

A  nehéz  rabságból. 

(íAranynyal, 

Ezüsttel 

Megfizetek  érted ; 

Szívemen 

Hordom  én 

A  te  hazatérted. 

«Ne  mozdulj. 

Ne  indulj 

Én  egyetlen  árvám  1 

Ki  lesz  az 

Én  fiam. 

Ha  megejt  az  ármány  ? 

(íAdassék 

A  levél 

Hunyadi  Mátyásnak, 

Tulajdon 

Kezébe, 

Senkinek  se  másnaJcD 

Fekete 

Viaszból 

Nyom  reá  pecsétet ; 

Könyöklőn 

Várnak  az 

Udvari  cselédek. 


ftKi  viszi 
Hamarabb 
Levelem  Prágába  ? 
Száz  arany, 
Meg  a  ló. 
Teste  fáradsága.* 

((Viszem  én. 

Viszem  én 

Hét  nap  elegendő. » 

((Szerelmes 

Szivemnek 

Hét  egész  esztendő  U 

ficViszem  én. 

Hozom  én 

Válaszát  három  nap.í 

((Szerelmes 

Szivemnek 

Három  egész  hónap  !í 

«lstenem, 

Istenem, 

Mért  nemadál  szárnyat. 

Hogy  utól- 

Érhetném 

Az  anyai  vágyat  U  — 

S  ahol  jön, 

Ahol  jön 

Egy  fekete  holló  ; 

Hunyadi 

Paizsán 

Úl  ahoz  hasonló. 


7^i::cbb  kfilleménxfck- 


Lecsapott, 

Lecsapott 

Fekete  szélvészből, 

Ki  kapa 

Levelét 

Az  anyai  kézből. 

« Hamar  a 

Madarat ! .  . . 

El  kell  venni  tőle'.D 

Szalad  a 

Sokaság 

Nyomba,  hogy  lelője. 

Madarat, 

Nem  egyet. 

Százat  is  meglőnek  : 

Híre  sincs. 

Nyoma  sincs 

A  levélvivőnek. 

11854.) 


Nap  estig 
Az  erdőn 
Űzeti  hiába : 
Éjfelén 
Koczognak 
Özvegy  ablakába. 

((Ki  kopog? 

Mi  kopog? 

Egy  fekete  holló! 

Nála  meg 

A  levél, 

Vagy  ahoz  hasonló. 

((Piros  a 
Pecsétje ; 
Finom  a  hajtása : 
Oh  áldott. 
Oh  áldott 
A  k^ze  Írása  h 


TARTALOM. 


Lap 

Arany  János,   irta   RiedI    Frigyes       ...     —     —     .„,  —        .       5 — 24 

Válasz  Petőfinek  (1847) *7 

A  varróleányok  (1847)                                ,  ..-.     ....     ■..     28 

A  méh  románcza  (1847)                                                  —  —     —          30 

Aranyaimhoz   (1847)  33 

A  szegény   jobbágy   (1847)  35 

Szőke   Panni   (1847)                                                  .  .36 

A  rab  gólya  (1847)  38 

A  tudós   macskája  (1847)  40 

Az  új   görög   dalnok   (1847)  ■*3 

A   Dismal-mocsárok  tava  (1847)  47 

Czakó  sírján   (1848  január)                                      ..  49 

Télben   (1848  január)  ....      51 

Az  alföld   népéhez  (1848  február)  54 

Egyesülés   (1848   márczius)  57 

Nemzetőr-dal   (1848   április)  58 

Eldorádó    (1848  június)  59 

Egy  életünk  (1848  július)        ..  62 

A  legszebb  virág  (1848  július)  63 

Lőral  (1848  július)  64 

Mit  csinálunk?  (1848   július)  65 

A  rodostói   temető  (1848   július) 65 

Rákócziné   (1848  augusztus) -     74 

A  rablelkek  (1848  augusztus). 77 

Él-e   még  az   isten?  (1848   október)  78 

Az  örökség  (1848  október)  79 

Alom          való    (1848  november)  81 


326  Tartalom. 

Lap 

Erdély  (1848   november)  _      ™     _.     ™     _._.____     __  87 

Válság  idején   (1849  január)       _..     ._.     _ „, „     .,_  88 

Beállottam (1849  tavaszán)™     ....     ._     _  90 

Rózsa   Sándor  (1849  tavaszán)            ,J.     .„ oo 

Április    14-én    (1849  tavaszán)       _.     ...     ....     ._     ._.     __  96 

Haj,   ne   hátra,   haj   előre!    (1849  tavaszán)     ...     _„     ._     ....  97 

Rásüt  az    esthajnal   (1849  tavaszán)              _~     _,  98 

Én   vagyok  az  anyám   átka   (1849  június)       ....     _.     .._     _.     ._  100 

Van-e  olyan? (1849  június)      ._     ._.     ..„     ____„.  101 

A  lantos  (1849  őszén)                                 .        ._,     ._.     „.     ..„     104 

Névnapi   gondolatok   (1849   deczember  végén)  __     ._     _  107 

Karácson  éjszakán   (1849  deczember  végén) 109 

Ha  álom  ez  élet  (1849  végéről)  —     „ 110 

Évek,  ti   még  jövendő  évek   (1850   febr.    15.)       110 

Fiamnak  (1850)   -                                        113 

Emléklapra  (1850)          .._     .._             .._     .._     .._     _     ._     __  115 

Koldus-ének  (1850)    ....     „.     _..     ._,     _..     _„     „..     _..     ._     _  ij8 

Leteszem   a  lantot  (1850  márczius    19.)  ....     120 

Évnapra  (1850)    _.     .,..  in 

Hecz,  hecz !   (1850)       _..     —     —122 

Nyalka  huszár  (1850)       _ „ _     123 

Furkó  Tamás  (1850)      _       ...     ., _.     _.     ._.     _..     ....     ._.  124 

Egynémely  nagyocska  emberre  (1850)      ._.     .„     __     ._  126 

Háziuraság  (1850) __._..__._._.„__  128 

Reményem   (1850)       -_     .~      _     131 

Hej,   iharfa!  .  .  .  (1850)-.     „.___.__._.__._  132 

Írószobám   (1850) ...     __     133 

A  betyár  (J^IV.)  (.850)    __.__.___._.„  135 

A  falu  bolondja                  ._     .._     .._     .„     __     ....     _     _     ._  140 

A  laczikonyha  (1850)    ....     „_     142 

A  honvéd   özvegye  (1850   augusztus) _,     _     „  147 

Egressy   Gábornak   (1850  szeptember)    ..       _.     .._      ._     ._     _ ,  153 

Gondolatok   a   béke-congressus  felől   (1850  október)     _..     —  156 

Eh! ("850). .„     _     „ „     _ __     _  161 

Őszszel   (1850)                      _.,_._     ___.„„  162 

A   hajótörött  (1850)        _     ....     ....     ....     _.     _ _ 165 

Vojtina  levelei  öcscséhez  (1.,   ÍJ.)  (18^0  november)  166 


T ártalom.  ^-ij 

Lap 

Az  ó  torony   (1850)       — -     ._ 178 

Téli   vers   (1850   november)     _.     ._ _.     —  180 

Juliska  elbujddása  (1850)   _ _     .„.     -~     ._     —      ~     _~  181 

Az  özvegy-ember  árvái   (1850)     ._     ._     ._     —     —     —     .,_  183 
Egykori  tanítványom  emlékkönyvébe  (1850)™    __     __     —     „186 

Szilveszter-éjen    (1850)     „ ™     ._,     _     ~     ._.     __  187 

Év  kezdetén  (185))-.     .„____,._     ._.     __     ._     ._     -„189 

Kertben  (1851)    „.     ._     ,_     ._.     .„     ™     __     __     ._  19^ 

A  kis  pokol  (1850 — 52)       ._.     __._„_„__,     .„.     ™  194 

Csanád  (Az  ötvenes  évek   kezdetéről)..,.     _„     ._     ™.     .._     ._  196 

A  dajka  sírja  (1851)        .  ._,     „__.._._.__„     ._  198 

A  költő  hazája  (1851)  _      .„     .„.     .„      „.     __  198 

A  gyermek  és  szivárvány  (1851)      _     „     ._     ._.     _     _.     ._  ioa 

Érzékeny  búcsú  (1851)  _.     ._     _.      __     „„     _     „     ._  207 

Hajnali   kürt  (1851)        _.     ._     _     „     _     _     .„     „     _     _  209 

Domokos  napra  (1851)     .„     ._..._,_„„     ™     _.     „  211 

Ráchel  (1851)  --.     ._     ...     .„„„,„     ._     „.     „.     ™     _  213 

A  dalnok  búja  (1851)  .      .,_     .._     ~     _     _     —     .».  218 

Családi   kör  (1851)     „     ,„. ™     __     ™  222 

Oh  1  ne  nizz  rám  .  .  .  (i852)_.     „     ™     ._     ™     ._     _     ._  226 

Eszünkbe  jusson  .  .  .  (1852)       ._.     .._     ._     ._,     __     .~     __     _  227 

Ohl  ne  bántsd  a  költőt  (1852)     .„.     __     „     ™     ._     ™.     _,  228 

Itthon  (1852)    ....     _„„___„_     —     ™~  229 

A  világ  (1852)     ...     .,- —     —     —  230 

Mint  egy   alélt  vándor  .  .  .   (1852)  .     ™.     —     __  231 

Poétái   reczept  (1852)  _».     —     _~  233 

Osz  végén  (1852)     ,.  _.     —     _     _     —  233 

Temetőben  (1852) ________  234 

Magyar  Misi  (1852)      .„     __     .„.     _„-_„_»__     .._     _~  235 

Enyhülés  (i852)._.     .._     _,.     „     „„     „,     .„.     .,_     _„     ,_.     ._  237 

Dante  (1852)     .  .     „     ..„     „.     ._.     „_     ._     „     _„     __     ._     ™  238 

Vágtat  a  ló...  (1852)    _      .„     „_     .„.     „_     _     __  240 

Visszatekintés  (1852)     ._     .„.._„     —     _.,__     —     _     _ .  241 

Az  elhagyott   lak  (1852)  .,..     _     _     „..     .„.     _     ™     ._.     ._  243 

Rozgonyiné  (1852)         _.     ....     __     .._     ...     .„._.„_     -..  244 

Év  utolján  (1852)       ___„„_,_____„  249 

Alkalmi  vers  (1853)  _,__,_.„_.  249 


^2^'  Icirta.om. 

Up 

Postalegény   köszöntője  (1853)       _     _                     ._     —  253 

A   földrengés   (1853    körül)     _ —  254 

De  gustibus  (1853)  256 

A  hamis   tanú  (1853)                                                                     .—     256 

Hiu   sóvárgás   (1853)                                                                  —     —  259 

Tájkép   (1853)  „ ~  261 

Sir  Patrjck   Spens   (1853)           ,                                —  262 

Vágy   (1853)      „ ,_.     .„     __     266 

A  vigasztaló  (1853)                              .     ...      _ 267 

Török   Bálint  (1853)  269 

Arkádia-féle   (1853)    .  174 

A   sárkány   (1853)  277 

Csendes   dalok  ()      11.)  (1853)  283 

A   hegedű   (1853)  284 

Szent  László  (1853)  288 

Az   egri   leány   (1853)  293 

Ágnes   asszony   (1853)  298 

Rózsa   és   iholya.   Töredék  (18^1      54)  303 

Perényi    (Az   ötvenes   évekből)  304 

A   kincskeresők  (Az  ötvenes   évekből)  306 

A   kincstalálók   (Az  ötvenes   évekből)  306 

A  puszta  rémei   (Az  ötvenes   évekből)  307 

Szondi   (Az   ötvenes   évekből)  308 

Két  éles   kard   (Az  ötvenes   évekből)                                                -  309 
A   Hunyadi    Ballada-Kör  : 

1.   Hunyadi   csillaga  (1855)                310 

11.    Both   bajnok   özvegye  (1856) —     -  312 

1]].   Szibinyáni  Jank  (1855)  313 

IV.    Kapisztrán   (1855   körül)  317 

V.   V.    László    (1853)      .„„.,_______  318 

VI.  Mátyás  anyja   (1854)  _„,_.„.„„__„._  321 


:^>^í^'  -- ^-^ 


PH 
3132 

M3 
köt. -41 


Magyar  rcmekiroic 


i 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


#íí="-^-íM  Aíí'^l  SSfe^  ■•(..c'^Sr 


?€=:^---ilfeíí\V£?d^ 


iSi 


o^l! 


0)1 


m 


5i! 


1    OO 


m^rm 


W); 


w^ 


% 


o 


^' 


i  o 


^! 


LESZÍK  K  KÖSYVKÖrO  8ÜÖAPEST 


